
Historiam conscribere ducatus Gelriae et comitatus Zutpha- 
niae quum rogatu Ordinum earum regionum in se suscepisset 
Joh. Is. Pontanus, philosophiae et matheseos professor in 
academia Iiarderovicensi, sed qui editis iam antea compluribus 
libris historicis magnam sibi comparaverat nominis famam, 
praeter alia, quibus ad eam rem uteretur documentis, nactus 
est librum quemdam ineditum, de quo in Commonitione ad lecto¬ 
rem ita scripsit: «Berchemius manuscriptus, qui urbis Neo- 
magi tam vera quam fabulosa, tum et comites ducesque ex 
variis authoribus collectos, describere, sed stilo et verbis, ut 
eius erat seculum , inconditis, instituerat». Hoc labore Ber- 
chemii — cuius nomen tamen potius Berchenii videtur scri¬ 
bendum esse — Pontanus plurimis locis usus est in magno illo 
volumine quod de historia Gelriae compositum edidit Amstelo- 
dami a. 1693. F 0 ., et sic ad publicam notitiam venit argu¬ 
mentum libri antiquioris, qui sine dubio fons est historiae 
nequaquam spernendus; cuius tamen existentia fortasse iam 
aliis fuerat memorata, sed certissime ab Valerio Andrea, qui 
Bibliothecam suam edidit a. 1623. 

Post Pontanum eodem libro usus est A. van Slichtenhorst 
in opere quod inscripsit: Veertien boeken van de Gelderse 
geschiedenissen, (Arnhem 1654), tum quoque Joh. Smith, in: 
Oppidum Batavorum, (Amsterd. 1644) huiusque filius Joh. 
Smetius in : Chronyck van de oude. Stadt der Batavieren 
(Nymegen s. a.) Denique nomen Berchenii saltem nominatur 

inter auctores, quibus se usum esse dicit H. K. Arkstee in 
poemate, cui titulum dedit: Nymegen, de oude hoofdstad der 
Batavieren, in dichtmaat beschreven. (Arnsterdam 1733.) 

De auctore ipso haec leguntur apud Valerium Andream in 
Bibliotheca Belgica (ed. 2 ne ) p. 306: «Berchemius scribebat 
compendium chronicorum Geldriae, e diversis, ut praefatur, 
chronicis in longum protactis. Multa interserit ad externam 
etiam historiam spectantia, ut de rebus in Flandria, Hollan- 
dia et alibi gestis. Vidi illud aliquando Antverpiae: ex eoque 
epitome brevis asservatur Lovanii ad S. Martinum; et Cano¬ 
nicum S. Stephani ac Protonotarium fuisse Noviomagensis eccle¬ 
siae titulus indicat». Haec epitome nunc servatur Bruxellis 
in bibliotheca Burgundica sub numero 2356. 

In reliquis, qui de Berchenio disseruerunt, est Foppens in 
Bibliotheca Belgica, P. i. p. 391, qui tamen sua derivavit ex 
Valerio Andrea. Uterque dicit, eum natum fuisse Duyfliae 
in Gelria; quod tamen multum abest ut pro indubitato possit 
haberi. 

Porro De Chalmot in Biographisch Woordenboek der Neder- 
landen, P. ii. p. 316, in ceteris sequitur notitiam Foppensii, 
addit tamen Berchenium mortuum esse a. 1466, pro quo in 
Lexico, quod edidit Van der Aa, perperam legitur a. 1566, 
qui non dubium est quin error sit a typographo commissus. 
Quicquid autem sit, equidem vix crediderim posse definiri quo 
anno Berchenius mortuus sit, ni cui placeat, quod istis quos 
dixi, videtur placuisse, sine ullo argumento contendere aucto¬ 
rem eo ipso anno fuisse mortuum, quo historia ab ipso sit 
finita. Sed alium praeterea errorem commisit Van der Aa, 
qui pro certissimo statuat Berchenium natum fuisse Noviomagi, 
quum ipse quidem hoc tantum de se p. 2. testetur se «ex 
eius urbis progenitoribus originem duxisse». In quem eundem 
errorem videtur incidisse Smetius in Praef. ad opus suum, 
quod supra memoravimus, p. xi, n. 16. Quamquam hoc 
quidem non potest negari, Berchenium et fuisse huius urbis 
amantissimum, ad cuius quippe laudem nihil omnino negligat 

inarrare, quod eo duci potuisse videretur, et omnem fere 
historiae suae tenorem ad Noviomagi historiam retulisse. 

Berchenii nomen praeterea a multis scriptoribus memoratur, 
qui aut ipsam historiam tractarunt aut de antiquioribus histo¬ 
ricis exposuerunt: ex quibus tamen singulis haud scio an nihil 
novi discere possimus, quum alter alterum fere ad verbum 
descripserit. In horum numero est: Petr. Scriverius , Bata- 
via illustrata p. 199; J. G. Vossius, de Historicis Latinis, 
1. in, c. vi, p. 177; P. Merula, Urbis Noviomagensis 
delineatio, apud Pontanum, p. 53; L. Moreri, Grand Diction- 
naire Historique, v. Berchem; C. W. Vonck, in Praef. ad 
Huygenii librum: Beschrijving van Doesburg, p. xiv; J. D. van 
Leeuwen, in Praef. ad Chronicon Tielense (Traject. ad Rh. 
1789); W. A. van Spaen, Oordeelkundige inleiding tot de 
historie van Gelderland (4voll. Utrecht1801—05) t. n, p. 20 
et saepius; F. V. Goethals, Lectures relatives a Thistoire des 
Sciences en Belgique (4 voll. Brux. 1837—38), 1.1, p. 21. 

Opus autem Berchenii, licet a tam multis scriptoribus usur¬ 
patum sit aut saltem memoratum, quin et aliquando annotatio¬ 
nibus illustratum, scriptis a Joh. Velpen, medico Noviomagensi, 
quibus se usum esse dicit Slichtenhorst, L. u. p. 59. nihilominus 
tamen mansit adhuc manuscriptum, nec a quoquam historiae 
studioso per artem typographicam pluribus exemplis multipli¬ 
catum est. Cuius negligentiae sanequam indignae causam non 
longe quaerendam esse quivis intelliget, qui sibi in mentem 
revocari sinat non melioris conditionis fuisse plurima optimae 
notae documenta historica, quae per longam annorum seriem 
in abditissimis angulis latuerunt manuscripta ut plurimum pul¬ 
vere obruta; quorum publicandorum studium nostris demum 
temporibus effloruisse gandemus. 

Huc accedit quod codex Noviomigensis aliquot annis frustra 
quaesitus pro deperdito habitus sit. Sic saltem de eo loquitur 
Van Spaen o. 1. t. ii. p. vi. cuius verba mox citabimus. In 
qua eadem opinione fuit vir doct. de historia et antiquitatibus 

Gelriae meritissimus, Is. An. Nijhoff, in: Gedenkwaardigheden 
uit de geschiedenis van Gelderland t. ut. p. lxxvit. n. 2. 
quae pars prodiit a. 1839. 

Tertia quaedam fortasse causa fuit quod Berchenius Latina 
dictione usus sit, non dicam ineleganti, sed tam barbara et 
obscura, ut pluribus in locis vix ac ne vix quidem intelligi 
possit. Quidquid autem hac de re sit, et licet negare nolim 
esse quaedam in hoc libro, quae non satis intelligam, sunt 
tamen longe plurima, quae satis bene intelligi possunt. Et ea 
equidem tanti momenti esse indicavi, ut facile mihi persuaderi 
passus sim suscipere laborem edendi operis, quod et Van 
Leeuwen censuit non indignum esse quod e tenebris in lucem 
erueretur et Van Spaen omnium historicorum cognitione dignum 
esse pronuntiavit; quibus addi poterit iudicium quod de Ber- 
chenio tulit Koenen, quod mox memorabimus. 

Codex operis Bercheniani’archetypus est in bibliotheca publica 
urbis Noviomagensis, cuius mihi usum perhumaniter con¬ 
cessit vir amplissimus Byleveldt, eius civitatis burgimagister 
meritissimus. 

Editionem huius codicis senatus Noviomagensis decreto suo 
d. 25 Augusti a. 1751 mandaverat Vonckio, JCto, philologo 
et historico illius urbis, qui editis compluribus non vulgaris 
doctrinae scriptis dudum inclaruerat. Qua de re sic scripsit 
Joh. Koenen in: Geschichte des Herrn Corn. Val. Vonck (in 
libro Joh. Chr. Strodtmanni, Das Neue Gelehrte, Europa t. i. 
p. 241.) «Er — Vonck — ist itzo meisten damit beschaftigt, 
dass er Wilhelms von Berchem, eines ehemaligen canonici zu 
Nimwegen und Vorstehers der Kirche Niell in der Duiffelt, 
Chronicon Gelriae aus dem Nimwegischen Archiv ans Licht 
stellen mogte. Der Rath zu Nimwegen hat ihm diese Arbeit 
auf eine solche Art aufgetragen, die ihm Ehre rnacht. Dieser 
Wilhelm von Berchem hat zu den Zeiten des Hertogs von 
Geldern Adolph von Egmond gelebet und bis dahin hat er 
auch seine Geschichte fortgeleitet. Seine Schreibart ist gar 

nicht zierlich unci smecket vielmehr nach der Unwissenheit 
'seiner Zeiten. Indessen wird dadurch die Geldrische Geschichte 
keines geringeres Licht erhalten, we^halben unsern Geieiirten 
auch zur Vollendung dieser Arbeid billig Krafte anzuwtin- 
schen sind.» 

Vonckius autem quum laborem, quem susceperat, non per¬ 
fecerit, equidem dudum opinabar me operae pretium esse 
facturum si laudabilis iste et a pluribus exoptatus denuo sus¬ 
ciperetur labor. Nec tamen prius operi manus admovi, quam 
et .veniam impetrassem a burgi magistro Noviomagensi et 
opinionem implorassem eorum virorum doctorum qui in Socie¬ 
tate Litteraturae Nederlandicae praecipuam operam navant rebus 
ad historiam et antiquitatem pertinentibus. Quorum omnium 
sententia quum talis esset, qualem eam fore speraveram, faustis 
ominibus librum parare aggressus sum , quem nunc feliciter 
absolutum sub illorum auspiciis in lucem edidi; gratus cum 
erga alios, qui mihi auxilium suum non denegarunt, tum inpri- 
mis erga virum doct. Suringar, gymn. Leidensis rectorem, 
qui permulta mihi consilia dedit et omni studio me adiuvit. 

In procuranda igitur* hac editione praesto mihi fuit codex 
formae maximae, continens apographum, quod aliquando pos¬ 
sedit Van Leeuwen, editor Chronici Tielensis, factum ad exem¬ 
plar apographi quou habuit Lotichius, professor Noviomagensis; 
negligenter scriptum et plurimis laborans vitiis et omissioni¬ 
bus. In fronte libri haec leguntur: »Apographum libri M. 
S. qui in civitatis Noviomagensis curia servatur, et cuius 
titulus est: Wilhelmus de Berchem rect. parochialis ecclesiae 
de Nyell Dufliae de illustri et alta prosapia Domus Gelriae 
nobilique comitatu Zulphaniensi sive Chronicon Gelriae . [Hic 
autem titulus fictus est a scriba, utpote qui in codice Novio¬ 
magensi non comparet. Tum sic pergitur:] In componenda 
historia Gelriae usus quoque fuit, saepiusque allegavit magnus 
J. I. Pontanus: Laudat et ampl. C. V. Vonck in praefat. ante 
Huygens beschrijving van Doesburg etc. Descriptum hoc est 
apographum ex apographo clar, viri Ph, Lud. Lotichii recto^ 

ris gymnasii, dum viveret, Noviomagensis et mathes. phil. 
et ling. professoris, quod ibidem in curia quoque extat, 
senatusque Noviomagensis mihi commodaverat anno 1782. 
Apographo illo Lotichiano usus tunc fui in notis ad Chronicon 
Tielense quod edidi anno 1789. Joh. Did. van Leeuwen. De 
ipso opere et scriptore vid. et ibid. in praefat.» 

Satis magnam vero partem laboris quum absolvissem, 
nactus sum alterum apographum, quod ex archivis Spaenii 
servatur Hagae Comitum in bibliotheca Summi Collegii quod 
Nobilitatis res curat. Est hoc quidem scriptum manu admo¬ 
dum nitida, aut exeunte superiori, aut ineunte hoc quod 
vivimus seculo, sed iisdem, quibus alterum, laborans vitiis 
quamquam non tam frequentibus. In fronte hanc habet in¬ 
scriptionem : «Apographum libri M. S. Wilhelmi de Berchem, 
rectoris parochialis ecclesie de Nyell Duyflie: De illustri et 
alta prosapia Domus Gelrie, nobilique comitatu Zutphaniensi.» 

Finito fere labore meo cognovi extare tertium quoddam 
apographum in bibliotheca publica Arnhemiensi , scriptum 
in charta formae maximae , manu nitida, quae, si quid 
video, referenda est ad seculum xvn, et Gallicae nationis 
hominem prodit. Hunc autem, quisquis fuerit, satis idoneum 
fuisse rei quam ageret, documento est Index duodecim pagi¬ 
narum , qui operi praemissus est, accurate confectus. Apogra¬ 
phum hunc gerit titulum: )> Wilhelmi de Berchen, rectoris 
provincialis ecclesiae de Niell Duifliae, Chronicon Geldriae ;» 
in quibus verbis, similiter atque in ipso apographo p. 3, 
perperam provincialis scriptum est pro eo, quod in codice 
Noviomagensi legitur, parochialis. Est autem summopere 
dolendum quod liber, qui 222 paginas complectitur, in po¬ 
stremo deficiat; nec enim progreditur ultra verba: «Post 
tantorum praeclarorum virorum, Eduardi et Reinaldi, ducum 
Geldriae, absque liberis repentinum decessum,» quae in nostra 
editione sunt p. 115. 

Undecima denique', ut nostrates aiunt, hora quartum quod¬ 
dam in meas manus pervenit apographum ex bibliotheca 

Noviomagensi ; quod si prius adhibere mihi contigisset, reli¬ 
quis istis facile potuissem carere. Scriptum est scilicet et 
nitidissima manu et multo minus vitiosum quam reliqua. 

Continetur paginis 409 formae quartae, hanc in fronte gerens 
inscriptionem: «Apographum Libri MSS Wilhelmi de Berchen, 

Rectoris Parochialis Ecclesie de Nyell Duyflie : De illustri et 
alta prosapia Domus Gelrie nobilique comitatu Zutphaniensi.» 

Incipit autem a fabula equitis illius qui a cygno nomen tulit; 
tum sequitur historia civitatis Tungrensis p. 10—16. denique 
nostrum , quod dedimus , scriptum p. 17—409. 

Praeter quatuor autem ista recentiora apographa, quae videre 
mihi contigit, aliud quoddam Hamburgi servatur, scriptum 
foliis 34, hunc gerens titulum: «Wilhelmi de Berchen, rec¬ 
toris ecclesiae parochialis de Nyenduyflie (sic) Chronica civitatis 
Neomagensis et comitum Gelriae et Zutphaniae usque ad a. 

1481,» et aliud Wolfenbiittel, cui titulus: »Chronicon Guel- 
driae partim a Wilhelmo de Berchem descriptum.» Hoc 
cognovi ex opere quod inscribitur : Archiv der Gesellschaft 
fur altere deutsche Geschichtskunde, vi. p. 241 et p. 16. 

Nomen auctoris nostri ab omnibus, qui eius mentionem 
fecerunt, scriptum inveni Van Berchen , quod mihi quidem, 
quamquam contradicente Vonckio, videtur scribendum esse Van 
Berchen ; ubi enim de se ipso loquitur auctor p. 2. haec legi¬ 
mus: «Ego , Wilhelmus de Berchen , rector parochialis eccle¬ 
sie de Nyell Duyflie ». Hic autem locus est qui nunc vocatur 
Niel, in ea parte Dutfeliae, quae his temporibus pertinet ad 
Borussiam. 

Quod porro Valerius Andreas narrat, se Epitomen vidisse, 
in qua Berchenius dicatur fuisse Canonicus S. Stephani ac 
protonotarius Noviomagensis, hoc mihi quidem admodum 
dubium videtur, quum vix causa possit excogitari , quare 
Berchenius hos titulos reticuisset , si ipsos gerere licuisset. 

Quo accedit, quod capitulum Noviomagense demum post a. 1471 > 

conditum sit per papam Sixtum iv, per bullam sine anno et 

die, sed datam post dictum annum quo papa electrus est. Nec 
tamen non fieri potuit ut tituli isti Berchenio concessi sint, 
quum opus suum absolvisset. ^ 

Quod autem ad suas quidem res pertineat, nihil omnino in 
suo scripto commemoravit Berchenius praeter hoc unum, quod 
p. 26 domicellum Iohannem de Groesbeeck nominet patronum 
suum, apud quem viderit antiquissimas cartas et quoddam 
diploma Henrici imperatoris, sigillo et signo imperialibus com¬ 
munitum. Ceterum plura sunt indicia quae probant Berche- 
nium fuisse hominem maxime pium. Ne de ipso operis irfitio 
loquar: Deus est, inquit p. 19, qui vocat ea quae non sunt 
et mutat tempora et transfert regna. Similiter p. 50: Deus 
est, qui exaltat et humiliat ; et p. 88. Reynaldum Divina 
providentia undique triumphis et victoriis sublimavit ac coram 
principibus gloriosis laudibus magnificavit. Alibi p. 104, pro¬ 
curante diabolo, humani generis inimico, ortam esse docet 
discordiam inter fratres Reynaldum et Eduardum. Contra ite¬ 
rum p. 111. Sed prius Deus, qui suis nunquam deest amicis, 
aliter in ipsa providit hora. Alibi rursus , p. 115, Gelriam 
atrociter punitam esse Deo permittente et peccatis hominum 
exigentibus. Huc praeterea referri posse videntur dictiones 
quibus Berchenius utitur, ubi, qui pie vixerunt, mortuos esse 
commemorat. Cuiusmodi sunt: p. 30. Godefridus et Baldu- 
winus, meritis et actibus gloriosis vitam finientes, in Domino 
mortui existunt; p. 37. Gerardus , absque liberis discedens, 
migravit ad Dominum; p. 115. Reynaldus, absque liberis de¬ 
bitum naturae exsolvit et obdormivit in Domino; et si quae 
sunt hoc genus alia. 

Aliunde autem nihil omnino comperire mihi contigit de 
Berchenii rebus, praeter hoc unum, quod tamen satis leve 
videtur. Scilicet ex publico quodam, ut dicitur, instrumento , 
quod d. 17. m. Maii a. 1463 conscriptum est, apparet Ber- 
chenium fuisse unum eorum , quos procuratores constituit 
dominus Henricus de Baerssdonck, commendator sive locum 

tenens domus ordinis sancti Iohannis Iherosolimitani oppidi 
Novimagii, Coloniensis diocesis (*). 

Praeter hoc opus, alia eiusdem auctoris opera memorantur. 
Huc pertinet libellus, quem Van Spaen in parte secunda o. 1. 
hoc nomine publicavit: «Cronica brevis illustrium ac magni¬ 
ficorum principum domus Gelriae per Dom. Wilhelmum de 
Berchem, canonicum almifici protomartiris Stephani.» Haec 
scilicet est illa epitome, quam Valerius Andreas memoravit; 
de qua mox dicturus sum. 

Inter scriptores, quos supra memoravi, sunt qui dicant Ber- 
chenium scripsisse etiam Historiam captivitatis Adolphi, Gelriae 
ducis, eumque librum adservari Noviomagi inter archiva 
illius ducatus. Vid. Valer. Andreas et Foppens 1. c. Quid 
autem aliquando fuerit, haud facile quisquam dicat, sed hoc 
tamen affirmaverim, talem librum nunc quidem eo loco non 
amplius extare. Nec tamen non fieri potest ut alio quodam 
loco istud scriptum lateat etiamnunc, vel olim extiterit. Certe 

(*) Operae pretium erit ipsa huc referre verba publici istius instrumenti , 
quippe quod, quantum equidem scio, hoc unicum sit eius aetatis testimonium, 
in quo Berchenii mentio facta sit. Extat autem ,in Archivis civitatis Novio- 
magensis, et his conceptum est verbis: 

In nomine Domini. Arnen. 

Per hoc presens publicum instrumentum cunctis pateat evidenter, quod anno a 
nativitate eiusdem millesimo quadringentesimo sexagesimo tercio, indictione unde¬ 
cima, die autem Martis decima septima mensis Maii, pontificatus sanctissimi in 
Christo patris et domini nostri domini Pii, divina providentia papalis sedis anno 
quinto, in mei notarii publici et testium infra scriptorum ad hoc specialiter voca¬ 
torum et rogatorum presentia personaliter constitutus venerabilis et religiosus vir 
dominus Henricus de Baerssdonck , J commendator sive locum tenens domus ordinis 
sancti Iohannis Iherosolimitani opidi Novimagii, Coloniensis diocesis, omnibus 
melioribus via, iure, causa et forma, quibus melius et efficatius potuit et debuit 
fecit, constituit et solempniter ordinavit suos veros, certos et indubitatos 
procuratores (etc.). 

Videlicet honestos et discretos viros dominos Wilhelmum de BercheM, ecclesie 
parochialis in Nyell Duflie rectorem, Coloniensis diocesis, presentem et onus 
procurationis huiusmodi suscipientem, ac Iohannem Stetenberch, decanum 
Spirensem; absentem tanquain presentem, et quemlibet eorum in solidum. 

in apographo illo Arnhemiensi, de quo supra locutus sum, 
in altera post titulum pagina vir quidam doctus haec anno¬ 
tavit: «Captivitatis Adolphi, Ducis G^lriae, historia per Wil- 
helmum de Berchen, ad an. 1470. Siet het Register, 
berustende by de burgemeester Dibbitz, getrucken uut de 
papieren van Rurem unde. 

Alia, quae ad nostrum scriptorem pertineant, reperire non potui. 

Opus ipsum finitur in brevissima commemoratione de duce 
Adolpho, quem Berchenius dicit in imperio fuisse regnante 
Frederico imperatore, et matrimonium iniisse cum Catharina, 
filia ducis Borboniae; quae res accidit a. 1463. Hic dux, patre 
suo Arnoldo in captivitatem ducto, ad imperium venit a. 1465, 
sed non multo post ipse eandem quoque sortem subiit a. 1470. 
•Qua de re quum Berchenius nullam omnino faciat mentionem , 
non multum me aberraturum esse opinor, si finem operi im¬ 
positum esse contendam eo temporis spatio, quod inter illos 
quos dixi annos medium intercedit. Vid. quoque metra vel 
versus p. 3. 

Quemnam titulum operi suo dederit Berchenius, aliquantis¬ 
per dubium est; quin et fieri potest ut nullum titulum suo 
labori dederit auctor: quae res apud antiquiores certe non sine 
exemplo est. Ipse quidem p. 1. dignissimum esse dicit scribere 
de illustri et alta prosapia domus Gelrie ; et p. 2. scriptum 
suum vocat breve compendium. Alibi vero p. 18. dicit principale 
sibi propositum esse, scribere de nobili principatu Gelrie et eius 
origine. Et his quidem verbis equidem opinatus sum Berchenii 
librum optime esse compellandum. Nec enim valde mihi quidem 
placet, quippe praeter veritatem dictum, quod pronuntiavit 
Smith , o. 1. p. 153, Berchenium nominasse opus suum Compen¬ 
dium ex diversis chronicis de Geldriae domo et urbe Neoma- 
gense. Quem titulum suo arbitratu Smetius , o. 1. p. xi. sic 
in brevius contraxit: Chronicon de domo Geldriae et urbe 
Neomagense, 

Codex archetypus in fronte haec habet, quae tamen recen- 
tiori manu sunt scripta: Chronicon Geldriae Guilielmi de Ber- 
chen; sed in dorso legitur : Historia Geldriae Bercheni; in quibus 
recentior manus litteram n mutavit in m ; quod falsum esse 
supra dixi. Equidem, etsi isti tituli vel aliquanto magis con¬ 
veniant cum argumento , putavi tamen librum sic esse inscriben¬ 
dum quod auctor ipse dixit sibi principale propositum fuisse. 

Continet codex paginas 187 formae quartae, scriptusque est 
in charta viliori, quae diversa in se gerit officinae signa. 
Totus quidem liber videtur scriptus esse in . posteriori parte 
seculi xv, nec tamen ab una manu; quo factum est ut non 
omnes paginae habeant eundem linearum numerum. In prio¬ 
ribus foliis scriptae sunt 26 lineae; in iis autem quae sequun¬ 
tur, modo 30, modo 31, modo 32. Et atramentum, quod 
in principio satis nigrum est, in sequentibus factum est flacci¬ 
dum et subfuscum. 

Prima littera codicis, ut fere in MStis fieri solet, rubri¬ 
cata est; et similem ornatum habet nomen Noviomagi p. 3 et 
Karoli p. 7, denique omnium comitum et ducum. Rubricator 
autem, cui, ut videtur, mandatum fuerat omnes litteras maius- 
culas per lineam rubram secare, quum textum ipsum non 
intelligeret, eo processit ut penicillum suum omnibus fere 
litteris admoverit, quae aliquanto maioris essent formae. Qua 
re factum est iit hic illic lectio codicis admodum sit difficilis; 
difficilior etiam eo quod varii scribae variis usi sint scripturae 
compendiis, neglecta interpunctione: quibus incommodis etiam 
hoc accessit, quod complura folia perniciosam experta sint vim 
humoris. Vix igitur necesse erit dicere, quod quivis facile 
intelliget, quantum laboris et taedii sibi pariat qui huiusmodi 
codicem describere instituerit. 

In eoiem volumine, quod Berchenii opus continet, etiam 
alia quaedam inveniuntur scripta latina. Scilicet in paginis 
octo prioribus legitur historia Equitis illius qui a cygno nomen 
tulit; sed ita conscripta, ut multum differat ab historia vulgari: 


de quo discrimine memini me superioris armi mense Maio referre 
in conventu Sectionis Litterariae. qime partem facit Academiae 
Regiae Scientiarum Amstelodarnensis; quae Relatio nuperrime 
typis expressa, inserta est volumini xn operis Verslagen en 
Mededeelingen der Koninklijke Akademie van Wetensc-happen , 
Afd. Letterkunde. (Amsterdam 1869.) 

Eam historiam, sive potius fabulam, sequitur in codice 
nostro historia civitatis Tungrensis, dictae Octaviae. 

Post opus nostrum paginis 450 leguntur Vitae et Legendae 
Sanctorum, Orationes et alia quaedam magis ad astronomiam 
quam ad historiam pertinentia; quae omnia scripta videntur 
seculo xv, sed diversis manibus et charta diversa. 

Est igitur hic codex ex eo genere codicum quos bibliothe- 
earii vocare solent miscellaneos. 

Ju Vitis autem istis sunt nonnullae, quas non habent Acta 
Sanctorum Bollandistorum et aliae eius generis collectiones. 

In fronte Codicis invenitur Index vel, ut ibi dicitur, Tabela 
super Cronicam Gheldrie , scriptus ut videtur aut exeunte 
seculo xv aut ineunte xvi. Istum quidem laborem , quamquam 
parum diligenter confectum, hic exhibendum consuimus ne 
quid quod huc pertineat, neglexisse videamur. Apparet autem 
eum , qui hanc tabulam confecit, opus Berchenianum sibi 
dissecuisse in capitula: qua in re tamen quam sibi legem 
scripserit, omnino non apparet. 

Paginae codicis numeratae sunt siglis quae Arabica solent 
appellari; in quorum usu tamen is, qui ea adscripsit, ita ver¬ 
satus est ut v. c. numeros qui post 108 et 109 sequuntur, 
non scripserit 110 et 111, sed 1010 et 1011 ; et ita in 
reliquis. 

Paene autem neglexeram monere, quod maxime fuit dicen¬ 
dum , Codicem nostrum hic illic misere esse defectum. Plu¬ 
ribus scilicet locis — ne dicam omissas esse quandoque voces, 
quas tamen- plerasque per coniecturam supplere conatus sum, 
uncinis inclusas — pluribus autem , inquam , locis sententia 
aliquot verbis inchoata ita repente abrumpitur, ut nequaquam 

suspicari liceat nec quid scriptor voluerit nec quanta pars sit, 
quae desideratur; cuiusmodi quid invenitur p. 37. 111. 126. 

Restat ut breviter dicamus de pretio operis Berclienii et 
paucis explicemus, quid historiae studium inde possit lucrari. 
Van Spaen, cuius iudicium hac in re multum valet, non vide¬ 
tur admodum delectatus esse hoc opere. Hic enim, ubi, de 
paucitate conquestus documentorum verorum et aequalium, 
invehitur in exiguam fidem historicorum serioris temporis, sic 
scribit, o. 1. i. p. 29: Van Berchem, bij-voorbeeld, is zig 
zelven niet gelijk; in zijne historie geeft hij de opvolging der 
graven van Gelre op eene wijze op, die men bij Pontanus 
vindt; en in een handschrift van hem, dat wij uit de abrlije 
van Elten • ontvangen hebben, staat het geheel anders: welk 
stuk wij onder de bijlagen hebben laten afdrukken, om het 
onderscheid te toonen. Sed, si quid video, imponi sibi pas¬ 
sus est Van Spaen, qui crediderit maiorem istum et minorem 
librum ab eodem auctore esse conscriptum. Quantum autem 
v kiter utrumque distet, facile, tu credo, cuivis apparebit con¬ 
tendenti : quod quo commodius fieri possit, minorem istum 
libellum, Appendicis loco , huc addendum curavi. Caussa 
autem erroris haec videtur , quod Van Spaen sententiam de 
utroque libro pronuntiavit, quum non nisi alterutrum vi¬ 
disset et maiorem illum crederet non amplius extare. Sic 
utique ipse confessus est o. 1. ir. p. vi : Dewijl ik in veelen 
opziglen Willem van Berchem heb moeten tegenspreken, eischt 
de waarheid openhartig te bekennen, dat dit belangrijk werk 
mij niet anders dan uit de aanhalingen bij Pontanus en elders 
bekend is, alzo het oorspronkelijke en een nader afschrift, die zig 
op het raadhuis te Nijmegen bevonden, aldaar thans vermist 
wordt. Revera igitur non dubium est quin codex Noviomagensis 
aliquarhdiu latuerit in tenebris; unde in lucem protactus sero 
demum potuit innotescere Spaenio, quum hic totuni suum 
opus iam absolvisset: quapropter de eo tantum loqui potuit 
in Addendis et Corrigendis ad t. iv. p. 303, quae pars prodiit 

a» 1805. Eo autem loco ^Van Spaen magnopere laetatur 1 
quod apud Berchenium nihil omnino invenerit de origine co¬ 
mitum Gelricorum ex gente Nassovica, quod scilicet Van Spaen 
pertinaciter sed simul docte negaverat contradicente Bondam: 
Wij moeten hem daarom, — ita scribit, — van de beschuldi- 
ging vrijpleiten van ten minste in dat werk, die genealogie 
uitgedacht te hebben. Addere potuerat, quod aequum fuis¬ 
set, Bercheninm non magis ex ingenio suo finxisse Praefectos; 
quippe qui historiam Gelriae , post brevem commemorationem 
dominorum De Pont, non secus ac Van Spaen, incipiat a 
Megingozo, p. 19. Quin et oportuerat Van Spaen, ubi meliora 
didicisset, inducere quoque ea quae dixerat de Berchenio, 
tamquam qui ab Equite Cygneo suam incepisset historiam. 

Nequaquam negari poterit, reperiri in hoc opere, quae per¬ 
verse sint exposita, et esse subinde erratum aut innominibus 
propriis aut in numeris annorum. Pro parte tamen haec non 
Berchenio imputanda sunt, sed iis qui eius librum descripse¬ 
runt. Alios autem errores cum multis aliis historicis habet 
communes: cuiusmodi hic est, quod non satis distinguere soleat 
inter comites Gelriae et comites Zutphaniae, quibus tempori¬ 
bus duae istae regiones nondum'erant unius imperii. Sed qui 
ab omni errore immunis fuerit, non facile quisquam reperie- 
tur, nec chronicorum, nec annalium, nec cuiuslibet generis 
historiarum scriptor. Quodsi igitur iudicium ferendum est de 
historici laudibus, contenti simus si viderimus — id quod in 
Berchenii opere facile videmus — eum et potuisse verum scire 
et voluisse verum tradere, nec cuiquam pepercisse labori, quo 
librum suum redderet perfectiorem. Nec sane magis ipsi ver¬ 
tendum est laudi quod antiquiora documenta consuluerit fide¬ 
liter, quam quod sliepius diplomata ipsis verbis commemora¬ 
verit, quae aliunde non novissemus. Adde quod non raro 
sterilem factorum enumerationem condire studeat ratiocinatio¬ 
nibus, nec immemor sit eorum quae iisdem tempestatibus in 
aliis terris acciderunt. Est igitur mea quidem sententia Ber- 

chenius longe praeferendus auctori anonymo qui aetate eadem 
composuit Chronicon Tielense, et Geldenhauero et Aquilio et 
multis aliis, qui post Berchenium scripserunt et multo plura 
subsidia ad suos usus habuerunt parata. 

Quibus autem subsidiis usus sit Berchenius, haud diOicile 
dictu est; in plerisque enim quae exposuit, suos ipse indicavit 
fontes. Quod quo promptius appareret lectoribus, confectus 
est a nobis, quem huic operi praefigere necesse duximus, 
Index auctorum, chronicorum, epistolarum, legendarum, lit¬ 
terarum, metrorum, aliorumque scriptorum, quae a Berchenio 
citantur. Ex iisdem autem illis fontibus quum et alii hauserint 
Chronicorum auctores , facile intellectu est qua re factum sit ut 
Berchenianum opus haud raro cum aliorum operibus conveniat; 
cuiusmodi sunt: Iohannis de Beka, Chronicon Tielense, Chro¬ 
nicon Egmundanum, quod Kluit edidit in Historia critica comitatus 
Hollandiae et Zeelandiae. Si cui vero libuerit hos omnes scri¬ 
ptores inter se comparare, videbit Berchenium ut plurimum 
esse ampliorem. Praeterea quoque in Chronicis Coloniensibus , 
quae a. 1499 hoc titulo edita sunt: Die Cronica van der 
hilliger stat Coelen, multa leguntur, quae ad verbum cum 
Berchenio conveniunt. 

Ubi Berchenius fontes nominat, ex quibus sua hausit, in 
eorum locos, quantum potui, inquisivi. Reliquae autem inqui¬ 
sitioni , quibus praeterea chronicis aut annalibus aut docu¬ 
mentis publicis uti potuerit, supersedendum esse duxi: appa¬ 
rebat enim facile fore ut huius operae pretium nequaquam 
responderet labori impendendo. Inprimis igitur curam in eo 
adhibui ut indicarem quibus locis inveniantur documenta, di¬ 
plomata, et quae sunt huius generis alia, quae a Berchenio 
in partes vacantur: quo facto quippe satis possit iudicari de 
fide historica nostri auctoris, et simul apparere in quibus 
conveniat cum aliis, in quibus discrepet ab iis, tum in quibus 
brevior, tum in quibus amplior sit. Et praecipuam quidem 
inquisitionis meae partem sufficiat publicasse in Annotatione : 

quam profecto altero tanto longiorem possem facere, si omnia 
vellem edere, quae a me collecta in scriniis reservari praeplacet; 
sed nunc quidem , aliis laboribus occupatus, satis habui ad eas 
res, quae Gelriam spectant, attendisse animum. 

In describendo codice summa fide, quantum quidem sciam, 
me usum esse profiteor; id est, excepta interpunctione, 
quam necessario addendam esse duxi, quod nostrum seculum 
ea aegre careat, nihil quicquam nec in verbis nec in ortho¬ 
graphia mutavi; praeterquam ubi facillimum erat videre scri¬ 
bam aut sibi non constitisse, aut calamo esse lapsum. Sic 
enim semper putavi agendum esse ei qui ineditum scriptum 
primus in lucem proferat; quam eandem opinionem professus 
est vir doct. Eckertz, qui, ubi edidit Cronica praesulum et 
archiepiscoporum ecclesiae Coloniensium, (in : Annalen des hi- 
storischen Vereins fur den Niederrhein t. ir. p. 294) ita 
scripsit : «Die Orthographie der Handschrift, wo sie nicht 
etwa auf ei nem Schreibfehler zu beruhen schien, habe ich 
fur gut befunden streng bei zu behalten. Sie gehort gleich- 
sam zur Physiognomie der Handschrift , und wenn man eiri 
treues Bild jener geben wil, so darf man diese nicht anderen.» 
Huic igitur consilio obsecutus codicem talem, qualis est, typis 
describendum curavi, emendatis tantummodo hic illic in quibus 
manum scribae errasse manifeste apparebat. 

CHRONICON GELDRTAE 


GUILIELMI DE BERCHEN. *) 


// Creator omnium, Deus, hominibus cunctis ex sua pietate esse P. 
et vivere dirivans, alios ex ipsis rectoresque, 1) alios subditos certo 
ordine instituit in universo: ut hii iuste et sancte regentes, ac alii 
suis rectoribus debite obedientes, mercedem recipiant iuxta condi¬ 
gnum in patria celesti. E quibus aliquanti rectores, sue salutis per- 
memores, salubriter gubernarunt, et aliquanti, sui dispendii prodigi, 
populum sibi subditum nequiter neglexerunt. Quamobrem bonorum 
et iustorum memoria est nota apud Deum et homines, ac laus eorum 
in ecclesia sanctorum perseverat. Periit enim malorum et nephan- 
dorum memoria cum sonitu, qui cum iustis non scribuntur, morsque 
depascet eos in inferno. Cui alludit dictum Tullii in libro de Para¬ 
doxis, ad presens propositum clare digestum: Mors solum illis est 
terribilis, quorum cum vita acta extinguuntur, non autem hiis, 
quorum laus mori non potest. Cum itaque magnorum primatum 
et nobilium recordatio in multis codicibus frequentetur, et de ipsis, 
diverso quamvis stemate, curiosius peraretur, non mirandum arbitror, 
ymo fore dignissimum, ut de illustri et alta prosapia domus Gelrie, 


*) Haec inscriptio, qua carebat Codex Neomagensis, debetur manui aut huius 
aut superioris seculi. 

1) Copula huic uomini suffixa iubet suspicari excidisse aliquod verbum. Suppleri 
poterit dominos vel reges rectoresque. 

partium Germanie, circa et prope Renum consistentis, cuique domui 
P. 2. adheret iste nobilis // et antiquus comitatus Zutphaniensis — que 
quidem domus Gelrie, cum comitatu memorato sibi adiuncto, tot 
et tantis magnificis et potentibus rectoribus, successive prefectis, 
comitibus et postea ducibus, floruit et floret de presenti, prout 
inferius, Deo dante, patebit, — memoriter exaretur: ut eorum 
posteritas ac posteri, in actis et gestis predecessorum suorum victo¬ 
riosissimis merito extollendis, sedulo recolant et ad memoriam iu- 
giter revocent, seque tales habuisse antecessores permaxime gaudeant: 
ut eciam, eorum vestigiis felicibus inherendo, laudabilium et bene- 
meritorum fiant operum peractores, iuxta salutarem admonitionem 
summi philosophorum principis Aristotelis, in De regimine prin- 
cipum, capitulo ( xvi, initio, ad Alexandrum magnum sic inquientis: 
0 Alexander, reducas ad memoriam gesta parentum et annales 
patrum discute. Inde poteris multa bona exempla extrahere. Facta 
enim omnia preterita dant certa documenta de futuris: ut, solutis 
corporibus, mors non sit eis terribilis ad penam, sed salubris ad 
vitam, lausque eorum maneat in secula seculorum. Arnen. 

Est^que [sic] insignis urbs imperialis Novimagensis, Coloniensis 
diocesis, dicto ducatui Gelrie adiacens, (de presenti per ducem Gelrie 
seu eius borchgravium regitur et gubernatur,) et antiquissimum 
fortalicium ac tutela firmissima, ab exordio suscepte salutifere fidei 
oatholicae per almam civitatem Coloniensem, extiterit [sic] et presertim 
contra Frisones, illarum partium fidei catholicae immanissimos in- 
pugn£%>res; ut, sicut supra firmam petram, id est fidem catholicam, 
fundata est sancta mater ecclesia. 

Ita presens cronica super firmissimo propugnaculo, videlicet urbe 
P. 3. Novimagensi, // tanquam stabili fundamento contra Christi inimicos, 
non inmerito pernarratur. 

De cuius urbis progenitoribus ego, Wilhelmus de Berchen, rector 
parochialis ecclesie de Nyell Duyflie, originem traxisse dinoscor: qui 
ex diversis cronicis, in longum protractis, hoc presens breve com¬ 
pendium, Deo auspice, duxi exarandum, ne legentibus seu audientibus 
sit tedium, sed magis recreatio in animo generetur; cum ante hec 
tempora historie comitum et postea ducum Gelrie et Zutphanie, ac 
dicte urbis Novimagensis, hucusque hinc inde disperse fuerant: quas 

magno conatu atque laborinto [sic] 1) in hoc presens volumen recol¬ 
legi, ne per ignaviam cronographorum memoria tantorum virorum 
obnoxie perpetim oblivioni subiaceret; postulans pium lectorem, ut, non 
Animo mordaci sed veraci, predicta gesta amplectatur, quoniam, 
prout ex scriptis antiquis reperi et veni premissa, calamo commen-^ 
davi, ad honorem Dei omnipotentis sueque matris Marie, virginis 
intemerate, ac almiflui Stephani prothomartyris, patroni nostri 
fidelissimi, tociusque celestis curie. Arnen. 

Novimagium igitur ante incarnationem unigeniti Dei filii, Domini 
nostri Ihesu Christi, per sexaginta annos et circiter, ut ex Speculo 
Historiali, libro vn, colligitur, a Iulio Caio Cesare, monarcha Ro¬ 
manorum primo, suum sumpsit initium. lulius itaque, ex decreto 
senatorum missus, Germaniam, Galliam et Britanniam ceterasque 
regiones circumiacentes per magnos multosque // gloriosos triumphos, P. 4 
in decennio, Romano subiecit imperio. In quarum quidem terrarum 
expeditione lulius, cum per Renum descendisset, veniens ad locum 
quendam nemorosum, sibi placentem, palacium magnum et forte 
inter ceteras munitiones, ad suarum legionum refugium inibi con¬ 
strui precepit, nomen sibi Novimagium/ imponens. Pro cuius dicti 
confirmatione, in quibusdam reperitur codicibus de ipsius loci Novi- 
magii origine: Quod lulius Cesar a Romanis legatus, ad Alamanie 
descendens partes, in tribus locis fluminis Reni, a se invicem longe 
distantibus, singulas erexit deas ymagines, ad quarum honorem in 
eisdem locis tria edificavit presidia, nominibus ipsarum ymaginum, 
eis a Cesare attributis, intitulata : quarum prima, dicta. Reni ymago, 
a qua Remaglien; secunda, Dura ymago, a quaDurmaghen; tertia 
vero, Nova ymago, a qua Nymaghen sive Novimagium, nomina 
acceperunt. 

Adhuc ipsum nostrum propositum approbando quedam dicit cronica : 
Quod lulius Cesar, a Roma Alamanie adveniens, recepit secum duas 
deas, filias dee Veneris, videlicet Drusam et Magiam, quas circa 
alveum Reni'in diversis ponens locis, civitates sive munitiones 


1) Pro laborinto , quae vox nihili est, praesto erat scribere labyrintho si modo 
sanum praeberet sensum. Quod quum dubitari possit, suspicor scribendum esse 
aut ’labore ingenii sive immenso , aut, quod propius abest, labore intento. 

[limito 1 * 

duas ab eisdem deis, a Drusa Druysburch et a Magia Novimagium 
nuncupatas, ad ipsarum dearum erexit honorem. 

Sicque ex premissis concludendo, Novimagium a Iulio Cesare 
suam veram traxit originem. 

Topographia igitur simul et cronographia ipsius imperialis palacii 
Novimagensis in hiisl) comprehenditur metris: 

Fundator Iulius Cesar castri fuit huius 
p # 5 , Sexaginta ciclis // circiter ante Ihesum; 

Per Karolum magnum renovatur post Neomagum 
Cis septingentos septuaginta ciclos; 

Hoc reparavit idem Cesar primus Fredericus 
M semel et C semel, L semel et semel V; 

Otto comes Gelre fuit hic, hoc nomine quartus, 

Hoc Novimagense vendicat imperium; 

Cesare Wilhelmo super hoc feudante nepotem, 

Octo quadraginta mille ducenta ferunt; 

Gelre duxissa, ducis Arnoldi Katherina 
Uxor, opus lapsum pulcre restaurat item. 

Mille quadringentis in sexagintaque quinque 
Possidet Adolphus dux genetricis opus. 

Cumque Iulius apud Novimagium, per eum, ut prefertur, fundatum 
et in eius confinibus versaretur, quatuor de suis pro republica inter¬ 
emptis consulibus, videlicet Iulio, Claudio, Pudenti et Momanetie, 
uti deificatis hominibus, de mense Iunii, sole piante, id est intrante 
signum Leonis, in palacio suo Novimagensi quoddam erexit templum, 
in quo Iulius eosdem suosque Deos et pro republica occicos, tan- 
quam in deorum societatem raptos, pro diis venerari solebat. Quod 
quidem templum postmodum, ad Karoli magni instantiam, per 
Leonem papam tertium, in honorem sancti Nicolai, refertur fuisse 
consecratum. De cuius templi erectione, in Iulio facta, metra quedam 
in epithaphio lapideo in introitu ipsius templi immurato sculpta, 

1) Hoc loco in codice, post /dis @) (quod postremum non intelligo) hiatus 
est. Suppleri poterit aut vox sequentibus aut quatuordecim ; tot enim sequuntur 
metra quae vocat sive versus, qui tamen uno linearum tenore scripti sunt; ut 
fere omnes qui mox sequentur. 

ipsiusque Iulii signo sive figura Cesarea, in testimonium veritatis, 
inferius roborata, habentur, sub hac verborum forma: 

Diis Manibus 
Cesaris Iulio Claudioque 
Pudenti Momanetie ex 
consulibus piante Leonem 

P 6 

lulius in Iunio est eius // hec 
figura Cesarea. 

Cesar tandem, post victorias in Gallia, Germania et Britannia 
habitas, Italiam rediens, debitum sibi licet absenti consulatum a 
senatu Romano poposcit; sed maioribus e senatu, scilicet Marcello 
dictatore, Pompeio et Cathone contradicentibus, iussus fuit ipse 
Cesar dimissis exercitibus ad urbem Romam venire. Divisis ergo 
inter se Romanis, Marcus Anthonius et Publius Cassius, tribuni 
plebis, pro Cesare intercedentes, a parte altera, sibi contraria, de 
urbe expulsi, ad Cesarem pervenerunt: qui, de contradictione con¬ 
civium indignatus, in Galliam reversus, Gallos atque Germanos sibi 
in auxilium acquisivit, in hoc quidem voluntarios, cum ipsi viderent 
bella ipsis referri, a quibus ipsi prius bella sustinuerant. Quorum 
fretus multitudine Cesar Romam tendit. Consules et Pompeius 
ac omnis senatus fugiens ex urbe, transeuntes in Greciam, adversus 
Cesarem bella instaurarunt, ubi et multi orientalium partium reges 
ad eorundem auxilium accesserunt. Cesar autem vacuam inveniens, 
se ipsum fecit dictatorem et, fracto erario, infinita pondera aui i 
atque argenti inde tulit. Deinde ipso Cesare cum exercitu in Thes¬ 
saliam, partium Grecie, transeunte, Pompeius cum maximis copiis 
sequebatur eundem; ibique bellum cruentissimum inter ipsos Roma¬ 
norum nobilissimos et peroptimos consules est commissum. ubi 
gemebundum fuit videre tantas Romani exercitus copias, promutua 
sui interfectione, adversus se invicem congregatas, quas si rexisset 
concordia, nulli reges, nulli populi vincere potuissent. Tandem post 
magnam pugnam // inter se Romanorum, exercitu Pompeii totalitei p. 7. 
fugiente, de parte Pompeii xv milia ceciderunt et centuriones xxxm. 
Pompeius itaque fugiens, onerariam navim nactus, in Asiam pro¬ 
peravit et inde per Tyrum et Egyptum transiit, ibique, statim ut > 

litus attigit, iussu regis Ptholomei adolescentis, in gratiam Cesaris 
victoris, occisus est. Pluribus demum preliis contra Pompeianos, 
consules, senatores aliosque reges et principes, de quibus longum 
esset enarare, in Italia, Grecia, Egypto, Hispania et aliis diversis 
mundi partibus, feliciter gestis, lulius Cesar, a quo omnes post- 
modum Romani principes Cesares appellantur, anno creationis 
mundi iiimdccccxvi , urbis vero dccxxii, ante incarnationem Domini 
anno XLII, primus apud Romanos singulare arripuit imperium, 
quod ipse solus per quinque fere obtinuit annos. Hic siquidem 
Cesar, bellis civilibus toto orbe composito, Romam reversus> reipu- 
blice statum iuxta morem maiorum clementer instaurare cupiens, 
contra Romane libertatis consuetudinem insolenter agere cepit. Pro 
sua namque voluntate honores prestabat, qui antea populo trade¬ 
bantur; nec senatui quidem, ad se venienti, assurrexit. Cumque 
hec et alia regie dignitatis faceret, coniuratum fuit in eundem a 
ducentis et lx vel amplius senatoribus nobilibusque Romanis. Quodam 
igitur die, senatu in curia congregato, cum Cesar advenisset, 
insurgentibus coniuratoribus contra ipsum, xxim cultris senatoriis, 
dolo Bruti et Cassii consulum, confossus, in lvi etatis sue anno, 
ante incarnationem Domini xlvii, occiditur. Invente sunt autem 
P. 8. in manu eius littere, precanentes//de coniuracione, quas si legisset, 
utique cavisset. Corpusque eius pro rostris combustum est. Statuit 
autem populus in foro solidam columpnam marmoream xx pedum, 
supra quam tumulatum est corpus combustum, que lulia vocatur. 
Sicque finem vite habuit vir tantus, quo nunquam alter clarior in 
bellis fuit. Quinquagenies namque dimicavit: eius etenim ductu 
undecies centena milia et xcn c milia hominum cesa sunt in bellis 
inimicorum, preter numerum illorum, qui in bellis civilibus ceciderunt. 
Percussorum vero Cesaris fere neque triennio quisquam amplius super¬ 
vixit , neque sua morte defunctus est; dampnati omnes, alius alio casu 
periit: pars naufragio, pars prelio, nonnulli semet eodem pugione, quo 
Cesarem in Capitolio vulneraverant, interemerunt. 

Postremo factum quoddam, omni admiratione dignissimum, de 
Iulio Cesare, prout suis temporibus apud Novimagum fertur acci¬ 
disse, minime sub silentio preteribo. Cum enim quadam vice 
Iohannes, comes Clivensis, sororius Edwardi, ducis Gelrie, in nemore 

\ imperiali Novimagensi venationi insisteret , quemdam a casu inve- 
Vteratum cepit cervum, qui torquem circa collum, verbis sequentibus 
mscriptis , in effectu similibus a Iulio appositam, gestabat, videlicet: 

»yui me capit, me dimittat; Iulius mihi gratiam fecit.” Comes 
igitur Clivensis, hiis visis, de ipsius cervi nece plurimum contri¬ 
stamus , cornua eiusdem Edwardo duci pro insigniis duxit destinanda. 

Nichil vero aliud de Novimagio a prenarratis temporibus usque 
ad tempora Karoli magni, imperatoris et Francorum regis, scriptum 
invenitur. 

// Karolus namque Francorum rex, Christi ecclesie utilis verna- P. 9. 
culus, inter cetera operum suorum insignia et mirifica, ad regni 
decorem et commoditatem duo palacia operis egregii 1): unum haud 
longe a Maguntia civitate iuxta villam, cuius vocabulum est Ingelen- 
heym, aliud Novimagii super Wahalem fluvium, qui Batavorum insulam 
a parte meridiana preterfluit. Quod quidem palacium Novimagense, 
tunc temporis collapsum, a Iulio Cesare, ut premittitur, suum traxit 
fundamentum. In hoc enim palacio renovato Karolus, propter loci 
amenitatem, frequenter manere et sua festa atque placita celebrare 
solebat. Nam ipse adhuc duntaxat Francorum rex existens, anno 
incarnationis Dominice dcclxxvi, post triumphum eodem anno de 
Italicis et Saxonibus gloriose habitum, natalem Domini in Haristallio, 
prope Leodium, et pascha in villa, que dicitur Novimagium, cum 
suis celebravit principibus.- 

Demum anno Domini dccciiii Karolus, factus Romanorum impe¬ 
rator , ab Aquis proficiscens, pervenit ad palacium suijin, quod dicitur 
Novimagium. Ibi illius veris tempore persistens, inter ceteros divinos 
cultus, pascha celebravit, incipienteque estatis tempore ad palacium 
suum, quod Aquis situm est, regrediebatur. 

Expost anno vi, purificacione sancte Marie, Karolus imperator, 
accersitis aliquantis ex suis optimatibus, episcopis videlicet, abbatibus 
et comitibus, divisit inter filios suos Karolum, Pippinum et Ludovi- 
cum reges, regna, sibi a Deo data. Tunc' legati imperatoris discur¬ 
rerunt per legationem, sibi commissam, // et dominus imperator p. jo. 
navigio, quadragesimali tempore, venit Novimagium: ibique legati, 


I) Hoc loco inserendum videtur verbum construxit , edificavit vel simile aliquod. 

venientes de sua legatione, imperatori renunciaverunt. Inde iterum / 
dominus imperator indixit placitum suum vm kalendas Iulii, in festo' 
sancti Iohannis, in Starefurt. / 

Consequenter, anno vm, Karolus imperator tenuit placitum suum 
in Novimagio, medio quadragesime, cum aliquantis suis optimatibus 
et tunc condixit placitum generale in Aquis, in festo sancti Ioha/mis 
Baptiste. 

Hec usque per Karolum circa Novimagium acta ex Cronicis Gre- 
gorii Thuronensis sparsim sunt collecta. 

Novimagium igitur, ut prefertur, illis diebus adhuc villa regalis 
erat, sub Francorum regum dicione constitutum, cuius palacium Iuli- 
anum collapsum Karolus renovaverat. Nullatenus ergo per eum Novi¬ 
magium , cuius ipse dominus erat, consilio sancti Walarici, qui fere 
per ducentos annos ante ista tempora floruerat, ut a quibusdam false 
sompniatur, valida manu obtentum fuerat. Est tamen verum, quod 
Karolus monasterio ipsius sancti Walarici supra mare, Ambianensis 
diocesis, contemplatione cuiusdam capellani sui, de eodem monasterio 
v } existentis, multa bona et possessiones in Overasselt et Hoemen, de 

prope Novimagium, tunc temporis contulerat, in hodiernum diem ab 
eodem monasterio possessas. 

Hec ad presens propositum de Karolo sufficient. 

Tandem Karolo, prout Deo placuit, anno incarnationis Dominice 
dcccxiiii , in lxxi etatis sue anno, viam universe carnis ingresso et in 
P. 11. ecclesia beate Marie Aquensi, quam fundaverat, sepulto, Ludovicus, //de 
dictis ipsius Karoli filiis solus superstes, factus imperator, de Yrmgarde, 
prima coniuge sua, Lotharium Romanorum, Pippinum Aquitanie et 
Ludovicum Germanie reges generaverat. Qua defuncta, in illicito 
coniugio ex Iudith, cognata sua, Welpi Bavarorum ducis filia, genuit 
Karolum Calvum, Francorum et eciam postmodum Romanorum regem, 
Quam quidem Iudith, reginam licet, Ludovicus imperator, ad cor 
conversus, ex instructione et increpatione sancti Frederici, episcopi 
Traiectensis, ob hoc tandem innocenter occisi, et sifmmi pontificis 
Gregorii, eum desuper in propria persona de urbe Romana accedentis, 
ac dictorum trium filiorum suorum primorum, et aliorum utriusque 
status principum et prelatorum, animo penitenti, iteratis vicibus 
flens, repudiaverat. Illius tamen amicario depravatus, contra anime 

JV* 7?ud*j, W/. « 

sue salutem in status sancte matris ecciesie et imperialis maiestatis 
scandalum et disturbacionem filiorum, recepit eandem. Pippinus 
tandem, de tali coniugio multum contristatus, cum quibusdam episcopis 
et regni primatibus ad hoc congregatis, patri de Aquis Compendium 
proficiscenti obvians, eum de consanguinitate coniugis ac stupro ab 
ipso perpetrato accusaverunt, volentes propterea patrem capere et regno 
privare: sed a fratre suo Ludovico est prohibitus. Multaque eciam alia 
predicti imperatori obiacientes, dixerunt Iudith reginam a quodam Ber- 
nardo, ipsius imperatoris in baptismate filio, fuisse violatam. Qui eciam 
Bernardus de huiusmodi stupro postmodum coram ipso imperatore 
//et dictis filiis suis, Lothario et Ludovico, legitime purgavit. P. 12. 
Quibus cum imperator super premissis obiectis non vellet dare re¬ 
sponsum , sed agitando caput torvis eos inspiceret luminibus, Iudith 
reginam vi rapientes velaverunt et in unum monasterium miserunt, 
fratresque eius, Chonradum et Rodolphum tonsurantes, ad sua reversi 
sunt loca. 

Sed paucis post hec transactis temporibus, videlicet anno Domini 
dcccxxviii, imperator, recepta sua coniuge, Novimagium palacium 
adiit, captoque cum multis Iesse, Ambianensi pontifice, qui, in 
cordis sui placitate ad emendationem vite, velamen regine inposuit, 
in generali placito multorum principum, in ipso Novimagensi palacio 
tento, de pontificatus dignitate, quod cunctis Deum timentibus dis¬ 
plicuit, cogens ad hoc episcopos, deponere iussit; multosque alios 
optimates ab honore depositos inibi custodie mandavit, et alios exilio 
dampnavit. Fuit namque ad ipsum placitum Novimagense quam 
maxima hominum multitudo congregata. Tunc eciam imperator a 
Lothario filio suo sacramento fidelitatem exegit. Affuit et ibi equivocus 
eius Ludovicus, qui adiutor patris extitit in omnibus eius laboribus. 
Cumque Ludovicus imperator ipsius Iudith occasione multos ex opti¬ 
matibus , ut prefertur, in palacio Novimagensi captivaverat et exula- 
verat, demum summi pontificis Gregorii supradicti et episcoporum 
atque regni procerum accedente consensu, in Lotharii et Pippini 
filiorum suorum traditus est potestatem et Aquis custo //die eman- p. 13. 
cipatus, ut Lotharius pro eo regnaret. Ipse tandem per Ludovicum 
filium suum iuniorem forti manu redemptus et in solio regni relo- 
catus: suis tamen maliciis. nondum satiatus, execrabilem reginam 

ludith cum magno gaudio et honore ad se adduci fecit, ac cum ea 
in* conviviis, citharis, lyris et tympanis resonantibus, cotidie resi¬ 
debat, a suo obstinato proposito diebus vite sue minime desistendo. 
Prout hec omnia, ex legenda sancti Frederici et cronicis excerpta, 
plenius continentur; quae, propter continuationem et maiorem intel¬ 
lectum historie dicti placiti Novimagensis, clarius duxi inserenda. 

Porro de impiis Nortmannis, Novimagium invadentibus, (qui ori¬ 
gine Dani fuerunt et lingua barbara Nortmanni, quasi septentrio¬ 
nales homines, dicti sunt, eo, quod primo ab ista parte mundi 
venerunt,) diligenter est advertendum: Quod ipsi tempore Karoli 
magni cum suo rege Godefrido et maxima classe transfretantes 
Gallie atque Germanie littora, occupantes et omnia vastantes, iam 
Frisiam et Saxoniam occupaverant, tocius Germanie sibi potestatem 
in brevi promittentes. Quorum tamen exercitus in processu per 
Karolum bello evictus, ac princeps eorum Godefridus, a proprio 
satellite interfectus, sue vite proprie et ipsius belli finem fecit. 
Hii etenim Nortmanni, peccatis hominum graviter exigentibus, post 
ipsius Karoli obitum, sub lilio eius Ludovico, Romanorum impera¬ 
tore, a transmarinis partibus, ad quas confugerant, cum innume¬ 
rabili hominum multitudine revenientes, totam fere Galliam, Angliam, 
Britanniam, Aquitaniam, Flandriam, Lothryngiam, Brabantiam, 
P. 14. Frisiam, // Saxoniam ceterasque diversas mundi partes et provincias, 
pluribus bellis et triumphis dire pervagantur igneque ferroque 
devastando et consumunt, cedem hominum non modicam in eisdem 
partibus pluribus annis perpetrando. Demum Hollandie partibus 
applicantes, Traiectum ac omnes Hollandie partes funditus destruxe¬ 
runt , populumque cum clero effugantes occiderunt, parvulis et 
mulieribus per eosdem ad partes exteras abductis. 

Interea quidam Hungerus, episcopus Traiectensis, cum paucis canoni¬ 
cis ad monasterium Prumense aufugit, et ibi a Ludovici filio, 
Lothario primo, et ipsius filio Ludovico II locum montis Odilie, 
prope Ruremundam, ducatus Gelrie, impetravit, quatenus ipse et 
sui canonici ibidem ab incursu Danorum quiete residerent, divinum 
cultum devotissime celebrando. Quo in loco collegium canonicorum 
ad honorem sancte Odilie fuit erectum; quod posteris temporibus, 
sub Wilhelmo, duce Gelrie, ob gravem obsidionem civitatis Rure- 

mundensis a Brabantinis, Leodiensibus et Gallicis , ut inferius loco 
suo patebit, factam, infra ipsius' civitatis muros, ad ecclesiam 
sancti Spiritus est translatum: cuius prepositura, ratione premisso- 
rum, dignitas in ecclesia Traiectensi ab antiquo tempore esse 
perhibetur. 

Insuper dira Nortmannorum gens, anno Domini viii c lxxv , Karolo ii , 
Ludovici pii filio, regnante, cum ducibus suis Godefrido, Sygefrido, 
Rollone, Gellone et aliis primatibus, Walam fluvium ingressi, totam 
Bathuam, ducatus Gelrie, palatium eciam Neomagi incendunt. 

Exinde Renum // et Mosam ascendentes, Coloniam, BonnJim, P. 15. 
Maguntiam, Wormatiam, Tulpetum, luliacum, Aquas, Leodium, 
Traiectum, Ardenniam, Treverim, Tungrim, sancti Trudonis, 

Prumiam, Metas ceterasque innumerabiles Germanie civitates, pro¬ 
vincias, monasteria, opida et castella, eodem tempore percurrendo, 
igne et ferro inmaniter vastando, depopularunt. Contra quos Ludo- 
vicus, Germanie rex, dicti Karoli n germanus, validum ducens 
exercitum, de regno demum expuli^ eos. Ipsi tamen perfidi Nort- 
manni, post tantarum civitatum et partium Germanie vastationem 
hominumque stragem, in Christianitate perpetratam, Alamaniam 
inferiorem repetentes, anno Domini viii c lxxix in Novimagio hiema¬ 
runt. Contra quos Ludovicus, Germanie rex, bellice veniens et 
ipsos expugnare nequiens, turpiter est reversus. Cum eciam Karo- 
lus m, dicti Ludovici regis filius, qui Karolo n avunculo in imperio 
successerat, dictos grassatores, prout nec sui predecessores, bellis 
crudelibus superare minime valuerunt; tandem Godefridus, Nortman¬ 
norum rex, ad interloquendum de pace perductus, hac condicione 
Christianus effectus est: Ut Ghisela, Lotharii ii regis filia, sibi 
daretur in uxorem, provinciaque Frisie insuper sibi daretur in dotem. 

Quod et factum est. Et exinde idem Godefridus rex Frisones, sibi 
rebellantes, redegit in vile servitutis improperium , ita quod omnes 
Frisones collo circumastrictum baiularent laqueum ut unumquemque 
sine mora suspenderet, qui sibi quovismodo re//bellare presumeretur. p. 16. 
Sed ecce, iam dictus rex Godefridus, post quedam annorum curri¬ 
cula, cum infinitis Danis in Bathua, pridem per eos, ut premitti- 
tur, vastata, Deo vindicante, a Christianis peremptus est. Sygefri- 
dus vero ipsius socius, a dicto Karolo ni Romanorum et Karolo- 

manno, fratre eius, Francorum regibus nimis muneratus, inde 
secedens cum suis, mare repetiit. Rollo autem, cum ipsius Karoli 
filia accepta tota Neustria, sive regione ultra Secanam fluvium, 
que Parisiis adiacet, usque hodie a Nortmannis Normannia dicta, 
perque Franconem , archiepiscopum Rothomagensem , baptisatus, 
Robertus nominatus est, et per eundem Karolum regem de sacro 
fonte levatus. Gellonique, ipsius Rollonis cognato, similiter baptisato, 
idem rex Karolus montem Blesensem cum suis attinentiis tradidit. 
In quo castrum edificans, ibidem habitavit; a quo comites Blesenses, 
sicuti a Rollone ipsius cognato duces Normannie, processerunt. 

Residui vero Nortmannorum exercitus, adhuc in Bavaria, Ardennia 
et aliis mundi partibus tyrannisantium, posteris temporibus, per 
Arnulphum imperatorem, dicti Karolomanni Francorum regis filium, 
mirabili cede finaliter sunt deleti et mare coacti pertransire. Et 
sic, Deo miserante, cessare cepit iugum Nortmannorum, quod iam 
quadraginta annis et amplius Galliam et Germaniam pirato more 
continue infestabat. 

Premissis igitur, propter continuationem historie, de Nortmannis 
superficialiter discussis, rursum est sciendum, quod tempore Karoli 
P. 17. // Calvi sive secundi supradicti, nobilis comitatus Flandrie exordium 
sumpsit. Flandria enim eo tempore non erat tanti nominis nec fame 
nec opulentie, ut extunc in antea esse cepit, sed a regum Fran¬ 
corum forestariis regebatur. Quorum Lidricus Barlebarensis, et Niger- 
landus filius eius, et Audacer filius Nigerlandi, sub Pippino et Karolo 
magno et Ludovico, rectores Flandrie fuerunt, nec tamen comites 
vocati sunt. Balduwinus autem, filius Audacri, rapuit Iudith, filiam 
Karoli: propter quod, ex precepto Karoli Calvi, episcoporum con¬ 
sensu, ab omni ecclesia excommunicatus est. Deinde, episcoporum 
et optimatum consilio, Karolus, Balduwino et Iudith reconciliatus, 
dedit eis Flandriam in comitatum ac suis heredibus inperpetuum 
possidendam. 

Idem eciam Karolus Calvus, cum adhuc Francorum rex existeret, 
anno Domini viii c lxiii , regni sui xxx, percipiens Hollandiam a Nort¬ 
mannis omnino esse depopulatam, ad instantiam Haganonis comitis,- 
tradidit Tlieoderico, nobili viro, fratri Waltgheri principis, comi¬ 
tatum Hollandie cum ceteris provinciis adiacentibus. Et factus est 




hic Theodericus primus Hollandie comes. Hic autem. frater eius, 
Waltgherus princeps et comes ThesbaUt [sic], moram traxit apud 
Tylam. Habueruntque ipsi fratres avunculum Haganonem Troyanum, 
qui in Xanctis, que minor Troya dicitur, mopam traxit, et descen¬ 
derunt de Troya, diu ante destructa. 

Hic etiam Waltgherus in transactis temporibus apud Tylam 
honestam ecclesiam ad honorem sancte Walburgis // construxit, in P. 18. 
qua sancte moniales longo tempore servitio divino mancipate sunt. 

Postea autem ecclesia ipsa destructa et tandem reformata semotisque 
monialibus, canonici regulares constituti sunt: qui usque ad tem¬ 
pora Henrici m et Adelboldi, episcopi Traiectensis, Deo humiliter 
servierunt, Hii demum canonici cum eorum capitulo, anno Domini 
mcccxxviii, in die sanctorum Petri et Pauli apostolorum, tempore 
Reynaldi, comitis et primi ducis Gelrie, ab opido Tilensi, tunc 
diocesis Brabantie, violenter profugati, ad opidum Arnhemense, 
comitatus Gelrie, perpetuo permansuri, ut inferius patebit, se 
transtulerunt. 

Rursum de insigni palacio Novimagensi supradicto, circa cuius 
versamur propositum, Helyrnandus historiographus, monachus Fre- 
[gidi] montis, ordinis Cisterciensis, Veluacensis diocesis, qui 
cronicam diligenter ab initio mundi usque ad tempus suum, sub 
Ottone iv, in quodam maximo volumine digessit, libro iv suarum 
historiarum, quoddam notabile factum, omni admiratione dignum, 
hoc, qui sequitur, recitat modo: Quod in diocesi Coloniensi est 
famosum palacium, fluvio supereminens, quod dicitur Novima- 
gium: in quo pluribus olim congregatis principibus, ex improviso 
advenerat navicula, quam collo alligatam cygnus argentea trahebat 
cathena. Exinde iuvenis quidam' novus et incognitus, miles pul¬ 
cherrimus , magnus sicut gigas, exiliit, qui, accipiens uxorem, filios 
procreavit et adhuc usque hodie sua progenies perseverat. 

Excellit eciam ipsa nostra imperialis Novimagensis civitas, // de p 19 
qua nobis ad presens est sermo, plurimorum Romanorum regum et 
imperatorum (presertim: Henrici septimi, lantgravii Thuringie, filii 
sancte Elisabeth, Ricardi, ducis Cornubie, fratris Henrici, regis 
Anglie, Rudolphi, comitis Hapsburgensis, Alberti 11 , ducis Austrie, 
ipsius Rudolpbi filii, Ludovici tv, ducis Bavarie, Karoli iv, regis 

Bohemie, et Frederici iv, Austrie ducis,) gratiis et privilegiis, ad 
imperii utilitatem et honorem, pretiose decorata, cunctas nostre 
regionis civitates et loca. Nam iidem reges et imperatores, de eis 
innata regia benignitate, uti ex ipsorum luculenter patet litteris 
desuper concessis, magistris civium, scabinis, consulibus ac aliis 
civibus civitatis Novimagensis, sacri imperii fidelibus, heredibus et 
successoribus ipsorum inperpetuum omnia, iura, consuetudines, liberta¬ 
tes, emunitates, gratias, privilegia et litteras cuiuscunque tenoris exi- 
stant, aut sub quacunque verborum forma concepta, que et quas scabini, 
consulatus, civium magistratus ceterique cives regalis sedis Aquensis 
et aliarum civitatum imperii ab eisdem regibus et imperatoribus 
obtinuisse noscuntur: ac eciam consuetudines approbatas et lauda¬ 
biles, quibus dicti cives eorum Novimagenses hactenus freti sunt 
et utuntur, in omnibus suis tenoribus, capitulis, sentenciis et 
actis, et sicut eisdem civibus gratiis, libertatibus, consuetudinibus, 
emunitatibus, privilegiis et litteris hactenus usi sunt et cotidie 
P. 20. pociuntur, ex certa eorum sententia, de plenitudine // cesareepote¬ 
statis, concesserunt, approbarunt, ratificaverunt et de solita eorum 
celsitudinis gratia confirmarunt; adiicientes nicholominus, ex singu¬ 
lari dono gratie specialis, quod liceat eisdem civibus Novimagensibus. 
ad instar regalis civitatis Aquensis, cum universis et singulis quibus¬ 
cunque rebus, bonis et mercibus suis, cuiuscunque valoris seu 
condicionis existant,, per terram sive per aquam ubique per totum 
regnum sive Romanum imperium, absque omni exactione theolonii, 
pedagii, carradie, vectigalis, gabelle, reveredibentie seu cuiusvis 
alterius dacii, quibuscunque specialibus nominibus exprimantur, 
libere et absque impedimento transire; inhibentes igitur universis 
et singulis sacri imperii fidelibus, presentibus et futuris, sub obtentu 
gratie ipsorum, ne ausu temerario dictos cives Novimagenses , 
ubicunque locorum cum rebus suis se transtulerint, adversus eorum 
concessionis, donacionis et confirmacionis gratiam gravare vel mole¬ 
stare presumant, aut ab ipsis vel ipsorum servitoribus de bonis, 
rebus et mercibus ipsorum in regno vel imperio theolonia, pedagia, 
carradias, vectigalia seu dacia, quibuscunque exprimantur nomini¬ 
bus , quovis ingenio seu colore quesito, aliquo modo postulare; non 
obstantibus quibuscunque privilegiis, constitutionibus, libertatibus, 

consuetndinibus: seu induitis ab ipsis regibus et imperatoribus 
quibuscunque personis, quacunque eciam dignitate prefulgeant, seu 
cuiuscunque gradus vel condicionis existerent, datis et concessis, 
dandis et concedendis in contrarium. Quibus omnibus si et in 
quantum presenti dona // tioni et confirmationi adversari noscun- P* ^ • 
tur, auctoritate cesarea et de certis eorum scientiis derogarunt. Si quis 
ausu vero temerario dictos cives Novimagenses, fideles eorum heredes 
et successores eorum inperpetuum, gravare seu molestare, vel ipsis 
aut servitoribus ipsorum de rebus, mercibus et bonis ipsorum theo- 
lonia, pedagia et alia, que superius expressa sunt, aliquo modo 
postulare presumpserit, post imperialis indignacionis aculeos, penam 
centum librarum auri puri et optimi se noverit incidisse: quarum 
medietatem imperialis eorum camere et reliquam partem iniuriarum 
passorum usibus, Karolus quartus predictus, qui hoc ipsum privile¬ 
gium sub bulla eius aurea lacius extendit, in concessione et confir- 
macione sua decrevit applicandam. Ipsosque insuper Novimagenses, 
Clivenses et Montenses comites in huiusmodi privilegiorum suorum 
executores deputavit. 

Sed ultra premissa, Fredericus imperator prelibatus, auctoritate 
Romana regia predicta statuit, concessit et ordinavit: Quod dilecti 
et fideles sui cives Novimagenses, sibi et imperio specialiter atti¬ 
nentes, ad nullius, cuiuscunque status, gradus, condicionis, vel* 
preeminentie fuerit, instantiam ad iudicium curie regalis seu impe¬ 
rialis c vel ad alia rudicia sua, qualitercunque fuerint, vel ex con¬ 
cessione debeant evocari; et, si inanimadvertenter fuerint evocati, 
ad iudicium tamen Novimagense remissi censeantur. Irritumque 
decrevit*, si quid, pretextu evocacionis huiusmodi, pro tempore // P* 22* 
contigerit attemptatum, nisi 'conquerentibus per iudicem et scabinos 
Novimagenses iustitia fuerit denegata. Quodque predicta a prede- 
cessoribus suis ducatui Gelrie impignorati, per participacionem com¬ 
mercium seu communionem habendo cum aliis, qualitercunque impe¬ 
riali banno submissis, quos commode vitare non possunt, bannum 
imperiale seu regale non incurrant. Ceterum sicut aliquando con¬ 
tingit, quod mercatores seu alii in ducatu Gelrie per maleficos 
bonis suis depredantur, quod ob hoc Novimagenses, si et in quantum 
consilium, auxilium seu favorem non prestiterint, arrestari, occupari, 

molestari seu pignorari per quoscunque non debeant quovismodo. 

Et hoc presens indultum infringentem, ultra perias in privilegiis 
eorum contentas, penam quinquaginta marcarum auri puri, tociens 
quociens contrafactum fuerit, se irremissibiliter incursurum: quarum 
medietatem regali suo erario, residuam vero partem iniuriarum 
passorum usibus voluit et decrevit applicari. In huiusmodi privilegii, 
per dictum Fredericum imperatorem Novimagensibus concessi, et 
postmodum per papam Pium secundum auctoritate apostolica sub^ 
censuris ecclesiasticis confirmati,’ archiepiscopus Coloniensis, abbas 
insule beate Marie et decanus Traiectensis, executores sunt deputati. 

Sciendum est quod tempore, quo nemus imperiale Novimagense. 
undique arboribus et virgultis et arbustis usque Novimagium densum 
et tenebrosum esset, (nunc vero per Clivenses et Gelrie duces ubi¬ 
libet clarum et illuminosum effectum), prout ex antiquis cernitur scriptis, 

P. 23. apud castrum de Hoemen reser//vatis, cives Novimagenses ex iure suo 
habebant, prout haberent, auctoritatem secandi, omnia arida ligna et 
quelibet virida, que per unam manum flectere possent et in tertio ictu 
prosternere, extra libertatem pacis, banni et keymeruorst [sic]; preterea 
omnes ramos, quos stantes in stabello currus- sui attingere pote¬ 
runt : si vero super rotam currus sui ascenderint, pro banno quinque 
marcarum poterunt pignerari. Propter quod ius predictum, cives No¬ 
vimagenses universi, tam divites quam pauperes, dare tenentur fore- 
stariis de suis laribus tres denarios leves, singulis annis in die 
Servatii, que est de medio Maii. Amplius curtes et membra imperii 
Novimagensis, uti in pretactis et diversis aliis veris ab antiquo 
invenitur scriptis, fuerunt, prout adhuc de iure existunt. Hecsunt: 
Scabinatus Novimagensis cum tota eius parochia, videlicet Ubber- 
ghen, Persynghen, Werchen, Oy pro parte, quondam filia ecclesie 
Novimagensis, Wurde, Heze, Nederbosche ac certa alia villagia et 
burscapia; insuper Groysbeeck cum universo nemore imperiali, Mou- 
dyek, Middeleer, Asselt superior cum tota parochia, Wychen « 
Nyftricht, Bonynghen, Ewich, Wynsen pro parte, Horssen pro 
parte cum ecclesia ibidem, Lent et Hermen in Bathua, Rynharen, 
nunc Rieneren, sancti Willibrordi prope Clivis, et curtis sancti Quin- 
tini ibidem. Quamvis eciam ipsum imperium Novimagense per cer¬ 
tos quondam Gelrie principes, in quibusdam prescriptis suis membris, 

in quorundam favorem sit attenuatum ac secundum quosdam de 
illis contra ipsum imperium // prescriptum, hoc nullo iure subsistere P. 24. 
potest, cum nullum feodum et maxime imperiale, cuiusmodi est 
Novimagense, ad manus principum Gelrie inpigneratum, preter et 
absque consensu atque approbacione domini sui, dimembrari detur 
neque prescribi, secundum iura et leges, cum contra Romanum im¬ 
perium nullo unquam tempore cadit prescriptio. Cum vero, secundum 
aliquos, territorium Duflie et Zeflica cum suis attinenciis de imperio 
Novimagensi fuisse ferantur, hoc stare non videtur, eo, quod pri¬ 
stinis temporibus comites Zutphanienses, ante edificacionem civitatis 
et collegii Zutphaniensis, comites de Zeelem dicebantur; de quorum 
genere quidam, dictus Baldricus comes, instituit castrum Zeelem 
inter Nyel et Meer Duflie: de cuius prosapia certos comites de Zee¬ 
lem , videlicet Theodericum comitem eiusque fratres Alardum et Ger- | 

ardum, cum eorum posteritate, tam masculini quam feminini generis, 

cuidam antiquissimo missali ecclesie de Meer in eorum memoriam i<' : • ; ? 

vidi inscriptos. Dictus vero Baldricus, comes de Zeelem, tandem, 
deiecto dicto suo castro de Zeelem cum ipsius lapidibus, erexit 
monasterium monachorum, ordinis sancti Benedicti, nunc vero ca¬ 
nonicorum secularium Zeeflicensium, quod amplissimis fundavit et 
dotavit redditibus. Sicque Duflia cum Zeeflica \ dicionis comitum 
Zutphaniensium fuisse videntur, licet nunc Duflia ad Gelrie, et 
Zeeflica ad Clivis accesserint principatus. 

De recommendatione inquam imperialis civitatis sive urbis Novi- 
magensis, per magistrum Laurentium, phisicum, hec sunt metra 
verbotenus: 

//.Sunt Novimagenses solares, martinienses. • P. 25. 

Et Veneris gentes, leopardum conspicientes. 

Est urbs regalis, urbs nobilis, imperialis: 

Huic pars australis mons est, vallis borealis; 

Urbs nimis et grata, pulchris stratis graduata, 

Edibus ornata, pluraliter est populata. 

Hinc nemus et pratum, bonus aer, rus bene satum, 

Illi classatum rivus dat largifluatum. 

P. 26. 


Astat ei gratum castrum, bene fortificatum, (1) 

A Iulio stratum, Karolo magno reparatum. 

In muris, portis, fossis decoratur et hortis. 

Gens inibi fortis, animosa boneque cohortis, 

Gens proba, subtilis, formosa, decens et herilis, 
Armis hostilis, in bellis posse virilis. 

Et pulcrum, clarum genus est ibi laude gamarum, 
Nempe Dyana parum superat virtute suarum. 

Sunt convivales , hilares, ibi valde sodales. 

Nocte, die, quales tu vis, reperis ibi tales. 

Suspicio mesta retro, murmura nulla molesta. 

Sunt ibi nec gesta probra, sed sunt semper honesta. 
Urbs collaudatur, quia digne parochiatur; 

Gfertstus honoratur ibi celitus et veneratur. 

Ipsa Iohannitis, Franciscitis , Iacobitis, 

Canonicis ritis monialibus aucta bagutis. 

Bathua confinis sibi subiacet, afflua, pinguis 
Frugibus et rivis, pia fructibus et pecorinis. 
jj Urbs fortunata sit prospera, laudifluata, 

Pesteque mundata, sit ab omni Ve resecata. 


Insuper pro principalis nostri propositi deductione, de nobili prin¬ 
cipatu Gelrie et eius origine, prout scriptum invenitur, est adver¬ 
tendum : Quod principatus Gelrie ab inclitis dominis de Pont 
nuncupatis, prope civitatem Gelrie quondam commorantibus, suum 
traxit initium. Nec tanti nominis erat sicut nunc est; sed duntaxat 
a prefectis regebatur. Et sicut ipsi domini, successu temporis segni¬ 
tiem ignaviamque deponentes, vetustum nomen de Pont exuerunt, 
ita strennuitatem assumentes, nomine novo Gelrie appellari merue¬ 
runt. Hii ergo, bellicosi principes ac invictissimi bellatores effecti, 
sicut amicis, fidem et gratiam eis conservantes ac eis confederantes, 
fidelissimi defensores extiterunt, ita eciam inimicos suos ac eis 
adversantes fortissime impugnantes, victoriose de eis triumpharunt. 
Unde hiis preclaris ex gestis ac magnificentiis gloriosis terram suam 

(1) Pontanus, ubi hoc carmen memorat p. 30. mutata hic illic lectione f 
omisit versum nonum Astat ei gratum cet. 

ex inope divitem, ex parva latam, ex ignobili nobilem et inclitam 
reddiderunt; siquidem a Deo, qui vocat ea, que. non sunt, et mu¬ 
tat tempora et transfert regna, creberrimas victorias habentes, 
prosperis successibus ac mundi rebus nimium fortunati, terminos 
suos amplissime dilataverunt. Quapropter vicini barones ac principes, 
has eorum militares strennuitates assidue audientes, eis indissolu¬ 
bili amicicie vinculo ac fidelitatis iure confederati sunt. Qui quidem 
homagia eis prestantes, eorum liberi // vasalli effecti sunt. Alii P. 27. 
vero obsequiis variisque serviciis eos inflectentes ac largis stipendiis 
eos conducentes, opem eorum impetrarunt. Unde tandem virtutum 
meritis laudumque eorum preconiis magnifice deposcentibus, per Ro¬ 
manorum imperatores in Gelrie comites et duces existunt sublimati. 

Per quem tamen modum Gelrie principes originaliter creverunt 
et gradatim ascenderunt, secundum quosdam, breviter subiungam. 

Erat namque pristinis temporibus in eo loco, quo opidum et 
castrum Gelrie ad presens consistere dinoscitur, ac in paludibus et 
confinibus eiusdem, quoddam animal pestiferum, Gelre, Gelre, cla¬ 
mitans, homines et animalia horribiliter invadendo devastans: ob 
cuius terrorem incole apud edes alienas se recipere disponebant, 
nisi, divina favente gratia, de remedio providerentur oportuno. Qui¬ 
dam tandem nobilis heres curtis de Pont, prope Gelriam, a dicto 
animali multa perpessus dampna, duos imperterritos habebat filios, 
qui, patris ipsorum accedente consilio, ipsum animal nocturno - 
tempore armati inquirentes, per lumen oculorum cognoscentes, 
in Dei nomine aggrediendo, decertarunt; et sic regionem suam 
ab huiusmodi venenosi animalis infestacione viriliter liberarunt. 
Ipsorum igitur magnaliorum intuitu, ipsi duo fratres, ab universis 
illius regionis incolis in eorum principes electi, prefecti Gelrie 
sunt nominati. Unde ipsi fratres, sic in prefectos sublimati, post- 
modum in eodem loco, quo dictum animal devictum fuerat, presidium 
sive munitionem instituentes, iuxta ipsius animalis vocabulum, Gel¬ 
riam in memoriale // sempiternum nuncuparunt., A quo universum p. 28. 
ducatus Gelrie dominium initialiter suum sortitum est nomen. Ipsi 
etenim principes, multis decursis temporibus, comites Gelrie et 
Zutphanie simul dicti sunt. Nam in libris feodalibus Traiectensis 
ecclesie apertissime invenitur: Quod anno Domini millesimo octavo, 

Zutphanie comitatus, Gelrie comitatui iam pridem unitus, comites 
Gelrie, Adelboldo Traiectensi episcopo, coram serenissimo imperatore 
Henrico secundo ac aliis regni principibus, in Tulpeto fidelitatem 
et homagia prestantes, feoda sua de comitatu Zutphanie ac Tyelre- 
weert et Bomelreweert ab eodem acceperunt. 

Interea sciendum est, quod prefati Gelrie et Zutphanie comites 
antiquitus pro armis suis, usque ad tempora Ottonis tercii, aureum 
florem esculinum in prato blaveo deferre consueverunt. Inde in 
hodiernum diem Gelrie flos denominata existit. Usque postmodum 
Otto predictus, defuncto patre suo Gerardo, factus comes, huius- 
modi prioribus armis Gelrie postpositis, arma illustrium comitum 
de Nassawia, de quibus paternum duxerat genus, videlicet in 
prato blaveo leonem aureum hastulatum, absque tamen corona et 
duplici cauda, primus inter Gelrie principes, imperatoris ad hoc 
accedente auctoritate, pro armis ducere incepit. Que quidem arma 
depost, Reynaldo secundo, comite Gelrie, Francfordie per Ludo- 
vicum quartum, Romanorum imperatorem, in solempni curia princi- 
pum, ad ducatus fastigium sublimato, ad dictorum comitum de 
P. 29 Nassawia differentiam, sunt mutata. // Nam deinceps ipse Reynal- 
dus, factus dux, suique successores in prato blaveo aureum leonem 
absque hastulis coronamque in capite gestantem et cauda duplicata, 
per dorsum incurvata, pro armis ducatus Gelrie usque in presens 
usi sunt. Comites tamen Zutphanie, ut ab antiquo invenitur, suis 
in diebus, simplicem leonem rubicundum in prato blaveo pro armis 
gestare consueverunt. 

Verum, quod de preclaris priorum Gelrie principum gestis ac 
magnificenciis, propter antiquitatem temporis, usque ad Megengau- 
dum, comitem Gelrie , nichil aut parum in cronicis scriptum invenitur. 
Nimirum fortasse pro eo, quod eorum gesta cronographorum ignavia 
minus digne pretermisit atque minus lucide pro futuris generatio¬ 
nibus adnotavit. Quorum tamen principum Gelrie nomina et gesta 
in diversis terrarum cronicis recolligere potui, huic operi, iuxta 
ordinem temporum, duxi inserenda. 

Megengosus, comes Gelrie, illustris sapientia , nobilitate, divitiis, 
exceptoque regimine et prenomine regni, ut rex, temporibus Ot»- 

tonis m et Henrici ii, Romanorum imperatoris, magnus inter 
principes habebatur. Uxor eius, Gerbirgis nuncupata, aeque illi 
nobilissimo germine propagata, filia extitit ducis cuiusdam, nomine 
Godefridi, tunc temporis magni et incomparabilis viri. (1) Hii vero 
duo, tantis mundane glorie nitentes splendoribus, studebant eciam 
ante Deum fulgere variis virtutum floribus, et ideo , ad augmentum 
tanti honoris, donati sunt adeptione unius mascule prolis, // cui P. 30. 
humanitus, imperio avi, nominis et divinitus collata est dignitas 
eiusdem virtutis et ominis. Quatuor eciam filias genuerunt, quarum 
binas spe prosperitatis nuptu tradiderunt: que ambe et maritali 
potencia et omnium bonorum ac diviciarum illustres extiterunt af¬ 
fluentia. Ex quibus una, nomine Irintrudis, avia erat Henrici, 
magnifici ducis, et Alberonis, Metensis episcopi, et Frederici, ducis, 
fratrumque suorum huius temporis virorum. Altera vero, Alveradis 
nominata, similiter preclaris sue posteritatis incrementis erat donata. 

Relique bine Colonie sunt mancipate servituti vel legi divine: una 
in monasterio sancte Dei genitricis, perpetue virginis, que tanta ’ 
promovebatur industria morum omnique observancia regularis imperii, 
ut digne constitueretur domina et mater illius monasterii; alia 
eciam, sancta Adelheidis, in monasterio sanctarum xi milium Vir¬ 
ginum , subiit suave iugum Domini, secundum regularem institutionem 
sancti patris Ironimi. 

Interim Godefridus, frater eius, cum processisset in robur virile 
essetque elegancie, proficuitatis ac strennuitatis mire, imperatorem 
Bohemos cum exercitu adeuntem est comitatus, honorifice suorum 
militia omnique bellico apparatu heriliter stipatus: ubi, factus 
belligerator insignis et fortis, meruit excipere victoriam gloriose’ 
mortis. Cuius cadaver a suis, licet multo laborum ac meroris 
sudore, tamen ad patriam reductum est cum honore. Omnium 
igitur rerum, que, huic filio defuncto, ratione distribucionis serie 
ceciderunt, // Deum heredem fecerunt, ut meliori recompensacioneP. 31. 
hereditatem meruisset in paradiso diviciarum, qui, matura morte 
preventus, caruit in hac valle lacrimarum. 


1) Ad haec verba in margine Codicis manus recentior scripsit: Hoc tempore 
•Godefridus comes Ardennie et dux Lotharingie erat . 

Tunc in loco, qui Viiika dicitur, templum honorabile Domino 
erexerunt a fundamentis, illud dotantes prediorum vel mancipiorum 
supplementis. Amboque, adhuc incolumes et sani, decreverunt prop¬ 
ter Christum disiungi a lege coniugali, quibus meliori tamen 
coniunctione spiritus et equali cepti operis colligatis cura erat, cor 
unum et anima una. Ille eciam propter frequenciam suorum et 
exterorum, que illi et regi semper ingruebat, quasi specietenus 
mundo inserviebat, predia sua lustrando et presidendo, Christi 
gratia mediante, omnia prudenter ac iuste disponendo: si quando 
vero, populo paululum remoto, aliqua quietis invenit ocia, hec 
vertere studuit in honesta negocia, allocucione usus capellanorum, 
ut per eos Teutonice exponerentur lectiones voluminum divinorum, 
quas ardenter audire expetentes, opere impleverunt. Tunc divini 
amoris igne intrinsecus tacti, in predicto loco de Vilika, adunata 
virginum sodalitate, a quibus divina excolerentur servicia, filiam 
suam Adelheidem, a dicto monasterio sanctarum Virginum redimen¬ 
tes prediis, tradiderunt illi curam regiminis. 

Preterea comitissa Gelrie Gerbirgis, dicto monasterio in omnibus 
neccessariis consummato, ut per duos imperatores predictos, scilicet 
Ottonem tertium et Henricum ii, a quibusvis superiorum serviciis 
gratiose libertato, perseveranda catholice fidei omnique bonorum 
P. 32. operum, Domino veniente // vigilans inventa, ipso vocante, est 
humanis exempta. 

Tunc matre orbata, nobilissima proles, sancta Adelheidis, ad 
Deum, quem a primeva etate dilexit ardentibus, suos convertit 
mores, mutatoque habitu canonicarum secularium regulam et 
habitum monastice discipline sancti Benedicti, ad quam parentes 
eam pridem invitabant, reassumpsit, virginesque, sibi commissas, 
secundum eandem regulam vivere induxit. 

Demum Megengosus, Gelrie comes, post obitum Gerbirgis, coniugis 
sue, supervixit trium annorum spacia; adauctus in omni bono, 
sancti Spiritus gratia ad celestia tendens, sapientia et iustitia duce, 
Domino vocante, in loco, qui Gelria dicitur, migravit ex hac luce, 
ab Eo coronandus procul dubio, pro quo hic legitime certavit 
pervigili studio. 

Eadem vero nocte sui obitus, beate fllie sue Aleidi, in stratu 

quiescenti, et, ut ipsa asseruit, nec aperte vigilanti, nec integre 
dormienti, visus est quidam astitisse eiusque auribus dulciter can¬ 
tando hec verba profete infudisse: »Ecce, quomodo moritur iustus, 


et nemo percipit corde; viri iusti tolluntur, et nemo considerat; a 


facie iniquitatis sublatus est iustus, et erit in pace memoria eius.” 
Cumque facto mane hanc visionem sororibus venisset nunciare, 
nondum completo sermone, nuncius superveniens eum ex hoc seculo 
migrasse nunqiavit. 

Cuius exequiis a filia peractis, studio religiosi apparatus in 
proprio monasterio, una cum coniuge, est honorifice sepulture 
mandatus. Qui postmodum in sompnis apparuit cuidam sororum 
illius monasterii, quasi honorificatus potentia et decore regalis im¬ 
perii. // Quem diutius intuita cum miraretur, et an ipse esset dominus p. 33. 
Megengosus percunctaretur, ille responsione tali hilariter illam cepit 
aflari: »Hoc mihi nomen erat, adhuc corporali mole gravato, nunc 
vero Megengaudus, vocabulo in melius mutato, quia, absolutus 
vinculis peccatorum, gaudio perhenni fruor, in consorcio patriar¬ 
charum et omnium beatorum.” 

Hec omnia de beato Megengaudo, comite Gelrie, hucusque 
scripta, ex legenda filie sue, sancte Adelheidis virginis eximie, 
cuius festum in die beate Agathe ab ecclesia celebratur, diligenter 
sunt excerpta. 

Quis vero prefato Megengoso, comiti Gelrie, absque prole masculini 
generis, ut prefertur, defuncto, immediate successerit, penitus 
ignoratur. 

Insuper anno Domini dcccclxxxv, indictione xiii, dicti-Megen- 
gosi temporibus, Otto m, Romanorum imperator, anno regni sui 
secundo, in Novimagio constitutus, interventu Egberti, archiepiscopi 
Treverensis, avunculi sui, Henrici, ducis Bavarie, nepotis sui, atque 
Theophane imperatricis, genitricis sue, concessit Theoderico, comiti 
Hollandie secundo, in propriam hereditatem, quicquid habuerunt 
antecessores sui in comitatu Hollandie in beneficio a Romano impe¬ 
rio largitum. Fuit enim dicta Theophana imperatrix, filia Theophani, 
Grecorum imperatoris, cuius sororem Luytgardam Arnulphus, comes 
Hollandie tercius, coram dicto Ottone imperatore, desponsavit in 
uxorem. 

Ipsaque tandem Theophana imperatrix,. anno ab incarnacione 
Domini dccccxc, in Novimagio, ubi morari erat solita, infirmatur; 

- consummatoque in bonis cursu vite sue, discessit ab hac vita xvn 
P. 34.// kalendas Iulii. Sepulta vero est ab Evergero, Coloniensis ecclesie 
archiepiscopo, in monasterio Sancti Panthaleonis, (quod, datis im¬ 
pensis, Bruno, archipresul Coloniensis, frater Ottonis primi, ibi 
requiescens , construi precepit ), presente Ottone m, filio suo , ac 
multa pro remedio matris anime hiis fratribus largiente. 

Huiusmodi siquidem temporibus, comicia de Marka, sub Ottone ni 
hoc modo habuit ortum: Duo namque fratres nobiles Romani, de 
genere Ursinorum, divites valde, per imperatorem ad Westphaleam 
perducuntur; cuius freti auxilio et favore, uti divites erant valde, 
loca tuta pro instituenda habitacione inquirunt et inveniunt. Unus 
ex illis AdoJphus senior fundat castrum in monte, Wolvesegge ab 
incolis dicto, in terminis comitis de Arusberge. Qui percipiens 
edificare eos, hortatus est ut desisterent, dicens: »Nimis est prope 
terminis nostris.” Et ob hoc dictum est ab edificantibus Altena, 
id est Latine: Nimis prope. Cumque comes niteretur obsidione eos 
repellere a loco, ' pre loci fortitudine destitit. Et sic comites de 
Altena exinde dicti sunt, alia bona ad castrum comparantes victoriis 
et divitiis. Posteris ^tamen temporibus Adolphus quintus, comes de* 
Altena, comparans a Rabadone, milite, castrum de Marka, mutato 
nomine de Altena, quod germanus suus Fredericus, comes de Ysen- 
borch, interficiendo nepotem suum Engelbertum, archiepiscopum 
Coloniensem, -de quo infra audietur, deturpaverat, non de Altena, 
sed comitem de Marka cum suis successoribus se nominavit. Alter 
eciam frater, Ejierhardus dictus, edificavit castrum Aldenberge 
. 35. // in terra Montensi, prope Coloniam ad duo miliaria situm, et 
illius terre comes est effectus. Sicque ab hiis duobus fratribus, 
Adolpho et Ei(erhardo, due spectabiles comicie originantur, scilicet 
Markensis et ‘'Montensis. 

Preterea, prout ex cronicis Saxonum et Cosmidromio, libro sive 
etate vi, capitulo lii, describitur: Anno scilicet Domini mxviii, 
imperii Henrici n, qui dicto Ottoni successerat, anno mi, mense 
Martii, xvn kalendas Aprilis, magna fit synodus in Novimagio, 
ubi ipse Henricus imperator fuit presens; et in eadem, perspectis 

sacramentariis antiquis, statutum fuit: Ut corpus Dominicum ad 
sinistram et calix ad dextram sacerdotis poneretur in missa. Et 
ratio librorum antiquorum, qui apud nos sunt, hec est: Quum pars 
crucis erecta, cuius signum tunc fit, super panem et corpus Christi . 
sustentavit, et quod pars crucis transversa brachia Christi descendit, 
merito calix, quasi sanguinem de manibus Christi suseepturus, sub 
brachiis pariter designatur. Cui quidem 'synodo sive concilio Novi- 
magensi, ut ex vita Meinverci, episcopi Padeburnensis, colligitur, 
inter ceteros prelatos inibi congregatos interfuerunt Poppo Treve- 
rensis, et Erkenbaldus Maguntinensis, archiepiscopi, Everhardus 
Bavenburgensis, Adelboldus Traiectensis et dictus Meinvercus Pade¬ 
burnensis , ecclesiarum episcopi, Poppo, abbas Roldensis, Godefridus 
et Bernardus, duces, ac Betelii^/s, comes. Erat in tempore dicti 
synodi imperatrix Conegundis, filia namque comitis Lutzenburgen- 
sis, apud ipsum imperatorem, suum maritum, Novimagii constituta. 

Cesar vero Henricus, omnibus peractis, post longam habitacionem // P. 36. 
a Novimagio discedens, solempnes dies Rogationum Aquisgrani 
studiose celebravit. Ipse namque Henricus imperator dictum Mein- 
vercum, nepotem et capellanum suum regium, ex nobili comite de 
Rechem, partium Velue , Imed et Adthela, nobilis generis Saxonice 
genitum, Padeburnensi ecclesie prefecerat in episcopum. Qui, sanctis 
operibus plenus, post obitum parentum suorum, instituens solempne 
monasterium, ordinis sancti Benedicti, in Padeburno, pluribus pos¬ 
sessionibus comitatus de Rechem hereditavit. Fuit enim ipsi Mein- 
verco germanus senior, Thidericus nomine, qui patri in comitatu 
et dominiis successerat. Quibus eciam due erant sorores: quarum 
prima, scilicet Azela, castitatis emulatione agnum secutura, sancto 
monialium cetui in ecclesia preciosi martyris Viti Eltene associatur; 
alia autem Glismod, terrestrem fructum pudicicie matronalis adep¬ 
tura, cuiusdam nobilis principis in Bavaria matrimonio copulatur. 

Ulterius est sciendum, quod Henricus m, Romanorum imperator, 
Leodii, anno eius primo, regimen et curam imperialis nemoris 
Novimagensis iure hereditario commisit et concesit gubernandum 
predecessoribus nationis de Groesbeeck existentibus: quibus et ipse 
imperator et sui successores in Novimagio et eiu$ imperio multa 
privilegia, iura, bona et possessiones contulerunt. Erantque inibi 

magistri forestariorum atque syndici Romani imperii, prout in 
antiquissimis cartis et presertim quadam bulla dicti Henrici, sigillo 
et signo imperialibus communita, apud domicellum Iohannem de 
Groesbeeck, patronum meum, consistentibus, plenus vidi continentibus. 

P. 37. Traxeruntque inoram in quodam castro, tunc prope Watermerbrug// 
ad eorum usus constructo; cuius vestigia ibidem modernis compa¬ 
rent temporibus. 

Otto primus, comes Gelrie et Zutphanie, sub Henrico m imperatore 
Romanorum, inter Alamie [sic] claruit principes. De isto nichil 
aliud invenitur, quam, cum ipse imperator quandam discordiam 
inter Wolframmum, abbatem monasterii Pruenmiensis, Treverensis 
diocesis, et Henricum, comitem de Lympurgh, occasione cuiusdam 
predii Pruensvelt ortam, anno Domini ml, indictione ix, regni 
sui xlvi , imperii vero xvm, in nonarum Augusti, apud turrim suam 
insulae Weerde, in littore Reni, constitutam, cooperantibus princi¬ 
pibus imperii, spiritualibus et temporalibns, ibidem in copiosa 
multitudine congregatis, sedaret: dictus comes Otto eisdem principibus, 
ut in litteris ipsius imperatoris, apud prefatum monasterium Pruen- 
miense reservatis, continetur, interfuit: aliisque eciam principibus 
temporalibus, videlicet Gerardo de Wassenberch, Theoderico de 
Thoijienborgh, Adolpho de Monte, Gerardo de Guliche et Wernero 
de' Grouinghen, comitibus, inibi existentibus. 

In pretactis litteris preponitur non tantum Gelrie aut Zutphanie 
comes, sed magnus dux Otto de Zutphen intitulatur. Unde hoc 
pervenit, meum de vero non est decidere. Presumendum tamen est, 
quod, mortuo tunc temporis Megengoso, comite Gelrie, absque 
liberiis masculini generis, iste Otto, de Ottonibus imperatoribus 
Saxonumque ducibus paternum, de Zutphanie vero et Gelrie comi¬ 
tibus maternum trahens genus, ad Zutphanie et Gelrie comitatus 
fastigium fuerat sublimatus; sed, quia ipse Otto nacione magnus 
P. 38. et potens dux extiterat, Zutphanieque comitatus // nomine et 
antiquitate Gelrie comitatui preferebatur, ideo magnus dux Otto, 
et non comes Zutphanie aut Gelrie dicebatur. Eciam, secundum quos¬ 
dam, quondam Zutphanie princeps non tantum comes, sed magnus 
comes de Zutphen, ob terrarum suarum magnitudinem , dicebatur. 

Interea, circa annum Domini mxlv; ipsius Ottonis comitis tem¬ 
poribus, Balduwinus, de Rijsell dictus, mortuo patre suo Balduwino 
comite, factus comes Flandrie, habuit in uxorem Adelheidem, filiam 
Roberti, Francorum regis. Post cuius obitum constitutus tutor Lu~ 
dovici regis iunioris, adhuc in puerili etate constituti, totum ipse 
regnum regebat Francorum. Tali namque fretus potencia, contra 
prefatum Henricum iii, Romanorum imperatorem, dominium de 
Aelst et Gerontsberghe ac totam terram, trans fluvium Scalde situa- 
tam, potentissime sibi subiugavit. Bis quippe hanc terram imperator 
recuperare visus est. Prima vice terram ipsam cum magno exercitu 
intrans, castella inflammavit, villas ac civitates devastavit: eam n 

tamen propter comitis potentiam non valuit subiugare. Altera vero 
vice imperator, magno recollecto exercitu ad debellandam hanc 
terram contra Balduwinum comitem, manu valida Flandriam est 
ingressus, castrisque suis et tentoriis in confinibus civitatis Rijsell 
sive Insule collocatis, plurima inibi commisit dampna. Inde vero 
imperator propter ipsius comitis sibi fortiter resistentis potenciam 
secedens, in palacio imperiali et civitate Novimagensi, pro locis 
tutissimis, cum suis se recepit. Quem dictus comes, extemplo per¬ 
secutus cum pregravi suorum exercitu, in dictis palacio et civitate 
undique per // girum strictissima cinxit obsidione: diversasque mu- P. 39. 
nitiones aggerivales, in campis, silvis et mericis adhuc ibidem 
apparentes, ad suorum exercituum refugium construens, ipsum demum 
palacium, terribilibus machinis fortiter infestatum, destruxit. De 
quo imperator, nimirum animo consternatus et mente confusus t 
tale dedecus sibi illatum, nullatenus suis diebus recuperare presu- 
mens/ eo quod a tanto comite expulsus et victus existeret. Tandem 
ob imperialis maiestatis honorem intervenientibus quibusdam terra¬ 
rum principibus, imperator et comes ad preclare unitatis, pacis et 
concordie redierunt vinculum; hoc scilicet modo: Quod comes, ad 
pedes cesaris prosternatus, flexis genibus, a perpetratis veniam et 
gratiam cesaris obnixe postularet, ac de dicta terra temere, ut 
prefertur, acquisita, fidelitatis homagium cesari prestaret: et dehinc 
perpetuo ipse comes et sui heredes eandem terram possiderent. 

Cumque hec premissa comes peregisset, cesar, adhuc contra eum 
rancore involutus, ipsum ad statum non elevasset nec ullum ver- 

bum sibi locutus fuisset, ipse comes, illico a terra prosiliens, ad 
pedes se erexit. Recedere satagebat. Quod videntes principes, qui 
eos composuerant, cesarem desuper redarguerunt. Quibus cesar se 
excusando benigne respondit, non ex animi sui pertinacia sed ob 
status sui decenciam verecundia permotus, ipsum comitem, ad 
graciam suam revertentem tam cito, suscipere obmisisse. Cum igitur 
comes altera vice, dictorum principum contemplacione, ad pedes 
I\ 40. cesaris, pro gracia eius obtinenda, humiliter // se proiecisset, cesar 
ipsum indilate a solo reverenter elevans osculoque pacis sibi dato, 
omnia contra eum ac- cesaream maiestatem perpetrata indulgebat. 
Insuper dictum dominium de Aelst et Gerontsberghe ac totam ter¬ 
ram, trans fluvium Scalde situatam, cum suis attinenciis eidem 
comiti et eius successoribus in feodum dimisit et resignavit. Unde 
Baldewinus comes, super hiis fidelitatis homagio prestito, vasallus 
cesari effectus est. Nec non tertia vice in pedes corruens, cesari 
multiplices graciarum referebat actiones. Quem tunc cesar protinus 
1 assumens, coram imperii magistratibus, ob egregiam animi sui 
strennuitatem, omnis dissidii fomite remoto, in suam specialem 
graciam recepit et favorem: nam ex animi sui mera liberalitate, 
ultra promissa sibi collata, quatuor officia et totam Walateram, ab 
eo et suis successoribus in Romano imperio perpetuo possidendam, 
contribuit et donavit. Quo audito comes, denuo ad pedes cesaris se 
humilians, eius cesaree maiestati cum infinita graciarum actione 
regradando. Unde de magno dispendio et discrimine firma pax et 
ingens utilitas comitatui Flandriae facta exstitit. Et sic grandis ista 
obsidio Novimagen&fs, Deo concedente, fuit dissoluta et pacata. 

Cesar vero Henricus, cum suorum leticia a Novimagio secedens, 
Colonie se recepit. Comes autem Balduwinus ad Flandriam cum 
suis incolumis reversus, ecclesiam collegiatam in honorem sancti 
p. 41. Petri apostoli construi et consecrari fecit, // addens ipsius ecclesie 
canonicis omnem terram , in qua dictus cesar dudum ad debellandum 
ipsum comitem sua extendebat tentoria. Qui dehinc anno mlxxvii 
obiens, in eadem ecclesia honorifice sepelitur. 

Istis siquidem temporibus prefatus Henricus m theolonium Novi- 
magense, dominii sui castro imperiali annexum, Theoderico, comiti 
Clivensi, in feodum concessit, ut ipse et sui successores dicto Hen- 

rico et suis successoribus tres pannos scarlacos, bene rubeos, An- 
glicences, candentis coloris annuatim in festo beati Andree, sub 
pena amissionis huiusmodi feodi, mittere deberet. Ob cuius igitur 
defectum Clivenses comites in penam cadentes, per Fredericum primum, 
ut inferius sub Ottone hi audietur, dicto feodo privati existunt. 

Gelracus [sic], comes Gelrie et Zutphanie, temporibus Henrici m 
et filii eius Henrici iv, Romanorum imperatorum, gloriosis floruit 
actibus. Huic Gerlaco, propter temporis conformitatem, videtur fuisse 
germanus Wilhelmus de Gelria, qui, anno Domini mliiii, episcopus 
Traiectensis xxi fuit effectus. Hic quidem Wilhelmus episcopus et 
Godefridus, dux Lotharingie et Brabancie, nepos eius, anno lxxi, 
bellicose habuerunt victoriam contra Robertum, comitem Flandrie 
et tutorem Hollandie: nam Robertus terga vertens a bello profli¬ 
gatus est, et Hollandie populus ex magna parte occisus. Ipsius igitur 
Wilhelmi episcopi tota Hollandia se subiecit ditioni. Wilhelmus 
namque, dicti ducis Brabancie auxilio, comes Hollandie potenter 
// effectus, reputans ipsum comitatum Romano vacare imperio, impe-P. 42. 
travit ab Henrico iv, ut comitatus Hollandie de cetero sui iuris esset 
et dicionis. Pro cuius munimine castrum pulcherrimum et fortissimum 
in Yselmonde fabricavit. Ipse vero eodem anno lxxv, v kalendas 
Maii, requievit in Domino, postquam annis xxn, secundum aliquos 
xxvn, Traiectensi prefuisset episcopatui, et in ecclesia maiori apud 
antecessores suos tumulatus. Demum anno lxxvi Theodericus, 
filius Florentii, comitis Hollandie vi, postea comes vn, ad ma¬ 
turam etatem perveniens ac iuvenilis etatis flore vernans, heredi¬ 
tatemque suam paternam recuperare cupiens, apud dictum castrum 
Yselmonde, auxilio Roberti, comitis Flandrie, vitrici sui, obtinuit 
victoriam contra Conradum, episcopum Traiectensem, successorem 
Wilhelmi, et Gerlacum, comitem Gelrie: ubi, post longum con¬ 
flictum, ipse Gerlacus comes, cum multis aliis armigeriis, corruit. 
Quorum amissione totalis exercitus episcopi disturbatus est et resi¬ 
duus populus, ad naves inordinate discurrens, pro magna parte 
submersus est. Et extunc dictus Theodericus comes, i ure hereditario , 
tocius Hollandie obtinuit principatum. 

Otto II, comes Gelrie et Zutphanie, tempore Henrici iv, terras, 
sibi a Deo concessas, strennue gubernavit et defensavit; qui filius 
Gerlaci, dicti comitis, fuisse creditur. • 

Hiis vero diebus gloriosus Godefridus, dux Lotharingie et castri 
Burgionis, cum multis principibus occidentalibus et presertim Gallie, 
P. 43. in subsidium terre sancte, de manibus // inimicorum crucis Christi 
recuperande, cruce signatus, vendidit dictum ducatum castri Bur¬ 
gionis Oberto, Leodiensis ecclesie episcopo: et pagum Velue, 
quem hereditaria divisione a fratre suo, duce Brabancie in secun¬ 
darium feodum receperat, — ipse dux Brabancie ab ecclesia Traie- 
ctensi in primarium feodum tenuerat, — Ottoni, comiti Gelrie 
predicto, eo iure possidendum similiter vendidit et in perpetuum 
concessit. Recepto igitur secum ex huiusmodi dominiis magno 
denariorum numero, terram sanctam armipotenter aggreditur; 
quam, Deo auxiliante, post infinitos labores, victorias et triumphos 
evictis et expulsis infidelibus, totaliter obtinuit. Cuius quidem terre 
sancte ipse Godefridus dux et Balduwinus, eius germanus, successive 
reges a fidelibus constituti, meritis et actibus gloriosis vitam fi¬ 
nientes , in Domino ibidem mortui existunt. 

Huius Ottonis temporibus fertur esse fundatum in Novimagio 
monasterium monialium ordinis Penitentium beate Marie Magdalene, 
ex conventu quarundam devotarum patronarum. Que tamen post- 
modum, mutato ordine Penitentium, ad procurationem Reynaldi, 
primarii ducis Gelrie, autoritate Superioris interveniente , ordinem 
beate Marie Premonstratensem assumpserunt, et se eiusdem ordinis 
abbati Insule beate Marie, diocesis Traiectensis, subdiderunt. 

Tandem dictus Otto comes, postquam annis xxxi dominiis post 
ipsum Gerlacum honorifice prefuisset, sub dicto Henrico v, anno 
Domini m centesimo vn, xv kalendas Aprilis, diem vite sue clausit 
extremum. 

P. 44. // Oerardus primus, comes Gelrie et Zutphanie, post dictum Otto- 

nem primum, [sic] ut creditur patrem suum, tempore Henrici v, 
dictos comitatus assumpsit regendos. Istius Gerardi comitis tempo¬ 
ribus, Theodericus, comes Hollandie nonus, proavum suum Flo¬ 
rentium Hollandie comitem vi, in Ophemert, ut premittitur, 
occisum, ulcisci desiderans, Hermanno iuniori, comiti de Kuyc, 

ubique terrarum hostiles tetendit insidias, ita quod, nullo pacificatore 
mediante, treugarum obtinere posset inducias. Tandem Andreas de 
Kuyc, episcopus Traiectensis, ipsius Hermanni comitis nepos, per 
continuam interpellacionem, dictam discordiam intercepit et inter 
utramque partem firmam elaboravit amiciciam, in hunc modum: 

Ut Hermannus, comes de Kuyc, patruus suus, pro anima Florentii, 
comitis occisi, monasterium construeret et eciam per competentes 
prediorum possessiones dotaret. Unde anno Domini mcxxviii, dicte 
concordie vigore, inter principes predictos, ut prefertur, inite, ab 
ipso Hermanno, comite de- Kuyc, inceptum et fundatum solempne 
monasterium Insule beate Marie, ordinis Premonstratensis, que ix 
annos perprius a Norberto, natione Xanctensi, inceperat. Et allati 
sunt illuc monachi de Landuno, ordinis eiusdem, qui ibidem, sub 
monastica disciplina, Deo devote servirent, et pro anima Florentii 
comitis suis sanctis precibus perpetuo orarent. Quibus preerat abbas 
Robertus, cognatus regis Anglie. 

Demum iv et circiter anno post huiusmodi monasterii fundacio- 
nem, Hermannus, comes de Kuyc, iterato contencionem concepit //P. 45 
adversus Florentium, dictum nigrum, prefati Theoderici comitis 
fratrem, propter filiam sororis ipsius Hermanni comitis, a dicto 
Florentio, in eius scandalum, oppressam. Quapropter ab eodem Her¬ 
manno tandem apud Abtsteden in ultimo livore peremptus. Lotharius 
ergo iii, Romanorum imperator,* mortem nepotis sui Florentii, filii 
sororis sue, egre ferens, predictum Hermannum, comitem de Kuyc, 
dictante sentencia principum, dignitate et honore privavit. Extunc 
Theodericus, Hollandie comes, in vindictam fratris sui Florentii 
occisi, terram de Kuyc potenter intrans, exustis villis et eversis 
castris, eandem dicionem in solicitudinem [sic] redegit. 

Illis vero diebus Fulcoldus, miles, qui in necem dicti Florentii, 
fratris Theoderici comitis, complex, ipsius Theoderici comitis effu¬ 
giens insidiae, cum' suo equo flumeri Mose transnatavit; qui, de 
evasione mortis multum gaudens, tam pro graciarum actione, quam 
eciam sua reconciliacione, edificare cepit et perfecit de castro suo, 
quod Berua dicebatur, conventualem ecclesiam et monasterium: ubi 
adducti sunt religiosi viri, ordinis Premonstratensis, a monasterio 
Insule beate Marie. Et insuper idem Fulcoldus, miles, de bonis et 


32 


possessionibus suis de Wuyrt, parochie de Altforst, infra Mosam et 
Walam consistentis, conventum monialium ordinis eiusdem instituit 
et fundavit. Qui quidem monialium conventus postmodum, propter 
giras guerras, inter Eeynaldum et Edwardum, Gelrie duces, ad 
septennium', ut infra deducetur, durantes, fuit desolacioni etdeser- 
cioni suppositus. Quod videntes abbas et conventus dicti monasterii 
: > P. 46.de Berda, quibus dicti conventus cura incumbebat, // occasionem 
sibi ex hoc assumentes, eundem conventum in divini cultus dimi- 
nucionem animarumque suarum periclum, ac prelibati Fulcoldi, 
militis, primi eorum institutoris, fraudem et ingratudinem, dam- 
pnabiliter suppresserunt, omniaque et singula bona et possessiones, 
ad ipsum conventum spectantia, propriis usibus applicantes, solum 
monachum proprietantem, secundum eos Propositum dictum, ibidem 
tanquam cipharam, deinceps relinquentes. Tandem post prenominati 
Lotharii cesaris obitum, dictus Hermannus, sive quondam comes 
de Kuyc, concordia interveniente, ad propria est reversus. Ipse 
igitur Hermannus et sui successores, propter sententiam Lotharii 
in eos, ut prefertur, latam, in memoriale perpetuum, nomen comitale 
amittentes, de cetero domini de Kuyc usque in presens existunt 
nuncupati. 

Ad ultimum vero Gerardus, comes Gelrie, anno Domini M cente¬ 
simo tricesimo primo, in vicesimo quarto comitatus sui anno, tem¬ 
pore Lotharii prefati, migravit ab hoc seculo. Cui filius eius successit 
Henricus. 

Henricus, comes Gelrie et Zutphanie, anno Domini mcxxxi, patri 
suo Gerardo successit in comitatibus. Hic quidem Henricus, comes, 
gloriosus princeps extitit egregius, statura procerus, virtute robu¬ 
stus , adspectu decorus, sermone facundus, corde magnanimus, agi¬ 
litate strennuus, rebus mundi multum locupletus, in dando largifluus, 
ecclesie et Deo devotus, dominis imperatoribus subiectus, populo fidus 
ac gratus, ac omnibus eque rectus iustitiarius. Ipse vero de accepta 
nobili coniuge sua genuit Gerardum et Ottonem, comites succeden- 
P. 47. tes ac duas filias: ex quarum una Engelbertus,//comes Montensis, 
genuit Adolplium, comitem Montensem, et Engelbertum, archiepi- 
scopum Coloniensem per Fredericum, comitem de Ysenburch, ut infra 

patebit, occisum. Ex alia vero Gerardus, comes Lossensis, quatuoi 
habuit filios, scilicet Ludo vicum, Gerardum, Arnulphum et Henricum. 

Porro anno L, defuncto Herdberto Traiectensis ecclesie pontifice, 
in capitulo gravis suborta est discordia super electione novi pastoris. 
Eiusdem principales namque principes, videlicet Henricus Gelrie, 
Theodericus Hollandie et Theodericus Clivensis, comites, Herman- 
num de Hueriic, prepositum sancti Gereonis ecclesie Coloniensis, 
petierunt in episcopum promoveri. Cives autem Traiectenses et 
Daventrienses postularunt Fredricum de Hoevell in pontificem subli¬ 
mari. Sed pars nobilium comitum, ut solet, alteram depressit; et 
comes Hollandie bellica manu Hermannum in episcopum introduxit. 
Demum transacto biennio cardinalis quidam , delegatus a papa, citavit 
utrosque electos ad Leodiumf ubi prefatus Hermannus cum suis 
fautoribus veniens, per eundem cardinalem et Conradum tercium, 
Romanorum regem, adeptus est pontificium. 

Insuper prelibatus Henricus comes arino lix hoc modo cum Go- 
defrido de Renen, successore Hermanni, episcopi Traiectensis, dis¬ 
cordare cepit; a quo tamen postea, triumphali laude, voluntatem 
suam obtinuit. Trentones namque tumultuare ceperunt adversus ipsum 
episcopum pro prefectura Groninghie, consociantes sibi cives Traiec¬ 
tenses cum plerisque vasallis ecclessie. Asseruit enim idem episco¬ 
pus, quod prefectura sibi libere vacaret pro eo, quod Lyfridus 
prefectus, tunc defunctus, filium superstitem non haberet. Nepotes 
tamen Lyfridi, de // filia sua progeniti, prefecturam ipsam ambien- p 4 $ 
tes, feodales effecti sunt Henrici, comitis Gelrie , ut, eo suffragante , 
fortius obstare possent insultibus episcopi Traiectensis. Cuius de¬ 
mum auxilio predicti iuvenes, ministeriales et cives Traiectenses 
episcopum, cum suis militibus in turri episcopali circumvallatum, 
procul dubio captivassent, nisi consilio Theoderici de Clivo maturus 
evasisset. Egressus autem episcopus , adversus omnes cives Traie¬ 
ctenses et ecclesie ministeriales in iram exarsit et turrim suis mili¬ 
tibus munivit; ex qua plurimi civium balistis, sagittis et lapidibus 
vulnerati, occisi sunt. Comes autem Gelrie Henricus, vir magnani¬ 
mus et imperterritus, cum ministerialibus, civibus et militibus suis 
instantissime consurrexit, castellanos multis incursionibus lacessivit, 
quos cum balistis et fundibulis, cotidianis assultibus, nimis acriter 

infestavit, adeo quod tam hyemalem, quam estivalem domum epi¬ 
scopi exureret et maganas ad turris eversionem erigeret. Episcopus 
itaque plurimum anxiatus et a cunctis auxiliatoribus, timore Hen- 
rici comitis, pene destitutus, supplici prece instanter admonuit 
hominium Florentii, comitis Hollandie, quatenus, memor fidei et 
hominii, optimus auxiliator sibi in neccessitate talis angustie foret, 
ac gloriam et vitam eius conservaret. Comes autem Hollandie, videns 
episcopum angustiis circumdatum omnibusque auxilliis destitutum, 
collecta absque mora militum et navium multitudine copiosa et 
• adiuncto maritimo, agresti et indomito populo, plus quam oportuit, 
episcopo magnificus auxiliator extitit. Castrum enim Worden firmavit 
P. 49. et, impositis militibus suis et sagittariis // Flandrensibus, totam 
circum circa regionem incendio et rapina depopulatus est. Cum 
autem, tum a comite Hollandie, tum ab episcopo, cunctos Traie- 
ctenses plurimum artarentur, a comite Gelrie Henrico defensa est. 1) 
Theodericus de Batenburgh ibi cum suis electis et audacissimis 
militibus affuit. Et cum multi nobiles et armigeri, solidorum pa¬ 
ctione convocati, qui multociens urbem egressi, assultus frequentes 
et incursus adversus milites episcopi et comitis Florentii habuerunt, 
interea Traiectenses, auxilio Henrici, comitis Gelrie, maganam 
constituentes, turri episcopali applicuerunt; eamque, cotidie lapidi¬ 
bus impetentes, destruxerunt, instantissime annuentibus ad hoc 
— magonibus et cuiuslibet officii hominibus. 

Porro civitatem Groninghen episcopus et comes Florentius exterius 
crebris infestaverunt assultibus: quam econtrario Henricus, comes 
Gelrie, simul et Theodericus de Batenburgh interius bellice cum 
electis equitibus defensaverunt. Invaluit quippe hec discordia fere 
per annum, que tandem, iussu Fredrici imperatoris , per Reynaldum, 
archiepiscopum Coloniensem, sedata est. Et episcopus, acceptis tre¬ 
centis marcis argenti, prefecturam Groningie[nepotibus Lyfridi cum 
novis privilegiis recognovit. 

Rursum anno lxii , dictus Fredricus imperator aggregavit sibi 
undique electam militiam, ut armipotenter rebellem expugnaret 

1) Legendum videtur: Mncti-— defensi sunt. Sed in postremis fieri potest ut 
vocula urbs exciderit. 

Italiam; cui Henricus, comes Gelrie, cum expeditione valida, 
eleganter occurrens, in Italiam secum proficiscitur: ubi, in obsidione 
magne civitatis Mediolanensis, multum pro triumphali laude laborum 
explevit, donec Mediolanensis populus lassatus // in bello succubuit P. 50. 
ac civitas ipsa in manus imperatoris tradita fuerat. Tandem impe¬ 
ratori valedicens ac Alpium iuga alta transcendens, infra Gelriam 
a suis cum gaudio est susceptus. 

Interea sub Henrico, comite, magister Franco, doctor sacre theo- 
logie, ex instructu magistri Beltoldi, Xanctensis, et Ghiselberti 
inclusi, ibidem venit in locum, qui nunc dicitur Bethleheem sive 
Belheem, ex ducatu Bernardi, militis de Wissche. Ibi, modico tem¬ 
pore commorans, intellexit locum illum esse marchionem, [sic] quare 
transire proposuit Versewelde, illectus a duobus fratribus, Iohanne 
et Hermanno de Bredewort, et eorum consanguineis Rodolpho de 
Stenuorde, offerentibus ei ecclesiam. Quod percipiens Henricus, comes 
Gelrie, ad dictum magistrum Franbonem accessit, rogans et consu¬ 
lens , ut a loco et comicia sua non recederet, promittens ei, per se 
et suos, a marchionibus proprietatem loci dandam; quod postea 
effectualiter peregit. Unde magister Franco, diu dubium hesitans 
quid faceret, audivit in sompnis vocem, dicentem sibi: »Hec requies 
mea in seculum seculi, hic habitabo, quoniam elegi eam.” Qua voce 
audita, constantie anchoram fixit, capellam ligneam construxit, 
quam Balduwinus, episcopus Traiectensis, per magistrum Franconem 
invitatus, [consecravit.] Postmodum vero, crescente religione et 
numero personarum, monasterio quoque ex elemosinis fidelium de¬ 
center inchoato, altissimi Dei gratia suffragante, in solempne per¬ 
ficitur et consecratur monasterium. Defuncto autem magistro Francone 
et succedente eius domestico Wilhelmo, primo eiusdem ecclesie 
preposito, mortuoque pie memorie // Ottone, comite Gelrie, filio P- 51, 
quidem Henrici comitis, nobilis matrona Ricardus [sic], relicta eius 
vidua, in monte ecclesie proximo habitacione constructa, ad manen¬ 
dum per tempus transivit. Cumque omnimode promotioni ecclesie 
daret operarii, ex eius dotem [sic] ampliare desiderabat. Unde ad 
peticionem ipsius filiique sui Gerardi, comitis Gelrie, marchiones 
convenientes, ipsis presentibus, dotem ampliantes, multa bona hinc 
inde contribuerunt. 

Prelibati eciam Henrici, comitis Gelrie, temporibus, Fredricus 
primus et magnus, filius Fredrici, ducis Almanie sive Suevie, frater 
Conradi m , anno mcl in Romanorum imperatorem electus, anno 
Sf imperii sui m, Novimagium, per Nortmannos sive Danos ac Bal- 

duwinum, Flandrie comitem, uti superius lacius deductum existit, 
dirutum et collapsum, a Iulio quidem Cesare originaliter fundatum, 
arte, nitore reparavit. De qua quidem reparatione in veteri quodam 
epithaphio ecclesie Novimagensis, prope eius armarium infixo, hec 
habentur metra insculpta: 

Anno milleno, postquam salus est data seclo, 

Centeno iuncto, quinquageno quoque quinto, 

Cesar in orbe situs, Fredricus, pacis amicus, 

Lapsum, confractum, veluti nichil ante redactum, 

Arte, nitore pari, reparavit opus Neomagi. 
lulius in primo tamen extitit eius origo, 

Impar pacifico reparatori Frederico. 

Predicta vero metra interpretanda sunt principaliter de civitate 
Novimagensi, tunc omnino, ut predicitur, vastata et desolata. 

P 52 // Sed palacium ipsius non tantum per hunc Fredricum, imperatorem, 
sed eciam per diversos Romanorum imperatores perhibetur fuisse 
renovatum. Cum depost Otto tercius, Theophana eius genitrix, 
Henricus ii et Henricus m, ut patet in precedentibus, per aliqua 
tempora Novimagii residerunt. Quod perficere minime potuissent, si 
palacium inibi reparatum non habuissent. 

Demum Henricus, comes, postquam comitatum Gelrie xxxii annis, 
in magno statu et honore, strennue gubernasset, anno Domiui mclxii , 
tempore dicti Fredrici magni, moritur et in monasterio Campensi, 
ordinis Cistersiensis, ad dextrum latus a choro, luctuose sepelitur. 
Cui successit filius eius Gerardus. 

Gerardus ii, comes Gelrie et Zutphanie, anno Domini mclxii, 
patri suo Henrico successit in comitatibus. Hic vero comes, post 
obitum patris sui, cum Traiectensibus discordare cepit et paucis 
annis, quibus supervixit, quasi continuum bellum, eciam propter 
Veluam, habuit: que eciam suis successoribus, ut inferius patebit, 
multorum bellorum occasiones prebuit. Istius igitur comitis Gerardi 

primis diebus, Balduwinus, frater Florentii, Hollandie, et Ottonis de 
Benthem, comitum, atque Theoderici, prepositi ecclesie maioris, qui 
Godefrido de Renen, episcopo Traiectensi supradicto, in episcopatu 
successerat, per eorundem fratrum suorum auxilia, totam terram * 
aliquantis annis gloriose gubernavit. Omnes itaque burgenses abeo 
iura civilia, et ministeriales bona feodalia susceperunt. Sed solus 
dux Brabancie, Godefridus, statuto tempore, Veluam ab ipso in feo- 
dum acceptare neglexit; quam quidem Veluam // ipse Gerardus, P. 53. 
comes, a dicto duce Godefrido subinfeodatam tenebat, quapropter 
episcopus Balduwinus, anno lxxviii , cum invictis bellatoribus Veluam 
occupavit, Gerardo, comite, cum omnibus suis pugnatoribus effugato. 

Comes vero Gerardus, tante dicionis amissionem egre ferens, ag¬ 
gregavit armigerorum copiam et, cum magno illo exercitu, Daven- 
triam per mi dies obsidione circumvallavit; Sed Fredricus, impera¬ 
tor , reparator Novimagensis, illuc adveniens, omnem belli tumultum 
suppressit, et in oblongas treugas, pro pace servanda, utrique par¬ 
tium servari mandavit. Interea dictis treugis itaque durantibus, 
Gerardus, comes, postquam comitatum Gelrie vm annis, post obitum 
patris sui Henrici, bellicose gubernasset, anno Domini mclxx , 
tempore dicti Fredrici magni, absque liberis discedens, migravit ad 
Dominum; et in collegiata ecclesia Wassenburgensi, per eum fun¬ 
data, flebilibus exequiis inhumatur. 

Otto m, comes Gelrie et Zutphanie, princeps magnanimus et 
bellicosus ac militaris exercitii strennuitate multum insignis, anno 
Domini mclxx , tempore Fredrici magni, post discessum fratris sui 
Gerardi, ad ipsorum comitatuum gubernacula fuit assumptus. Qui ex 
sua nobili uxore, Richarda, comitis de Nassowia filia, genuit Hen- 
ricum, Gerardum et Ottonem, electum Traiectensem, ac Adelhei- 
dem, nuptam Wilhelmo primo, comiti Hollandie xii: ex quibus 
processerunt Florentius, comes Hollandie xm, pater Wilhelmi, Ro¬ 
manorum // regis, et Otto, episcopus Traieetensis. P. 54. 

In huius comitis Ottonis successionis initio 1) 


1) Aliquid hoc loCo in codice desideratur; dimidia saltem pars lineae vacua 
relicta est. 

Prelibatus nempe Otto, comes, in ampliando terrarum suarum 
fines , indefessus laborator, civitatem Embricensem cum suo districtu, 
prepositi, decani et capellani illius, qui fundi ipsitis districtus meri 
domini extiterant, accedente consensu, suis copulavit partibus, dans 
et concedens eis iura et privilegia terrarum suarum, quibus hodier¬ 
nis utuntur temporibus. Idem tamen districtus postmodum per Ed- 
wardum, ducem, ad manus Iohannis, comitis Clivensis, sororii sui, 
impignoratus, tandem, occasione Reynaldi, ducis, nepotis Edwardi, 
in bello Clivensi capti, Adolpho, primario duci Clivensi, perpetuis 
cessit temporibus. 

Sane cum idem comes Otto, suorum antecessorum more, Fre- 
drico, imperatori, et principibus imperii multum dilectus, anno 
Domini mclxxii, de mense Maii, apud Maguntiam, solempni prin- 
cipum curie per eundem imperatorem cum suis de negotiis regni 
celebrate interresset: idem imperator, propter fidele obsequium, 
quod tam ipse Otto, comes, quam sui predecessores sepius imperio 
et sibi exhibuerunt, de fidelium principum imperii consilio et con¬ 
sensu , g eidem Ottoni palacium sive domum Novimagensem, imperio 
attinentem, sum suis attinentiis, iure hereditario perpetuo ab im¬ 
perio tenendam, in feodum concessit; nec non theolonium Novi- 
magense, dicte domui annexum, a Theoderico, comite Clivensi, 
per sententiam principum prolatam imperio adiudicatum, ad suos 
P. 55. proprios et successorum suorum [usus] imperpe // tuum reservavit: 
eo excepto, quod, cum dicte domui Novimagensi, ad procurandam 
ipsam, redditus non sufficerent competentes, de consilio fidelium 
suorum, accedente consensu principum imperii, ut dictus comes 
Otto et sui successores prefatam domum Novimagensem honestius et 
laudabilius valeant procurare eamque diligentius imperio conservare, 
concessit eidem Ottoni, comiti, similiter in feodum trecentas marcas 
denariorum Coloniensium, quas theolonarius suus Novimagensis, qui 
pro tempore fuerit de theolonio suo, predicto comiti Clivensi, ut 
prefertur, ablato, ipsi Ottoni et successoribus suis singulis annis in 
feodum imperpetuum, omni contradictione et occasione quavis post¬ 
posita , integraliter deberet assignare. Pro quo feodo predicto idem 
comes Otto, tam pro se quam suis successoribus, imperio et sibi 
homagium feeit. Et sic idem Otto, primus inter Gelrie principes , 

procurator sive advocatus palacii et imperii Novimagensis extitit 
constitutus. Pro quorum omnium premissorum veritatis claro testi¬ 
monio, tenorem litterarum, ipsi Ottoni et suis heredibus, Gelrie 
principibus, ab eodem imperatore desuper concessarum, hoc loco de 
verbo ad verbum decrevi* inserendum. 

»Fredricus, Dei gratia Romanorum Rex et semper Augustus 
Omnibus tam futuris quam presentibus 
imperpetuum. 

Ne ea que aguntur in tempore, simul cum tempore labantur, Ori^e/iU 0orf<07i 
boni solent in dictis testium et scripture memorie perhennari. 

Eapropter, universorum noti cie cupimus declarari: Quod, // cum P. 50. 
nos una cum principibus et fidelibus imperii apud Maguntiam, ad 
tractandum de negotiis' imperii, curiam solempnem celebraremus, 
et dilectus et fidelis noster Reynaldus, venerabilis Coloniensis archie- 
piscopus, una cum fidelibus suis, eidem curie nostre interest, [sic] 
et dilectus noster, vir nobilis et strennuus Otto, comes Gelrie, in 
suo comitatu existens, se nostro conspectu presentasset; nos, atten¬ 
dentes eiusdem Ottonis comitis fidele obsequium, quod tam Ipse 
quam sui predecessores sepius imperio et nobis exhibuerunt, de 
consilio fidelium nostrorum, accedente consensu principum imperii, 
concessimus eidem Ottoni in feodum domum Novimagensem, im¬ 
perio attinentem, cum suis attinentiis, iure hereditario perpetuo ab 
imperio tenendam. Et cum serenissimus Romanorum imperator, 

Henricus tercius, predecessor noster, theolonium Novimagense, dicte 
domui annexum, sine constantia et consensu principum imperii, 

Theoderico, comiti Clivensi, qui temporibus suis comes extitit, in 
feodo concessisset, tali videlicet interposita conditione: quod idem 
et sui successores dicto Henrico, Romanorum imperatori, et suis 
successoribus de eodem theolonio singulis annis, in festo beati 
Andree, tres pannos scarlacos, bene rubeos, Anglicenses, ardentis 
coloris, quorum quilibet longitudinis quadraginta ulnarum esse 
debebat, per nuncium suum assignare deberet: ita videlicet, si 
eosdem dicto termino non assignaret, quod prefato theolonio, sicut 
in ipsius privilegio, cuius rescriptum habuimus, et eciam in Re- 
gistro imperii continebatur, prout elegit, tam ipse quam sui suc¬ 
cessores privari deberent. Cum igitur Theodericum , qui nunc Comes 

Clivensis existit, sepius per nuncium nostrum monuerimus, ut di- 
P. 57. ctos pannos, termino statuto, // nobis assignaret, nec ipsos assi¬ 
gnare curaverit: Nos tandem ipsum, secundum sententiam a prin¬ 
cipibus imperii prolatam, dicto theolonio, sicuti Thcodericus prede- 
cessor suus, comes Clivensis, ut dictum est, elegerat, privavimus 
et dictam concessionem, que sine constantia et consensu principum 
imperii facta fuit, cassavimus et imperpetuum revocavimus. Sicque 
dictum theolonium, a principibus imperii per sententiam eorumdem 
imperio adiudicatum, ad usus nostros et successorum nostrorum 
imperpetuum reservavimus: eo excepto, quod, cum dicte domui 
Novimagensi, ad procurandam ipsam, redditus non sufficerent 
competentes, de consilio fidelium nostrorum, accedente consensu 
principum imperii, ut dictus Otto, comes Gelrie, et sui successores 
prefatam domum Novimagensem honestius et laudabilius valeant 
procurare et eandem diligentius imperio conservare, concessimus 
eidem Ottoni, comiti Gelrie, similiter in feodo trecentas marcas 
denariorum k Coloniensium, quas theolonarius noster Novimagensis, 
qui pro tunc fuerit, de theolonio nostro ibidem, ipsi et successoribus 
suis singulis annis in feodo imperpetuum, omni contradictione et 
occasione quavis postposita, integraliter debet assignare. Pro quo 
feodo predicto idem comes Otto, tam pro se quam pro suis succes¬ 
soribus, imperio et nobis homagium fecit. 

Huius rei testes sunt dilecti et fideles nostri principes Siffridus 
Maguntinensis, Hillinus Treverensis et Reynaldus Coloniensis, archie- 
piscopi, Wenselaus, dux Bohemie, Hermannus, dux Bauwarie, Hen- 
ricus, marcgravius^de Brandenburg, Henricus, marcgravius Missenen- 
sis, Otto, dux Swevie, Wernhardus, dux Austrie, Godefridus, dux 
P. 58. // Brabancie, Henricus, dux Saxonie, Philippus, comes Flandrensis, 
Theodericus, comes Hostadensis, et alii quam plures viri probi et honesti. 

Et ne hec nostra concessio, solempniter coram principibus im¬ 
perii facta, a nobis vel successoribus nostris aliquatenus infringi 
possit vel in dubium revocari, presentem paginam, de consensu 
principum imperii predictorum, exinde conscribi, bulla nostra aurea, 
munimine fecimus roborari. 

Actum et datum apud Maguntiam, anno Dominice incarnationis 
M centesimo septuagesimo secundo, mense Maio, indictione X.” 

Ast eciam Fredricus magnus, Romanorum imperator, cum potenter 
Italiam accederet papamque Alexandrum, qui eum excommunicando 
graviter commoverat, insequi diffoveret, Mediolanenses sibi rebelles, 
contra imperatorem bellantes, evicerunt et sic Alamanniam cum con¬ 
fusione repetere coegerunt. Imperator, inquam, harum iniuriarunt 
nullatenus immemor, sed de eisdem rebellibus Mediolanensibus se 
atrociter ulcisci desiderans, assumptis secum Rcynaldo Coloniensi, 
Wichmanno Magdeburgensi, archiepiscopis, Ulrico Halberstadensi, 
et Leodiensi, episcopis, Henrico Leone, duce magno Saxonie et Bruns- 
wyck, ac Henrico, Gelrie comite, ceterisque pluribus imperii princi¬ 
pibus , magno cum excercitu, Italie partibus potenter regrediens, 
anno Domini mclxii, Mediolanum undique per girum strictissima 
cinxit obsidione. A qua quidem tandem continuata obsidione, cum 
4 Henricus Leo, dux Saxonie, cuius germanam imperator sibi habuit 
uxorem, cum mille quingentis armatis, quos in auxilium imperatori 
de longinquis adduxerat, redire vellet, imperator, illius rei causa 
animo consternatus, eius tamen cor emolliendo, // diademate im-P. 59. 
periali coronatus , coram omni populo ad ipsius ducis pedes humiliter 
in terram se prosternens magnarum precum instantiis ad secum 
manendum et suum propositum, pro honore imperii et reipublice, cum 
aliis principibus ibidem constitutis exequendum, invitaret: ipsius 
ducis prefectus tunc duci multum exhorbitanter fertur dixisse: »Si 
vobis corona ad pedes prolapsa est, ad caput facilius ascendet vestrum.” 

Quod quidem verbum ducem ipsum suosque posteros, ut infra pa¬ 
tebit, originaliter destruxit et omnibus suis spoliavit principatibus 
pariter et dominiis. Attamen idem dux, Leo dictus, humilibus 
precibus imperatoris minime acquiescens, sed dictorum verborum 
prefecti sui magnificacione allectus, dimisso imperatore et suis 
principibus in obsidione, Saxoniam repetiit, indignationem omnium 
ipsorum perpetuam dampnabiliter incurrendo. Civitate Mediolanensi, 
camera imperiali existente, tandem maximis laboribus et victoriis 
obtenta et destructa, Reynaldus, archiepiscopus, inde sustulit tres 
reges gloriosos, qui Ihesum Christum. Dominum nostrum, tribus 
cum muneribus adoraverunt: quos in ecclesia sua Coloniensi, altera 
die Magdalene, magno reposuit cum honore. Pretactoque Reynaldo 
defuncto, prefatus Henricus, dux, Philippo de Heynsberch, ipsius 

Reynaldi in ecclesia Coloniensi successori, »e opposuit, asserens, 
in ipsius Philippi contemptum, terminum ducatus sui Westphalie 
se extendere, in quantum eques lancea a littore Reni, apud 
Tuicium, in Renum sagittare posset, extendere 1). Que quidem verba 
probrosa et contumeliosa, de dicto duce prolata, Philippus nullatenus 
sufferre volens, invocato fidelium suorum auxilio, fortiter in faciem 
P. 60. sibi restitit, // et originalis causa dissidii istorum duorum principum * 
extitit, uti in quadam littera Ottoni, comiti Gelrie, Henrici comitis filio, 
per Philippum concessa, scriptis [sic] invenitur. Cum enim dictus 
Henricus, magnus sicut leo, inter Almanie principes, famosissimis 
divitiis et potentia pollens, cum imperatoris et principum suorum 
indignatione, ab obsidione Mediolanensi, ut premittitur, se sub¬ 
traxerat, et adhuc contra imperatorem suosque principes acrempu- 
blicam cervicosa tirannide multa ageret insolenter, ipsosque omnes 
in suum concitaret odium, idem imperator, de consensu principum 
et- optimatum imperii, apud Geleheim curia celebrata, deposuit et 
privavit ducatus nomine et honore; ducatumque, quem sibi abstulit, 
secans per medkim, unam partem contulit Bernardo, duci Saxoniae, 
nepoti suo, aliam vero partem, videlicet ducatum Westphalie et 
Angarie, concesit Philippo, archiepiscopo Coloniensi, ob probitatis 
et virtutum suarum merita. Ac eundem in eadem curia de dictis 
ducatibus, vexillo imperiali et banno solempniter investivit. Quibus 
peractis, imperator ad defensandam et prosequendam sententiam, 
per eum contra Henricum ducem promulgatam, terras Saxonie cum 
suis principibus armipotenter intrans, ipsi Henrico, duci, auxilio 
archiepiscopi Philippi et suorum fidelium, gravissimas undique 
tetendit insidias. At vero ipse Philippus, prout erat vir audax et 
strennuus, supradicte concessionis imperialis precipue sibi assumens 
executionem, assistentibus sibi Godefrido, duce Brabancie, Ottone, 
comite Gelrie, Philippo, comite Flandrensi, Theoderico, comite 
Clivensi, Wilhelmo, comite luliacensi, Gerardo, comite de Are, 
p 61. The//oderico, comite Hostadensi, Henrico, comite de Zeyne, advocato 
Sancti Petri Coloniensis, Engelberto, comite de Aperte, et ceteris 
principibus, cum exercitu trium milium militum electorum, exceptis 

1) Verbum extendere delendum erit, utpote bis positum. 

armigeris, equitibus et pedestri exercitu, quorum non erat minus 
in subsidium imperatori, similiter intrans Saxoniam, prefatum ducem 
Henricum, per imperatorem depositum, tribus continuis annis inces¬ 
santer, una cum ipso imperatore, pluribus bellis et congressibus 
impugnans, expulit et finaliter exterminavit atque potenti manu 
obtinuit, et sibi atque ecclesie Coloniensi acquisivit possessionem 
ducatus Westphalie et Angarie, et successoribus usque in presens 
dereliquit. Et extunc potestas principum Saxonie potestas 1) anni- 
chilata est, predictumque tamen ducatum, duci Henrico ablatum, 
cuius Susatum principalis civitas existit, idem Philippus nichilominus 
ab ipso imperatore depost, pro quinquaginta milibus marcarum puri v 
argenti, sibi et ecclesie sue Coloniensi comparavit, unde: 

Accipe collatum per me tibi, Petre, ducatum, 

Quem quinquaginta marcarum milibus emi. 

Denique Wichmannus, archiepiscopus Magdeburgensis memoratus, 
imperatori in premissis omnibus coadiutor, misericordia motus, 
prefatum ducem Henricum , omnibus suis terris et dominiis taliter 
per imperatorem et archiepiscopum denudatum, anno Domini mclxxxi , 
post festum Pentliecostes, ad imperatoris reduxit presentiam, et 
eidem, hoc peracto, ipsius obtinuit gratiam, videlicet, ut Henricus 
abiuraret ac re//signaret omne ius ac impeticionem in et de omnibus P. 62. 
bonis propriis ac feodalibus, exceptis seu obtentis duntaxat Brunswyck 
et Lunenborch, cum adiacentia sibi assignata. Quibus ad effectum 
deductis, abiurare coactus est propriam terram et exulare compulsus 
per triennium. Sicque depost in festo Iacobi, tanquam exui veniens 
in Angliam, a rege Henrico, cuius ipse germanam Mechteldim sibi 
habuit coniugem, receptus, penas sui inibi luit exilii. 

Ipsius eciam temporis intervallo, sanctus Thomas, Cantuariensis 
archiepiscopus, ab ipsius regis ministris fuit martirisatus. 

Completo dicto termino, Henricus, dux, de Anglia reversus, 
interfuit magne curie imperatoris Maguntie, ut inferius audietur, 
pro recuperatione terre sancte celebrata. Ad propria tandem reversus, 
non dux Saxonie, sed Brunswicensis est vocitatus. Postque Fredri- 
cum, imperatorem, defunctus, reliquit Henricum ducem de Bruns- 


1) Sic legitur; sed delendum quippe bis positum. 



44 


wyck, et Ottonem mi, comitem Pataviensem, contra Philippum 
electum. 

Rursum, prout littera, de qua supra lit mentio, Ottoni, comiti 
Gelrie, per Philippum, archiepiscopum, concessa, canit: Cum idem 
Otto, comes, advocatus Nussiensis, ipsius arcliiepiscopi dilectus et 
fidelis, una cum fidelibus suis principibus supranoftiinatis, ad expu¬ 
gnandum dictum ducatum Westphalie et Angarie, ecclesie Coloniensi 
subiugatum, specialiter cum lx militibus, viris strennuis, bene 
armatis et pulchre supertectis et pluribus aliis, suis propiis expensis, 
sibi in subsidium venisset, secumque manendo fortiter egisset; ipse 
igitur archiepiscopus, attendens eius fidele obsequium, quod tam 
ipse quam sui predecessores sibi et ecclesie Coloniensi sepius exhi- 
P. 63. buerunt, anno incar//nationis Domini mclxxvi, in palacio suo 
Coloniensi, de consilio fidelium suorum principum prenominatorum 
et dilectorum priorum suorum, accedente consensu capituli sui 
Coloniensis, cum modicum de advocatia sua Nussiensi haberet 
emolumentum, superaddidit feodo suo, quod ab ecclesia sua Colo¬ 
niensi tenuit, quinquaginta marcas denariorum Coloniensium, que 
ipsi Ottoni, comiti, et successoribus suis ab ipso archiepiscopo et 
successoribus suis, singulis annis, in festo beati Martini, de theolonio 
suo Nussiensi, imperpetuum debent assignari. 

Preinserta namque historia ex Saxonie et Coloniensi aliisque 
diversis cronicis fideliter est adunata. 

Inter hec autem, videlicet anno Domini mclxxxvii , civitas sancta 
Hierusalem et sepulcrum Dominicum una cum cruce sancta, tradi- 
, } cione comitis Hugonis de Tripoli, expugnata et capta est a Saladino, 
C 0- fi/btA' * rege Babilonie, et Christianis occisis et effugatis, anno a captivita te 
eiusdem, sub duce Godefrido, lxxxvii. Urbanus igitur papa, qui 
Lucio iam successerat, misit ad dictum Fredricum, imperatorem, 
Henricum, Albaniensem episcopum cardinalem, et ad omnes pro- 
, vincias Cisalpinas, una cum patriarcha Iherosolimitano, ad incitandum 
fideles ad peregrinacionem pro liberacione terre sancte. Prope innu¬ 
merabilis multitudo, tam nobilium quam vulgarium, crucem assum¬ 
pserunt. Imperator igitur Fredricus , anno lxxxviii , una cum Henrico, 
filio suo, Ottone, comite, Florentio, comite Hollandie, Philippo, 
comite Flandrie et cum universis principibus, tam ecclesiasticis 

// quam secularibus regni Theutonici, dictis presentibus legatis, apud P. 64 . 
Maguntiam solenipni celebrata curia, que in titulatur curia Christi, 
ab episcopo Herbipolensi crucis fuit caractere insignitus. Quam quidem 
crucis signacionem antea acceperat alter filius eiusdem imperatoris, 
dux scilicet Swevie, Fredricus. Qua de causa, dictus imperator Hen- 
ricum, comitem de Deytze, strennuum militem nobilem, transmisit 
in legacione ad Soldanum, ut ex parte imperatoris renunciaret federi 
pacis, quod mutuo ipsi inter se pepigerant, et ex parte sua eundem 
Soldanum, Saracenorum principem, diffidaret. Quo facto idem im¬ 
perator anno lxxxix solempnem curiam principum et nobilium 
habuit in civitate nobili Bavarie Ratispona, occurrentibus sibi illuc 
omnibus cruce signatis, qui per terram proficisci disposuerant cum 
eodem. Sed*Otto, comes Gelrie, cum sua electa comitiva, navali 
itinere Iherusalem vadit. Unde ibidem ad peregrinandum in opus 
Christi lumbos accingens, ipse imperator, committens dicto Henrico, 
filio suo, summam rerum imperialium, a civitate Ratisponapredicta, 
cum xxx milibus virorum, inter quos fuerunt quindecim milia 
militum electorum, per decursum fluminis Danubii, iter suum movit. 
Descendentes igitur dicti peregrini per Ungariam atque Bulgariam 
et Greciam, usque ad mare, quod Brachium sancti Georgii dicitur, 
pervenerunt. Idem autem mare transfretare in cena Domini aggre- 
.dientes, filius imperatoris, Fredricus, dux Swevie predictus, per 
septem dies continuos, cum omnibus peregrinis, pauperibus et de 
vulgo // communibus, transfretavit. Imperator octava die, omnibus P. 65. 
transmissis, cum multis electis viris et principibus, in navi regia 
transfretavit. Qui cum iam ad suos transpositos venisset, alloquens 
eosdem fiducialiter, ita dixit: »Corfortamihi omnes, fratres, et 
confidite in Domino nostro Ihesu Christo, nam omnis hec terra iam 
in promptu est in manu nostra.” 

Transito igitur dicto mari, dum per multos labores, adversitates 
hostium atque penuriam victualium, ad terram Armenie pervenissent, 
et iuxta ripam cuiusdam fluminis castra locassent, ipse imperator, 
quadam dominica die, eum diuturno labore vexatus corpore estuaret, 
contra voluntatem omnium fere suorum, in fluvium refrigerandi 
gratia descendit: ubi quidem Deo, qui aufert spiritum principum , 
taliter disponente, obiit anno XC, aquis prefocatus. Quod siquidem 

est et magis infeliciter admirandum, cum idem fluvius, sicut 
multi testantur, adeo profundus non fuerit, quin vado secure 
transiri potuisset. 

Eodem anno innumerabilis multitudo fidelium, magno apparatu 
navium arma et escas ferentium , viam insistit Hierusalem, et 
prospero itinere Sur usque advehitur. Obierunt eciam hiis temporibus 
de transmarinis Florentius, comes Hollandie, Philippus, comes 
Flandrie, episcopus Herbipolensis et omnes pene nobiles, qui eo 
tempore tranfretaverant cum Philippo, Francie, et Ricardo, Anglie, 
regibus, quorum exercitus fuit multitudinis qopiose. Eo siquidem 
tempore fuit abbas Ioachim in Calabria, vir in scripturis plurimum 
P. 66. eruditus, qui dictis regibus // et principibus transfretantibus dixit, 
in spiritu prophetie, quod prima vice in expedicione sua non profi¬ 
cerent, eo quod nondum tempus congruum advenisset. 

Post obitum vero dicti Fredrici, imperatoris, principes et optimates 
expedicionis fidelium filium ipsius, Fredricum, ducem Swevie, 
virum multum stennuum et prudentem, in ducem Christiani exer¬ 
citus prefecerunt. Quo duce usque ad Antiochiam est processum, 
ubi per octo septimanas recreati. Inde usque Tripolim et inde 
usque Sur, que et Tyrus dicitur, grassante inter ipsos morte 
plurimorum, cum difficultate pervenerunt; ab inde procedentes, 
usque ad Acharon. 

Cum autem in huiusmodi processu cum Ascolonitis triduano 
bello conflixissent, dictus Fredricus, filius Fredrici imperatoris, dux 
exercitus, diem clausit extremum. Quanta autem in corde huius 
Airi fuerit circa Deum devocionis constanda, potest ex eo deprehendi, 
quod eo decumbente, dum sibi a phisicis suggereretur, ipsum posse 
curari, si Venere uti vellet, ipse respondit, se malle mori, quam 
in peregrinacione Dei sui corpus suum libidine maculare. Fuit 
autem Fredricus, imperator, de quo est principaliter . historie 
narracio, largus, strennuus, facundus et nobilis atque per omnia glori¬ 
osus, et in iudiciis adeo rigidus, quod nullius preces neque per- 
sonam respiceret alicuius, caute considerans, quod qui parcit malis*, 
nocet bonis, et quia facilitas venie incentivum tribuit delinquendi. 
Mortuo autem, sicut predictum est, glorioso principe, ductore 
Christiani exercitus Fredrico, imperatore predicto, Fredricus, dux 

Swevie, filius eiusdem supradictus, corpus ipsius, cum luctu omnium 
* fidelium, secum deferens // usque Tyrum, que nunc Sur civitas p. 67. 
dicitur, illud ibidem cultu regio sepelivit. 

Tandem Philippus, Francie, et Ricardus, Anglie,. reges, Henri- 
cus, dux Brabancie, Otto, comes Gelrie, et ceteri Christiani exer¬ 
citus principes, terram sanctam passim amittentes, ad propria 
successive sunt reversi. 

Rursum ad propositum nostrum redeundo, anno xcvi Balduwinus, 
episcopus Traiectensis supradictus, discordare cepit adversus Folke- 
rum de Covardia, propter quasdam querimonias fratris sui, Ottonis, 
comitis de Benthem : et in alterutrum plurima darnpna commiserunt. 
Demum episcopus, collecto magno armatorum exercitu, dampnum 
sibi illatum in Ottonem, comitem Gelrie, tanquam dicti Folkeri 
fautorem, ferventer ulcisci decrevit: Veluam intrans et, acceptis 
spoliis plurimis, eam in parte succendit. Econtra vero Otto, comes 
Gelrie, cum Trentonibus sibi faventibus, Oetmerschen et quasdam 
curtes episcopalis camere destruxit et Daventriam ad undecim dies 
machinis terribilibus infestavit. Sed Henricus, dux Brabancie, 
cuius negligencia principalis causa huius litis fuit, culpam suam 
recognoscens, venit, et elaborans treugas modici temporis ex 
utraque parte, quousque cesar Henricus vi, filius Fredrici, impera¬ 
toris, ad inferiores partes descenderet, et inter episcopum et Otto¬ 
nem, comitem, de dominio Yelue per bullam auream imponeret. 

Quod et factum est. Trentones autem treugas elaboratas inficiaverunt, 
quum omnes episcopales // redditus in Trentonia Ottoni, comiti P. 68. 
Gelrie, pro stipendiis assignaverunt. Quapropter episcopus, de 
prelatorum suorum consilio, secessit ad Maguntiam, ut cesari 
Henrico hanc novam violentiam manifestaret. Cum autem hic 
augustus, super tali forefacto valde commotus esset, et Balduwinus, 
tanquam suo cognato, manuale iuvamen erogasset, ipse presul, die 
dehinc v, defunctus est. Quo sepulto, Otto, Gelrie, et Theodericus, 
Hollandie, comites, armipotenter in Traiectum venientes, exosum 
invidie malum in electione novi pastoris seminaverunt. Quidam enim 
capitulares elegerunt Theodericum de Hollandia, prepositum ecclesie 
maioris, fratrem Balduwini, episcopi defuncti: cuius partem assum¬ 
psit Theodericus, comes Hollandie, nepos eiusdem, et tota terra 


48 


Traiectensis: ceteri vero concanonicorum elegerant Arnoldum de Ysen- 
burch, prepositum Daventriensem: cuius partem assumpsit Otto, 
Gelrie comes et tota terra Transysalensis. Henrieus autem imperator 
dedit Theoderico, cognato suo, investituram episcopatus per annulum 
et baculum pastoralem, committens Theoderico, comiti Hollandie, 
iurisdictionem temporalem gubernandam, donec diffmitum foret in 
curia Romana, quis eorum, dictante iustitia, pontificium obtineret. 
Itaque Theodericus, Hollandie comes, propugnator sive tutor episco¬ 
patus existens, in castro, quod Horst dicitur, cum tota curia sua 
manere disponens, redditus episcopales ex imperiali precepto studiose 
collegit, sed, obstante consilio Ottonis, Gelrie comitis, de partibus 
P. 69. Transysalanis nichil omnino recepit, quoniam // omnia ulteriora 
fluminis Ysale sue vindicavit potestati. Quapropter idem Theodericus, 
comes, adiunctis sibi robustis bellatoribus, tam ex Zelandia quam 
Hollandia, universum pagum Velue potenter incendit magnamque 
predam multimode facultatis secum asportavit. Nec mora, quin et 
Gelrie comes, Otto, contractis pugilum immensis copiis, Hollandie 
comitem usque montem Heymonis festinanter insecutus est, quatenus 
raptam predam potenter excuteret, et, pro illata sibi contumelia, 
crudele bellum ageret. Et ecce, concurrentibus utrisque partibus, 
cruentum bellum inhorruit, iri quo stridor balistarum, tinnitus 
gladiorum, fragor hastarum et hinnitus equorum terribiliter invaluit. 
Demum, post utriusque partis horrendum excidium, insperata victoria 
cedente Theoderico, Otto, comes Gelrie, multis de suis captis ac 
paulative [sic] diffugientibus, trans vadam [sic] in equo cursatili 
retrocessit. Hiis itaque gestis, Wilhelmus, orientalis Frisie comes., 
hac audita victoria gavisus, primo venit ad Hollandiam, demum 
secessit ad Horst, ut fratris sui visitaret presentiam: quem Theo- 
deficus, comes Hollandie, frater eius, iussit extemplo per Henricum 
Gruus apprehendi, ac in prisione castri strictissime cathenari. Modico 
tamen dehinc elapso tempore, iam dictus Wilhelmus, comes, 
disruptis claustris, a captivitate clam exiens, spe protectionis, 
P. 70. devenit ad Ottonem, comitem Gelrie: a quo per dies // aliquot 
fuit detentus in contubernio magne leticie. Novit enim idem Otto, 
comes, eundem Wilhelmum, comitem, in terra sancta virum fuisse 
strennuum et illustrem; quapropter dedit ei Adelheidem filiam 


49 


silam, in uxorem; ex qua genuit Florentium, patrem Wilhelmi, 

Romanorum regis, Ottonem, Traiectensem pontificem, Wilhelmum, 
presidem, Adam, abbatissam Rynsburgensem, et Ricardam, devotis¬ 
simam monialem. Nuptiis vero magnifice celebratis Staurie, sepe 
dictu Wilhelmus gloriose receptus^est in orientali Frisia. 

Interea anno xcvm, Theodericus et Arnoldus, electi pontifices, 
per sententiam diffmitivam Innocentii, pape, finem litis habuerunt. 

Arnoldus enim, cui Otto, comes Gelrie, adhesit, primo pontificium 
obtinens, xxx lls consecratus est episcopus: qui, post paucos dies in 
urbe Romana moriens, ibidem sepultus est. Demum dominus 
apostolicus dictum Theodericum, cui comes Hollandie adhesit, 
xxxi um consecravit episcopum, monens, ut continuo rediret ad 
populum sibi commissum. Theodericus igitur episcopus, Traiecti 
venire disponens, Papie defunctus est ac ibidem sepultus. Hii vero Js 

cluo episcopi annis duobus et mensibus tribus sederunt. 

Quibus quidem pontificibus ambarum partium, sic, ut premittitur, 
defunctis, Otto, Gelrie, et Theodericus, Hollandie, comites, eodem 
anno ab omni discordia, occasione dictorum pontificum inter eos 
orta, in hunc modum sunt reconciliati, ut Henricus, Ottonis comitis 
filius, duceret in uxorem Adelheidim, Theoderici comitis filiam. Sed 
hii ambo, post modicum temporis sine liberis defuncti, in Reyns- 
bereli // monasterio, luctuosis exequiis inhumati sunt. p 74 

Ceterum post dictorum duorum pontificum repentinum decessum 
Otto, Gelrie, et Theodericus, Hollandie, comites supradictam univer¬ 
salem ecclesiam Traiectensem, in quantum poterant, pro suis amicis 
personaliter sollicitabant; sed minime exauditi, quia universalis 
ecclesia ipsa Theodericum de Aere, propositum sancti Servatii, 

Traiectensis superioris, in episcopum elegit. Contra quem quidem ^ v / . • • 
episcopum prefati comites conspiracionem validam inierunt, pro 
eo, quod idem pontifex adversus Wilhelmum, comitem orientalis 
Frisie supradictum, pridem movisset hostilem contencionem. Qua¬ 
propter Otto quidem, Gelrie comes, totam terram Transysalanam, 
propulsis officialibus episcopi, dicioni sue subiecit. Daventrienses 
vero dominum suum episcopum penitus spernentes, Ottonem, comi¬ 
tem, pro eorum domino et defensore receperunt, quorum civitatem 
ipse comes suo satellicio communivit. Theodericus autem, comes 

Hollandie, totam terram Cisysalanam depopulans fixisque papilionibus 
Traiectum in gyrum vallavit. Sed, ecce, prefatus comes Gelrie, 
Otto, eo tempore ab Henrico, duce Brabancie, sub conductu regis 
Ottonis mi et Adulphi, archiepiscopi Coloniensis, dolose captus est, 
cum ad eum in pace descendisset. Quam ob rem Theodericus, comes 
Hollandie, volens Ottonem, comitem, socium suum, eruere de cap¬ 
tivitate ducis, dissolvit obsidionem ab urbe Traiectensi, castrum 
P. 72. Tyell spoliavit et incendit, ac opidum ducis, quod Buscum // dicitur, 
circumdedit in manu forti: quod tandem, die vn mensis Septembris, 
armipotenter intrans, Wilhelmumque, fratrem ducis, Henricum de 
Busch, Henricum de Kuyc cum plerisque nobilibus et militibus cepit, 
et cum preda multimode suppellectilis ad Hollandiam navigare de¬ 
crevit. Henricus igitur, dux Brabancie, precellens princeps dampnum 
sibi illatum egre ferens, in ulcionem iniurie, manum validam 
tam suorum quam aliorum principum, potentium, nobilium , interim 
ad auxilium suum invocaverat: utpote Adulphi, Coloniensis archie¬ 
piscopi, Ilugonis, Leodiensis episcopi, ducis Limburgie, comitis 
Flandrie, et aliorum quorundam comitum, quos de diversis con¬ 
traxerat partibus; eundem imperterritum comitem Theodericum, cum 
suis sibi viriliter occursantem, apud Huesden festinanter insecutus, 
bello aggreditur, captivavit et spolia reaccepit. Nec mirum. Testati 
sunt enim, qui in presenti certamine fuerunt, mirabile fuisse, 
quod tam valido .excercitui, tot principibus comes occurrere pre- 
sumpsit, presertim cum exercitus eius in unum adhuc minime con¬ 
venisset. Sed hoc discrimen provenit ei, tum ex pertinacis animi 
minus circumspecta prudentia, tum animosa priorum victoriarum 
fiducia; et in se profecto didicit, quod idem Deus est, qui exaltat 
et humiliat. Preterea Theodericus, episcopus, intendens tam Hol¬ 
landiam quam Gelriam absque defensoribus, desolatos coadunavit 
p # 73 ^ blandimentis et donis electam miliciam, cum qua festinanter // est in¬ 
gressus Hollandiam, prope Mydrecht; ubi cuncta invadendo, devastando, 
incendendo ad libitum voluntatis sue, predam copiosam extemplo 
contraxit: quam, instante noctis umbra, # se Cum infra muros urbis 
Traiectensis abduxit. Crastina dehinc die, orta luce, cum aurore 
iubar graminosam terre superficiem stillicidio roris aspergeret, idem 
episcopus, de procerum suorum consilio, pagum Yelue, cum 

expedita milicia intrans, eam omnino depopulando et magnam pecu¬ 
niam extorquendo, exussit: Zutphaniam , obsidione cingens, cepit, 
obsides ad libitum inde recepit et secum duxit. Et exinde Daventriam, 
nemine se defendente, intrans, a fautoribus capti comitis Otto- 
nis et ditioribus civibus determinatis, maximam gazam acquisivit. 

Tandem anno eodem Henricus, dux, Theodericus et Otto, comites , 
reconciliantur. Sed, prout Leodiensis canit cronica, faciente Hugone 
eorum episcopo, dux Brabancie libere remittit comitem Gelrie et 
indebitam exactionem viro; ac, solutis a Theoderico duobus milibus 
argenti, pro dampno illato, a captivitate solvuntur. Et depost ambo 
brevi supervixerunt tempore. Nam Theodericus, comes, evolutis 
tribus annis., moritur; cui, post multarum guerrarum discrimina, 
successit germanus suus Wilhelmus, orientalis Frisie comes, qui 
ipsius Ottonis, Gelrie comitis, filiam Adelheidim, ut prefertur, 
habuit in uxorem. 

In cronicis autem Brabancie aliter invenitur, videlicet: Quod 
anno Domini mccii , Henricus, dux, hos prepotentes comites in bello 
captivavit, sed eodem anno eos dux a captivitate relaxavit, ac 
sibi, per quosdam amicabiles internuncios hac condicione recon¬ 
ciliati sunt, ut Margaretam , ducis //filiam, elegantis forme puellam , P. 74. 
Gerardus, comitis Gelrie Ottonis filius, duceret sibi in uxorem. 

Post hec Henricus, dux Brabancie, quod Leodienses cum 
eorum episcopo Hugone, Ottoni mi, imperatori, obedientiam 
subtraxerunt seque eidem submittere noluerunt, assistente sibi 
Ottone, comite Gelrie, anno Domini mcc , Leodium violenter cepit 
et intrans spoliavit, Tungrim incendit pro magna parte et Has- 
banie villas. 

Ex tenore, inquam, cuiusdam littere, de datis anno Domini m 
ducentesimo mi, quam Otto, comes Gelrie, ecclesie sancti Lamberti 
Leodensi exhibuisse asseritur, deducitur: Quod ipse comes universum 
allodium in hominibus, pratis, silvis, aquis, terris cultis et incultis, 
quod possidebat a Traiecto superiori usque Ruremunde, videlicet 'et 
Ruremunde, Dirte, Glene et quicquid eis adiacet, ecclesie Leodiensi 
et ipsius episcopo Hugoni suisque successoribus, pro salute anime 
sue et predecessorum suorum, sub testimonio per manus liberorum 
hominum cum ramo et cespite super altare reportans, in elemosinam 

contulit: et ab eodem episcopo Leodiensi prefatum allodium in 
feodum recepit, et homagium et fidelitatem ei tegit: quodque eciam 
universi heredes comitis, sive filius si\*e filia, successive in posterum 
prefato modo ab episcopo Leodiensi, sese fidelitate et homagio ei 
astringentes, sunt recepturi. Et ipse comes eiusque homines ecclesie 
Leodiensi et episcopo iuraverunt, quod eos in tuitione iuris sui, 
toto eorum posse, fideliter iuvabunt et modis omnibus semper 
assistent. Similiter episcopus et ecclesia Leodiensis cum hominibus 
E. 75. su i s} duce de Lymporch, // de Namur et de Loys, comitibus, et 
cum alus multis hominibus de familia ecclesie Leodiensis, comitem 
Gelrie et suos assecuraverunt eisque iuraverunt, qUod eos in eorum 
iure iuvabunt et eis semper contra quoscunque assistent. 

|a Porro ipsius comitis Ottonis temporibus, Alardus, comes de 
Novimagio, et uxor eius Uda hospitale sive domum ordinis sancti 
Iohaunis Iherosolimitani apud Novimagium, in fundo habitacionis 
eorum, propriis sumptibus et laboribus construxerunt ac de bonis 
suis, que ipsorum fuerunt in Heze, Ewyck, Werchen, Wosyke et 
locis aliis, eidem hospitali sive domui iuste contulerunt. Quam 
quidem fundacionem et dotacionem, cum dictis bonis collatis et 
conferendis, Henricus VI, Romanorum imperator et Sicilie rex 
antedictus, ad ipsius comitis Alardi et Ude, eius coniugis, instan¬ 
dam, in specialem maiestatis sue protectionem recipiens, anno 
Domini mcxcvi, indictione xv, xm Kalendas Novembris, auctoritate 
cesarea confirmavit, uti in litera solempni desuper habita et apud 
dictam domum sancti Iohannis Novimagensis conservata, lucidius 
intuetur. Que vero domus Novimagensis postmodum per quendam 
dicti ordinis Iacobum, episcopum Sudensem, in pluribus bonis, 
redditibus et editiciis reperitur decorata. Consuevit enim pristinis 
temporibus imperium Novimagense a prefato Alardo et aliis, tunc 
comitibus appellatis, auctoritate imperiali gubernari, quod nunc a 
borchgraviis, per principes Gelrie constitutis, solitum est gubernari. 

Hic itaque Otto, comes, princeps fuit imperterritus, in omni 
tempore vite sue bellicosus; quapropter principibus omnibus acceptus, 
P. 76. ac in curiis imperatorum // multum famosus: unde a munificis 
. principibus donacionem Velue sua probitate obtinuit, eamque comitatui 
Gelrie adiecit. Nec non et multa alia predia atque possessiones 

largas filio suo Gerardo hereditarie possidendas reliquit. Demum 
postquam ipse comes Otto Gelrie et Zutphanie comitatibus xxxn 
annis, ab obitu fratris sui, comitis Gerardi, digne et laudabiliter 
prefuisset, anno Domini mccii, tempore Philippi et Ottonis, Roma¬ 
norum regum, vita exemptus, in monasterio Campensi, apud patrem 
suum, comitem Henricum, honorifice extitit tumulatus. 

Gerardus m, comes Gelrie et Zutphanie, anno Domini mccii , 
post Ottonis patris sui obitum, ad ipsorum comitatuum accessit 
honorem. Huic quidem comiti fuit uxor Margareta, filia Henrici, 
ducis Brabancie, de qua genuit Ottonem m, comitem, et Henricum, 
Leodiensis ecclesie pontificem. Hic enim Gerardus, comes, princeps 
bellicosus et devotus, a primeve iuventutis sue tempore, pro terrarum 
suarum defensione magis adamavit rigorem ferri, quam nitorem auri. 

Sed patris sui Ottonis dispendiosa vexatio dedit tandem auditui suo 
intellectum, adeo quod primo milicie sue tempore armorum stren- 
nuitatem ac morum suorum ingenuitatem, quibus inter ceteros 
primates excellenter viguerat, non mundo sed Deo et ecclesie 
fideliter et devote exhibere studuit. Ipsius namque Gerardi, comitis, 
genitrix Ricarda, anno xx, solempne monasterium monialium, 
ordinis Cisterciensis, // in Ruremunda, per Engelbertum de Monte, p, 77. 
archiepiscopum Coloniensem, anno xxim consecratum, magnifice a 
fundamentis erexit et dotavit; cuius ipsa Ri carda prima facta fuit 
abbatissa. Et cum eidem monasterio vi prefuisset annis, post ipsius 
Gerardi filii sui obitum, anno xxxi in choro meridiali eiusdem 
monasterii sepelitur. Quodque eciam monasterium civitati Rure- 
mundensi dedit originem, que ante hec tempora usque ad Ottonem, 
filium Gerardi, comitis, villa esse consueverat. 

Dictus eciam comes, excercende devocionis sue causa, in monasterio 
Campensi magnam edificari fecit domum , adhuc inibi existentem : 
in qua ipse cum electa sua milicia, singulis annis dies quadra- 
gesimales, ut fertur, in Domino celebrare solebat. 

Interea anno Domini mcciii, defuncto Theoderico de Aere, episcopo 
Traiectensi antefato, Gerardus, comes Gelrie, et Wilhelmus, comes 
Hollandie, frater Theoderici, comitis defuncti, qui ipsius comitis 
Gerardi sororem habuit in uxorem, ad electionem novi pastoris. 

cum maximo apparatu convenerunt in Traiectum ; adducentes se- 
cum Adulphum, archiepiscopum Coloniensem, Ottonem Monasterien- 
sem et Gerardum Osnaburgensem, episcopos, et in maximo numero 
nobiles et proceres. Quorum principum piis precibus generalis ec¬ 
clesia Traiectensis Ottonem, primum prepositum Xanctensem, fratrem 
ipsius comitis Gelrie Gerardi, eligebat in pontificem. Hic Otto, 
iuvenis bone spei, diaconus ordinatus, xvm annos tantum habens, 
corpore longus et formosus, facie pulcherrimus, conversacioni et 
P. 78 moribus compositus, qui // propter eius virtutes et merita ab 
omnibus amabatur, duobus annis et dimidio prefuit ecclesie in 
multa pace ; et cum Romam super minoris etatis dispensacione ire 
disponeret, gravis eum febris in Voerthusen , prope Altinis, invasit 
et debitum carnis, proch dolor, adimplevit. Corpusque eius devectum 
est Traiectum, et in ecclesia maiori, honore congruo, sepultum. 

Ipse eciam Otto, episcopus, fratri suo Gerardo , comiti Gelrie, 
contulit in feodum decimas de novalibus in Yelua, que omnes prius 
ad episcopum Traiectensem pertinebant, sub condicione : Ut comes 
et sui heredes nunquam manum mitterent in decimas ab ecclesiis 
possessas. Hanc conditionem idem comes, pro se et suis heredibus, 
«in generali capitulo Traiectensi iuravit perpetuo observare. 

Sepulto namque, ut supra dictum est, Ottone, episcopo, prelibati 
comites, Gerardus et Wilhelmus., in exequiis ipsius presentes, obti¬ 
nuerunt in generali capitulo, supplicacionibus assiduis, ut Otto de 
Lippia, prepositus Traiectinus, filius sororis Theoderici de Hollandia, 
episcopi supranominati, episcopus concorditer est electus. 

Istis nunc diebus, videlicet anno Domini mccx, predicata est 
crux contra Albienses, quorum error brevi tempore invaluit et in¬ 
fecit mille civitates per Alamanniam et Franciam. Annoque se¬ 
quenti etiam ascenderunt contra eos de Alamannia Lupoldus, dux 
Austrie, Engelbertus, tunc prepositus, postea archiepiscopus Colo- 
niensis, et frater eius Adulphiis Montensis et Wilhelmus Iuliacensis 
comites, et multi alii nobiles. Similiter actum est in Francia, in 
p 79 # Pictavia, // Normannia et aliis multis partibus. Predicator autem 
crucis fuit Arnoldus, abbas Cisterciensis, postea archiepiscopus 
Narbonensis, de mandato domini et episcopi Portuensis, cardinalis, 
legatus missus contra Albienses. Et venientes ad civitatem magnam, 

que Biders dicitur, obsidebant illam. In quorum exercitu heretici, 
mingentes super volumen sancti evangelii, proiicientes idem de muro 
contra Christianos, clamantes : »Eece, miseri 5 lex vestra, multaque 
convicia et inproperia facientes et dicentes. Quidam vero satellites de 
excercitu Christianorum, zelo fidei accensi, similes leonibus, scalis 
appositis, muros ascenderunt, hereticisque divinitus territis et decli¬ 
nantibus, predicti Christiani satellites portas et civitatem obtinue¬ 
runt. Ibi vero plus quam centum milia hominum interfecta sunt, 
boni cum malis, ne post eorum recessum ad perfidiam redirent; 
nam Deus novit, qui sunt eius. 

Expost anno xi obtinuerunt aliam magnam civitatem apud Tholo- 
sam, que Vallis dicitur; et populus, promittens se velle ad fidem, 
ad veniam susceptus est: quadringenti autem et quinquaginta, in sua 
pertinacia obstinati, combusti et patibulis suspensi sunt. Sicque eciam 
in pluribus civitatibus actum est. Tholosani autem artati promiserunt 
omnem satisfactionem: sed, ut postea patuit, in dolo perseveraverunt. 

Albienses autem anno xii regem quendam paganum in auxilium sibi 
invocabant, qui cum incredibili multitudine armatorum venit, ut 
totam Europam se posse obtinere speraret. Sed eodem anno xii , 
xvii Augusti, de excercitu suo occisi sunt lx milia pugnatorum. 

Ipse vero // in Siciliam se transferens ex dolore mortuus est. Et P. 80. 
sic, gratia Dei, ecclesias, civitates obtinentes, ad veram Christi 
fidem salubriter reduxerunt. 

Huiusmodi, inquam, temporibus, Otto de Lippia, episcopus Tra- 
iectensis supradictus, anno xxn, de Iherosolimitana expedicione cum 
Fredrico ii, Romanorum imperatore, reversus, terram suam per 
fratrem suum Hermannum bene pacatam invenit. Nichilominus ta¬ 
men maximis discordiis adversus Gerardum, comitem Gelrie, pro- 
motorem suum, se involvit. Gerardus namque comes plures quondam 
vasallos habuit in terra Zallandie, qui per villicos episcopi graviter 
exactionati sunt, adeo, quod bonis temporalibus multum inopes 
effecti sunt; quapropter idem comes homines episcopatus apud theo- 
Ionium Lobeeck arrestari fecit, et vice versa depauperabat. Quam 
guerram Engelbertus, archiepiscopus Coloniensis, pro tunc sedavit. 

Aliis tamen discordiarum sementibus inter comitem et episcopum 
dcnuo emergentibus, comes cum militaribus et cum incolis Zallandie, 

contra dictum iam pontificem conspiravit. Episcopus autem, auxilio 
Theoderici de Ysenburch, Monasteriensis episcopi, ac Hermanni, 
fratris predicti, copiosum congregavit exercitum, ut vicinas villas 
comitatus Gelrie potenter incenderet et rebelle volgus de terra Zal- 
landie victoriose compesceret. Econtra iam dictus populus, eodem 
auxiliante Gerardo, comite, penes Arkele congregatus in aggere, 
decrevit omnibus modis episcopo resistere. Sed episcopus in fremitu 
P. 81. hostes viriliter aggressus, quosdam occidit, plures// cepit et omnes 
alios cum victoria profligavit. Cuius milicie fuerunt capitales duo, 
Hermannus de Yoerst et Theodericus de Buchorst, qui primitivam 
suscitaverunt rebellionem ac universum Zallandie populum ad illicitam 
conspiracionem suscitaverunt. Horum igitur duo castra Voerst et 
Buchorst strennue impugnavit et favillatenus inflammavit. Blos vero 
et ceteros sibi contrarios in pecuniam, pro sua voluntate, punivit. 
Comes quidem Gelrie, pro victoria pontificis indignatus estate se¬ 
quenti Walramum, ducem Lymburgensem, ac Hern icum, comitem 
Zeynensem, cum duobus milibus militum in ipsius auxilium invitavit; 
et Florentium, iuvenem Hollandie comitem, nepotem suum, sibi 
complacare conquisivit, qui continuo Lakam ascendit cum infinito 
navigio, et episcopalem domum , cum villa Gheyn, hostili conflagravit 
incendio. Econtra dictus episcopus, auxilio Gerardi, Bremensis 
archiepiscopi, fratris sui, Theoderici, Monasteriensis episcopi, pro¬ 
pinqui sui, ac Hermanni de Lippia, germani sui, mille equites 
aggregavit et adversus antedictos principes intrepide bellum instaurare 
decrevit. Sed, ecce, Conradus, Portuensis episcopus et apostolice 
sedis legatus, ex insperato venit ad locum certaminis, suspendens 
'iam inchoatum prelium, et de consensu partis utriusque tale 
promens arbitrium: Quatenus comes Gelrie advocatiam de Buchorst 
per Zallandiam beato Martino traderet, et episcopus eidem allo- 
dium Clisterem Montisque Odilie, excepta prepositura, et vasallos 
acceptos, in feodum restitueret; comes insuper Hollandie pro 
P. 82. ministerialibus suis octingentas // libras haberet, ac eosdem 
ecclesie Traiectensi, manumissione facta, libere resignaret. Et 
sic omnis controversie discordia inter dictos principes placabiliter 
est sopita. 

Item quere in precedenti tertio folio [7 5] tali signo | * unum passum, qui incipit: 

Porro ipsius comitis et legati, usque: Hic itaque Otto, in isto loco presenti. 1) 

Deinde anno xxv, tempore Gerardi, comitis, commissum est civile 
bellum inter Egbertum, prefectum Groningie, et Rodolphum, castel¬ 
lanum Covordie. Quapropter Otto, episcopus Traiectensis, manu 
forti Groninghiam perrexit et pacificas treugas, sub indictione 
mortis, ab utraque parte observari precepit. Sed Rodolphus, recedente 
episcopo, rebellare non timuit, infectisque treugis castrum Egberti 
destruens et Groninghiam potenter introiens, Egbertum ad Frisiam 
effugavit. Idcirco anno xxvn, Otto, episcopus, electis undique bel¬ 
latoribus convocatis, eundem Rodolphum, Covordie castellanum, 
a civitate sua Groninghie propellere et castrum suum Covordie 
potenter evertere proposuit. Unde Gerardus, comes Gelrie, iufe 
fidelitatis ab episcopo requisitus, sibi auxilium prestare non distulit 
intrepidus. Nam confestim, coadunata copiosa turba plebis ac 

milicie, in terris Trentonie episcopo personaliter venit in adiutorium. 
Consimiliter Florentius, comes Hollandie, robustam miliciam eidem 
destinavit. Theodericus de Clivis et Balduwinus de Benthem, comites, 
sibi prestiterunt manuale subsidium. Henricus, archiepiscopus Colo- 
niensis, et Ludolphus, episcopus Monasteriensis, eciam episcopo 
adop//tatum auxilium transmiserunt. In quibus olnnibus pulcher P. 83. 
exercitus apud Annent congregatus est: ubi episcopus, fixis castris, 
per diurnum cum antedictis principibus plerumque gavisus est; 
qui, dictante principum sententia, Rodolphum a bonis suis ibidem 
proscripsit ac omnibus adiutoribus suis indulgentiam et remissionem 
peccatorum predicavit. Rodolphus vero perpendens episcopi magni- 
potentiam non posse resistere, aufugit a civitate Groninghie ad 
castrum suum Covordie, premeditans quod latissima palude situata 
foret in medium. Alterna vero die, in festo Pantaleonis martyris 
cum emicantibus radiis iubar aurore accresceret, Rodolphus, comes 
de Ghoere, beati Martini vexillifer, cum episcopo, comite Gelrie, et 

1) Haec verba, quae Codex h. 1. habet in textu scripta, sed minoribus literis, 
significare videntur, huc traducenda esse, quae in superioribus narrata extant de 
origine aedificii hospitalis, sumptibus Alardi eiusque uxoris Udae constructi; 
quae quidem in hac nostra editione leguntur p. 52. 

aliis antecessit principibus et armigeris: quem totus exercitus letus 
et quasi de victoria certus, diffuse et inordinate, cum diversis ar¬ 
maturis bellicis est subsecutus. Sed, heu, acerrimi bellatores ac 
pugiles episcopalis exercitus contra hostes primam gubernantes aciem, 
armorum sarcina pregravati, paulatim in ipsis paludibus fetidis et 
mortuis, proch dolor, vivi submersi sunt; qui non solum a Trento- 
nibus verum eciam a militaribus, misero mortis genere, crudeliter 
interempti sunt. Inter quos eciam bonus Bernardus? de Horstmar, 
vir nobilis, a iuventute propter virtutes suas famosus, apud proprium 
imperatorem et regem Anglie acceptissimus, vita extinctus est. 

P. 84. Ceteri quidem- plerumque sauciati, // per repentinam fugam, ab ho¬ 
stibus vix elapsi sunt. Rodolphus autem, cum quibusdam equitibus 
tota nocte fugitivos insecutus, victualium apprehendit magnam par¬ 
tem et cum multis captivis reversus est ad Covordiam: ubi, Deo 
permittente, Gerardus, comes- Gelrie, graviter volneratus ? cum 
Balduwino, comite de Benthem, Ghiselberto, domino Amstelrelandie, 
et quam pluribus aliis ad captivitatem ductus est. Otto vero episcopus 
in palustri loco captus, ibidem per diversa tormentorum genera dire 
martirisatus est; nam felliti carnifices coronam suam cum cruenta 
carne gladiis acutissimis abraserunt: quem demum, post opprobria 
multa, in locis immundissimis conculcarunt. Ceciderunt autem de 
populo in ipso iconflictu cum episcopo suffocati, submersi et inter¬ 
fecti amplius quam quadringenti milites multique alii nobiles armi¬ 
geri et bellatores egregii. Occiso igitur Ottone 3 episcopo, Florentius, 
Hollandie comes, cum ceteris principalibus ecclesie vasallis, Tra- 
iectum advenit, qui pro suo consanguineo, Padeburnensis ecclesie 
pontifice, filio comitis de Oldenburch, supplicatorias preces fudit. 
Cum autem universale capitulum deliberationem super hoc caperet, 
ut devotas instancias eiusdem comitis admitteret, ecce, comes Gelrie 
Gerardus et Ghiselbertus, dominus Amstelrelandie, letaliter volnerati 
et per breves inducias a captivitate dimissi, decumbentes in culci¬ 
tris, delati sunt in capitulum, qui exorando flagitabant ab ecclesia 

P. 85. sue redempcionis auxilium et dicti // Willibrandi ad ipsam ecclesiam 
promotionem. Quibus visis universus clerus amare lacrymatus est, 
et dolor populi de nece pontificis renovatus est. Quamobrem idem 
episcopus Padeburnensis, tanquam idoneus vindex, postulatus est 

episcopus: vir constans, audax et ingenuus, quem Gregorius ix de 
Padeburnensi transtulit et, cum apostolica benedictione, Traiectum 
adiecit. Hic vero novus pontifex, in Traiecto pro tribunali sedens, 
dictante sententia principum, principalium vasallorum, comitem 
Gelrie, dominum Amstelrelandie, cum ceteris captivis, a captivitate 
Rodolphi, castellani Covordensis, absolutos esse iudicavit, quoniam 
idem castellanus, tanquam proscriptus grassator et exlex, suum 
verum dominum indigna morte pridem occiderat. Anno vero se¬ 
quenti Rodolphus de Covorden, cum Henrico de Ravensdorp, 
obtentis quindecim dierum treugis, adiit castellum Hardenbureh, 
et de composicione pacis cum episcopo Willibrando tractare cepit. 

Sed castrenses eos, contra voluntatem episcopi, ceperunt et rotatos 
in stipitibus exaltarunt. Exinde ipse episcopus Covordenses et 
Trentones subiugavit et tribus milibus marcarum gravium ab eis 
pro expensis acceptis, veniam tribuit. Et pro emenda occisorum et 
submersorum a Rodolpbo et suis complicibus claustrum sanctorum 
monialium in Swartenwater a Trentonibus et Covordensibus est 
fundatum et dotatum. 

Porro anno Domini xxv, Engelbertus, archiepiscopus Coloniensis, 
de Monte in Gelria genitus, propter nimiam correctionem, quam de 
servanda pace in tiran//nos exercuerat, a Fredrico, 'comite de Ysen- P. 86. 
burch, fratre quidem Adolphi v, ultimi comitis de Altena et primi 
Markensis, ad suggestionem uxoris sue, per famulum suum Ryden- 
katem, vn Idus Novembris, in festo sancti Willibrordi advesperascente 
ieiunus, prope Gevelsberch, xlvii volneribus confossus, martyrio, 
ut legatus pape Conradus, Portuensis episcopus, predixerat, fuit 
coronatus. Quo facto idem Fredricus, comes, actor mali, a papa 
Honorio eiusque legato predicto et rege Romanorum Henrico excom- 
municatus et bannitus, veluti Caynus vagus et profugus, mundum 
discurrens, nusquam acceptus neque tutus ; et similiter omnes eius 
complices. Tandem per amicos Engelberti insecutus, in diocesi 
Leodiensi per quendam Balduwinum de Genepe capitur, ac Ge- 
rardo, comiti Gelrie, qui erat advocatus ecclesie Coloniensis, pre- 
sentatur; Colonieque ductus per eum morti adiudicatus, eodem 
anniversarii die, quo arcliiepiscopum peremerat, extra portam sancti 
Severini, tanquam vilis latro, rotatur et penditur ; ubi adhuc [ad] 

perpetuam rei memoriam columpna lapidea conspicitur , nutiice sua 
sub rota stante et clamante : »ilec sunt intestina mea, a corvis 
devoranda.” Tale enim sompnium vidit inpregnata. Episcopus 
autem infinitis miraculis, sed post vindictam nullis, choruscavit. 

Insuper dicti comitis Fredrici castrum Ysenburch, quod inex¬ 
pugnabile videbatur, per Henricum , archiepiscopum Coloniensem , 
in ulcionem predecessoris sui Engelberti, obsidetur, expugnatur et 
soletinus destituitur, [sic] 

P. 87. Tandem dicti comitis Fredrici iudicati // fratres, Theodericus % 
Monasteriensis, et Bruno Osnaburgensis, ecclesiarum episcopi, apud 
papam Honorium fuerunt accusati et citati eo, quod contra ponti¬ 
ficem Engelbertum, cum comitibus de Tekelenburcli et Swalenburch, 
nunc de Lippia dictis, conspirassent; fueruntque propterea ab eorum 
«ecclesiis privati et expulsi. Quo tamen in exilio mortui sunt, penitus 
ignoratur. Consequenter vero papa Honorius contra predictos de 
Tekelenburch et Swalenburch, comites , et universos, qui conspira- 
cionem quondam contra Engelbertum fecerant, crucem decrevit. 
Et mediante Ludolpho de Holte , episcopo Monasteriensi, in locum 
Theoderici episcopi predicti constituto, predicavit, totumque impe¬ 
rium et presertim Henricum, ducem Brabancie, Adulphum de Monte, 
ipsius archiepiscopi germanum, Gerardum Gelrie , eorum nepotem, 
Gerardum , Iuliaci, et Swidonem , Flandrie Hollandieque comites , 
atque universos archiepiscopos et episcopos de Alamania, principes et no¬ 
biles , militares, populares et burgenses in vindictam prefati Engelberti 
occisi, incitavit; qui terras prefatorum comitum in villis, silvis, 
munitionibus, fortaliciis, arboribus et omnibus, in quibus devastare 
potuerunt, funditus deleverunt, destruxerunt, et annichilaverunt. 
Et in liiis terris penitus nil nisi castrum solummodo Tekelenburch 
et Swalenburch permanserunt: que tam diu obsederunt, quousque 
ipsi comites sub gratia se captos reddiderunt, de occisione ipsius 
archiepiscopi se solempniter excusantes. Sed, quod contra eum 

P. 88. conspirationem fecerant, duo claustra fundaverunt // et se ipsos inclau- 
straverunt. Eorum tamen posteritas, prout prius, postmodum in altum 
non surrexit, cum pauca filiis eorum relicta sunt de ipsorum dominiis. 

Hec vero de Engelberto ex cronicis Treverensium et Monasteriensium 
et Markensium collecta, in cronicis Coloniensibus lacius sunt conscripta. 

Prefati eciam Gerardi, comitis, temporibus, videlicet anno xxvm, 
abbas et’ conventus insule beate Marie virginis curtem suam in 
Zenwenden, prope Tyelam , ad construendum ibidem monasterium 
sanctorum monialium ordinis Premoustratensis resignarunt: quod 
eodem anno per nobilem matronam dominam de Smythusen in¬ 
ceptum est, et anno sequenti per Willibrandum, episcopum Tra- 
iectensem, consecratum existit. 

Ipse autem Gerardus comes emit a Conrado, abbate, et capitulo 
sancti Vincenti! n Oesbroec, ordinis sancti Benedicti, prope Tra- 
iectum, omnia bona, que habebant in villa de Ghent, Bethue : 
quam vendicionem Henricus , rex in Almania, supradictus confirmavit. 

Que quidem bona per Ottonem, filium suum, comitem succedentem, 
ad monasterium Vallis Comitis, per eum fundatum, sunt collecta. 

Denique anno xxix, in crastino sanctarum xi milium Virgi¬ 
num (1), Gerardus, precellens comes Gelrie et Zutphanie, postquam 
patrie sue magnifice xxvn annis prefuisset, carne exutus, tempore 
Fredrici secundi, patris dicti Henrici regis, spiritum Deo com¬ 
mendans , in monasterio suo Ruremundensi, per Richardim suam 
genitricem ipsius ope fundato, honorifice tumulatur. Margareta 
ipsius Gerardi, comitis, conthoralis apud eundem comitem in mau- 
seolo excelso , imaginibus ipsorum lapideis suprapositis, // annop. 89 
xxxi, v die mensis Maii, luctuose inhumatur. 

Otto iv, comes Gelrie et Zutphanie, princeps strennuus et magni¬ 
ficus , anno Domini mccxxix , tempore Fredrici secundi , post 
genitoris sui Gerardi, comitis, obitum , ipsorum comitatuum asse¬ 
cutus fuit principatum. Hic Otto, dictus comes cum corvo pede, 
moribus pius fuit ac virtuosus, in elemosinis largus, in bellis vi¬ 
ctoriosum ; patriam suam in multis reformavit et dilatavit : nam 
Ruremundis, Arnhem, Hardewyck, Goch, Bomell et Wagheriynghen 
primus in civitates commutans, muris cingi licentiavit, ac iuribus 
et privilegiis civilibus munifice libertavit. Insignemque urbem Novi- 
magensem cum eius imperio, ut infra patebit, suo adiecit dominio. 

Constat Ottonem, comitem, successu temporis, binas habuisse 


(1) Hic dies est xxil mensis Octobris. 

conthorales: primo Margaretam, filiam Theoderici, comitis Clivensis; 
pro cuius dote ipsi Ottoni , comiti, per eundem Theodericum x milia 
marcarum fuerunt assignata. Cum qua quidem Margareta comes 
Otto solempnissimum monasterium sanctorum monialium Vallis 
Comitis, prope Goch, ordinis Cisterciensis, fundavit, quod magnis 
prediis et possessionibus largiflue dotavit. Ipsa vero Margareta de 
Clivis, anno li, x die mensis Septembris, sine liberis defuncta et 
in ipso monasterio sepulta, comes Otto Philippam, filiam comitis 
Sancti Pauli, sive de Sympoll, sortitus est in . uxorem : de qua 
genuit Reynaldum primum, comitem succedentem, et Ermegardim, 
nuptam Theoderico , comitis Clivensis Theoderici primogenito; quod 
quidem coniugium Henricus, Lotharingie et Brabancie dux , inter 
P. 90 ipsos // comites Gelrie et de Clivis, arbiter comitis, ab utraque 
parte ad hoc electus, tractavit, ipsis vero coniugibus adhuc pueris 
et in annis innubilibus existentibus. Ex quibus vero, Theoderico 
post obitum patris sui Theoderici in comitem Clivensem promoto, 
et conthorali sua, Ottonis comitis filia, processit Otto, comes 
Clivensis: de cuius proximiore sanguine, secundum veram linea- 
cionem, uti superius deductum existit, Arnoldus, dux Gelrie, 
dinoscitur descendisse. 

Prefati namque Ottonis, comitis Gelrie, vasalli fuerunt et feo- 
dales, dominus de Borne et comes Lossensis. Nam Goswinus, 
dominus de Borne, anno xxxiii, dominium suum de Borne, cum 
omnibus attinentiis suis, ab ipso Ottone, comite, in feodum acce¬ 
pit, ita quod dictus Goswinus comiti Gelrie contra universos, 
dempto comite Lossensi, cum suis heredibus debeat servire. Ac 
Arnoldus, comes Lossensis et de Thineo, anno liii, recepit ab ipso 
Ottone, comite, suo consanguineo, in feodum castrum de Stochem 
et villam Dyhem, cum pertinentiis et attinentiis suis, aJb ipso 
Ottone suisque heredibus possidendam. De quo quidem feodo eidem 
comiti prestitit homagium. 

Sub huius quidem Ottonis, comitis Gelrie, principatus initio, 
Novimagenses primo inceperunt uti et gaudere privilegiis imperiali¬ 
bus ad instar regalis civitatis Aquensis, eis per dive memorie 
Henricum septimum , Romanorum regem, lantgravium Thurynghie , 
filium sancte Elisabet, anno mccxxx, gratiose concessis, et post- 

modum per suos in Romano imperio successores, ut // superius P. 91. 
clare deductum existit, auctoritate cesarea, largiflue confirmatis, 
renovatis et ampliatis. 

Deinde anno Domini mccxxxiiii, predicata fuit *crux contra Sta- 
tinghos, eo, quod ad-ritum paganismum redierunt. Unde Henricus, 
dux Brabancie, Florentius, comes Hollandie, et Theodericus, comes 
Clivensis , de mandato Gregorii, pape ix , cum magno exercitu 
perrexeruut Statingben , Bremensis diocesis , et, habita victoria de 
eisdem, infinitam multitudinem virorum, mulierum et puerorum 
occiderunt. 

Depost anno eodem idem Florentius ira, comes Hollandie xm, 
pater Wilhelmi, Romanorum regis, per comitem Claremontensem, 
in quodam tyrocinio crudeliter interemptus est Theodericus vero, 
comes Clivensis predictus, ob vindictam cognati sui Florentii, co¬ 
mitis Hollandie, comitem Claremontensem, cum Theutonicis, in 
predicto tyrocinio immediate occidit. 

Succedentibus eciam temporibus, videlicet mccli , maxima mul¬ 
titudo pastorum, ex diversis regionibus congregata , sub titulo 
crucis, currunt Iherosolimam, volentes ferre subsidium terre sancte. * 
Sed per quosdam flagitiosos viros ad tantam perniciem deducti 
sunt, ut in multis partibus Gallie civitates et populos invadere et 
destruere conarentur. Sed tandem , auctore Deo , in diversis locis^ 
citissime perierunt. 

Eiusmodi siquidem temporibus Fredricus ii , imperator ante- 
dictus, ab Honorio, papa, dudum excommunicatus , per Inno¬ 
centium mi ab imperiali dignitate destitutus est; et Henricus vn 
predictus, per officiales imperii, Romanorum rex est electus. Sed idem 
Henricus paucos supervixit annos: quapropter ]/ idem Innocentius, P. 92. 
de consilio generali, Petrum de Caputjis, ad velum aureum circa 
sancti Georgii diaconum cardinalem , legavit in Germaniam , mo¬ 
nens , ut officiales iterato regiam celebrarent electionem. Electores 
itaque convenientes apud pagum Worynge, Coloniensis diocesis, anno 
Xlvih, Wilhelmum, comitem Hollandie, vicesimum primum annum 
etatis sue agentem, iuvenem strenuuum et in omni disposicione cor¬ 
poris sui collaudandum, ipsius Ottonis, comitis Gelrie, consanguineum, 
in Romanorum regem concorditer elegerunt. Quem Bohemorum rex, 

iuxta regulas militaris ordinis, in ecclesia Coloniensi, sub summa 
missa, per dictum legatum celebrata, in omnium officialium et 
aliorum principum imperii in magna multitudine congregatorum, 
presentia, solempniter in militem creavit. 

Hiis itaque peractis, m die^equenti, tubicinatum est castra tollere et 
regiam civitatem Aquensem, huiusmodi electionem non consentientem 
sed partibus antedicti Fredrici depositi adhuc faventem, obsidione cin¬ 
gere. Nec mora. Inde idem electus cum universa ista principum, tam 
spiritualium quam secularium, multitudine, (in quorum comitatu 
dictus egregius comes Otto ipsius electi erat director,) papiliones in 
girum erexit, civitatem undique obsidione cingens. Tandem per in¬ 
geniosos viros decretum est, ut populare volgus vallum procere 
celsitudinis extrueret et urbem in modum aggeris undique cingeret; 
et quod civitas, in convallibus montium sita, aquis plurimis sulphureis 
est irrigua multisque fontibus limpidissimis superhabunde fluida, 
P. 93. ideoque semper // inundans, aqua nullibi habens defluentem meatum, 
ideoque breviter incepit exuberare, ut nullus civium absque navigio 
propriam domum commode posset exire. Hoc ergo gravi dispendio 
burgenses afflicti,- promiserunt electo regi portas urbis absque rebellione 
patefacere, et eundem pro vero domino suscipere, ut circumseptum 
vallum infringi preciperet, ac inundantem aquam consueto meatu 
manare permitteret. Igitur post sex septimanas ipsius obsidionis 
infracto vallo, electus ultima die mensis Octobris, urbem ingressus, 
eam in deditionem accepit. Postera vero die, que est Omnium 
Sanctorum, festiva solempnitate universe multitudinis prelatorum 
et principum ad basilicam beate Marie virginis deductus, secundum 
ritum antique consuetudinis, in Romanorum regem solempniter fuit 
coronatus. Post hec autem circumstantes principes, adorantes ma- 
iestatem regiam, acclamaverunt ipsi salutem, laudem et gloriam: 
accedentesque singulatim primates ad regale solium, prestiterunt 
ei debite fidelitatis homagiurn. 

Rursum antedicte obsidionis urbis Aquensis [tempore] ipse tunc Wil- 
helmus* in Romanorum regem electus, attente considerans in menteque 
revolvens, dictum carissimum consanguineum suum* Ottonem, nobi¬ 
lem comitem Gelrie, sacrosancte Romane ecclesie et sue regie 
maiestati, uti desuper confecte testantur litere, per omnia verna- 

culum reddidisse obsequiosum et fautorem devotissimum: idcirco ex 
maiestatis sue regie gratia speciali, in recompensacionem et remu- 
neracionem sui lidelis servicii, de principum suorum consilio, imperiale 
castrum Novimagense, // cum omnibus suis attinendis , opidis, l 3 * ^ i * 
villis, nemoribus, aquarum decursibus, piscacionibus, pratis, agris 
cultis et incultis, vasallis, ministerialibus, servis, manumissis ac 
omnibus iuribus, eidem castro attinentibus, pro sedecim milibus 
marcarum puri et legalis argenti ac omnibus expensis, si que con¬ 
tingunt fieri in castro vel opido qualitercumque muniendis vel 
editiciis ibidem construendis, legitima computacione de liiis facta, 
predictis sedecim milibus marcarum superadditis", eidem comiti 
Ottoni et suis heredibus obligavit: ac eisdem eandem pecuniam in 
feodum favorabiliter concessit, ab ipso rege et suis posteris haben¬ 
dam , donec eidem comiti vel suis heredibus integraliter fuerit 
persoluta: proventibus vero et fructibus omnibus ipsius castri, quos 
eidem rex ex dono sibi et suis heredibus contulit, in sortem non 
computandis. Theolonium insuper de Lobeke, cum omnibus bonis 
feodalibus sive aliis, que ibidem idem comes et sui antecessores, 
usque ad tempora ista possederunt, sibi libere et quiete, sicut ipsa 
comes idem hactenus possedit, concessit possidenda. Demum Nuyssie 
ipse rex deveniens, per regale celsitudinis sue scriptum, universis 
vasallis, ministerialibus, castellanis et ceteris hominibus de Novi¬ 
magio, fidelibus suis, mandavit, quatenus dicto Ottoni, comiti, 
castrum de Novimagio assignarent sibique de omnibus iuribus 
ibidem, eius ex parte, tanquam ipsi regi, deinceps responderent et 
intenderent. Premisso namque modo imperium Novimagense, hucus¬ 
que auctoritate regum et imperatorum Romanorum gubernari 
solitum, ad // principum Gelrie accessit postestatem, pariter et p 95 . 
dominium. Cuius tamen nudum castrum, predictum ut superius, 
die hi pro Ottone, a Fredrico primo Gelrie principibus ad procu¬ 
randum sive regendum perpetuo erat collatum. 

Hec omnia de Novimagio preenarrata, ex regiis literis dicto 
Ottoni, comiti, per ipsum Wilhelmum, regem, successive conces¬ 
sis, sunt collecta. 

Amplius illis in diebus, castellanus castri Weerde, prope Renum, 
novo regi tactus rebellis, homagiiim ei facere renuit; quapropter 

idem rex, cum dicto Ottone, comite, ceterisque principibus, ca¬ 
strum ipsum obsidione cinxit, quod amplius quam per annum for¬ 
titer impugnavit. Castrenses sibi viriliter resistentes tandem, defectu 
victualium, salvis rebus et corporibus, castrum tradiderunt. In hae 
vero obsidione ac demum Nuyssie, idem Wilhelmus literas, quas 
prius dicto Ottoni in castrum ante Aquisgranum, ut in regem ele¬ 
ctus, concesserat, nunc ut rex coronatus, fortius renovaverat. 

Posteris, inquam, temporibus, videlicet anno liiii, de mense 
Iunii, dictus Wilhelmus rex, Novimagii in magna solempnitate con¬ 
stitutus , denuo attendens, quod nobilis Otto, comes Gelrie, dilectus 
fidelis et consanguineus suus, serenitati sue diu serviverit et nunc 
contra comitem Andegavensem, ducem Lotharingliie existentem, 
qui fines imperii hostiliter aggressus, sibi cum armatis honorifice 
et potenter servire promisit, ut idem comes, ad fortius serviendum 
sibi et imperio valeat preparare, in recompensationem laborum et 
expensarum, quas fecit hactenus et faciet in expedicione predicta, 
P. 96. quinque milia marcarum argenti // sibi promisit et addidit illi debito, 
quo- ei tenebatur, et pro quo castrum Novimagii olim sibi duxerat 
obligandum: volens ut ipsum castrum tamdiu teneat obligatum ,* 
quamdiu de primo debito, prout in suis literis inde confectis plenius 
continetur, ut de predictis quiuque milibus marcarum sibi fuerit 
plenarie satisfactum : ita, quod fructus de quinque milibus marcarum 
provenientes, in sortem predicto comiti minime computentur, pro 
eo, quod ipse rex, in necessitate imperii, dicta quinque milia mar¬ 
carum sibi duxit promittenda, et priori debito addenda, ut superius 
est expressum. 

Memorato demum Wilhelmo, rege, anno lv, regni sui vn, die 
mense Februarii [sic] a ferocibus Frisonibus apud Stauriam interfecto, 
ipse Otto, comes, anno lvii, Londonie \i die Aprilis, et rursum 
Aquisgrani xx Maii, per Ricardum, ducem Cornubie, fratrem 
Henrici, 1) regis Anglie, post ipsum Wilhelmum in Romanorum 
regem electum et coronatum, obligationem de imperio Novimagensi, 
pro xxi milibus marcarum, cum omnibus suis literis, cartis, arti¬ 
culis, inde secutis, de consilio et necessitate imperii, utprefertur, 


l) Hic vacuum in Codice spatium est trium vel quatuor litevavum. 

factam, obtinuit confirmari; addiciensque idem rex, in suis literis 
desuper habitis, quod, si dictum castrum, cum suis attinendis, 
ipsum regem contingeret redimere, illud maiestati sue, tanquam 
suum speciale palacium reservaret et ad alterius manus ullatenus 
transferre valeret. 

Nobilis itaque comes Otto, imperio et dominio Novimagensi sibi, 
ut prefertur, impignoratis et cofnmissis, proinde preesse cupiens, 
anno liiii superius descripto, mense Iunio, una cum iudice, scabinis 
ceterisque civibus civitatis Novimagensis, pro ipsius et inhabitantium 
in ea, necessitate, // commodo et utilitate, ut ecclesia eius parochi- P. 97. 
alis extra civitatem sita, destrueretur et infra muros transferretur 
ac de novo construeretur, a reverendo patre, domino Conrado de 
Hofsteden, archiepiscopo Coloniensi, licenciam, et a venerabilibus 
dominis decano et capitulo sanctorum Apostolorum Coloniensi, 
ipsius ecclesie ab antiquo veris et pacificis patronis, consensum, 
citra tamen preiudicium, dampnum aut gravamen iurium et bono¬ 
rum eorundem, impetravit. Et exinde liberum locum eiusdem civi¬ 
tatis, qui dicitur Hunsdisbrug, de prelibati Wilhelmi, Romanorum 
regis, ipsius fundi domini, consensu, ad edificandum et consecran¬ 
dum ecclesiam et cimiterium, eisdem decano et capitulo de expresso 
eiusdem civitatis assensu, libera contradiderunt: voluntate obligantes 
se ipsi, comes et civitas, dictis decano et capitulo, quod in recom- 
pensacionem illius aree infra castrum et gortam ’ ^ ue ^ os ecc * e “ 
sie, in qua plebanus habitare solebat, — que tunc per novum fos¬ 
satum civitatis est destructa, — aliam aream competentem et 
ecclesie nove , ut prefertur, edificande satis contiguam, ipsi plebano 
darent et assignarent. Et desuper apud dictam ecclesiam sanctorum 
Apostolorum est litera, sigillis ipsorum, Ottonis comitis et civitatis 
Novimagensis, sigillata. Denique dicta parochialis Novimagensis 
ecclesia, ad honorem sancte Gertrudis, temporibus Pipinorum, pro¬ 
genitorum Caro!i magni, ut fertur, fundata, modo premisso de 
primeva eius fundacione infra muros civitatis per ipsius cives trans¬ 
lata et consummata, anno lxxii, in vigilia Nativitatis virginis 
Marie, per famosum virum Albertum, magnum, episcopum // Ra- P. 98. 
tisponensem, ordinis predicatorum, in honorem beate Marie et 
almillui signiferi Christi, prothomartyris Stephani, cum summo 

altari eiusdem prothqmartyris, iam vero in eo ante chorum con¬ 
stituto, et duobus duntaxat aliis altaribus, lateribus videlicet san¬ 
ctorum Nicolai et Katherine, tempore Conradi, archiepiscopi Colo- 
niensis, et Reynaldi, comitis Gelrie r filii Ottonis prelibati, anno 
secundo fuit consecrata. Cuius dedicacio in dominicam, post ipsius 
beate Marie Nativitatis festum proximam, 1) ab ipso Albcrto magno, 
extitit ordinata. Unde hec sunt metra: 

Anno millcno, cum terno septuageno, 

Albertus magnus Neomagi sacrat, ut agnus, 

Ecclesiam Stephani, patroni, martyris almi, 

Natali die, que sunt profesta Marie. 

Et quia in loco dicte primeve fundacionis, — nunc ad. antiquum 
cimiterium ab incolis nuncupatum, in cuius pulvere infinitorum 
hominum, Christi fidelium, corppra dormicionem in Domino acce¬ 
perunt , novissimam expectantes tubam et futuram de factis propriis 
retribucionem, — nichil in structuris fuerat dimissum, sed totalis 
locus ille prophanatus: ideo per eundem episcopum Albertum, ut 
fertur, fuit ordinatum et statutum, ut annis singulis, perpetuis 
futuris temporibus, in octava Penthecostes imago beate Virginis, 
cum venerabili sacramento ac sanctorum translatis reliquiis, de 
novella civitatis ecclesia ad dictum primevum locum honorandum 
similiter deportarentur, pro defunctis inibi sepultis Deum suppliciter 
exorando. Quod usque in presens annuatim, cum magna tocius cleri 
et populi solempnitate, ut omnibus notum existit, inibi fieri est 
consuetum. Que quidem deportatio imaginis beate Virginis, cum 
P. 99. venerabili sacramento // ac sanctorum reliquiis, taliter per Novi- 
magenses primitus, ut premittitur, fieri solita, ad diversas mundi 
partes, civitates, opida, villas, ecclesias, modernis temporibus, ab 
ipsis Novimagensibus originaliter tracta, deducta est in consuetudinem. 

Posteris eciam temporibus, in pretacto loco antiqui cimiterii, 
videlicet anno Domini mcccclix, sub duce Arnoldo, ex piorum 
fidelium elemosinis, pulchra, perfecta surrexit capella, ad honorem 
originalis patrone sancte Gertrudis dedicata. 

Ceterum super descriptione translate ecclesie Novimagensis est 

1) Hic dies est ix mensis Septembris 

sciendum: Quod pridem erat cliorus ecclesie ante portale chori 

• ' hclo 

moderni usque ad gradum infra Nicolai et Katherme, cuius sum¬ 
mum altare erat/ medium altare adhuc suum primevum obtinens 
locum; ecclesiaque circa ipsum chorum ad modum crucis equaliter 
erat deducta et formata, extendens se ab eadem structura crucis 
usque ad turrim, exclusive nondum existentem, cum duabus late¬ 
ralibus et testitudinatis [sic] bassis capellis, a navali ecclesia dependen- n * c 
tibus. Postea autem, tempore Reynaldi primi, ad eandem ecclesiam 
per dominum Lambertum Frisonem, ipsius ecclesie tunc pastorem, 
turris fuit apposita, que plumbo desuper per totum cooperta et , 
quoeffm cornibus, in eius summitate extensis, totidemque magnis 
rosis lapideis immuratis, cum cappa sublimi preciose fuerat decorata. 

Que quidem turris, temporibus posteris, neglectu vigilum, ex 
n^l eadem civitate/ custodientium,, cum omnibus campanis et cdificiis 
a sursum usque deorsum, anno Domini mccccxxix, dominica adventus 
Domini, que fuit xxvn mensis Novembris, //in meridie usque P. 100. 
in horam terciam sole clare splendente, sub predicto Arnoldo, 
duce, totaliter extitit concremata: ecclesia tamen in singulis aliis 
suis editiciis salva remanente. Nichilominus, Deo auctore, infra 
biennium turris ipsa, civium auxilio, in structuris, campanis et 
omnibus aliis requisitis preciosius fuerat reparata. 

Sed postmodum Maria, campana maior, per textores, ad honorem 
sancti Severi, eorum patroni, in eius profesto post summam missam , - 
anno Domini mccccliii, pulsata, rupturam incurrebat. Et simili 
modo infra medium annum depost campana sancti Stephani, eadem 
hora, in die sabbati ante dominicam Letare, 1) in XL ma anni ltiii 
tracta, rupture paciebatur ^detrimentum. Que tamen ambe campane 
anno lv subsequenti, de mense Maii, in maiore pondere renovate, 
ipsi turri Novimagensi denuo fuerunt applicate. N 

Ulterius vero in diebus Reynaldi m, novus chorus ad eandem 
ecclesiam, cum suo summo altari et armario novo a sinistro latere 
chori, versus Walam dependentis, priorique choro ad longitudinem 


1) Dominica Laetare quum tribus hebdomadibus praecedat festum Paschatis, 
quod hoc anno (1453) incidit in primum diem Aprilis, apparet hic significari 
diem x mensis Martii. 

ecclesie dimisso, fuit extructus. Cui eciam choro duo parvi chori 
laterales, cum suis singulis altaribus, ^videlicet Crucis et Marie, 
fuerunt annexi. Quibus quidem choris a primis annis ducis \rnoldi 
usque in presens successive deiectis, chorus novus in ordine tercius, 
cum transitu precioso circumducto et anno lvi testitudinato, in 
/fU . maiori surrexit parte; infra quem aliud armariimi, similiter novum, 

exquisito opere conspicitur fabricatum. Portale autem chori, tem- 
P. 101. pore ducis Wilhelmi, ab Henrico de Steen//berghcn, preposito 
sancti Salvatoris Traiectensi, suum habuit ortum. Laterales vero 
dependentes capelle, sive partes ecclesie, eciam pristinis diebus 
deiecte, ad instar navis ecclesie formate et ad extremitates turris 
lateraliter a fundamentis deducte, temporibus Wilhelmi et Reynaldi, 
Gelrie ducum, preciose surrexerunt. 

Decoratur autem ipsa Novimagensis ecclesia xxx altaribus: quo¬ 
rum tria cum ecclesia, ut prefertur, et xxvn postmodum successu 
temporis fundata existunt. Adulphus namque de Bomell, quondam 
ipsius ecclesie pastor sub Reynaldo, duce pretacto, scolares Novi- 
magenses in superpliciis chorum ' instituit visitare, qui ad idem 
tempus in vestibus duntaxat propriis rusticali more assueti erant 
visitare. Cuius successor Henricus Collart, tempore ducis Arnoldi, 
videlicet anno xxix, ordinavit vicarios ecclesie Novimagensis habere 
statuta et deferre almucia ad instar vicariorum collegiatarum eccle¬ 
siarum civitatis et diocesis Coloniensis: quorum aliqui caputiati, 
pileati, mitrati, incompositi suis presenciis deserviendo, chorum et 
ecclesiam indecenter consueverunt visitare. 

Iliis premissis expeditis, redeundum est ad Ottonem, comitem 
Gelrie, cuius historiam pre nostris habemus manibus. De quo est 
sciendum: Quod ipsius principatus primis temporibus, ut ex eroni cis 
Monasteriensibus colligitur, nobili vidue de Menhovele per Ludolphi, 
episcopi Monasteriensis, officiatum ex inproviso una vacca fuit ab¬ 
lata, cum filii sui milites fuerunt in remotis; ac ipsam vaccam 
noluit habere solutam vel emendatam, sed vindicatam. Filiisque 
igitur suis ad partes revertentibus, diversis maternis lacrimis, 
P. 102.// obprobriis et clamoribus muliebribus importunis ad hoc instigavit, 
ut cum auxilio comitum Gelrie, Ottonis, et Flandrie, et aliorum 
nobilium et dominorum , ecclesiam Monasteriensem longis temporibus 

multum devastaverunt. Et tandem Ludolphus, episcopus, in Do¬ 
mino et sancto Paulo confidens, cum paucis, omnibus inimicis in 
Ermede obviavit, et durum bellum committens, Ottonem, comitem 
Gelrie, et totam nacionem de Menhovele, cum quam pluribus cap¬ 
tivavit; quam interfecit et radicitus delevit atque annichilavit: et 
eciam quam plurimos nobiles in bello interfecit. Ac viduam de 
Menhovele, cui prius vacca fuit ablata, et que hec omnia mala 
procuravit, ablatis omnibus, de terra depulit et fugavit; et post- 
modum usque in hunc diem nacio de Menhovele non surrexit. Sed 
posteris temporibus vidua, penitencia ducta, omnia, que habuit, 
pro filiorum suorum ac interfectorum animarum salute atque venia 
obtinenda, sancto Paulo donavit. Et vas argenteum, quod Wilhcl- 
mus, episcopus Monasteriensis, in ordine sextus, tempore Lotharii 
primi, de Roma cum reliquiis tulit et portavit ipsi — nobiles de 
Menhovele, qui, tempore successoris sui Ricardi septimi episcopi, 
civitatem ceperunt et de ecclesia sancti Pauli stabulum fecerunt, 
eidem ecclesie abstulerunt, a qua miraculose tandem recesserunt, 
atque per longa tempora sub se habuerunt, — hec vidua sancto 
Paulo restituit. Ipse vero Ludolphus, episcopus, comitem Gelrie et 
alios captivos preciose exactionavit. Et ultra id comes Gelrie 
quandam terram, que Goy vocatur, pro sua exactione dedit; quam, 
in signum captivitatis sue, a Ludolpho, episcopo, et suis successo- 
//ribus, sub iure homagii recepit: quam eciam omnes sui heredes P. 103. 
et comites Gelrie ab episcopis Monasteriensibus itaque inperpetuum 
humiliter recipere deberent; quod comes Gelrie Otto, ut Monaste- 
rienses describunt, promisit et iuravit. 

Depost anno lv, ipsius Ottcnis comitis temporibus', Wilhelmo, 
Romanorum rege et Hollandie comite, per Frisones apud Stauriam, 
ut prescribitur, interfecto, Florentius filius eius, huius nominis v, 
adhuc tener infantulus, xv comes Hollandie effectus est. Ac Flo¬ 
rentius, patruus, preses tanquam tutor, ad tres annos in magna 
pace rexit Hollandiam; qui demum lesus in tirocinio, defunctus 
est Antwerpie. Dux vero Brabancie Ilenricus, exhinc curam eius¬ 
dem infantis accipiens, Hollandiam ad tempus regere cepit; qui 
pro forefacto suorum ministerialium dedignanter fuit expulsus. 

Deinde principaliores Hollandie Ottonem, comitem Gelrie, eiusdem 

pueri nepotem, .in tutorem elegerunt: et ociam principaliores Ze- 
landie Alcidem, comitissam ITannonie, ipsius invenis materteram, 
in tutricem constituerunt. De qua quidem controversia demum in 
Vortuose magnum devenit prelium, ubi, plurimis ab utraque parte 
peremptis, magne depopulationis excrevit homicidium. Sed Hollandie 
populus victoriose prevaluit; et Otto, comes Gelrie, prefecturam 
patrie potenter obtinuit. 

Anno vero sequenti, videlicet lvi, Henrico, duce Brabancie, de 
medio sublato, Henricus de Gasebeke factus est tutor Brabancie. 
Unde dissensio facta est magna in Brabancia inter eundem dominum 
de Gasebeke ac Ottonem, comitem Gelrie, Henricum, episcopum 

P. 104. Leodiensem, eius // germanum, et Gerardum, dominum de Perwijss. 
Huiusmodi siquidem temporibus Gosewinus de Aemstell, in episcopum 
Traiectensem electus, convocata Traiecti generali synodo, in presencia 
Wilhelmi, Romanorum regis, Petri, cardinalis tituli Sancti Georgii 
ad Velum aureum, et Conradi, archiepiscopi Coloniensis, propter 
quietudinem vite, post annum duntaxat pontificii sui, episcopatui 
renuntiavit. Cardinalis igitur ad. postulacionem archiepiscopi, preha- 
bita per universalem ecclesiam electione concordi, Henricum de 
Vyanden cathedrari iussit: cui rex iurisdictionem et regalia concessit 
et eundem infeudavit. Quod audientes domini de Aemstell et de 
Woerden, propter destitucionem Gosewini electi, nepotis eorum, se 
ipsi novello episcopo fortiter opposuerunt et Ottonem, comitem 
Gelrie, in adiutorem acquisiverunt: unde comes et episcopus maxima 
dampna, incendia et depredaciones in alterutrum commiserunt. Tan¬ 
dem ab utraque parte prelium indictum est loco et die determinatis. 
Convenientibus igitur partibus ad bellandum in unum, post longum 
conflictum, episcopo et suis cedente victoria, inimicos suos stravit 
et dominos de Woerden et Aemstell, secum circa suum dextrarium 
alligatos, cum funibus per colla eorum, ad Traiectum in [presencia] 
dictorum Conradi, archiepiscopi, et Wilhelmi, regis, — qui medio 
tempore, dum episcopus ad prelium exiverat, ad impediendum ipsum 
bellum, Traiectum intraverat, — duxit captivatos. Ipsis demum rege et 
archiepiscopo, vices suas interponentibus, prelibati hinc inde prin¬ 
cipes et domini ad preclare pacis redierunt unitatem. 

P. 105. Consequenter anno lxiiii, circa medium mensis Inlii, visum // est 

quoddam prodigiale signum: In aere enim pugiles apparuerunt dimi¬ 
cantes in alterutrum, ut bellatores in acie. Quod prodigium subse¬ 
cuta fuit immensa calamitas: nam adversus nobiles surrexit ubique 
severa communitas. Nam in Anglia barones et civitas Londoniarum 
contra Henricum, regem eorum, volentem infringere antiquas con¬ 
suetudines, insurrexerunt; ubi rex et frater eius Ricardus, rex 
Almanie, et Edwardus, primogenitus regis, capti fuerunt et magna 
strages facta est. In Hollandia quoque, cum Florentius, Hollandie 
domicellus, adhuc iuvenilis esset etatis, vulgus Kenemarie contra 
nobiles primo tumultuare cepit et plurima castra dominorum ausu 
temerario devastavit, ita quod omnes fere nobiles ad presidium 
in Harlem anxie confugerent, ut ibidem tumultuanti vulgo secure 
resisterent. Decreverunt enim Kenemari cunctos nobiles procul ex¬ 
pellere , castra subvertere, municiones destruere et totam Traiecten- 
sem diocesem in volgarem communitatem redigere: quibus extemplo 
vicini Frisones fortissima conspiracione confederati sunt, Niclhlominus 
et Waterlandi cum plerisque nacionibus coadiuncti sunt. Ita quod 
Kenemari, preliatorum innumerabilem aggregantes copiam, occu¬ 
paverunt primo totam Amstelrelandiam. Ghiselbertus quidem, eiusdem 
terre dominus, attendens vires suas contra tantum exercitum ne¬ 
quaquam posse sufficere, caute consultus, pacem exquisivit, fidelita¬ 
tem iuravit et insulse plebi suis cum armigeris se coniunxit. Qui 
tante multitudinis capitaneus effectus est, decrevit omnes inimicos 
suos ab episcopatu Traiectensi // propellere et primo castrum Vrede- P. 106. 
Jant assultuose destruere. Et cum idem Ghiselbertus in expugnacione 
castri nichil omnino proficeret ac indomita gens hominibus sue di¬ 
cionis alimenta violenter abstraheret, idem Ghiselbertus archano 
consilio Kenemaros admonuit circa noctis umbraculum castra tollere, 
repentinum iter arripere et civitatem Traiectensem occulte capere. 

Nec mora quin Kenemari, Ghiselberto consiliante, devenerint clam 
ad civitatem Traiectensem ante solis ortum; quam extunc'bqm in¬ 
numeris bellatoribus vallaverunt in girum. Excubitores vero, no¬ 
cturnis deputati vigiliis, stupefacti de tanta multitudine plebis ino¬ 
pinate supervenientis, excitatis cito civibus, nunciaverunt Tartaros 
advenisse tot-amque* civitatem cum infinitis armigeris occupasse. 

Cives autem, apprehensis armis ad defensionem urbis accelerantes. 

ascenderunt turres et menia, statueruntque de cacumine murorum 
primo quidem interloquia. Econtra quidem unus e Kenemaris elo- 
quenter in hec verba prorupit, qui, facto silencio, civibus in hunc 
modum ait: »Salutat vos amicos libera gens Kenemarie, constanter 
expostulans, quatenus omnes nobiles, communitatem aggravantes, 
ab urbe vestra proscribatis et eorum facultates egenis seu pauperibus 
erogetis.” Et, ecce, vix hic interpres sua verba finierat, cum inter 
burgenses magnus tumultus exortus fuerit. Volgares itaque cives, 
de verbis Kenemari magnanimi effecti, comprehensis armis statim 
eiecerunt tribunicie dignitatis illustres viros et nobiles, statuerunt- 
P. 107. c f ue de .senioribus // cuiuslibet officii scabinos et consules, qui 
iudicium sive iusticiam in urbe facerent et ad communem utilitatem 
civilia iura disponerent. Igitur expulsis a civitate cunctis nobilibus, 
volgus nove potestatis percussit cum Kenemaris fedus inseparabilis 
amicicie: quibus extemplo coniuncti sunt Amersfordenses, cum in¬ 
quilinis Amelandie. Otto quidem, comes Gelrie, ,et Ioliannes de 
Nassouwen, episcopus Traiectensis, videntes infrenatam populi huius 
et indomitam rebellionem, consternati sunt animo. Quamobrem pru¬ 
denter et caute sibi et suis providentes , cogitaverunt quantocius in 
manu valida resistere, ne fines suos depopulando in maius dispen¬ 
dium possent progredere. Unde Otto, comes, congregato exercitu 
de Gelris, advenit in Zeist, cum Iohanne, episcopo, ut expulsos 
infra civitatem iterum reduceret et tumultum insanientis volgi se¬ 
vere corrigeret. Econtra vero Kenemari suas acies ordinaverunt ad 
prelium, ut in virtute magna disturbarent Gelrie comitis exercitum. 
Sed Otto, comes Gelrie, vir belli gnarus, attendens effrenatum 
populum innumerabilis esse multitudinis, recusavit cum paucis mili¬ 
tibus discrimen inire certaminis: quapropter et ipse sine moracum 
episcopo retrocessit ad Veluam, ut ad cruentum bellum sufficientem 
armigerorum posset aggregare copiam. Ghiselbertus itaque, capitaneus 
tam indomite plebis, cernens sibi cuncta prosperari, castella, scilicet 
Ghiselberti de Abcoude, Wilhelmi de Rysenburch ac Huperti de 
Vianen, adversariorum suorum, destruxit. Et exinde Kenemaros, 
P. 108. per quandam astuciam a belli // tumultu temperans, in hunc 
modum loqui cepit: »Bellatores acerrimi et amici carissimi, videtis 
quod totum episcopatum hoc anno subegimus. Anno vero sequenti 

comitem Gelrie, qui se nobis opposuit, expugnare proponimus to- 
tamque dicionem suam hostili bello depopulare decrevimus. Nunc f 
autem, quoniam vindemie tempus instat, oportet ut omnes tenda¬ 
mus ad propria et ad sustentacionem parvulorum nostrorum colli¬ 
gamus quevis necessaria.” Igitur Kenemari, redeuntes ad Kenema- 
riam, vallaverunt opidum Harlemense. Econtra cives cum nobilibus 
egregie se defensaverunt et forenses hostes a municione presidii 
abegerunt. Iohannes vero Persyn, [miles] inclytus opidum exiens, 
vehicula eorum, cibariis onusta, comprehendit et exinde plurimas 
villas hostium capitalium inflammavit. Kenemari vero post tergum 
respicientes incendium, relicta obsidione, festinaverunt ad propria, 
deserentes in papilionibus diverse facultatis suppellectilia. Tunc 
Harlemenses, de civitate erumpentes, fugitivos hostes perniciter 
insecuti sunt et, occisis multis, cum captivis et spoliis reversi sunt. 

Tunc episcopus Traiectensis et Otto, comes Gelrie, gavisi de con¬ 
fusione Kenemariorum, cum magno exercitu Traiectum vallaverunt 
per circuitum. Die vero iv, prefati principes, attendentes civitatem 
ipsam non posse capi sine magnis expensis et ingeniis, perpenden- 
tesque cotidianum dolorem de suis vulneratis-armigeris, avulsis illico 
tabernaculis, obsiderunt opidanos Amersfordie pro eo, quod paulo 
pridem pepigissent cum Kenemaris fedus // amicicie. Quos tamen P. 109. 
comes Gelrie in dedicionem accepit, pro quibusdam vanis et contu¬ 
macibus verbis, concremavit et devastavit. Hiis itaque gestis comes 
Otto, valedicens episcopo, secessit ad terram propriam, et episcopus, 
trans Ysalam tendens, devenit in Daventriam. 

Sane cum inter nobiles Ottonem, Gelrie, et Theodericum, Cli- 
vensem comites, pretextu nemoris imperii, theoloniorum , piscatura¬ 
rum, monetarum aliorum que iurium et bonorum, essent guerre 
et questiones suborte, Henricus de Vyanden, episcopus Traiectensis, 
Wilhelmus, comes Iuliacensis, et Gosewinus, dominus de Voorne, 
tamquam arbitri communiter electi, in vim compromissi in eos 
anno lxvi facti, amicabiliter composuerunt et concordarunt; 
prout in litera desuper confecta, iuramentoque prestito ipsius 
comitis Clivensis approbata et apud Novimagenses conservata, / n 
plenius continetur. In qua, inter cetera, cavetur, quod cives 
Novimagenses descendendo et ascendendo per alveum Reni etWale, 

ad theolonia comiti Clivensi solvenda, de bonis sui: propriis minime 
teneantur. 

Habuit eciam Otto, comes Gelrie, magnas gucrras cum Iohanne, 
duce Brabancie, occasione civitatis Tyelensis, quam ipse comes pro 
se habere volebat. Dux igitur Brabancie anno lxx , tempore maxime 
inundacionis aquarum ad civitatem suam Tyelensem perveniens, ad 
submergendum terras comitis Gelrie, aggeres Tyelenses confregit, 
m tamen die per Gelrenses fuerunt reparati. Quos eciam in eundem 
P. 110. finem idem dux Brabancie, tempore Reynaldi, comitis//Gelrie, filii 
Ottonis, anno lxxiiii, Tyele veniens, in die sancti Victoris 1) 
confregerat. 

Tempore ipsius Ottonis, comitis, germanus eius Henricus, epi¬ 
scopus Leodiensis, pro munimine comitatus Gelrie, fortissimum 
castrum, dictum Montfort, edificavit. Ex quo ipse tandem, per 
Gregorium x in concilio Lugdunensi ab episcopatu , ob eius non 
promotionem ad sacros ordines, infra xxxvii annos pontificatus sui 
excommunicatus et depositus, contra Leodienses et Iohannem de 
Anghien, episcopum Tornacensem, ad eius ecclesiam Leodiensem 
per dictum papam in eodem concilio translatum, assistentibus sibi 
successive Iohanne, duce Brabancie, Ottone, Gelrie comite predicto, 
Arnoldo Lossensi et Iuliacensi, comitibus, strennue guerravit. Sed 
dicto duci Brabancie, ut sibi auxiliaretur, contulit Mechliniam, 
Huardiam et Bavenciam, que erant ville spirituales sancti Lamberti. 
Canonici contradicunt et ducem excommunicant. Tandem dux spondet 
villas dictas restituere sancto Lamberto, prius sibi 2) persolutis ab 
electo promissis xm. Inter plures quos habuit, eciam ipse Henricus , 
episcopus, .20. [sic] pueros, prius prepositus Xanctensis ex promo¬ 
tione domini Petri, sedis apostolice legati, et Wilhelmi, Romanorum 
regis, consobrini sui, ad ecclesiam Leodiensem electus. Demumque 
ipsum Iohannem, episcopum successorem suum, capiens, in dicto 
castro Montfort detinuit. Qui cum eundem in captivitate ob eius 
P. 111. crassitudinem deficere cerneret, Leodiensibus, abso//lutum, equo 


1) Significari videtur dies x mensis Octobris. Sed praeter hunc, qui tamen in 
Gelria omnium notissimus est, tres alii memorantur sancti Victores, 

$) Hoc loco in codice vox desideratur. 

insidentem, remisit. Sed infirmitate eius convalescente, in via de 
equo depositus, in sinu vage mulieris spiritum exalavit, pontifi¬ 
catus sui anno vn. Henricus autem excommunicacionem non curans, 
per annos multos violenta manu episcopatum in excommunicacione 
possidebat. Tandem moricns, in silva Montfort sepelitur. Absolucione 
tamen postea obtenta, ad pedes parentum'suorum, in monasterio 
monialium Ruremundensi inhumatur, nepotique suo Reynaldo, comiti 
Gelrie, dictum castrum relinquens possidendum. 

Legitur in vita sancti Ludovici, Francorum regis, quod Otto, 
comes Gelrie, quadam vice cursorem cum literis Parisiis [sic] miserat 
cursu perpeti rediturum. Quem redeuntem comes interrogans 
quesivit, si regem Francie Ludovicum vidisset. At ille vir, 
more subsannientis »Retorsum collum vidi” inquit; »vidi illuni 
miserum papillardum, caputium habentem capitis super scapulas.” 

Hec dicens faciem retorsit ex adverso; et sic facies contorta remansit. 

Ad ultimum comes Gelrie, Otto, postquam quadraginta annis comi¬ 
tatum suum post obitum patris sui Gerardi potenter gubernasset, 
anno Domini mcclxxi, mi ydus Ianuarii, id est x die mensis 
Januarii, sub Rudolpho, Romanorum rege, debitum humane nature 
exsolvens, spiritum exalavit, et in monasterio Valliscomitis, per 
eum, ut prefertur, fundato, tumba elevata, imagineque sua desuper 
magnifice exsculpata, luctuose inhumatur. 

Reynaldus primus, comes Gelrie et Zutphanie, // princeps bellicosus p \\ 2, 
et famosus, aqno Domini mlxxi [sic], tempore Rudolphi, Roma¬ 
norum regis, patri suo Ottoni, in comitatibus succedens, successu 
temporis binas habuit conthorales. Ex quarum prima, videlicet Erm- 
garde, quondam Henrici, ducis Lymburgie, coniuge, que obiit anno 
xc, xm die mensis Iunii, nullas suscitavit proles. Cum eadem 
tamen ducatum Lymburgie consecutus extiterat; qui sibi per Iohan- 
nem, ducem Brabancie, ut infra patebit, bellicose fuerat extortus. 

Ex alia vero coniuge, videlicet Margareta, filia Guidonis, comitis 
Flandrie, genuit Reynaldum, succedentem primarium ducem 
Gelrie; Margaretam , nuptam Theoderico,-comiti Clivensi, Ottonis et 
Iohannis, comitum Clivensium , germano; ac Philippam et Ysabelam, 
moniales inclusas conventus sancte Clare Coloniensis; que anno 

mcccxxi , in die beate Balbine virginis 1) moriens, apud Ermgardim, 
duxissam et comitissam predictam, in monasterio Valliscomitis 

i 

sepelitur. 

Hic vero comes duas ecclesias conventuales fratrum Mendicantium, 
unam ordinis Minorum in Ruremunda, aliam Carmelitarum in Gelrie 
civitatibus, instituit. 

Sub hoc quidem Reynaldo, comite, videlicet anno lxxviii, Wil- 
helmus, comes Iuliacensis, cum filio suo primogenito, Wilhelmo, 
hora nona noctis, civitatem Aquensem, Syfrido, Coloniensi archi- 
episcopo, inimico suo confederatam, dolo visus obtinere, cum multis 
armigeris inprovise fuit ingressus. Sed, civibus mox ad arma con¬ 
currentibus , bello cruento in medio foro commisso, dictus comes 
P. 113. cum lilio suo, una cum quadringentis et sexaginta octo //militari¬ 
bus satellitibus, extitit trucidatus. 

Circa hec eciam tempora, Engelbertus, comes de Marcka, Ever- 
hardi comitis genitor, ab Hermanno, nobili viro de Bredevort, 
capitur et in captivitate moritur. 

Huic quidem Reynaldo, comiti Gelrie, anno, lxxx, Hupertus, 
comes de Culemborch, de sua et amicorum suorum libera voluntate, 
hereditarie castrum suum de Culemborch, pro c libris Hollandie 
vendidisse evidenter recognovit in hunc modum: Quod ipse comes 
vel sui heredes de ipso castro profectum suum facere poterunt et 
utilitatem, sine contradictione ipsius Huperti et eius hei edum. 
Idem tamen Hupertus et sui heredes hereditarie tenebunt ipsum 
castrum a comite Gelrie, iure feodali Zutphaniensi. 

Prefatus namque comes Reynaldus, anno lxxxii , impetravit 
primus inter Gelrie principes a Rudolpho, rege Romanorum, quatenus 
denarios sub nummismate legali in opido suo Arnhemensi cudere 
posset et formare. Hec autem gratia eidem postea confirmata est 
per Adulphum, regem anno xc. Additum est insuper, ut monetam, 
quam in opido Arnhemensi tenere consuevit, locare valeat in 
Ruremunda aut in Hardewyck transferre, si hoc sibi visum fuerit 
expedire, et ad pristinum locum, scilicet Arnhemensem, relocare. 

1) Balbinae virgini quum duo dies dicati fuerint, incertum est utrum d. 

Xxxi Martii siguificetur, an vi mensis Octobris. 

Item ex quadam litera domus Clivensis, que data est lxxxiii, 
patet, inter cetera: Quod prefatus comes Reynaldus dimisit Theode- 
rico, comiti Clivensi, sororio suo, decimam in IIumofF, prope domi¬ 
nium de Bewen 1) Agenfelt, vivorum et aliarum rerum, quam 
eciam ab omni obligacione,— // qua post obitum quondam ducis P- H 7 *- 
Lymburgie, generi dicti Reynaldi, comitis Gelrie, qui sororem 
quondam domini, comitis Clivensis, in conthoralem habuerat, obligata 
extiterat, — redimere et absolvere promisit. Renuncians eciam 

cunctis condicionibus, inter ipsum et comitem Clivensem ordinatis, 
super nemore imperii Novimagensis, relinquendo comitem Clivensem 
in omni iure suo antiquo, quod pater suus ex longis retroactis 
temporibus ab imperio habuisse dinoscitur. Defunctaque ipsius 
Theoderici comitissa, dicti Reynaldi comitis germana, Rudolphus, 
Romanorum rex, ipsi Theoderico, comiti, secundum cuiusdamlitere 
domus Clivensis tenorem, de datis anno Domini mccxc, matrimo- 
nialiter copulavit neptam suam Margaretam, filiam Everhardi, comitis 
Hapsburgensis, committentem ipsi comiti, marito suo, castrum et 
opidum Novimagium et opida Duysburch .et Daventrie , suo et imperii 
nomine gubernanda: et ante annum expost eidem comiti dictum 
opidum Duysburch, pro certa argenti taxa, obligavit: quam quidem 
obligacionem, pro maiori pecuniarum summa augmentatam, Adul- 
phus et Albertus, ipsius Rudolphi regis successores, dicto Theo¬ 
derico, comiti, confirmarunt. 

Hec cum preenarratis, quoad Novimagium, omnino videntur dis¬ 
cordare, cum Novimagium per quondam Wilhelmum, Romanorum 
regem, circa quadraginta duos annos translapsos, Ottoni, comiti 
Gelrie, comitis Reynaldi genitori, pro magna pecuniarum summa 
in vadimonium et feodum obligatum fuerat. Ipseque eciam comes, 
vir magne // perspicacitatis, huiusmodi vadimonium et feodum de P. 115. 
Novimagio, per pretactum Rudolphum regem, depost confirmari et 
fortiori vinculo obligari obtinuerat. Sic ergo ipsius Rudolphi literas 
regales predictas salvando, videtur idem rex, affinitatis intuitu, 
dicto Theoderico, comiti Clivensi, castrum et civitatem Novima- 
gensem inter alias civitates predictas, sui et imperii nomine guber- 


1) Ilio in codice, et ante et post nomen Agenfelt, vox quaedam desideratu?. 

nandum duntaxat committere et concedere auctoritatem Novimagium 
vice sua redimendi et consequenter regendi; ex quo per neminem, 
quam Romanorum regem aut imperatorem, in eorum usus proprios 
et potestatem perpetuo extunc permanendum, a comitibus Gelrie, 
iuxta eiusdem Rudolphi concessionem, redimi deberet: prout ista 
omnia superius, loco suo, lacius existunt deducta. 

Hiis temporibus Syfridus , archiepiscopus Coloniensis, pro iuribus 
ecclesie sue conservandis, indefessum gerens animum, obsedit po¬ 
tenter castrum Carpene octo septimanis, et obtentum incendio 
devastavit: in contemptum videlicet Iohannis, ducis Brabancie, qui 
idem sibi comparaverat ab heredibus de Gymnich. Quod tamen 
castrum per dictum ducem fuit postmodum fortius reparatum. Et 
quidem seminarium fuit odii atque rancoris inter dictum archiepi- 
scopum Coloniensem et ducem Brabancie: inter quos surrexit postea 
dira belli materia, sicut inferius apparebit. 

Istis similiter temporibus lamentabilis et magnarum rerum dis¬ 
cordia inter Iohannem, ducem Brabancie memoratum, et Reynaldum , 
comitem Gelrie, extitit, suscitata propter videlicet ducatum Lym- 
burgensem. In quo quidem ducatu dictus comes Reynaldus, racione 
P. 116. uxoris sue Ermgardis, // sibi usufructum vendicabat, Henrico,duce 
videlicet Lymburgensi, absque liberis tunc defuncto; sed ipse dux 
Brabancie, iure successionis in ipso ducatu, ab Adulpho, comite de 
Monte, proximo quodam de consanguinitate ducis defuncti, sibi 
pecuniis comparavit. Cuius quidem discordie occasione iidem prin¬ 
cipes plurima dampna, incendia, depredaciones, devastaciones et 
depopulaciones in alterutrum commiserunt. Inter que mala Rey¬ 
naldus, comes, anno lxxxiiii in die Prothi et Iacincti, 1) civitatem 
Tyelensem destruxit et devastavit. Igitur dux Brabancie memoratus 
fratrem suum Godefridum, Adulphum de Monte, comitem prefatum, 
Walramum, comitem luliacensem, cum fratre suo Gerardo, domino 
de Castere, Everhardum, comitem de Marcka, Henricum de Wyn- 
decke, — est dominium ducatus Montensis, — fratrem dicti comitis 
de Monte, comitem de Waldegge ct civitatem Coloniensem, cum 
multis potentibus atque nobilibus, sibi federavit. Ex adverso dictus 


1) Diea Prothi ex lacinthi incidit, in d. xi. ni. Septembris. 








comes Gelrie, Reynaldus, dominum Syfridum, archiepiscopum Colo- 
niensem, Henricum, comitem de Lutzellinburgh, [sic] Henrici octavi, 
cognomento Pii, postea in Romanorum regem electi, genitorem, et 
Walramum de Rupen, fratrem eiusdem Adulphi, Waramum, domi¬ 
num de Valkenburch, Iohannem, dominum de Lymburch ,.et Iohannem, 
dominum de Westenburch et dominum de Murze , cum multis aliis co¬ 
mitibus, baronibus, potentibus atque nobilibus sibi in auxilium acqui- 
sivit. Dum autem varios bellorum eventus //experirentur, hinc inde P.117. 
nunc istis nunc illis superioribus existentibus, ad ultimum ipse dux 
Brabancie, cum suis confederatis, archiepiscopatum Coloniensem poten¬ 
ter ingressus , cuncta in circuitu devastans, castrum Worinch quidem , 
quod dictus archiepiscopus ibidem construxerat ad piunimen Colonien- 

N 

sis ecclesie, presertim contra cives Colonienses sibi continuo adversan¬ 
tes, cinxit valida obsidione. Dictus igitur archiepiscopus Syfridus, 
Reynaldus, comes, et sibi federati, eidem duci Brabancie et suis prompte 
cum valido exercitu occurrentes, in die sancti Bonifacii episcopi, 1) sub 
anno Domini mcclxxxviii , in obsidionis loco bellum cruentissimum 
adinvicem commiserunt, Walramo, dorqino de Valkenburch supradicto 
de prelio fugiente. In quo quidem bello dux Brabancie victoria est poti¬ 
tus. Henrico vero comite de Lutzenburgh, Walramo, fratre eiusdem, 
cum aliis duobus eorum fratribus, Henrico de Westenburch, equite, 
fratre dicti archiepiscopi, militibus strennuis et ad bella promptissimis, 
cum aliis multis nobilibus et ignobilibus militibus et satellitibus de exer¬ 
citu Coloniensi, Gelrensi et Lutzenburgensi, Conone, sub Revnaldo, co¬ 
mite Gelrie, in ducatu Lymburgensi gubernatore, cum sua tota fere 
virtute militaris excercitus, plus quam mille interfectis ac totidem 
de eisdem captivatis. Comes quoque Gelrie Reynaldus graviter vul¬ 
neratus, per ducem Brabancie captus, abducitur, ac per annum et 
amplius in prisone detinetur. Et ipse Syfridus, archiepiscopus Co- 
loniensis, per Adulphum, comitem de Monte, similiter captus, 
carceri ultra // annum mancipatur. De parte vero ducis Brabancie, p. 
precipue Walterus de Bertrant, dominus Mecheliniensis, etArnoldus, 
dominus de Zeelem, in acie, cum quadraginta circiter hominibus 
in universo ceciderunt. Ex quo quidem lamentabili casu, ecclesia 


1) Dies Sancti Bonifacii respondet nostro d. v. m. Iunii. 

'Coloniensis et comitatus Gelrie- nimium fuerunt humiliati. Nam 
eodem turbine comes Iuliacensis, Wairamus, castrum Tulpetum 
munitissimum cepit et destruxit. Comes vero de Marcka Everhardus 
in ducatu Westfalie municiones et castra ecclesie plurimas devastavit. 
Tandem post annosi) ipse Syfridus, archiepiscopus, a captivitate 
restitutus, moriens, in ecclesia Bunnensi sepelitur. Nam civitas 
Coloniensis, propter adversitates supradictas, per Nicolaum papam 
iv, supposita fuerat interdicto. Reynaldus vero comes Gelrie, medi¬ 
ante arbitro, inter eum et ducem Brabancie per Philippum, Francorum 
regem , in quem super ipsius comitis liberacione convenerant, pro- 
nunciato, dimisso duci ducatu Lymburgensi, pro quo contendebatur, 
et quatuor dominiis, videlicet Dusenborch, Wassenborch, Harne et 
Spirmunt, eidem virtute predicte pronunciacionis superadditis, 
libertati pristine restituit. Sed quoniam tunc temporis Wassenborch 
ad manus archiepiscopi Coloniensis pro summa xn milium marcarum 
in vadimonium fuerat expositum, ideo, ad illius redempcionem, 
duci in subsidium sex milia marcarum comitem contribuere oportebat. 

Hec ex quadam litera domus Gelrie sunt exscripta, 

P. 119. Prelibatus namque Iohannes dux, qui tam gloriosam de tot // 
principibus, ut prefertur, reportavit victoriam, anno xcv, nonas 
Maii, etatis sue xli, in Hastiludio interfectus est. Et Iohannes, 
eius filius, pro eo suscepit ducatum regendum. 

Insuper sub Reynaldo, comite, videlicet anno xcm, fundatum 
est claustrum fratrum Predicatorum sancti Dominici in Zutphania, 
a Margareta, ipsius comitis conthorali. 

Eodem eciam anno, proxima dominica post festum Nativitatis 
Iohannis Baptiste, ipsi fratres Predicatores civitatem Novimagensem 
intraverunt, et locum illum, ubi tunc erat capella Thelemanni, 
filii Weremanni de Ubberghen, inhabitandum acceperunt. Qua tamen 
capella tandem deiecta, tempore Wilhelmi, ducis Gelrie, pulchra 
et magna, ut in presentiarum apparet, exsurrexit ecclesia. Cuius 
eciam conventus, in singulis eius fere edificiis, a sursum usque 
deorsum, per fratrem Hermannum de Schardenberch, ipsius conventus 
priorem, sub Arnoldo, duce Gelrie, preciose est renovatus, ampliatus 
et in altum deductus. 


\) Numerus aunorum non memoratur. 

Circa hec tempora, videlicet anno xcvi, Yapulatores, vulgariter 
Cruciferi nuncupati, sub quadam specie sanctitatis incedentes, fla¬ 
gellis se rigide percusserunt: de quorum secta, posteris temporibus, 
sub Wilhelmo duce, renovata, lacius audietur. 

Huiusmodi eciam diebus, ut ex quadam litera domus Clivensis, 
de data xcvn conspicitur, inter Theodericum, comitem Clivensem, 
et Reynaldum, comitem Gelrie, sororium suum , iterum suborta fuit 
dissensio sive guerra, pretextu nemoris imperii inter Novimagium 
et Goch, et propter pagamentum annuorum reddituum, ipsi comiti 
Clivensi, cum sorore dicti comitis Gelrie, // ex theolonio Lobeke in P. 120. 
dotem assignatorum; eciam propter decimam in Huyniff. Que discor¬ 
dia fuit complanata; et in ista contractum fuit: Quod Reynaldus, 
comes Gelrie, tradere deberet filiam suam iuniorem, Margaretam, 
cum socero suo Gwidone, Flandrie comite, tunc constitutam Theodorico 
secundogenito dicti comitis Clivensis in conthoralem. Prout idem 
matrimonium, sicut postea patet, deductum fuit in effectum. 

In diebus istis, videlicet anno xcviii, Otto, dominus de Buren, 
et Alardus, eius filius, castrum suum apud Buren , propter excessum, 
quem fecerat contra Reynaldum, comitem, pro eius gracia obtinenda, 
ad manus resignavit eiusdem. Sed idem'comes, propter multimodas 
preces amicorum dicti Ottonis, reddidit ei castrum predictum in 
feodum, ab ipso et suis heredibus tenendum et habendum; tali 
namque condicione : Quod Otto et sui heredes,' contra dictum co¬ 
mitem vel eius successores, de dicto castro aliquid facere [non] 
attemptabunt, nec ex eadem aliquod dampnum comiti predicto vel 
pueris eiusdem aliquatenus facere deberent, sed ipsi comiti imper¬ 
petuum fideles erunt vasalli et, servitores. 

Interea, circa annum Domftii mccc, Gwido, comes Flandrie, pater 
Magarete, comitisse Gelrie, suis odiosus factus et execrabilis, pro 
eo, quod plures de Gandavo nobiliores severe ac iusticie rigore diiudi- 
cans quosdam captivavit, quosdam exulavit, alios indebite exactionavit 
ac alios indigna morte trucidavit. Quapropter super hiis, apud regem 
Francie Philippum accusatus, ab eodem ad // com parendum coram p. 121. 
eo est citatus. Hic, cum coram rege in Francia comparuisset, 
statim eum rex cum lilia iussit comprehendi et vinculari. Porro 
rex crimen lese maiestatis sibi imposuit, eo, quod ipsam filiam suam 

Edwardo, regi Anglie, patri Alionore et duxisse Gelrie infradicende, 
inimico suo, desponsasset et fidelitatis ac amicicie vinculum secum 
contra eum inivisset. Capto itaque comite Gwidone cum filia, rex 
Francie terram Franciam sue dicioni transponens, misit rectores et 
iudices in Franciam, quibus primitus Flandrenses, in manu valida, 
viriliter restiterunt, ac postea, plurimis eorum interfectis, omnes 
fugere ad Flandriam compulerunt. Unde rex iratus ac nimio furore 
repletus, repentino impetu venit in Flandriam. Flandrenses vero, 
unanimiter aciebus suis ordinatis, contra regis exercitum aciem di¬ 
rexerunt. Ubi inito prelio, plures de regis exercitu prostraverunt 
ac fugaverunt. Demum anno ii, mense lulii, venit rex cum exer¬ 
citu copioso ante civitatem Cortrijke, ubi iterum Flandrensis populus 
adversus regis exercitum viriliter aggressus est, de quibus inopinatum 
tropheum potenter est adeptus. Fuit etenim in eodem bello tam 
cruenta strages et horrendum excidium, quod multa milia Francorum 
ibidem perierunt. Ceciditque ibidem comes Atrebatensis et de Nigello, 
Godefridus, frater Iohannis, ducis Brabancie, et alii multi comites, 
nobiles et barones. Dehinc tercio, rex congregavit immensum exer¬ 
citum, veniensque contra Flandrenses, preoccupavit quendam rivum. 
E converso Flandrenses, ex adverso regi, cum Reynaldo, comite 
P. 122. Gelrie, // domicello Wilhelmo de Iuliaco, borchgravio de Born, 
Iohanne de Gamere ac aliis nobilibus occurentes, vada ipsius rivi 
preoccupantes, ibidem consederunt. Cum vero utrimque exercitus 
aliquantulum consedisset et quisquis transitum aque usurpasset, ex 
hac contencione ortum est bellum, tam durissimum, quod multi 
ab utraque parte crudeliter interempti sunt. Maior tamen pars Flan- 
drensium ibidem interiit. Corruerunt ibidem dictus Wilhelmus 
luliacensis, Iohannes, dominus de Gamere, ac cum multis nobilibus 
occisi sunt. Erat eciam idem Wilhelmus, excercitus Flandrensis 
capitaneus, tunc ad ecclesiam Coloniensem in archiepiscopum electus 
et per Bonifacium vm confirmatus, sed, ut prefertur, morte preven- 
tus, de ecclesia Coloniensi nullam habuit execucionem. Videntes 
autem se Flandrenses a rege superatos, fugam inierunt, vagantesque 
per devia, diversis incommoditatibus afflicti, lassam animam exhala¬ 
runt. Ceteri quidem fugitivi, loricas, thoraces, galeas, clipeos 
abiicientes, aut passim occisi sunt vel catervatim apprehensi. Rex 

itaque, profugientes perniciter insecutus, armigerorum numerosum 
cuneum apprehendit: quinimo papiliones et victualia cum clenodiis 
diverse suppellectilis ibidem acquisivit. Philippus vero rex, hac 
adeptus victoria, cum triumphali gloria reversus est ad propria. 

Interea, antequam hec discordia inter regem et Flandrenses finem 
acciperet, comes Gwido, in captivitate detentus, diem vite clausit 
extremum. Nec non diu post filia // sua, hac eadem captivitate P. 123. 
constricta, similiter defuncta est. Mortuoque comite Gwidone, Ro- 
bertus, filius eius, et Flandrenses, per amicahiles internuncios, 
amiciciam regis adepti sunt; et omnis controversia discordie prorsus 
in hunc modum terminata, videlicet: Quod rex civitates Ryselle 
et Duay, cum superiori Flandria, Francis contigua, perpetuo possideret. 

Prenominati eciam Reynaldi, comitis, temporibus, Iohannes, comes 
Ilollandie xvn, in principio dominacionis sue, habuit victoriam contra 
dominum Iohannem de Reness in Zelandia. Unde ipse dominus 
Iohannes de Reness, dolens se esse victum, perrexit ad Albertum, 
Romanorum regem, pro subsidio parando. Quapropter anno mccc 
predicto, Albertus rex, cum exercitu magno, ad subiugandum sibi - 
Hollandiam, devenit in Novimagio. Econtra Iohannes, comes Hollandie, 
cum magna classe armatorum pervenit deprope Novimagium apud 
Buynsweerd; sed conspiracione facta a suis, ut eum, ob amorem 
Iohannis, comitis Ilollandie, latenter interficerent, sicut sibi relatum 
fuerat, recessit ad Cranensburch. Tandem archiepiscopus Coloniensis, 
Wigboldus, in hunc modum reconciliavit regem et comitem: Ut 
comes prestaret regi omagium et fidelitatem, ac rex traderet eidem 
comitatum in feodum; sicuti factum est. Comes itaque a rege libe¬ 
ratus existit. 

Depost, tempore Reynaldi comitis, anno iii, ecclesia parochialis 
opidi Bomelensis facta est collegiata, per venerabiles viros Gerar dum 
de Nassouwe, thesaurarium ecclesie // Traiectensis, tunc eciam p. 124. 
archidiaconum et prepositum Tyelensem, et Bernardum de Vueren, 
canonicum ecclesie sancti Petri Traiectensis: qui eciam largiflua 
munificentia eam sublimaverunt ac possessionibus gratiose dotaverunt. 

Porro anno x, apud Spyeram, pius Henricus vm, comes de 
Lutzenburch, Romanorum rex, anno regni sui ii, instantissimis 
precibus Reynaldi, comitis Gelrie, consanguinei et fidelis sui dilecti, 


86 


gratulabundus annuens hominibus in sua patria et opidis constitutis, 
hanc gratiam de benignitate regia duxit faciendam: Quod ad nullius 
instantiam ad iudicium curie sue debeant evocari nec coram iudice 
eiusdem curie sue stare iuri, nisi conquerentibus per eundem co¬ 
mitem vel per suos iudices iusticia fuerit denegata. 

Preterea in civitate Arnbemiensi, inter Gwidonem de Ilannonia, 
episcopum Traiectensem, et Reynaldum, comitem Gelrie, anno xi, 
uti Traiectenses describunt, concordatum et declaratum existit: 
Quod comes Gelrie pagum Velue et omnia bona, que a duce 
Brabancie in secundarium feodum tenere consuevit, ista de cetero 
ab ecclesia Traiectensi immediate in feodum tenere et recipere 
deberet; eo quod infra terminum competentem prefatus dux ecclesie 
Traiectensi omagium fidelitatis non prestitit nec requisivit, ac propter 
guerras et mala multa, que quondam inde devenerunt. 

Tandem anno xviii, Reynaldus, comitis Reynaldi filius unicus, 
uti in Speculo Historiali continetur, quorundam de patria consilio 
P 125. depravatus, nature postposita reverentia, Reynaldum comitem, 
patrem suum, pro eo, quod comitatum in bonis et possessionibus 
diminuebat, capiens, in castro Montfort coniecit: ipsum per octo 
continuos annos usque in diem mortis, sub arta custodia retinens, 
dominabatur per eosdem. Non tamen tempore vite patris sui, in 
literis suis ^se comitem Gelrie, sed simpliciter Reynaldum, filium 
comitis Gelrie, ipsi patri suo honorem adscribendo, nominabat. Sed 
Henricus de Hervordia sic dicit: » Reynaldus, comes Gelrie, de con¬ 
silio comitisse et procerum captivatus est et tum in honore maximo 
custoditur usque ad mortem, quod nimis prodigus factus est et permixte 
rationis, ex percussionibus in bello de Worynghen susceptis, vel, 
ut alii dicunt, singuli comites Gelrie senescentes.” 1) Hec Hervordius. 

Porro idem Reynaldus, comitis filius, eodem anno de suorum 
consilio fecit constitui et formari aggeres infra Mosam et Walam, 
sub iuribus et privilegiis ad hoc per eum ordinatis. 

Sequenti vero anno, videlicet xix, opidum de Zaltbomell a domino 
de Voern et domino de Alkell per incendium est destructum. 

Postremo Reynaldus, comes, boni certaminis cursu quinquaginta 


1) Hoc loco in codice duae vel tres voces erasae sunt. 

sex annorum, post obitum patris sui Ottonis, comitis, laudabiliter 
consummato, fortis athleta, quasi servus fidelis, in gaudium Domini 
sui intraturus, anno Domini mcccxxvi, vi Idus Octobris, scilicet 
ipso die Dionisii, in castro Montfort, sub captivitate Reynaldi filii 
sui, tempore Ludovici iv , Romanorum imperatoris, a Domino vocatus, 
moritur, et // in monasterio Yaliscomitis, ad pedes patris sui, ut P. 
creditur, sepelitur. 

Reynaldus secundus, comes et primarius dux Gelrie comesque 
Zutphanie, princeps constantissimus, magnanimus et victoriosus, 
anno Domini mcccxxvi, tempore Ludovici, Romanorum imperatoris, 
patri suo, Reynaldo, in comitatibus successit; cum iam octo annos 
eisdem, tempore dicti patris sui, per eum, ut prefertur, in castro 
de Montfort detenti, de facto prefuisset. Hic vero Reynaldus binas 
habuit conthorales: ex quarum prima, videlicet Sophia, filia illustris 
viri Florentii, domini de Mechelinia, quatuor suscitavit filias, scilicet 
Magaretam, virginem, que obiit anno xliiii, ipso die Francisci. 1) 

Item Mechteldim, tribus successive nuptam viris: videlicet Iohanni 
Clivensi, Godefrido Lossensi et Iohanni de Bloes, comitibus; que 
tandem anno lxxiiii, ipso die Matthei apostoli, 2) in dotalicio suo 
de Iluessen, tempore nepotis sui Wilhelmi, ducis Gelrie, cum quo 
plurimum, ut inferius dicetur, super ipso ducatu guerrabat, absque 
liberis decessit, et in monasterio Vallis Marie prope Arnhem sepelitur # 

Item habuit Ysenbellam, abbatissam monasterii Valiscomitis, que 
xi anno abbaciatus sui, devocione mota, oneri et honori abbacialibus 
cessit et renunciavit, ac, anno lxxvi mortua, inibi sepelitur. 

Habuit eciam Mariam, nuptam Wilhelmo, comiti Iuliacensi, // ex P. 127. 
quibus processerunt: Wilhelmus et Reynaldus mi, duces Gelrie et 
Iuliaci, atque Maria, illustris domini de Arkel Iohannis conthoralis. 

Dicta namque Maria, duxissa Iuliacensis, obiit anno mcccc primo f 
in profesto sancti Servatii. 3) 

Rursum anno Domini mcccxxix , ii nonas Maii, sive vi die mensis 


1) Dies Francisci incidit in d. iv. m. Octobris. 

2) l}ies Matthaei apostoli incidit in d. xxi. m. Septembris. 

3) Significatur dies xii. m. Maii. 

eiusdem, Sophia de Mechelinia, dictarum quatuorfiliarum genitrice, 
defuncta et in monasterio Valiscomitis sepulta, ipse Reynaldus, 
comes Gelrie, fama et honore magnifice proficiens, et apud terrarum 
diversarum principes et magnates sua strennuitate crebrescens; singuli 
namque optabant secum contrahere connubia, ut eius potiri possent 
presidia. Unde rex Anglie Edwardus, famosam probitatem eiusdem 
principis frequenter audiens, tradidit eidem germanam suam Alie- 
noram in uxorem, ut ipse rex et comes firmarent alterutrum pariter 
fidelitatis amorem. Nuptiis in magnificencia regia solempniter cele¬ 
bratis, genuit ex ea Reynaldum et Edwardum, geminos regie no¬ 
bilitatis soboles, Gelrie duces. Alienora vero, post ipsius Reynaldi, 
comitis, obitum, tempore dictorum filiorum suorum anno lv, x 
Kalendas Maii, in profesto Georgii martyris, debitum nature exsolvens, 
in ecclesia fratrum Minorum Daventriensi, ante summum altare 
inhumatur. Eius namque genitrix Ysabella regina, filia Philippi v, 

• ac Ludovici ix, Philippi vi et Caroli iii , filiorum suorum, regum 
Francie, germana, maritum suum Edwardum, Anglorum regem, 
anno mcccxxii, propter perversitates et insolencias, quas in regno 
P 128. contra // suos eorumque iura, leges et libertates pertinaciter com¬ 
miserat, per sui fideles capiens et artis carceribus ad dies vite sue 
emancipans, filium suum Edwardum, ipsius Alienore germanum, 
(cum quo ad certos annos, usque ad illud tempus, apud dictum 
Carolum regem, in Francia, per ipsum maritum suum regem exulata, 
confugerat) Anglicis prefecerat in regem. 

Reynaldus igitur, factus comes Gelrie et Zutphanie, dominium 
prudentissime duxit gubernandum, quod magnis diviciis et posses¬ 
sionibus ampliavit. Nam inter cetera, dominia de Kessell et de 
Krieckenbeek, propriis comparando pecuniis, suo applicuit principatui; 
populumque, sibi commissum, gloria et honore, ultra predecessores 
egregie illustrando fuit. Namque pacis amator iusticieque zelator, 
pacem et tranquillitatem subditorum suorum semper querens, ne¬ 
minem defraudans, hostibus pacis federa servans, unicuique iudicium 
et iusticiam faciens: quapropter eum Divina providentia undique 
triumphis et victoriis sublimavit ac coram principibus gloriosis lau¬ 
dibus magnificavit. Unde anno Domini mcccxxvii, Ludovicus, dux 
Bavarie, Romanorum rex, Alpes transire disponens et ad imperialem 

coronam aspirans, auxilium Reynalcli comitis expetivit, ac eidem \ 
tenorem sequentis epistole destinavit: 

Ludovicus, Dei gratia Romanorum rex, 

spectabili viro Reynaldo, Gelrie comiti ac vasallo suo predilecto, 

gratiam suam et omne bonum. // P. 129. 

Cum ex Divine largitatis munificentia longe plures civitates et 
castra nobis, quam Dive memorie quondam Ilenrico, predecessori 
nostro, fidelitatis homagia prestiterunt, ita quod imperiali corona¬ 
tioni, nobis nullus possit difficultates aliquo modo prestare, lideli- 
tatem tuam, qua nobis et imperio teneris, cuius membrum prin¬ 
cipale te cognovimus, hiis presentibus obtestamur, quatenus indilate 
Lombardiam advenias, cum potencia militari, recepturus nobiscum 
palmas imperialis triumphi, quas sine te capere quomodolibet nos 
tederet. Datum Rectis. # 

Igitur hac epistola graciose suscepta, Reynaldus, comes, associatis 
sibi comitibus Wilhelmo Iuliacensi, Theoderico Clivensi et Mon- 
tensi, cum multis equitibus, acceleravit Alpium aspera iugft tran¬ 
scendere , et Ludovico regi contra adversariorum suorum insultum 
armipotenter assistere. Cum vero Ludovicus rex cum hiis princi¬ 
pibus ac fortissimo excercitu intrasset Italiam, licet Robertus, rex 
Sicilie, et dominus Ostiensis, cardinalis tunc legatus Italie, cona¬ 
rentur ipsum in passibus impedire, recto tamen itinere venit Ro¬ 
mam et castra metatus est in pratis virentibus ante urbem. Tan¬ 
dem auxilio Columpniensium introivit, multos creans milites in 
monte Tiberis et a prefectb urbis suscipiens imperii diadema. Ubi 
Reynaldus, Gelrie comes, cum aliis multis nobilibus, militarisglorie 
suscepit insignia. 

Porro tempore isto, quo Reynaldus, comes, adhuc morabatur 
cum cesare in partibus Italie, Leodienses perperam intendentes, 
nimirum ob comitis absentiam, qui partem//episcopi eorum, Adul-P. 130. 
phi de Merka, per eos dudum expulsi, fovebat, audaciores effecti, 
contra Gelrenses inimicitias exercebant. Intrepidi .itaque diur- 
natim homines captivos ac multa alia temerario ausu, secundum 
infrenatam eorum insolenciam, actitabant. Que ctun comiti indi¬ 
cata fuissent, nimirum ex hiis turbatus, consternatus est animo: 

unde continuo cesari valedicens ac extemplo cum suis trans Alpinas 
precipiti gradu venit in Gelria, susceptusque est cum gaudio 
magno. Igitur cum cognovisset, que et quanta plebs hec trucu¬ 
lenta suis iam pridem irrogasset dampna, hanc contumeliam digna 
ulcione emendare volens, cum dicto Adulpho, episcopo, ab ecclesia 
per Leodienses ex longa rebellionis consuetudine expulso, assisten¬ 
tibus eis comes [sic] de Monte, ac nonnullis aliis nobilibus et 
, militantibus, demum expeditum congregavit exercitum, quatenus 
dampnum illatum severiter in eos ulcisceretur, ac terram eorum 
per hostile incendium depopularet. Cum vero Leodienses, certa 
relacione cognovissent, quod eos comes firmiter debellare disposuis¬ 
set , Brabantinos, eis fortissima conspiracione iam pridem confede- 
ratos, vocaverunt sibi in auxilium, sed et omne robur eorum exer- 
P. 131. citus contraxerunt, pro committendo // indilate contra eumprelium. 
Et, ecce, concurrentibus utriusque partis populis, in loco, qui 
dicitur Husselt, iuxta Traiectum superius, cum tubis horrisonis et 
vexillis fulgidis, ad tam cruentum bellum fit ingens collisio armo¬ 
rum et magnus stridor ab utraque parte occisorum. Gelrensis 
namque populus, bipartitam inimicorum suorum aciem fortissima 
irruptione impugnantes, eam tandem disiunxerunt ac plurimos Leo¬ 
dienses ibidem sauciatos occiderunt. Quin imo ceteram omnem illam 
multitudinem tam immensi exercitus, que fuerat quippe numero ac 
fortitudine Gelrensi duplo maior, aut in captivitatem vinctos secum 
traxerunt, aut fugere turpiter compulerunt. Contigit autem hec 
cruenta strages, cedente comiti et episcopo ac Gelrensibus victoria, 
pocius Divina virtute quam humana, anno Domini xxvm, in die 
Firminii episcopi. 1) In quo quidem bello plus quam quatuor milia 
hominum, secundum alios vero novem milia, corruerunt. Reynaldus 
igitur comes ex hac victoria nimium locupletatus atque tam ex 
inimicorum suorum spoliis, quam ex captivorum redempcionibus, 
supra modum ditatus, castra et mansiones curiales seu preclara 
palacia undique construxit: que ornatu et decore pulchriore super- 
vestivit ac firmissimis propugnaculis communivit. Iluiuscemodi si¬ 
quidem durantibus temporibus, prout quedam domus Gelrie canit 


1) Firminii dies respondet nostro d. xxv. in. Septembris. 

litera, Adulphus episcopus, prepositus, decanus totumque capitulum 
ecclesie Leodiensis, consideratis suorum et ecclesie sue neces//sitatibus P. 132. 
ac utilitatibus , propter grata servicia, oportuna presidia, que Rey¬ 
naldus, comes Gelrie, ipsis et eorum ecclesie contra cives Leodii 
et ipsius ecclesie inimicos gratanter impendit et impendere non 
cessavit, matura deliberacione prehabita, de omnium eorum unanimi 
consensu, dederunt et concesserunt eidem comiti Gelrie, sponte et 
scienter, in augmcntacionem sui feodi, quod progenitores sui et 
ipse ab eis et ecclesia Leodii antedicta hactenus tenuerunt, vil¬ 
lam sive civitatem eorum Mecheliniensem ac alias villas, videlicet 
Heffen, Leest, Humbeke, Meysen, Hevere, Heyst, cum iuribus et 
pertinendis suis omnibus, prout ad eos et predictam ecclesiam Leodii 
dinoscebantur pertinere. Omniaque ceterum bona, que Wilhelmus 
tercius, comes Hollandie, ab ipsis et eorum ecclesia quondam tenuit 
obligata, baluvio semper nobili viro Florentio, domino Mechelinie, 

Sopliie, Reynaldi comitis conthoralis, genitori, omnibus suis iuri¬ 
bus , in premissis, a predicto comite et suis veris heredibus tenendos 
et imperpetuum hereditarie, tanquam sua propria, possidendos 
fructusque, redditus et proventus, exinde provenientes, levandos 
et in usus suos pro voluntate sua libere convertendos. Quam 
quidem civitatem Mecheliniensem, cum villis pretactis, Reynaldus, 
comes, propter longam a partibus suis Gelrie distandam, tandem 
Henrico, comiti Flandrie 1), suo consanguineo, vendicione interve¬ 
niente, tradidit perpetuo possidendam. Depostvero, dicto Florentio 
patre, Mecheliniensi //domino defuncto, idem comes, eandem pa- P. 133. 
triam ad se, racione predicte coniugis sueSophie, devolutam, cum 
minori filia sua Maria, Wilhelmo, Wilhelmi comitis Iuliacensis se- 
cundogenito, ulterius in dotem assignavit. 

Hic edam Reynaldus, comes, eodem tempore castrum Vollen- 
hove et terram ibidem ac totam videlicet Sallandiam et Twenthiam,. 
terram Transysalanam, a Iohanne de Diest, Traiectensi episcopo, 
pro quadam maxima pecuniarum summa, scilicet lxxii regalibus 
aureis, in vadimonium accepit. Que quidem pecunia filio suo, duci 


1) Hoc loco in codice vox desideratur. 


v 



92 


Reynaldo, per Iohannem de Arkel, episcopum Traiectensem, in 
redempcionem huiusmodi vadimonii, fuerat restituta. 

Eodem quoque anno xxvm predicto, expulsis iam pridem Tye- 
lensibus ecclesia sancte Yalburgis virginis cum ceteris suis concanonicis 
ac vicariis de opido Tyelensi, tunc sub ducis Brabancie dicione 
posito, ob quoddam nimis scandalosum disturbium ac intestinum 
dissidium, quod nimium iam invaluerat, inter clerum ex una et 
opidanos Tyelenses partibus ex altera, racione cuiusdam iniusti 
gravaminis ac indebite exactionis, quam predictus clerus frequenter 
exercebat in opidanis, cum colligerent census annuos a suis debi¬ 
toribus. Unde indignati cives Tyelenses contra eos primo tumul¬ 
tuare ceperunt, demum, ausu temerario ac sacrilegio, quosdam 
trucidaverunt, quosdam ad ecclesie presidium anxie fugientes de 
P. 134. turris // altitudine plebs furens precipitavit, ac de finibus eorum 
ignominiose profugavit. Tandem inter eos sub hac composicionis 
forma tale arbitrium promulgatum est: Ut clerus, omnibus suis 
venditis ac integre receptis, quo vellet libere abiret, tantum ut de 
civitate eorum procul recederet. Igitur clerus Tyelensis prediis, 
censibus ac mansionibus suis venditis, cum omnibus clenodiis et 
utensilibus ad opidum Arnhemiense ad refugium Reynaldi, comitis 
Gelrie, confugit. Quos Reynaldus cum civibus gratanter ac cum 
digno honore et reverentia ad inhabitandum susceperunt. Ubi, 
comparatis prediis ac areis, domos ibi in habitandum edificaverunt. 
Insuper basilicam sancte Walburgis, eorum patrone, novam a fun¬ 
damentis erexerunt, quam, favore et auxilio Reynaldi, comitis, 
miro opere venustoque ornatu consummaverunt. Unde, quemad¬ 
modum pristinum locum mutaverunt, ita et vetustum nomen 
deponentes, nomine novo appellari voluerunt. Unde hodierna die 
eorum prelati, non Tyelenses prepositi sive decani et canonici, sed 
Arnhemienses appellantur. Ipsis igitur, ut dictum est, expulsis, 
fratres Theutonicales, in villa Ilemert tunc habitantes, ecclesiamque 
P. 135. sancte Walburgis, cum certis adiacentibus locis ac immunitate, // 
infra muros Tyelenses, perpetuo possessuri ac inhabitaturi, a civibus 
obtinuerunt. 

Preterea, ut in cronicis Monasteriensibus describitur, anno xxix, 
Ludo vicus de Hassia , episcopus Monasteriensis, habens guerram cum 

Reynaldo, comite Gelrie , Iohanne ., regeBohemie, Adulpho, episcopo 
Leodiensi, Iohanne, episcopo Traiectensi, Wilhelmo, comite Iuliacensi, 

Roberto, comite Flandrie, comite de Marcka, comite de Monte, comite 
de Artoys, comite Hollandie et cum quampluribus aliis comitibus, 
principibus, nobilibus et ipsorum adiutoribus, qui omnes, simul et se¬ 
mel, uno tempore, quampluribus militibus equitum et peditum, ter¬ 
ram et ecclesiam suam, violenter intrare et devastare volebant. 

Quibus omnibus resistebat, ac cum pergravi hominum multitudine ex 
Hungaria, Hassia, Thuringia, Franconia et aliis diversis partibus 
superioribus contracta, viriliter obviabat. Gratia tamen Domini et 
sancti Pauli, fugabat eosdem. Sed in hac guerra castrum Brede- 
word, quod ipse Ludovicus, episcopus, pridem ad ecclesiam Mona- 
steriensem comparaverat, per negligenciam, a dicto Reynaldo, comite 
Gelrie, fuit captum. 

Depost vero, anno xxx, tercio die mensis Ianuarii, idem comes 
Reynaldus cepit et debellavit, ac totaliter castrum et opidum Vre- 
den, sub dominio episcopi constitutum, destruxit. Unde: 

Annis milenis trecentisque novenis, 

Hiis iunctis senis, Vreden // fuit addita penis, P. 136. 

Nam male dampnavit comes hanc, quem Gelria pavit, 

Rebus orbavit, post ignibus annichilavit. 

Lux iam tercia, finalis perstitit ista. 1) 

1) Operae pretium erit huc repetere quae scripsit Poutauusp. 213. „Vredenae 
municipium initio statim auni sequentis 1330, qui tertius Ianuarii fuit, Rei- 
naldus vi cepit, et in eo castrum, ut et opidum, ad Episcopi Monasteriensis 
dioecesin proprie spectans, destruxit ac penitus divastavit. Adducit Berchemius 
ad indicandam aeram modo dictam rythmicos versiculos id temporis, ut videtur, 
usurpatos. Qui etiam propius inspecti hoc sane dicent, si nimirum noveni et 
seni anni bis sumantur. Versiculos ipsos, cuiusmodi et qualescunque sint 
adscripsi: 

Annis millenis, trecentis bisque novenis 
Bis iunctis senis, Vreden fuit addita paenis: 

Nam male damnavit Comes hanc, quam Gelria pavit, 

Rebus orbavit, post ignibus annihilavit. 

Lux iam tertia, fatalis perstitit illa. 

Quamvis ipse Berchemii codex, quo usi sumus, versu primo et secundo 
trecentisque novenis , his iunctis senis praeferat, ut facile appareat ex claudicante 

Tandem concordia inter ipsos, comitem Gelrie et episcopum, inter¬ 
veniente , per Iohannem de Diest, episcopum Traiectensem, ab eis 
arbitrum constitutum, fuit edictum: Quatenus ex composicione co¬ 
mes Gelrie nudum castrum de Bredeword, et episcopus Monasteriensis 
dominium et terram de Bredeword sic insimul obtinere et pos¬ 
sidere deberent. Et sic predicta magna discordia fuerat sopita. 
Dictum tamen castrum et dominium de Bredeword per Wilhelmum, 
ducem Gelrie, posteriis diebus, Henrico, domino de Ghemen, pro 
certa pecuniarum summa, in vadimonium exstitit concessum. 

Insuper anno xxxim orta est guerra et discordia, satis dura, 
inter Iohannem, ducem Brabancie ex una, Reynaldum, comitem 
Gelrie, principalem, suosque federatores, Iohannem, regem Bohemie, 
archiepiscopum Coloniensem, Adulphum, episcopum Leodiensem , 
episcopum Traiectensem, Wilhelmum Iuliacensem, Theodericum 
Clivensem, Wilhelmum Hollandie, de Flandria, de Monte, de Merca, 
de Artoys, de Lutzenborch, comites, Ludovicum Lossensem, Sues- 
sionis, Hannonie, Namurcensis dominoque [sic] Falconis et principes 
circumsedentes, numero decem et septem, de et super quibusdam 
iuribus, privilegiis et terrarum dominiis et eorum occasione, partibus 
P. 137. ex altera: presertim // eciam, quia ipse dux Iohannes dictos prin¬ 
cipes hereditatibus suis defraudaverat. Plurimaque igitur dampna, 
comburendo villas suas, fecerunt. Comites tamen de Stampes et 
Barenses duci adheserunt. Huiusmodi igitur guerra inter dictos 
principes durante, Reynaldus, comes Gelrie, anno xxxv, in die Ag- 
netis, 1) cepit et devastavit opidum Tyelense, muros eius totales 


versu primo, desiderari aliquid et tale praesertim, ut caloulns constet, cuiusmodi 
posuimus.” Hucusque Fontanus, quem sanequam miror, quum semel hunc 
lapidem moveret, nihil annotasse de postremo versu, cuiu3 quippe metrum 
aeque ac primi turpiter appareat esse violatum. Deficientem syllabam facile 
quidem supplebis si pro iam scribas anni> vel, quod propius accedit, lani 
i. e. I anu ari i; sed quid pro tertia , quod, metrum non admittit, substituendum 
sit, nescio, ni cui fortasse placeat aut bisyllabam facere hanc vocem aut 
scribere terna , quod in istius seculi poetastro non damnabitur. Equidem yero, 
si mihi pro lubitu meo versus concedatur reficiendus, scripserim: 

Tertia lux lani fatalis perstitit illi . 

1) Est dies xxr. m. lanuarii. 

deiiciendo. Tandem Philippus vi, Francorum rex, post multa dampna, 
devastaciones, depredaciones et incendia, in alterutrum perpetrata, 
vices suas interponens, dictos principes, Iohannem, ducem, et Reynal- 
dum, comitem, sibi federatos predictos, ad pacem et concordiam 
diversis mediis inducere conabatur. Unde denuo ipsi principes, 
Iohannes, dux, pro se, et Reynaldus, comes, pro se suisque con- 
federatis principibus predictis , in eundem regem Philippum, tan- 
quam arbitrum communem, ad pronuncianclurn sive sentenciandum 
in iure aut amicicia, vel partim in iure et partim in amicicia, de 
et super questionibus, controversiis et dissensionibus et diffidenciis 
inter eos, premissorum occasione, quomodolibet existentibus, de 
alto et basso, in solidum convenerunt et compromiserunt; seque de 
inviolabiliter per eundem eorum arbitrum, Philippum regem, pro- 
nunciata observando, sub maximis, ab utraque parte obligacione, 
submiserunt penis. 

Predictus igitur Philippus rex, arbiter, ut prefertur, electus, 
mature deliberatus ipsos principes pacificando eorumque guerras 
severas sedando, // ut vim compromissi in eum initi, anno P. 138. 
sequenti, videlicet xxxvi, in festo beate Agate virginis, 1) in 
primis pronunciavit confederationem omnium principum, Rey- 
naldi et suorum assistendum predictorum, contra et adversus 
dictum ducem Iohannem esse nullam et invalidam, ipsosque ergo 
principes a federe, invicem inito, fore liberos et absolutos procla¬ 
mavit. Interea pronunciavit omnia et singula dominia, districtus 
et allodia, quibuscunque nominibus intitulata, per ipsos duos prin¬ 
cipes ac eorum predecessores, hactenus disiuncte possessa, hinc 
inde perpetuis futuris temporibus, esse et censeri debere mere 
libera, et nullius ipsorum utrorumque principum, quovismodo 
feodalia seu aliquo alio iure constricta. Demum idem rex, futura 
mala precavendo, considerans, quod civitas Tyelensis, ducatus 
Brabancie, in comitatu Gelrie media consistebat, a ceteriisque 
civitatibus eiusdem hinc inde fines comitis sequestrabat, ac simili 
fere modo civitas et dominium de Hoesden, comitatus Gelrie, in 
ducatu Brabancie situata esset, pronunciavit et decrevit idem rex 


1) Festum beatae Agathae virginis est dies noster v. m. Februarii. 

quoddam permutacionis cambium in robur et ornamentum et maximum 
terrarum ipsorum principum ab utraque parte firmamentum, videlicet: 
Ut civitatem Tyelensem, Zandwiick, Herwerden, cum ceteris suis 
attinenciis, Reynaldus, comes, suique heredes perpetua libertate habere 
ac possidere deberet; Iohannes, Brabancie dux, civitatem et domi- 
P.139. nium de // Hoesden cum suis pertinendis eodem modo, cum eius 
successoribus, inperpetuum possideret viceversa et haberet. Ulterius 
per eundem regem Philippum, inter cetera, sentenciatum est: 
Reynaldus, ipsius Reynaldi comitis filius senior, Mariam, dicti 
Iohannis ducis filiam, cum ad annos pubertatis devenerit, in uxorem 
ducere deberet, cum ambo ad matrimonium contrahendum mino- 
rennes existerent; ipseque eciam dux, cum eadem sua filia, eidem 
Reynaldo 1) milia regalium aureorum in dotem assignaret. Bu- 
schoducenses quoque, qui ante illa tempora ascendendo et descen¬ 
dendo per alveos quatuor fluminum principalium comitatus Gelrie 
ad theolonia comitum eiusdem, de bonis suis propriis aliquid sol¬ 
vere fuerant inconsueti, deinceps, ut cetere naciones et civitates, 
ad eadem theolonia tenerentur. Prout de premissis omnibus et 
diversis aliis, per dictum regem pronunciatis, in literis desuper 
lingua Gallica confectis et apud principes ducatus Gelrie conser¬ 
vatis, plenius continetur. 

Cumque posteriis temporibus Arnoldus, dux Gelrie, per Philip¬ 
pum, Burgundie Brabancieque ducem, de suorum ducatus Brabancie 
consilio, ad acceptandum, ab ipso feodum sibique fidelitatis iura- 
mentum prestandum, racione dominiorum suorum, Velue, Kessel, 
Bomelrewerd, Tyelrewerd et civitatis Tyelensis et aliorum distri- 
ctuura, ac ad sibi solvendum et restituendum, per expressam pecu¬ 
niarum summam, Reynaldo, duci Gelrie predicto, cum Maria, 
Iohannis ducis Brabancie filia, in dotem assignatam, de facto 
P 140 re( l u i s ^ us // monitus fuerat, diverseque dietaciones in Traiecto 
superiori, Arnhem et aliis locis desuper ab eorundem consiliariis 
tente fuissent, tandem dictis literis mencionatis, inter iura ducatus 
Gelrie inventis et in medium quoque productis et publicatis, ducis 
Brabancie consiliarii ab inceptis siluerunt, factum ipsum indiscussum 


1) In codice hoc loco vox desideratur, qua significetur numerus milium. 

dimittentes, quoniam premissa omnia, iuxta ipsius regis Francie 
pronunciacionem, inter duces eorumque predecessores ad effectum 
fuerunt deducta et hactenus firmiter observata. 

Cumque hiis diebus Frisones, absque aliquibus ipsius comitis 
Reynaldi ac suorum demeritis sive culpis, territorium de Vollenhoven, 
cuius ipse ex parte ecclesie Traiectensis gessit regimen et tutelam, 
hostiliter intrantes popularentur, ibidem dapiferum ac alios quam- 
plures eius et dicti territorii militares miserabiliter occiderunt. Nec 
hiis contenti quidem, territorium subverterunt et destruxerunt 
incendiis et rapinis. Civitas adhuc tyrannides et malicias tam 
abhominabiles, quam et crudeles inibi exercendo, quod eciam 
quemlibet Christianum ad compassionem merito commovebat, quod¬ 
que, salvis ipsius comitis conscienda et honore, nec dissimulare 
nec supersedere poterat quoquovis, quin ipsis oportebat, ad hoc 
laborare et intendere iuxta posse, ut de tantis tot lesionibus, 
iniuriis atque dampnis pro ecclesia prefata et se ipso refusionem 
et emendam debitam consequeretur ab eisdem, ex cuiusmodi ipsius 
comitis conamine seu contemptu, eiusdem iniuriatores acceperunt 
occasionem frivolam et iniquam ipsum apud gretmoviros et iudices 
eeterosque Frisie pociores in singulis Frisie districtibus infa//mandi P. 141. 
ac sibi imponendi, quod ipsos eorumque terminos impugnare et in 
suis libertatibus et privilegiis antiquis molestare ac ledere conaretur. 

Cuius rei revera ipse comes erat penitus innocens nec unquam 
talia contra eos, Deo teste, concepit: tanto gravius ex huiusmodi 
infamia commovebatur conto adversarios suos antedictos. Attamen,- 
quia per gratiam Dei manere cupiebat, sicut hactenus fuerat, hic 
pacis, necnon cum prenominatis Frisonibus aliisque ipsius confinibus 
* iura et iurisdictiones suas non immeantibus nec violantibus, servare, 
quantum in eo fuit, concordiam atque pacem. Sed dicti Frisones 
districtuum Zalandie talia locorum, tantas ecclesie et sibi comiti 
intulerunt violencias, dampna et iniurias in terris predictis, quod 
cum eis aliquam placiti diem voluit observare; sed si ecclesie prediete 
dicti Frisones, excessibus exigentibus et commissis condignam voluis¬ 
sent prestasse emendam, quam, iure ecclesie ipsiusque comitis 
honore salvis, poterat tolerare, gratanter erat recepturus. Hec 
omnia premissa ipse comes prefatus gretmannis et iudicibus cete- 

7 

risque Frisie pocioribus, ad eorum scriptorum literam, tenere 
significavit, se apud eosdem de impositis excusando, rogans curiose 
eosdem pro se, quatenus ob nullius cause respectum eos a bono 
pacis et concordie, hactenus inter eum et ipsos observate et 
firmius imposterum continuande, detrahere permittent. Cum vero 
antefati Frisones Zalandia de sceleribus et iniuriis, ut prefertur, 
perpetratis, emendam distulerint facere condignam, ipse Reynal- 
dus, comes, bellorum incommoditatibus assuetus, rursum anno 
P. 142. xxxvi preallegato, secundo Kalendas Septembris, // cum pergravi 
multitudine armatorum perveniens apud vadimonium suum Vollen- 
hove, expugnavit ibidem Frisones iuxta villam Barseke , et obtinens 
victoriam ab eisdem, amplius quam duo milia Frisonum occisa sunt. 
Reynaldus vero cum suis, in magnis laude et honore, ad propria 
est reversus. 

Legitur eciam in cronicis Clivensibus, quod inter Theodricum, 
comitem Clivensem, fratrem Ottonis, comitis, etWalramum, archi- 
episcopum Coloniensem, fuit guerra, in qua et repulsa obsidionis 
castri de Strunckede sibi fecit assistentiam sororius suus Reynaldus , 
comes Gelrie, et propterea impignoravit castrum Sevenaer, et postea 
per alios tractatus, in quibus predictus Reynaldus comitem prefatum 
de prehabita impignoratione et certis aliis quitum dixit. 

Circa hec vero Reynaldi, comitis Gelrie, tempora, succedentium 
multorum magnorum bellorum inter Philippum, regem Francie an- 
tedictum, et Eduardum, regem Anglie , Alienore quidem duxisse 
Gelrie germanum, causa fuit. Nam anno xxxn, mortuo Karolo, 
rege Francie, fratre Ysabelle regine Anglie, ipsorum Eduardi et 
Alienore avonculo, et absque libero masculino decedente, rex Anglie 
Eduardus, filius sororis, successionem in regno Francie sibi de 
proximo vindicabat. Econtra Philippus, filius Karoli, comitis Valesii, 
patrui dicti Karoli, ac fratrum suorum Ludovici et Philippi, regum 
Francie predictorum, quasi de masculina linea descendens , succes- 
p 443 sionem regni sibi // competere contendens et ipsum regnum Francie 
apprehendens, se in regem Francie fecit coronari. Rex igitur Anglie 
Eduardus, Eduardi* regis filius, postquam in regno Anglie conva¬ 
luerat, consilio et hortatu Roberti, comitis Artysie, e regno Francie 
expulsi, vires suas contra dictum Philippum, regem Francie, ex- 

tendens , auxilio extranearum nacionum, videlicet maiorum, prin- 
cipum et nobilium multorum de Germania. Item predicta et se¬ 
quentia habentur ad longum in cronicis Brabancie, Flandrie et 
Ilollandie, ut dicitur, de litera Ludo vici, imperatoris ; qualiter 
Eduardum constituebat vicarium suum. Hic Eduardus bellum habuit 
contra regem Scoeie, et obtenta victoria gloriosa contra eundem. 
In quo quidem bello fertur iuventutem et omnes viros militares 
occisos in conflictu , plus quam xvm milia hominum de Scocia cor¬ 
ruisse. Reynaldus vero, dux Gelrie, valedicens regi Anglie Eduardo, 
ad terram propriam gloriose est reversus; populus autem Gelrensis, 
duci suo occurrens, cum magno gaudio eum susceperunt. Rever- 
susque cepit totam terram suam in pace disponere , cum Traiecten- 
sibus ac vicinis principibus federa firmare, cunctos grassatores ulcione 
severa corrigere. Hic insuper egregius princeps Reynaldus, Deo gratus, 
pro tanta victoria, ut superius deducitur, de Leodiensibus obtenta, 
existens, unde eciam, ut Divini nominis cultum ad perhennem sui 
.nominis laudem ampliaret, monasterium soldjnpnissimum ordinis 
Cartusiensis, Monichusen nuncupatum, in parochia // Arnhemensi 
situatum, una cum conthorali sua Alienora, fundavit et possessio¬ 
nibus sufficientibus hereditavit. Quod tamen, ipsius ducis Reynaldi 
obitu interveniente, incompletum relictum, per Alienoram ac Wil- 
helmum, Gelrie ducem, in omnibus fere eius structuris preciose 
extitit superedificatum. Sane cum ipse Reynaldus dux ipsum mo¬ 
nasterium Monichusen, pro'voto, quod voverat, fundare et inchoare 
vellet ; de loco ad locum, hinc inde equitans, placentem sibi locum, 
aut satis aptum pro libitu non invenit. Cui tandem occurrens pauper 
quidam, fere septuagenarius, dixit: ^Domine, scio locum vobis 
a Deo preordinatum,” quo cum devenisset; dixit: »Hic multis annis 
audivi concentus celebres, ardencia vidi luminaria et mira fieri 
festa.” Quod audiens devotus abbas Insule beate Marie, Premonstra- 
tensis ordinis, ibi presenS; continuo descendit de equo et, oracione 
super terram in genibus facta, audivit vocem, dicentem : »Hic est 
locus meus.” Monasterium igitur ibidem plene, ut premittitur, 
edificatum et reddituatum , sub districtione ordinis Carthusiensium , 
usque hodie floret in spiritualibus et temporalibus. 

Cumque illis in diebus nobilis duxissa Alienora, ut fertur, a 

viri sui Reynaldi, ducis, consorcio, de quorundam pravorum consi¬ 
liariorum suorum sinistra informaeione, eam, propter faciei sue 
altum colorem, de specie lepre suspectam habentium , ad aliqua 
P. 145. tempora segregata foret, quadam // vice super nudo corpore camisia 
subtilissima de serico induta, desuperque pallio cooperta, filios 
suos ambos, Reynaldum et Eduardum , in ambas tenens manus, 
captata hora, in palacio Novimagensi, duci Reynaldo, viro suo, 
et ducatus Gelrie primatibus, tunc inibi convocatis, ad mensam se 
reficiendo consedentibus, presentavit; pallioque et camisia usque 
ad eius pudibunda dimissis, mirandose omnibus audientibus, ad 
ducem lacrimose prorupit in hec verba: »Domine mi dilecte, nunc 
rogo, ut de vicio mihi frivole imposito diligenter inspicere et 
examinare dignemini, si non sum ut cetere mulieres, nullum Deo 
favente in corpore gerens defectum. Ecce 4 hic vivi filii nostri, 
vestro astantes conspectui, quorum gratia Dei plures fuissent, si 
vestri ex parte huiusmodi maleficium non intervenisset impedi¬ 
mentum. Forsan adhuc tempus veniet, quod Gelrie populus hoc 
nostrum deplorabit divortium , cum in vestro sanguine se videbunt 
deficere.” Quod, proch dolor, ita accidit et posteris temporibus fuit 
adimpletum. Nam ab. nativitate Eduardi, secundogeniti ducis Rey¬ 
naldi, videlicet anno mcccxxxvi, usque ad nativitatem Adulphi, filii 
Arnoldi ducis, qua habebatur annus millesimus quadringentesimus 
tricesimus nonus, effluxerunt centum et tres anni, quod duces 
Gelrie de nobili domo Gelrie non processerunt. Reynaldus igitur 
dux, cernens suam coniugem Alienoram corporis mundicia nitentem 
seque de vicio sinistre imposito purgantem, mesticia repletus, 
P. 146. dolens eam dimisisse, stetit confusus et ceteri )f primates cum eo; 
sed non multo post hoc supervixit tempore. 

Ipse eciam Reynaldus, dux, spiritu profecie dicitur claruisse. Nam 
Wilhelmum tercium, comitem Hollandie xix, a Frisonibus predixit 
occidendum, dum ipsum de sacro fonte suscepit. Quod anno xlv 
postmodum in Frisia, apud Stauriam, iuxta ipsius Reynaldi, ducis, 
vaticinium fuit adimpletum. 

Ultimum, cum omnia viventia mortis subduntur imperio, fortis¬ 
simus belligerator et victoriosissimus propugnator hic, Deo per¬ 
mittente } illustris Reynaldus, primarius dux Gelrie, cum fusco 

capite nuncupatus, a populo Gelrensi longis temporibus lugendus, 
postquam dominiis Gelrensibus xxim annis, (octo videlicet tempore 
captivitatis patris sui, Reynaldi, comitis , ut administrator, post 
mortem vero eiusdem, duodecim ut comes, et quatuor ut dux), in 
magnis* laude et honore prefuisset, anno Domini mcccxliii , mi Idus 
Octobris 1), qui fuit xi dies mensis eiusdem, tempore Ludovici, regis 
Romanorum seu imperatoris, in civitate Arnhemensi, post missam 
coram eo celebratam, [morte] improvisa et subitanea, qua eum sorores 
sue carnales, ordinis sancte Clare, conventus Coloniensis, supra dicte, 
fere per annum spiritu profetico casurum predixerant, inter suorum 
manus decedens, lassum exalavit spiritum, et in monasterio Vallis 
Comitis, in capella beate Virginis anteriori, apud predecessores suos 
luctuose sepelitur. Cuius hoc erat epithaphium, in ipsius Marie 
ecclesia ad parietem pendens scriptum : 

2) Gelra, fle florem cecidisse tuumque decorem , 

Iustum rectorem, // sic milicieque valorem, 

Legis amatorem, Reynaldum nobiliorem, 

Ac defensorem patrie cunctis probiorem. 

Dapsilis , excellens fuit hic, nec avarus , 

Illustris, gnarus, probus, armis, iurgia pellens. 

Claustri fundator de Monechuys atque parator. 

Sic dispensator, inopum quoque largus amator, 

Primus dux gratus Gelrie fuit iste creatus. 

Morti donatus celo sit, queso , beatus. 

Post Gereon pariter M, o ter, x quater, i ter. 

Item alia metra de eodem duce Reynaldo : 

Anno miileno ter c, quater x, quoque terno, 

Reynaldus princeps illustris duxque deinceps 

1) Ut alterum alteri respondeat, scribendum erit quinto Idus Octobris , nam de 
undecimo non videtur dubitandum , utpote quod confirmatur penultimo versu 
carminis posterioris. 

2) Melius est, quod ex Chronico Magno s. Belgico se habere dixit Pontanus 
p. 242. Gelria , dic florem cecidisse t. q. d. In sequentibus metrum versus 
leonini postulat ut legamus, quod et Pontanus dedit: 

Dapsilis , excellens , probus , armis iurgia pellens , 

Illustris , gnarus fluxi hic, simul haud quoque avarus. 

Primus Gelrensis , undeno lumine mensis 
Octobris, mundo migravit ab hoc moribundo. 

Reynaldus tercius, dux Gelrie secundus et comes Zutphaniensis, 
princeps illustris et generosus, anno Domini mcccxliii, tempore 
Ludo vici quarti, Romanorum imperatoris, patri suo, duci, decimo 
etatis sue anno, succedens, anno xlvii, prima die mensis Iulii, in 
Vura duxit in uxorem Mariam, Iohannis, ducis Brabancie, filiam 
iuniorem, sibi, tempore vite patris sui, ut prefertur, desponsatam, 
cuius sorores Wilhelmus, comes Hollandie, et comes Flandrie ha¬ 
buerunt in uxores. Ipsa vero Maria, duxissa Gelrie, Reynaldo, duce, 
marito suo, postmodum a fratre suo Eduardo in bello Tyelensi capto, 
et ad decem-annos in captivitate detento, edificavit castrum Oyen, 
P. 148. in quo se et in Turnout,//patrimonio suo, in pace deinceps conti¬ 
nebat; unde volgariter domina de Turnout dicebatur. Que tandem 
in Brabancia, anno xcix, prima die Marcii, absque liberiis, decessit 
. a se culo. 

Interea anno xlvi in partibus Gelrie quoque magna et indetesta- 
bilis surrexit parcialitas, que per sedecim continuos duravit annos, 
de qua insecuta indicibilia mala; et, volgus ducatus Gelrie in con¬ 
traria vota dividentes, alii se vocabant Hekers, alii se Bronchorst 
nominabant. Hekers quidem Reynaldum, seniorem, ducem predi- 
ctum, Bronchorst vero Eduardum, iuniorem fratrem ducis eiusdem, 
in dominos et duces Gelrie assumpserunt. In cuius sedicionis discidio 
x dicte partes, principes et populi sibi invicem adversantes, gentes et 
populus externarum nacionum, videlicet de Brabancia, Hollandia, 
Clivis, Traiectensibus, Monasteriensibus, Markensibus, Westfalibus 
et aliis vicinis sibi regionibus, ad armorum stipendia advocantes, 
passim vicini vicinos, cognati cognatos, mutuis se bellis, sedicio- 
nibus, proditionibus et vastationibus' per multa postmodum annorum 
tempora pessundabant. Quanta vero pericula, quot dampna, qualem 
desolacionem, ex hac partium sedicione Gelria sustinuerit, civitatum, 
villarum atque municipiorum undique testantur solitudines et ruine. 
Unde eodem anno, in vigilia Bartholomei apostoli, Theodricus de 
P. 149. Monj^oie, Walramus, Vome // et de Vackenbroch, [sic] dominus ac 
Zelandie burggravius, dominus de Asperen et Iohannes, dominus 
de Arkel, qui partem cum Reynaldo duce assumpserant, inierunt 

opidum Tyel, et turrim ecclesie sancte Walburgis, cum centum 
et quadraginta quinque hominibus, qui in eam confugerant, combus¬ 
serunt : et ignis,' validior fiens atque pervolans, partem ecclesie interi¬ 
orem, in modum crucis facte, cum tecto eius plumbeo, consumpsit. 

Hiis itaque temporibus, videlicet anno eodem, Eduardus, rex 
Anglie, ipsorum Reynaldi et Eduardi, ducum Gelrie, avonculus 
supra memoratus, ad littora Normannie applicans, terras regni 
Francie longe lateque igne et ferro vastavit, ut ad longius habetur 
in cronicis Brabancie, Flandrie, Hollandie etc. In hac eciam obsi- » 
dione Reynaldus, dux Gelrie, licet adhuc iuvenis, Eduardo, Anglie 
regi, suo avonculo, cum magno procerum, militarium et armige¬ 
rorum suorum exercitu, accessit in auxilium. In qua, se magni 
temporis spacium cum suis perseverando, terram Gelrensem plurimis 
involvit dampnis et expensis. 

Eduardus, inquam, Anglie rex, de carissime sororis sue Alionore, 
duxisse, et dicti nepotis sui dilectissimi Reynaldi, ducis Gelrie, 
secum manentium, consensu et bona voluntate, ob ipsius Reynaldi 
iuvenilem etatem, ducatui Gelrie et comitatui Zutphanie, de idoneo 
gubernatore providere cupiens, anno xlvii, xxii die mensis Marcii, 
regni sui Anglie anno xxi, Francie vero vm, Wilhelmum, mar- 
chionem Iuliacensem, ibidem presentem, ad biennium, a festo 
Pasche // ex tunc futuro incipiens, prefecit in rectorem et pre- p. 150. 
ceptorem, mandans sibi ab eisdem huiusmodi biennii spacio, uti 
ipsi regi, in omnibus reverenter obedire et parere, literasque de¬ 
super, omnium suorum sigillis communitas, concedendo. 

Demum Eduardus, rex, perpendens Iohannem, ducem Brabancie 
pridem in usum et opus Philippi, regis Francie, secum, ut supra 
patet, dolose egisse, idcirco sexta die mensis, ex tunc in festo Io- 
hannis, ante portam Latinam * proxime sequens matrimonium 
inter nepotem suum Reynaldum et Mariam, ipsius Iohannis, ducis, 
filiam iuniorem, deinde tempore patris sui Reynaldi de invicem 
contrahendo convencionem et conclusum, impediendo, eidem nepoti 
suo Reynaldo, in ipsa obsidione de Caleys, nobilem Elizabet, preli- 
bati marchionis luliacensis filiam, in uxorem desponsavit. Ipse 
tamen Reynaldus, dux, in reversione, saniori suorum usus consilio, 
huiusmodi desponsacione postposita, dictam Mariam, ducis Iohannis 

filiam, quondam per patrem suum Reynalduni sibi desponsatam, 
prima die mensis lunii exinde sequentis, in Vura, ducatus Bra~ 
bancie, in lectum accepit conthoralem. Cum autem ista per ipsum 
regem Anglie, citra mare tam feliciter agerent, rex Scocie regnum 
Anglie, in ipsius absencia , cum valida manu hostiliter ingressus, 
resistentibus sibi dicti regis Anglie partibus, commisso hinc inde 
bello, per amicos regis Anglie victus fuit et captus. Inter hec 
P. 151. mortuo Philippo, Francorum rege, Iohannes, filius // eius, in 
, regno successit eidem. Qui tandem in finibus civitatis Pictaviensis 
cum principe Wallie, ipsius regis Anglie Eduardi filio, committens 
cruentum bellum, ab eodem cum filio suo iuniori Philippo, Bur- 
gundie duce, et multis aliis nobilibus, capitur ac secum in Angliam 
abducitur. Et sic rex Anglie predictus, mirabili fortune beneficio, 
in brevi temporis spacio, de duobus regibus, potencia et viribus 
magnis, videlicet Francie et Scocie regibus, victoriam consecutus, 
in sua custodia simul repositis, feliciter triumphavit. 

Ad propositum nempe redeundo, anno xliiii, in die sancte 
Praxenidis virginis, 1) Iohannes, dux Brabancie, Reynaldi, ducis 
Gelrie, filii sui supradicti, fretus auxilio, contra Leodienses validum 
eduxit exercitum et aciebus ambarum partium, prope civitatem 
Haymoyt, in quodam campo Turmes dicto, dispositis, Reynaldus 
dux a duce Iohanne, in decimo quinto etatis sue anno, in militem 
creatur. Commisso igitur cum Leodiensibus bello cruento, Iohanni 
et Reynaldo, ducibus, de eisdem successit victoria, de Leodiensibus 
ultra xxxii hominum milia interemptis. De parte vero Reynaldi, ducis, 
dominus * Hupertus Schencke, dominus de Culenburch, dominus 
Robertus de Arkel, dominus de Afferen, dominus Balduwinus de 
Batenburch , dominus Bertoldus de Oy, burggravius Novimagensis, 
cum septem sui generis de Oy, et multi cum eis nobiles in ipso 
conflictu corruerunt; dictusque Reynaldus, dux, ad propria cum 
P. 152. magna suorum laude // est reversus. 

Cumque , procurante diabolo, humani generis inimico, anno Domini 
mcccl et circiter, magnarum guerrarum discordia inter fratres ducesque 
Gelrie, Reynaldum et Eduardum, atque naciones et partes de Hekeren 


1) Dies Sanctae Praxenidis virginis est dies xxi. m. Inlii. 

et Bronehorst, proch dolor, ut predicitur, exorta, validiori potencia in 
regnando deseviret, Reynaldus, dux, per germanum suum Eduardum , 
volentem eum ducatu Gelrie privare, per totum ipsum fere ducatum 
infinitis involvebatur guerris et discordiis. Nam multi barones, potentes 
et nobiles, civitates, ville et castra, se ab ipsius Reynaldi, ducis, 
obediencia subtrahentes, Eduardo adheserunt et astruxerunt: et 
contra se mutuo insurgentes, multos conflictus civiles, excidia, ho¬ 
micidia, suspendia, submersiones, subfossiones et alia mortis iudi- 
cia in alterutrum dire commiserunt. Quibus eciam guerris duran¬ 
tibus terrarumque villis undique evacuatis, ducatus Gelrie totaliter 
desolatus, nullum ex se, a dicto l. anno usque captivitatem Rey¬ 
naldi, ducis, infra dicendam, humano generi protulit fructum. 
Huiuscemodi terrarum Gelrensium lamentabili desolacione durante, 
Iohannes, dux Brabancie, ipsius Reynaldi, ducis, conthoralis genitor, 
Iohannes, comes Clivensis, dictorum duorum fratrum Gelrie germane 
maritus, et Adulphus de Merka, episcopus Monasteriensis, ipsius 
Iohannis, comitis, avonculi sui amore, se cum pluribus terrarum 
potentibus, cum Reynaldo astrinxerunt. Sed Engelbertus, // comes de P. 153 
Merka, predicti Adulphi, episcopi, germanus, Eduardo contradictos 
principes fortiter assistebat, miserabilem illam parcialitatem et guer- 
ram usque ad annum lv hinc inde continuando. Sed statim iterum 
et iterum redieruut ad guerram; que tandem per quatuor principa¬ 
les civitates terre Gelrensis per pronunciacionem, in vim compro¬ 
missi, anno lviii ad tempus fuerat pacificata. Composicione demum 
interrupta, guerra ipsa usque ad tempus captivitatis ducis Reynaldi 
fuit agitata. 

Insuper dictarum guerrarum temporibus, videlicet anno lv, quod¬ 
dam volgus in Velua, assumens partem ducis Reynaldi, eo quod ab 
omni tributo cerocensuali, servitute et proprietate sibi debitis, eos 
libertaverat, in Velua et dicione Arnhemensi plurima commisit dampna. 

Unde factum fuit proverbium: De vryen orloghe. Unde: 

Annis m, ter c, x quinis comitante, 1) 

Plebs, Vryen dicta, facit Arnhem claudere portas, 

1) Pontanus p. 264 ubi hoc carmen memorat, omisit versum primum, qui 
et metro claudicat et in summa annorum deficit. Utrique vitio consules si scribas : 

Annis M , ter C, X quinis , V comitante . 

Molitur lapides confringere, lignea, sepes. 

Quis unquam perceperat talia, dic rogo, facta? 1) 

Contra quod quidem volgus illustrissimi viri, Wilhelmus , dominus 
de Bronchorst, et dominus de Baer, de parte Eduardi, tandem edu¬ 
centes exercitum, cum eodem, prope villam Loenen, in quodam monte, 
Vryenberch dicto, congrediuntur. Quibus hinc inde fortiter bel¬ 
lantibus, domino de Bronchorst cessit victoria. Mendone signifero 
P. 154. cum suo volgu, ipsoque // eciam domino de Baer, cum pluribus 
aliis, cadentibus in prelio. 

Diebus, inquam, istis, Wilhelmus et Emericus de Drueten, fratres, 
milites strennui castri de Lewen, parti Eduardi faventes, in die 
sancte Pasche, ecclesiam parochialem pro divino officio audiendo 
visitaturi: Wilhelmus , in ponte castri fracto collo pedis, ob ipsius 
diffortunii signum retractus, ulterius progredi timebat; Emericus , 
Deo creatori suo se commendans, ecclesiam adivit. Sed, proch dolor, 
omni mesticia referendum : Quidam pestiferi perditionum filii de 
parte Reynaldi, Deo et ecclesie minime parcentes, tempore eleva- 
cionis vivifici sacramenti corporis Christi pro omnium salute, in 
ecclesiam irruentes , ipsum militem, altare summum fuge presidio 
scandentem, iuxta corpus Christi, quod presbyter super militem 
expansis manibus in ipsius defensionem tenuerat, conservari ma¬ 
nentem in eodem altari, coram venerabili sacramento , trucidave¬ 
runt, ipsiusque sanguine, per corpus erumpente, locum canonis in 
missali, quod presbyter celebrabat, rubricaverunt; presbyterum eciam 
illum manus cum sacramento a milite gladiis et lanceis retrahere 
coegerunt. Qui, nisi eis obtemperasset, manus, corpus Domini 
baiulantes, amputassent eumque in altari cum milite sic Deo 
consecrassent. Mesericordissimo tamen Deo se de eisdem sceleratis 
vindicante , omnes illi paupertate, infamia, repentina ac mala morte 
perierunt et cum eorum posteris in sanguine noscibiliter defecerunt. 
P. 155. // Illis eciam diebus quidam Theodricus de Lent, cum suis in 

castellis de Lent et Buynswerd se continens, plurimas civitati Novi- 
magensi continuo intulit molestias. Unde Eduardus cum Novima- 

1) In postremo versu qui claudicanti metro subvenire volet, per transpositio- 
em verborum scribere poterit: 

Quis unquam, dic, talia percepit, rogo, facta? 

gensibus, Buynswerd undique vallatum capiens, xxvi et circiter 
viros in eodem comprehensos, uno duntaxat de eisdem , subito 
grabbato humeris suis imposito, amici specie,.evadente, prope mon- 
ticulum Hoftberghe mandavit decollari: capitaque eorum stipitibus in 
ipsius monticuli circuitu, ad inimicorum suorum terrorem, fecit 
axaltari. De quorum nece monticulus ille, Mons capitum, in ho¬ 
diernum diem ab incolis nuncupatur. 

Plurima eciam mala inimicorum suorum illis diebus cepit, et 
devastavit castra , ut puta Lent, Bommel , Zulen , Avesait, Tuyl, 

Apelteren , Loenen , Doernyek, Gitrderen, Balveren etc. 7?:- • • - 

Eduardus, inquam, civitatem Novimagensem sibi habens federatam, 
ex eadem fmaliter contra Reynaldum , ducem, tocius patrie Gelrensis 
obtinuit principatum. Nichilominus tamen constat, Reynaldum, 
ducem, Iohannemque, comitem Clivensem, illarum guerrarum tem¬ 
poribus, de parte ipsius Reynaldi, principalem, cum parte sua, in 
multis exercitiis bellicis contra dictam partem Eduardi prevaluisse 
et plurima opida Gelrensium, alteram partem tenentium , sibi per 
violenciam subiugavisse, videlicet Arnhem, Venio, Doesburch, Tyel, 

Emerick et Lobeeck. Quorum occasione idem Iohannes, comes, 
maxima onera debitorum, pro quibus sua opida et suos pluriformiter 
obligaverat, ex registris suis conspicitur subiisse // et redditus P. 156. 
ac bona sua multiformiter aggravasse. Cumque, ut premissum est, 

Adulphus, episcopus Monasteriensis, amore predicti Iohannis , comitis 
Clivensis, sui avonculi, partes de Hekeren foveret et iuvaret, plures 
contra eum nobiles Monasteriensis diocesis circumiacentes ac alii 
vasalli et ministeriales diocesis eiusdem, tam ex stipendiis quam 
ex aliis causis, partem alteram de Bronchorst fovebant et iuvabant, 
ecclesie Monasteriensi gravissima dampna incendiis et rapinis, quasi 
absque aliqua resistentia, faciebant et terram devastabant; et cum 
Adulphus cum suis se plus defendere non potuit, ex tunc quam- 
plurimas literas repressiales omnibus volentibus eum adiuvare, large 
et prodige ad omnium voluntatem erogavit: de quibus maiora et 
graviora dampna, quam de omnibus predictis guerris, ecclesie 
Monasteriensi pluribus annis evenerunt. Et sic in hac desolacione 
eiusdem ecclesie , Adulphus per alios tres annos ecclesiam ipsam 
gubernavit. Quibus elapsis, ad ecclesiam Coloniensem per papam 





108 


Urbanum v est translatus. Qua eciam post annum dimissa , post 
mortem prelibati avonculi sui Iohannis, comitis Clivensis, auxilio 
fratris sui Engelberti,, comitis de Marka, comes Clivensis est effectus. 

Hec de Iohanne, Clivense comite, et Adulpho, episcopo, ex cronicis 
Clivensibus et Monasteriensibus sunt exscripta. 

Ad ultimum Reynaldus, dux, cum exercitu valido partis Hekers, 
anno Domini mccclxi , obsedit civitatem Tyel, eo , quod Tyelenses 
157. partem cum fratre suo Eduardo assumpserant. // Eduardus vero, 
anxietatem civitatis sue Tyelensis percipiens, magno cum exercitu, 
ad procul pellendum Reynaldum , ducem , ab ipsa obsidione , ex 
Novimagio celeriter accessit. Commissoque in festo Urbani ad in¬ 
vicem bello et victoria cedente Eduardo, Reynaldus, dux, in xxvm 
etatis sue anno, ducatus vero Gelrie xvui, ab ipso fratre suo Edu¬ 
ardo capitur, una cum domino de Liinden, Arnoldo de Arkel, Ge- 
rardo de Reno, Fredrico van der Aze, baronibus ac pluribus aliis 
militibus et armigeris, multisque eciam nobilibus et aliis hominibus 
de parte ducis Reynaldi interfectis. De exercitu Eduardi pauci refe¬ 
runtur corruisse. 

Eduardus nempe, huiusmodi prosperatus adversariorum suorum 
contradictionem et rebellionem cessans quibuscunque tocius Gelrie 
et Zutphanie, ad dies vite sue in pace obtinuit principatum ; fra¬ 
tremque suum Reynaldum decem continuis annis in suis castris, 
quandoque videlicet in Rosendall et quandoque in Nyenbeeck, prope 
Zutphaniam super Isalam, detinuit captivum, omnem humanitatem 
vite sibi, ut decuit, excellenter exhibendo. Constat autem ipsum 
Eduardum, tunc Gelrie ducem, absque emancipacione, dicto fratri 
suo Reynaldo duci curiose excogitatam custodiam adhibuisse. Nam 
cum Reynaldus captus esset pinguis et supra modum carnosus, adeo, 
quod duorum fortium hominum spacium excederet in latitudine 
corporis et mensura, frater eius Eduardus, ipsum detinens, adhibitis 
P. 158. sibi custodibus, // omnes aperturas domus, in qua tenebatur, tam 
fenestras quam ostia, tanta fecit artitudine componi, quod fami¬ 
liaribus et servientibus facilis fuit per ipsas transitus, fratri vero 
Reynaldo, adeo carnoso, non patuit recessus vel introitus per easdem. 

Preenarratis namque guerrarum temporibus, Gerhardus et Wilhel- 
mus, fratres, in annis adolescencie adhuc constituti, quorundam de 

patria consilio depravati, nature reverencia postposita, patrem suum 
Wilhelmum, marchionem Iuliacensem, capientes, in vincula con- 
iecerunt,, ipsum per aliquot annos in arta carceris custodia retinentes. 

Ceterum eisdem temporibus, videlicet anno mccclx, certa societas 
Archipresbyteri prevaluit in Francia, confluentibus ad eum unde¬ 
cunque latronibus, predonibus et maleficis ex utriusque regnis, 
scilicet Anglie et Francie, qui Franciam denuo vastant. Archi- 
presbyter miles fuit, cuius tota parentela sic cognominabatur: et 
scripsit se correctorem orbis, inimicum omnium et flagellum Dei, 
sicut olim Atthila, Hunnorum rex. Eodem igitur anno Gerardus, 
comes Montensis, filius Wilhelmi, marchionis, primogenitus, (qui 
eundem patrem ceperat, accusans ipsum de sodomia, et tamen per 
principes coactus est dimittere eum) hic, inquam, comes Mon- 
tensis, volens ire contra societatem magnam Archipresbyteri, in via 
rogavit eundem dominus de Gleiden, Eyflie, et prope Gleidam, ut 
secum // iret per bellum contra dominum de Ysenborch et Arnoldum, P. 159. 
comitem de Blankenhem et plures alios, quos diffidaverat comes. 

Igitur bello prope Gleidam, et pluribus hinc inde interfectis, ipsi 
comites Montensis et de Blanckenhem se mutuo occiderunt. De¬ 
mum Archipresbyter vocatus per Karolum, imperatorem, venit ad 
Alsaciam cum societate, voluitque eos transducere per Ungariam ad 
Cyprum. Sed Argentinenses destruxerunt naves, ne transirent; et 
sic devastaverunt Alsaciam et omnia extra muros annichilaverunt. 
Imperator, inquam, collecto exercitu, volens pugnare contra eosdem, 
de nocte recesserunt et ad Franciam redierunt, ubi Archipresbyter 
a sibi maxime familiaribus interfectus est, et statim post eum evanuit 
societas. Sequenti vero anno lxi, in principio quadragesime, mar- 
chio Iuliacensis, Wilhelmus prelibatus, mortuus est. Eadem nocte 
celum adeo ignitum apparuit, ut ab omnibus putaretur arsisse'partem 
unam alicuius civitatis; et secundum Iohannem signat pestilencias 
et mortes potentium futuras. 

Preenarratis guerrarum temporibus, videlicet anno lvii , in solempni 
curia principum, per Karolum quartum, Romanorum imperatorem, 

Metis, in festo nativitatis Domini celebrata, Wilhelmus, marchio 
Iuliacensis secundus, Wilhelmi et Reynaldi, ducum, genitrix (sic) 
ab eodem imperatore ad ducatus fastigium fuit sublimatus. 

P. 160. // Eduardus, dux Gelrie et comes Zutphanie, princeps famosus et 

victoriosus, annorum viginti, anno Domini millesimo trecentesimo 
septuagesimo primo, tempore Karo 1 i quarti, Romanorum imperatoris, 
ducatum Gelrie et comitatum Zutphaniensem , de manibus ducis Rey- 
naldi bellicose auferens, pro eo dominabatur. Hic habuit in con- 
iugem Katerinam, filiam Alberti de Bavaria, comitis Hollandie, 
sed morte preventus, ab eodem virgo et vidua permansit. Unde 
ad eius manicas, post ipsius Eduardi mariti sui obitum, huius- 
modi scripturam intextam deferre solebat: »Virgo sum et vidua. 
Hoc sit conquestum Altis simo.” Ipsa vero depost nemini terrarum 

principi, preterquam alicui domus Gelrie domino, coniugaliter voluit 
sociari. Qua de causa postmodum Wilhelmo, duci Gelrie, dicti 
Eduardi, ducis, ex sorore nepoti, auctoritate apostolica suffragante, 
matrimonialiter fuit coniuncta. 

Hiis temporibus, videlicet anno lxii , feria quinta post festum 
lacobi apostoli, Iohannes de Arkel, episcopus Traiectensis, cum 
valido armatorum exercitu, castrum munitissimum Voerst, apud 
Swollis, tocius patrie munitissimum, obsedit: quod potenter expu¬ 
gnavit , • et tandem nona die mensis Novembris cepit et funditus 
destruxit, Eduardum, ducem Gelrie, habens in fautorem, et Al- 
bertum , comitem Hollandie , in contrarium. 

P. 161. Sub hoc duce Eduardo, anno Lxim, ultima // Marcii, ex Wil¬ 
helmo , primo duce Iuliacensi, et coniuge eius Maria , prefatorum 
ducum Gelriae sorore, processit ille magnanimus et potens Wilhel- 
mus, Gelrie et Iulie dux. Huius nempe Eduardi, ducis, Iohannes, 
comes Clivensis, germanam Mechtildem , relictam quondam Godefridi, 
ultimi comitis Lossensis, habens in uxorem, peciit Duell et alia bona, 
sibi in dotem deputata , per ipsum ducem assignari. Que obtinere 
nequiens, ad multa tempora inimici facti sunt, ad invicem diversa 
dampna, incendia, depredaciones et devastaciones in alterutrum 
committendo. Unde circa annum lxiiii quidam iniquitatis viri, 
Otto, dominus de castro Loenen, Bathue, miles, et Heynricus Boet, 
\ ipsius ducis secretarius, quorum consilio tocius patrie singula dis¬ 

ponebantur negocia,, dicti comitis interveniente pecunia et promis¬ 
sione corrupti, ducem Eduardum , eorum dominum , cum civitate 
Novimagensi, in ipsius comitis potestatem, uti convenerant, tradere 

disponebant. Quapropter comes gravi suorum exercitu, Dominice 
resurrectionis nocte, de prefatorum traditorum consilio sibi notificato, 
a Clivis veniens, Novimagium et castrum cum eorum duce capere 
satagebat. Sed prius Deus, qui suis numquam deest amicis, aliter 
in ipsa providit hora. Nam aurora adveniente tonitrua et chorus- 
caciones horribiliter apparuerunt imbresque operuerunt terram et 
caligo populos. Quorum occasione comes, cum suo maligno fru¬ 
stratus proposito, ulterius progredi non audens, Clivis remeavit. 

Quod cum dictis traditoribus latuisset, nuncius ab eis comiti, super 
ipsius contumacia, cum literis directus, //in Duflia per Iohannem P. 162. 
de Benthem, militem , ducatus Gelrie marschalcum, detentus, 
et cum literis, per eum prius examinatus, Eduardo, duci, in 
castro Novimagensi presentatus.% Otto de Loenen et Heynricus Boet, 
huiusmodi traditamenti principales, comprehenduntur et, (prout me¬ 
ruerunt penam ,) Otto quidem gladio consumitur et Heynricus, qui 
literam scripserat, in quatuor partes dividitur. Dicti eciam in¬ 
iquitatis viri fatebantur, ac in dicta eorum continebatur litera, 
prefato designato tempore, portas civitatis et castrf Novimagensis, 
quorum clavigeri extiterant, dicto comiti et suis intraturis, iuxta 
ipsorum ordinacionem, fuisse aperiendas , civitatemque quoque 
Noviomagensem in ipsius quatuor angulis incendendam , atque sin¬ 
gulos quaqua parte civitatis puteos obstruendos, si ipsius comitis 
presentiam certis eorum indiciis, uti concluserant supradicta re¬ 
surrectionis Dominice nocte, agnovissent. Quod tamen alio tempore 
perficiendum venisset, si dictus nuncius, ab ipsis super hoc emissus, 
cum pretactis eorum literis deprehensus non fuisset, 
v Sequitur inde anno lxvi etc. [sic] 

Quo finito, sequitur annus, cum Eduardus, dux, curiam ducalem, 
per eum ex fundamentis ad muros civitatis de Goch sumptuose 
construxisset, illique latrinam versus fluviolum, Nyers nuncupatum, 
propriis usibus deservientem, applicuisset, quidam crudelis carnifex, 
considerans ipsum ducem dictum locum frequenter // visitare, ex P. 163. 
navicula per aliquantillum desub ter retro tramite descendente, ductus 
contemplacionibus ipsius Iohannis, comitis Clivensis, lancea vibrata 
transfigere intendebat; ipsiusque igitur comitis consilium, consue-» 
tudinem et favorem desuper requirebat.' Comes hoc intelligens, 

eundem crudelem hominem dire redarguens , cum nullatenus ipsius 
ducis interitum sed tantummodo bona sua expeteret. Hec igitur 
omnia Eduardo, duci, socero suo patefecit, eum desuper aversando. 
Quo cognito, dux a guerris contra ipsum comitem amplius quievit 
secumque composuit, Embricam pro certa pecuniarum summa, 
nomine dotis, dicte sorori sue debita, sibi impignorando. Huius 
proprietas per Reynaldum, ducem , nepotem suum , ut infra audie¬ 
tur , a ducatu Gelrie hereditarie fuit alienata. 

Demum anno lxvi, in nocte Mathei apostoli, Goswinus de Vau- 
deric conscendit et cepit opidum Zautbomel, quod suorum auxilio 
fortiter munivit. Eduardus autem dux hoc percipiens, illuc celeriter 
accessit, ipsumque opidum , fortiter obsessum, de ipsius Gosewini, 
nocte latenter evadentis, et suorum eripuit manibus. In quo plures 
Brabantini, cum domicello de Perwisch existentes, ab ipso Eduardo, 
duce, fuerunt decollati. 

Huius vero Eduardi, ducis, temporibus, anno lxviii , xix die 
mensis Novembris, decedente Iohanne, comite Clivensi, sine prole 
ab eo relicta, magna oriebatur controversia inter ipsius comitis 
nepotes super successione hereditaria ad comitatum Clivensem , 
P.164. videlicet: Theodricum, dominum de Horne // et de Perwisch, primo¬ 
genitum Yringardis , domine de Horne , sororis senioris Iohannis , 
comitis, qui et habuit possessionem castri, opidi et dominii de 
Cranenburgh, titulo pignoris, ex una parte, et Ottonem, dominum 
de Erkel, primogenitum Ergardis, domine de Erkel, filie uni¬ 
genite comitis Clivensis ex alia parte , atque Adulphum, secundo- 
genitum de Marka, tunc possessorem castri, opidi ac theolonii de 
Berka, titulo pignoris , ex tercia parte , qui adhuc duos fratres 
habuit, videlicet Engelbertum, seniorem, et Theodricum, iuniorem, 
natos de Adulpho, comite de Merka, et Margaretha , seniori filia 
quondam Theodrici, comitis Clivensis, germani et antecessoris 
comitis Iohannis. Post cuius obitum, prefatus Iohannes [Theodricns], 
dominus de Horne, qui ipsius Iohannis comitis continuus consiliarius 
et familiaris domesticus extiterat, cepit in manus suas castrum 
Clivense, requirens ulterius ab opido Clivensi pro comite admitti 
sibique fidelitatem presentari. Opidum autem renuebat. Sicque 
castrum et opidum fecerunt sibi contraria. Dominus vero de Arkel, 

Otto, cum magna comitiva armatorum, cui Eduardus, dux Gelrie, 
personaliter affuisse asseritur, locavit se in campo inferiori prope 
Clivis, petens et requirens ab opido Clivensi pro herede intromitti 
et acceptari. Cuius quidem requisicioni opidum eciam non paruit. 

Tandem supervenit Adulphus de Marka, // cum'comitiva sua, ad P. 165. 
superiorem campum prope Clivis, similiter petens, ut supra: qui ab 
opido cum suis fuit intromissus et pro domino hereditario receptus. 

Quo facto, alie due partes, in castro et in campo inferiori residentes, 
recesserunt, moventes Adulpho guerram, in qua Eduardus, dux, in 
favorem Ottonis, domini de Arkel, se eciam dicto Adulpho, comiti, 
opposuit. Idem Adulphus comes, recepta ulterius fidelitate ab aliis 
et opidis terre Clivensis, assignatisque Engelberto medietate theolonii 
in Buderik cum castro et districtu de Lymersche, et Theodrico, 
fratri suo, terra de Dinxlaken, iuxta composicionem inter eos factam , 
dictis partibus animose resistebat, cum adiutorio dicti Engelberti, 
fratris sui, qui, propter certos defectus suos, Eduardum prefatum 
eciam diffidaverat et certum numerum armatorum contra eundem 
in opido Buderik locaverat. 

Hec de prefatis tribus, super comitatu Clivensi contendentibus, 
ex cronicis Clivensibus sunt conscripta. 

Istis in diebus, Eduardus, dux, Wenzelao, Brabancie duci, in 
favorem sororii sui Wilhelmi, • ducis Iuliacensis, publicas intulit 
inimicicias. Unde ipse Eduardus, congregato Wenzelao in Buscoducis 
magno cum exercitu, volente devastare Gelriam, maxime Bomel- 
rewerd, mandavit ut audacter cum omni sua potestate terram 
illam intraret, ipse sibi omnia impedimenta, que eum in hoc im¬ 
pedire possent, velocius expediret, deditque insuper sibi inducias 
tribus diebus Mosam transfretandi. Quibds auditis dux Brabancie, 
animositate Eduardi territus, // retrocessit. P. 166. 

Postremo sub anno Domini mccclxxi, in octava Assumpcionis 
Marie, T) sive in festo sanctorum Thimothei et Symphoriani, com¬ 
missum est prelium maximum in finibus ducatus Iuliacensis, iuxta 
villam, que Barswilre ab incolis nuncupatur, inter ducem Brabancie 
et Lutzenburgensem, Wenzelaum, fratrem Karoli quarti, impera- 


1) Significatur dies XXII m. Augusti. 

toris, et Wilhelmum, ducem Iuliacensem ex adverso. In quo qui¬ 
dem bello dux Brabancie, Wenzelaus, cum toto fere suo exercitu 
capitur, utpote cum duobus milibus viris militaribus ibidem ceci¬ 
derunt plus quam septingenti viri etc. 

De predicto bello lacius et ad longum in cronicis Brabancie dicitur. 

In quo quidem bello Eduardus, dux Gelrie, sagittali ictu in 
frontem denudatam letaliter percussit, [sic] De cuius vulnere idem 
dux, in xxxvi etatis sue anno, tercia die, videlicet in festo Bar- 
tholomei apostoli 1), tempore Karoli quarti, cum iam decem annis 
pro germano suo, duce Reynaldo, per eum interim detento, patrie 
Gelrensi et Zutphaniensi in non modica laude et honore prefuis- 
set, Altissimo commendando spiritum viam universe carnis est 
ingressus : et in monasterio Vallis Comitis apud predecessores, 
omnium suorum luctu, extitit tumulatus. 

Item Karolus quartus, imperator, Wilhelmum et Reynaldum, 
ipsius ducis Iuliacensis fdios, adhuc in annis puerilibus constitutos, 
ut proximiores masculini generis, de ducatu Gelrie et comitatu 
P. 167.// Zutphanie, ad ipsum per obitum Eduardi et Reynaldi, ducum 
profatorum, tunc absque liberiis decedendum, devolutis, infeodavit 
et providit de eisdem. 

Rursum Eduardo, duce Gelrie, itaque de medio sublato, frater 
eius Reynaldus, dux, grossus sive pinguis nuncupatus, ab ipsius 
Eduardi captivitate, in qua, ut prefertur, decem continuis annis 
detentus fuerat, absolvitur et ad tocius Gelrie principatum, iuxta 
eius vaticinium, in pace restituitur. Dixerat namque semper, adhuc 
sub fratris custodia constitutus, se non visurum mortem nisi prius 
ad ducatus Gelrie dominium pacifice cerneret restitutum. Sed teste 
philosopho, quia, corpora pinguia diu vivere non possunt, ipse Rey¬ 
naldus , dux, grossus, post eius restitucionem, ducatui Gelrie modico 
prefuit tempore. Nam eodem anno, nonas Decembris, sive quarta 
die Decembris 2), in festo Barbare virginis, tempore dicti Karoli 


1) Dies Bartholomaei incidit in d. xxiv. m. Augusti. 

2) Aut legendum est: pridie nonas Decembris sive quarta die D. aut: nonis 
Becembns sive quinta die Decembris , Sed illud magis probabile, quandoquidem 
festum Barbarae Virginis incidat in d. iv. m. Decembris. 

quarti, in xxxix etatis sue anno, absque liberiis debitum nature 
exsolvit et obdormivit in Domino, et in monasterio Vallis Comitis 
lugubris exequiis inhumatur. 

Post tantorum preclarorum virorum, Eduardi et Reynaldi, ducum 
Gelrie, absque liberiis repentinum decessum, lamentabilis, Deo ini¬ 
mica, parcialitas Bronchorstensis et Hekerdensis, inter proceres, 
barones, militares, armigeros et civitates // Gelrie, renovata priori P. 168. 
parcialitate, inter predictos terrarum principes olim exorta, multo 
horribilius ad septennium desolabiliter fuit continuata. Unde innu¬ 
merabilia dampna et inaudita mala, ut inferius audietur, patrie 
Gelriae devenerunt. Nam ea pars, que Bronchorst dicebatur, Wil- 
helmum, filium Wilhelmi, primarii ducis Iuliacencis, et Marie, 
sororis iunioris predictorum ducum Gelrie, septem circiter annorum, 
proximiorem heredem masculini sexus, in dominum assumpserunt, 
et ipsius genitorem, Wilhelmum, ducem, in tutorem et defensorem 
tocius patrie constituerunt, fidelitatis sibi prestando iuramenta. Alia 
vero pars, que Ilekers nominabatur, Mechtildem, quondam Iohan- 
nis, comitis Clivensis relictam, ipsorum quidem ducum Gelrie 
sororem seniorem, dicti Wilhelmi iunioris materteram, in dominam 
acceperunt. Cuius quidem partem principaliter tenentes Arnoldus 
de Hoern, episcopus Traiectensis, et Reynerus, dominus de Brede- 
rode et Genepe, anno Domini mccclxxii nupserunt eam Iohanni de 
Castellione, comiti Blesensi, in senio constituto; cui, hereditaria 
porcione, tercia pars comitatus Hollandie, scilicet Schoonhoven, 

Ther Gowe, Oldewater, Woirden, Goylant, cesserat in dominium. 

Hic scripserat se ducem Gelrie ac Blesensem et Zutphaniensem 
comitem: cui auxiliabatur Wilhelmus, Montensis, ac Engelbertus, 
Markensis, Adul//phus, Clivensis, comites, Theodricus, dominus de P. 169. 
Dinxlaken, eorum germanus, Walterus de Voerst, illi de Groens- 
voert, et illi de Arnhem, cum civitate Arnhemensi et multi alii 
potentes, nobiles et militares, prestiterunt ei fidelitatis homagium. 

He igitur parcialitates, suis maleficis guerris, discordiis et bellis 
civilibus universum Gelrie principatum, die noctuque, nulla pace 
aut requie intermedia, lamentabiles, depopularunt, depredarunt, 
desolarunt et devastarunt. Sicque, Deo permittente, et peccatis 

hominum exigentibus, tota Gelria, que, mediante duce Eduardo, 
denis annis probiter fuerat recta et protecta, per ipsius obitum 
atrociter flagellatur et plagatur: quod quidam versificator, dolenter 
recitando, plura composuit. 

Interea parciales Hekerdenses, mala eorum, que conceperant, per¬ 
sequendo , cum domino eorum, Iohanne, comite Blesensi, Arnhem, 
Vagheningen, Cannenborch, Aller et Lobeeck obtinuerunt. Sed Wilhel- 
mus, dux Iuliacensis, cum suis, eodem anno lxxii , Arnhem reaccepit. 
Demum post festum Iacobi apostoli, Goswinus de Yaudert, ad usus 
comitis Iohannis Lossensis, cepit Tj^elam: ubi convenientes Mechtildis, 
domina Blesensis , et Arnoldus, episcopus Traiectensis, cum suis, in 
magna ioconditate dies suos deduxerunt. Quod Wilhelmus, dux, anxie 
ferens, nocturno tempore latenter superveniens, Tyelam reobtinuit 
multosque inibi captivavit, ut puta Lononem de Hoern, fratrem 
episcopi, Ghisbertum de Herdenvoet, Fredricum de Zulen, Ernestum 
P. 170. de Gronenwcude, milites, et quamplurimos alios no//biles. Episco¬ 
pus vero, fuge remedio, in theolonio Tyelensi recipitur. Cuius 
anxietatem Traiectenses percipientes, Tyele advenientes, episcopum 
eorum liberarunt. Wilhelmus autem dux, relicta civitate captivis¬ 
que secum acceptis, Novimagium remeavit. Depost eodem anno 
episcopus cum domino de Brederode ceperunt Yenlo et Harderwijck. 
Ex adverso Wilhelmus, dux, armipotenter intrans terras ecclesie 
Traiectensis, cremavit et spoliavit Ameronghen, Dorn, Zeist et 
Bilt, salvus cum suis revertendo. 

Exinde anno lxxiiii, Reynaldus, dominus de Brederode, Tyelam 
reaccepit. 

Magnum demum bellum intestinum anno lxxviii, die sancte Pa- 
sche 1), Tyele inter parciales fuit commissum, ubi Gerardus de 
Arkel, Brino de Honswiic et plures alii occisi sunt. Inde venit 
in proverbium: Quade Paesdagh. 

Hiis eciam durantibus bellis, Hermannus de Eyl, Lucas de Em- 
pel, Theodricus de Mulmittem, et Rutgherus de Borslager, milites , 
ex parte Adulphi, comitis Clivensis, qui partem comitis Blesensis 
foverat, assosiatis sibi pluribus de Clivensibus, Markensibus et West- 


1) Pascha huius anni (1378) incidit in d. xvm. rn. Aprilis. 

phalis, iniquitatis satellitibus, Novimagenses, indesinenter partem 
Wilhelmi, ducis, tenentes, in cuiusdam diei auro[ra] bestiis suis e 
pascuis ct mericis spoliantes, usque vallem, Statsdael dictam, lati¬ 
tabant, eduxerunt. Novimagenses vero catervatim et inconsulte 
eos insequentes, ad numerum trecentorum et quinquaginta, succes¬ 
sive, prout venerunt, ceperunt, pluribus ex eis occisis. Predam 
quippe cum Novimagensibus abducentes, in castris Iloenreberch //P. 171. 
et Eyl carceribus emanciparunt et ad placitum exaccionarunt. Di¬ 
ctus tamen Herrnannus de Eyl, miles, ipsius exercitus archiductor 
et principalis, Wilhelmo, duci Gelrie, postmodum reconciliatus, ad 
ipsius curiam fuerat receptus. 

Insuper anno Lxxix r postquam huiuscemodi magnarum discordia¬ 
rum guerre per totum Gelrie principatum ad septem duraverant 
annos, et tempus miserendi eius instaret, Wilhelmus dux Iulia- 
censis, qui hactenus tutoris nomine regnaverat, nobilem tyronem, 
filium suum, eque Wilhelmum, quatuordecim tantum annorum, de 
terris Iuliacensibus vocatum, bellicis actibus adoptatum ducalibusque 
armis decoratum, partibus Gelrie, in suorum solacium principaliter 
prefecit in ducem et rectorem. Ipsi igitur preclari Wilhelmi, 

Iuliaci et Gelrie duces, prima expedicione, quam insimul in hostes 
commoverant, castrum et opidum Genepe, contra Reynerum, domi¬ 
num de Brederode, valido cum exercitu, undique cinxerunt gravi 
sub obsidione. Qua ad tempus continuata, Walterus dominus de 
Voerst, protunc ex adverso principalis, ex Westphalia, Markensi, 

Clivensi et terris aliis multorum armatorum contracta multitudine 
copiosa, dictos duces ab ipsa obsidione, armata manu, procul pel¬ 
lere disponebat, Renoque transfretato, in villa Honypel et eius 
convicinio, sua locabat castra. Quod cum dictos duces minime 
lateret, ipsi subito cum eorum exercitu, soluta obsidione noctis 
media, in aurora Honypel apropinquantes, dispositis castris cum 
clangoribus, clamo//ribus armorumque strepitibus, in ipsorum ad-p. 172. 
versariorum inopinate irruentes ct cum eis acerrime confligentes, 
illam corruerunt multitudinem, eos, velut oves disgregatas, cum 
Waltero, domino de Worst, eorum capitanio, capientes, plures ex 
ipsis occiderunt. In eodem eciam bello, Wilhelmus iunior, Gelrie 
dux, manibus patris sui, ducis Wilhelmi, in militem creatur. Hac 

igitur solempni ipsis prepotentibus terrarum principalibus cedente 
victoria , perniciosa et lamentabilis parcium Gelrie deinceps cessare 
cepit parcialitas, que atrociter deseviendo septennio ingruerat. 
Sicque, Deo annuente, pax et iusticia sub hoc refloruerunt principe. 

Demum dux Gelrie Wilhelmus, patris consilio et assistencia» 
Tyelam omnesque civitates, castra et presidia inimicorum obtinens, 
iuxta Philippum, pestiferam principandum multitudinem opprimendo, 
in dominum ac principem terrarum Gelrie unicum ab omnibus 
tandem est receptus, fidelitatis, inquam, iuramenta prestiterunt. 
Ipse vero Wilhelmus, dux, postquam terrarum suarum possessionem 
pacifice assecutus fuerat, nullam partem de dictis pardalibus spe¬ 
cialiter eligebat, fovebat, exaltabat, nec deprimebat, sed equani- 
miter honorabat et diligebat, ipsis se principem iustum, pium et 
mansuetum in omnibus preferendo. 

Domina nempe Blesensis, Mechtildis, ducis Wilhelmi matertera, 

. 173. ab universis, partem eius tenentibus, propter guerrarum // diutur¬ 
nitatem fatigatis, relicta, receptis annuatim ab ipso duce, suo 
nepote, certorum reddituum usufructibus, sibi deputatis, a guerris 
quievit, et in doario sive dote sua de Huyssen, a Iolianne, comite 
Clivensi, assignato, vitam finiens anno Domini lxxx. 

Post memorate vero domine Mechtildis Blessensis obitum, inter 
Fredricum, archiepiscopum Coloniensem, et Adulphum , comitem 
Clivensem, gravis inoritur dissencio, eo, quod ipse archiepiscopus 
castrum et dominium de Lyn, domine Blesensis, a Iohanne, comite 
Clivensi, dudum viro suo, in dotem assignata, a Bernardo de 
Strunkede, milite, qui illa pro pecuniarum summa, quam pro 
domina Blesensi tempore predictarum guerrarum exposuerat, in 
vadimonium receperat, temere usurpasset. Nam mortua domina 
Blesensi, Adulphus, comes, castrum et dominium de Lyn ad se 
vero iure hereditario libere rediturum affirmabat, quapropter ipsi 
Bernardo, milite, dictam pecuniam restituere noluit. De quibus 
archiepiscopus eundem votive contentans, castrum et opulum pre- 
dictum de ipsius militis recepit manibus, propriis usibus applicando. 
Dissenciunt vero inter se Fredricus et Adulphus, nondum tamen 
sibi mutuo diffidaverunt. Interim cum Adulphus de nocte in parva 
navicula cum paucis Renum descenderet ad quandam suam ama- ~ 


119 


siam , canonissam in Elten, ut fertur, prope Reys, tunc opidum 
Coloniense, a piscatoribus capitur et opido inducitur. Tota terra Cli- 
vensis ad obsidionem opidi con//volat. Tandem tractatur, quod ecclesia P. 174. 
Coloniensis castrum cum dominio Lyn haberet perpetuo possidendum; # 
et opidum Reys cum castro Aspel comiti Clivensi impignoratur. 

Postremo antedictis durantibus parcium Gelrie parcialitatibus, 
videlicet anno lxxiiii , inauditum factum est exortum in Almania 
et in Francia: quod multi homines, tam virorum quam mulierum, 
tanquam insensati et infirmitate aggravati, nullam requiem haben¬ 
tes , de pede in pedem saltantes, manus ad latera tenentes, sic 
duo et duo chorizantes, vel unus solus; et omnes illius infirmitatis 
se invicem amantes, viri et mulieres de diversis partibus. ... 1) 
qui se nunquam viderunt et cognoverunt, se amplexantes, sorores 
et fratres se invicem vocantes. 

De predictis Chorizatoribus habetur in cronicis Brabancie 2) et in 
Nygro libro et Leodiensi. 

Wilhelmus , dux Gelrie comesque Zutphanie, Wilhelmi, pri¬ 
marii ducis Iuliacensis, primogenitus, princeps animosus r famosus, 
bellicosus , largus , strennuus , facundus , corpore fortis, persona 
pulcher, robore audax atque per omnia gloriosus, et in iudiciis 
adeo rigidus, [ut] nullius partes neque personam respiceret alicuius, 
caute considerans, quod qui parcit malis, nocet bonis, et quod 
facilitas venie incentivum tribuit delinquendi 3), anno Domini 
mccclxxix , tempore Karoli quarti, imperatoris, prenominatis Rey- 
naldo et Eduardo, ducibus Gelrie, suis ex //parte matris avonculis, P. 175. 
absque liberiis brevi temporis spacio simul decedentibus, post sep¬ 
tennium, plurimis intestinis guerris et civilibus bellis previis, in 
florenti iuvenili etate quatuordecim annorum, maxime predicti ge¬ 
nitoris sui, ducis Wilhelmi, manuali assistenda, ad ipsorum ducatus 
et comitatus gubernacula, omni parcialitate subacta, ab universis 

]) Post partibus in codice scripta est vox quaedam, quam legere non possum. 

Ductus literarum fere conveniunt cum eo quod praecessit diversis. — Ceterum 
in hac narratione desideratur verbum finitum. 

2) Additum fuerat Hollandie ) Tlandrie; quae nomina deinde deleta sunt. 

3) Eandem laudem supra fp. 46) tribuit Fredrico, usus verbis plane iisdem. 

concorditer fuit sublimatus. Huic, interveniente apostolica dispen- 
sacione, erat conthoralis Katherina, Alberti, comitis Hollandie, filia, 
dudum dicto Eduardo avonculo suo nupta; minime ab eodem tamen 
cognita: que anno mcccc, in vigilia Martini 1) defuncta, nullas 
genuit proles. 

Processu vero temporis Wilhelmus, dux, zelo devocionis accensus, 
pro defensione fidei catholice contra crucis Christi inimicos pugna¬ 
turus, Prusiam armipotenter visitavit. Cumque illis in diebus, 
cum Prusenis et dominis ordinis Theutonicorum aliisque Christianis 
de infidelibus multifarie triumpharet, ac nomen Dei sui longe late- 
que magnificaret, interim Wenzelaus, Lutzenburgensis et Brabancie 
etc. dux, nature humane exsolvit debitum, et Iohanna, ipsius 
domina, Iohannis, quondam ducis Brabancie filia, Brabancinis inter- 
regimine preessebat. Unde quidam temerarii viri illarum terrarum 
P. 4 76. Celrensium in ipsorum ducis absenciam levipendentes, // trans¬ 
fretato flumine Mose, in quodam allodio de Vormeren, parochie de 
Wychen, imperii Novimagensis, domum quandam incenderunt et 
ipsius quoque hospitem, captum secumque trans flumen ductum, 
arbore suspenderunt. Quod cum duci Wilhelmo in Prusia celerius 
notificaretur, dixit: Non solummodo domum, sed omnes capitis 
sui crines per dictos terrarum suarum invasores fore combustas 
ipsumque eciam hospitem, innocenter occisum, sibi, sicut ceteros 
4 parcium suarum prepotentes, ab Altissimo defendendum commissum 
' vovit vindicare, nisi per rectores et civitates Brabancie de dictis 
iniuriatoribus condigne foret satisfactum. Quibus hoc renuentibus, 
Wilhelmus, dux, premissis de causis dimissa Prusia, velut alter 
David contra Goliam pugnaturus, in Domino confisus, duxisse Io- 
hanne eiusque terris diffidatis, graves tetendit inimicicias, terras 
ipsas atrociter devastando, depredando et concremando. 

Hoc, quod iam sequitur, ;habetur in cronicis Brabancie sub Io¬ 
hanna duxissa. 

Insuper eodem anno lxxxviii dux Wilhelmus, cum nobili suorum 
exercitu, catholice fidei inimicos, pro nomine Dei sui magnificando, 
prout dudum fecerat, denuo aggressurus, Prusiam accessit: ubi 


1) Vigilia Martini est d. x. m. Novembris. 

cum marcgravio et fratribus milicie ordinis Theutonice, debellatis 
et expugnatis infidelibus ac pluribus ipsorum castris et municioni- 
bus evictis, in rever//sione, a quodam Egberto de Silva et suis P. 177. 
complicibus in comitatu de Pomerania, ipsius comitatus vasallis, 
secum insidiose confligentibus, fuit captus et in civitate et castro 
suo Valkenborch, per medium fere annum detentus : interfectis 
tamen in ipso conflictu, de ipsius ducis parte, Theodrico de Eylar, 

Petro de Bylant, militibus, et pluribus aliis. Sed tandem Egbertus 
dimittere et absolvere ducem Wilhelmum cum suis, absque ulla 
exaccione, per marcgravium Prusie, magno cum exercitu illuc ad¬ 
venientem et dictum castrum Valkenborch violenter obtinentem, 
fuit coactus. Quum tamen dux nullatenus de ipsius Egberti mani¬ 
bus ad plenum liber censeri voluit, nisi idem, qui eum ceperat, 
propria in persona absolveret; sicque Egbertus trans flumen, ibidem 
decurrens, ex summitate cuiusdam arboris, propter metum Pruse- 
norum assenso, ipsum ducem cum suis proprio ore quitavit et 
absolvit. Ipse tunc dux ab huiusmodi captivitate liberatus, regnum 
Bohemie adivit, Wenzelaum, Romanorum et Bohemie regem, visi¬ 
taturus. Ubi fere ad trium mensium spacium a rege solempniter 
tractatus et muneribus honoratus fuisset, tandem ad propria in 
magna laude est reversus. 

Sub ipso quidem Wilhelmo, duce, anno mccclxxxix Wilhelmus, 
comes Montensis, ex Gerardo, comite, ducis Wilhelmi avonculo, 
genitus, a Wenzelao, Romanorum // rege, ad ducatus honorem P. 178. 
fuit exaltatus. Decessit, inquam, ex humanis Wilhelmus, dux 
Iuliacencis, ipsius Wilhelmi, Gelrie ducis, genitor pretactique Ger- 
rardi comitis germanus, anno xcm, in festo sancte Lucie virgi¬ 
nis 1). Per cuius obitum luliacensis ducatus ad ipsum Wilhelmum , 

Gelrie ducem, hereditaria successione, pleno iure devolvebatur; et 
sic amborum ducatuum princeps efficitur: retento tamen, de ipsius 
consensu, genetrici sue Marie et Reynaldo, germano suo unico, 
usufructu in ducatu Iuliacensi antedicto. 

Interea Wilhelmus, anno xcv, Fredricum, Coloniensem archie- 
piscopum, qui non zelo amicicie, invicem ab antiquo contracte, 


1) Festum Sanctae Luciae Virginis celebratur d. xiii. m. Decembris. 

sed solummodo avaricie fomite, eum cum Karolo, Francorum rege, 
intervenientibus ipsius pecuniis, dudum, ut prefertur, composuerat, 
si eque regem ob commodum proprium abire practita verat, affida- 
vit et auxilio Wilhelmi, comitis Ostervandie, fratris uxoris sue, 
cum exercitu ducentorum lanceatorum virorum equestrium et sex 
milium pedestrium. Cui eciam prepotentes domini Wilhelmus de 
Leck et Iohannes de Diest, cum ducatus Brabancie pocioribus > cum 
trecentis equestribus similiter lanceatis, venerant in subsidium, 
contra dictum archiepiscopum usque in Stralen processit, diocesim 
Coloniensem debellaturus. Divina tamen favente clementia, modo 
subsequenti ad pacis redierunt unitatem : Ut scilicet ipse archi- 
P. 179. episcopus et sui in ecclesia Coloniensi //successores Wilhelmo, duci, 
tam racione premissorum, quam eciam aliorum iurium, sibi et suis 
predecessoribus ab ecclesia Coloniensi antiquitus debitorum et hac¬ 
tenus detentorum, sexaginta milia florenorum Renensium semel 
duntaxat, ac insuper perpetuis futuris temporibus eidem duci suisque 
successoribus in ducatu Gelrie, ubi ipsis magis commode suis vide¬ 
retur expedire, octoginta plaustra vini, propriis quidem sumptibus 
et expensis, libere et expedite, annuatim assignare deberet. Que 
omnia predicta ipsis Wilhelmo et Reynaldo, Gelrie ducibus, ad 
tempora vite eorum, inviolabiliter fuerunt observata. Licet eciam 
dicti duo principes contendere inceperunt , in nullis tamen terrarum 
cronicis invenitur, ecclesie Coloniensis et Gelrie principes contra 
se invicem guerrasse, sed semper, quasi ex innata amicicia, sibi 
mutuo astitisse et de una parte fuisse. 

Sane anno xcm, circa festum Pasclie, defuncto Florentio de 
Wevelinchoven , episcopo Traiectensi, Wilhelmus, dux Gelrie, et 
Albertus, comes Hollandie, super novo pontifice, ad cuiuslibet edrum 
promocionem eligendo, Traiectum intraverunt. Wilhelmus vero 
pro Fredrico de Blanckenem, episcopo Argentinensi, ecclesie Basi- 
liensis commendatoris: Albertus quidem pro Rogero de Bronchorst, 
P. 180. magnarum parcium instandis, // capitulo Traiectend in differenda 
supplicarunt. Unde in capitulo orta est discordia: nam Maior ca¬ 
pituli, ad promocionem Wilhelmi, Fredricum , Minor vero, ad 
peticionem Alberti, Rogerum in episcopum postulavit. Fredricus 
tamen, obtenta confirmacione a papa Bonefacio, quinquagesimus 

primus ecclesie Traiectensis cathedratus est episcopus; quem ipse 
dux , ad se descensum , cum magna comitiva, Traiectum solem pniter 
introduxit. 

Hiis, inquam, temporibus, circa annum XCY, comes sancti Pauli, 
maximo de Gallicis contracto exercitu, ducatum Lutzenburgensem 
pompose intrans, ipsum devastare et obtinere disponebat, et omni¬ 
bus Almanie principibus, illuc adventuris et eum ab inde recedere 
prohibituris, publicum indifferenter capessere prebuit bellum. Quod 
cum Wilhelmo, Gelrie duci, per Theodricum , comitem de Katzen- 
ellenboghe, illius ducatus tutorem et defensorem, significatum fue¬ 
rat, illico gravi cum exercitu, ex Gelrensi, Iuliacensi, Brabancinis 
aliisque partibus congregato, in quo erat nepos suus Adulphus, 
comes Clivensis, quem aliis nunquam ducebat, contra dictum pre- 
sumptuosum comitem de Simpol animose processit, prelium initurus. 

Sed cum ipse comes, Wilhelmi ducis presencia animo consternatus, 
turribus et fossatis undique ad littus fluminis Moselle circumvalla¬ 
tus , pompardis, aliis instrumentis // bellicis, ad confuse receden- p. 181. 
dum aut bellum secum committendum, in die Cene Domini, atrociter 
urgeretur, per suum heraldum duci significavit non congruere ho¬ 
nori tanti principis, eos tam misere et severe per huiusmodi in¬ 
strumenta mortis tradere imperio : ipsumque igitur ab inceptis desistere 
amonuit, cum altera die Parasceves 1), in ortu solis, secum bellum 
campestre committere vellet. Quod cum duci et suis peroptime 
placuisset seque ad bellandum preparasset, ac comitem Adulphum 
Clivensem et certos alios ex eis milites creasset, comes de Simpol 
doporem [sic] exterorum horride insonantibus et clangentibus, dimissis 
inibi curribus, armis necessariis et aliis rebus suis bellicis, intempeste 
noctis, hospite insalutato, fuge presidio, vadum Moselle transnatanti- 
bus, pluribus tamen ex eis submersis, confusive recessit. Quo comperto, 
comes de Katzenelleboghe, .cui dux prescienciam et causam recessus 
Gallicorum exercitus, ad penam mortis, imposuerat, se septimo ab 
huiusmodi impositis, ad terram coram duce prosternatur, realiter pur¬ 
gavit. Sicque ipsi principes, suo frustrati proposito, ac non modico 
ibidem in equis ac suo exercitu'et rebus aliis, ob terrarum illarum 
penuriam et defectum, perpesso dampno, ad propria redierunt. 


1) Pascha huius anni (1395) incidit in d. XI. m. Aprilis. 



Porro huiusmodi fere temporibus, Reynaldus, dominus de Schoon- 
P. 182. vorst et Meyngouwen, duci Wilhelmo inimicato // plures tetendit 
inimicicias, terram Iuliacensem invadendo et depredando fratremque 
ducis Reynaldum et dominum de Rifferscheid, cum certis aliis ap¬ 
prehendendo: qui tandem, per ipsum exaccionati, libertati sunt 
restituti. Quapropter, anno Domini xcvi, dux Wilhclmus, in gravi 
ira, ipsum castrum Schoonvorst, de prope Aquis collocatum, de 
mense Septembris, armipotenter circumvallavit et ipsum, per sep¬ 
tem fere septimanas, terribilibus machinis fundibulariis ac pompardis 
maximis, ad spacium quindecim miliarium tonantibus, terribiliter 
expugnavit. Quod tamen, magnifice reedificatum, suis usibus ap¬ 
plicuit. Inde procedens castrum Wilmesteyn, per quindecim dierum 
spacium circumvallatum, similiter obtinuit. 

Successu insuper temporis suborta fuit guerra inter Wilhelmum, 
ducem Montensem ex una, et Adulphum, Clivensem, fratremque 
eius Theodricum, 'Markensem, comites, ipsius Wilhelmi, ducis, 
ex sorore Margareta, comitissa Clivensi, nepotes, partibus ex 
altera : pretextu certe summe pecuniarie xxmic florenorum Renen- 
sium, perpetuorum reddituum, olim ex theolonio Weerde, cum 
Riicharda de Iuliaco quondam Engelberto, comiti Markensi eorum 
parte, parte patris Adulphi, avonculo in dotem assignatorum; quos 
redditus a Philippo, domino de Walkensteen, et Margareta, filia 
P. 183. Engelberti, et Riieharde, // coniugum predictorum, tamquam veris 
ipsorum heredibus, dictus Theodricus, comes Markensis, huius 
guerre principalis, remisse protinus iure conservando; Adulphus ipse 
fratri suo prestitit iuvamen. Unde Wilhelmus , dux predictus, cum 
certis aliarum terrarum dominis, complicibus suis, magnum colligens 
exercitum, anno Domini mcccxcvii, septima die mensis lunii, sive 
Petronelle virginis , comitatum Clivensem intravit, dampna et in¬ 
cendia faciens. Ipsisque ad extremitatem terre Clivensis, videlicet 
ex opposito castri Lobeke pervenientibus, Adulphus, cum fratre 
suo Theodrico ac Fredrico, comite de Moersa, primario sororio 
suo, aliisque subditis et amicis suis, quos congregare poterat, 
exierunt Clivis, animo bellandi, in campum prope Kellen; ubi cum 
exercitu ex adverso applicantes, hora meridiei, commissum fuit bel¬ 
lum: in quo dicti Adulphus, Theodricus et Fredricus, comites, 

cum suis prevalu erunt, et exercitum predictum devicerunt. Pluribus 
tamen ex utraque parte interfectis, captivantes quinque principales 
terrarum dominos, videlicet: Wilhelmum, ducem Montensem, Rey- 
naldum, tunc secundogenitum, postea Gelrie et Iuliaci ducem, 
Iohannem, dominum de Heynsberch, comitem de Seyne, dominum 
Iohannem, iuniorem comitem de Salmen: ac, cum eisdem princi¬ 
pibus, dominum de Rifferscheid aliosque tam multos milites, militares 
et eorum complices, quod illorum numerus nimis fuit copiosus; a 
quibus, pro eorum redempcione, copiam bonorum receperunt //fere P. 184. 
infinitam, partim in castris et dominiis, partim in promptis pecu¬ 
niis : a duce quidem Montensi Zinzich et Remaghen; a domino 
vero Reynaldo, postquam ad ducatum GeVie et Iuliaci, per obitum 
Wilhelmi, fratris sui, successerat, hereditatem opidi Embricensis, 
cum insulis adiacentibus; a Iohanne, domino iuniore, comite de 
Salmen, hereditatem castri et dominii de Ravenstein, Herpen et 
Ueden; item adhuc a duce Montensi summam xxmic florenorum 
aureorum ex theolonio Weerde, pretextu cuius ista guerra fuerat 
suborta, perpetuo possidendam: .ac quod omnes subditi terrarum 
Clivensis et Markensis , eorumque bona apud omnia theolonia ducis 
Montensis, tam in terris quam in aquis, absque theolonii dacione, 
transire debent libera perpetuis temporibus et secura. Que duo 
posteriora puncta per Wenzelaum, tunc Romanorum regem, perpe¬ 
tuo sunt confirmata. Universi, inquam, in dicto bello captivati 
fuerant, ipsis Adulpho et Theodrico, comitibus, eorumque terris et 
subditis fecerunt quedam sub pena iterum intrandi captivitatem, 
si ul!o unquam contravenirent. De ipso nempe bello hec haben¬ 
tur metra. 1) 

Post dictum vero commissum bellum, videlicet anno Domini 
mcccxcix, Theodricus, comes Markensis cum suis terram Monten¬ 
sem invasit et in tantum processit, quod Mullenlieym, prope Colo¬ 
niam, caperet. Qui vero dein castrum Evervelde, quod in confinibus 
terre Montensis situm est, obsidens, in caput sagitta // balistea P. 1,85. 
letaliter percutitur. Sicque miserabiliter iuvenis animosus et sagax 


1) Non inveniuntur in codice ista metra, quibus ne locus quidem relictus est 
vacuus. Nec memini me ista legere ab aliis memorata. 

princeps sine uxore et liberiis moritur. Et exinde comitatus Mar- 
kensis ad fratrem suum Adulphum, comitem Clivensem, devolvitur; 
qui anno Domini mccccxvi, ipso die Vitalis, in generali concilio 
Constanciensi, a Sigismundo, Romanorum rege, in primarium du¬ 
cem Clivensem fuerat solempniter sublimatus. Sequenti vero die, 
pi eodem concilio, Amedeus, comes Sabaudie, per eundem Roma¬ 
norum regem, ad ducatus fastigium, honore congruo, extat exaltatus. 

Demum anno xcvn antedicto consules et scabini Bomelenses, 
zelo invidie accensi Deique timore postposito, quendam eorum 
conscabinum innocenter judicantes, extra civitatem ductum, aquis 
bulientibus publice extinxerunt, asserendo ipsum falsum dedisse 
iudicium; cuius tamen oppositum postmodum verum compertum 
fuerat. Unde tres scabini, qui huius innocenter interempti sanguinis 
rei extiterant, similem mortis sentenciam, quam iniuste dictave¬ 
rant super eos, vero Dei iudicio profuturam timentes * cum rebus 
et bonis suis latenter recesserunt, et in Buscoducis se mansuros 
recipientes, in maiorem eorum libertatem cives inibi sunt effecti. 
Depost vero contigit, plures Bomelenses aliosque Gelrenses, in vigilia 
Nativitatis Iohannis anni predicti ad nundinas annuales, propter 
eorum questum exercendum, Buscumducis visitare ac quosdam ex 
t eis a circum plateam, quam dicti scabini habitabant, pro negociis 

suis expediendis, pertransire. Quod videntes dicti scabini, malum 
de eisdem suspicarunt et civitatem verbis eorum querulosis concita¬ 
verunt, asserentes Gelrenses predictos ad ipsos interficiendum illuc 
p. 186. advenisse. Sicque eis, licet ipsorum cives // etc. que habemus in 
cronicis Brabancie. 

Anno Domini mcccc, circa Ieiunium, secta Flagellatorum denuo 
surrexit. Nam volgaris populus excommunicacionem, dudum per 
Clementem papam sextum in Flagellatores promulgatam, non me¬ 
tuens, iterum cum crucibus et vexillis cantantes et se flagellantes, 
regiones terruit, clero plurima obprobria intulit. Sed per excom¬ 
municacionem diocesanorum et coartacionem terrarum principum 
ad nichilum est redactus et sic cessavit. 

Eodem anno, circa festum Iacobi apostoli, pestilencia, maxima 
ubique viguit terrarum. 

Porro gloriosus dux Wilhelmus, potione fore infectum cernens, 

pius dux, vite terminum sibi de vero imminere, venerabili corporis 
et sanguinis Christi sacramento voluit confortari. Tandem morbo, 
quo laborabat, graviter invalescente, idem dux Wilhelmus, anno 
Domini mccccii, ipso die Iuliane virginis, 1) in curia sua Arnhe- 
mensi, postquam xxim annis pacifice et per vii in discordiis, me¬ 
diante genitore suo, gubernasset, in xxxvm, proch dolor, etatis 
sue anno, tempore Roperti, Romanorum regis, viam universe car¬ 
nis, absque liberiis, est ingressus. 

Reynaldus, dux Gelrie quintus, Iulieque tercius, et comes Zut- 
phanie, Wilhelmi ducis germanus, floruit temporibus Roperti et 
Sigismundi, Romanorum regum. Incepit gubernare anno Domini 
mcccii. Mariam, filiam comitis de Arcuria sive Arkort, Franco¬ 
rum regum sanguine exortam, post ipsius obitum nepoti suo Ro- 
perto, filio unico Adulphi, comitis Montensis unigenito nuptam, 
sorciebatur in uxorem hic Reynaldus, dux: obiitque // improvise 
absque liberiis anno Domini mccccxxiii, in crastino Nativitatis Io- 
hannis baptiste; 2) in monasterio apud Monichusen, apud dictum 
germanum, ducem Wilhelmum, inhumatus. Cuius conthoralis Ma¬ 
ria in Nydeghem, ducatus Iulie, requiescit. 

Arnoldus, dux Gelrie sextus, Iulieque quartus, et comes Zutpha- 
nie, de Iohanne, domino de Egmonda, et Maria, filia Iohannis, 
domini de Erkel, eiusque coniugis Marie, dictorum quidem Wil¬ 
helmi et Reynaldi ducum germane, genitus, floruit cum sodali sua, 
Katherina, Adulphi, primarii ducis Clivensis comitisque Markensis 
filia, temporibus Sigismundi, Alberti et Fredrici, Romanorum regum. 
Hic Arnoldus genuit ex Katherina, nepta Philippi, ducis Bur- 
gundie: Adulphum, ■ dominum Gelrie iuniorem; Mariam, reginam 
lacobi, regis Scotorum; Margaretham, conthoralem Fredrici, ducis 
Bavarie; et Katherinam, virginem. Qui tandem Arnoldus dux 
Gelrie, cum uxore, anno Domini mcccclxv, de mense lanuarii, 
omnium principatuum suorum oneri et honori cedentes, Adulpho, 
unico eorum filio, ipsos regendos commiserunt. 

1) Dies luliauae virginis est <1, xxii. m. Maii. 

2) Significatur dies xxv. m. lunii. 


187. 

Adulphus, dux Gelrie septimus, Iulieque quintus, et comes Zut- 
phanie, Arnoldi ducis filius, floruit sub Fredrico m , Romanorum 
imperatore moderno, habens in conthoralem legitimam Katherinam, 
Karoli, ducis Borbonie, regni Francie, filiam, ac Iohannis, ducis 
moderni, germanam. 

A. Cronica brevis illustrium ac magnificorum prin- 

cipum domus Gelrie per dom. Wilhelmum 
de Berchen , canonicum almifici protomartiris 
Stephani Novimagensis, composita. 

'jf Elrie famosus principatus a. Incarnacionis Dominice 878, tempo¬ 
ribus Karoli Calvi sive secundi, Romanorum imperatoris, Stephano iv 
Rom. pontifice presidente, ab inclitis Wichardo et Lupoldo, generosi 
domini de Pont filiis, locum sive regionem Gelre a quodam pestifero 
animali in ipsorum paludibus latitante , Gelre, Gelre, horrisone 
vociferante, homines et bestias devastante, Dei auxilio, eorum sub¬ 
ditos et eorundem vicinos liberantibus, iuxta eiusdem animalis 
vocabulum sumpsit inicium. Horum igitur et aliorum magnaliorum 
consideracione, hi duo fratres Wichardus et Lupoldus, ab illius 
regionis incolis eorum domini et prefecti constituti, nobiles prefecti 
Gelrie deinceps sunt nuncupati. Qui tunc genitoris ipsorum consilio 
in eodem loco, quo dictum animal devictum fuerat, presidium con¬ 
struentes , Gelriam in memoriale sempiternum appellarunt; quorum 
successorum virtutibus, triumphis et victoriis mirificis , exigentes 
tandem in Gelria comites et duces meruerunt sublimari. Cui qui¬ 
dem Gelrie nobili principatui antiquus comitatus Zutphaniensis hoc 
accessit modo. Nam Otto, comes de Nassow, mediante prima sua 
coniuge Adelheide, Wichardi tercii prefecti, Gelrie octavi, filia unica, 
prefectus Gelrie factus nonus, a. D. 1079 ab Henrico quarto, Rom. 
imperatore, in primum Gelrie comitem exaltatur; qui ex ea genuit 
Gerardum primum, comitem Gelrie secundum, huius genitrix Adel¬ 
heide, prima Gelrie comitissa a. D. 1086 defuncta, idem comes 
Otto Sophiam, Wychmanni, comitis Zutphaniensis , similiter filiam 
unicam, duxit in uxorem, ex qua genuit Gerlacum , post cuius 
immaturum obitum comitatus Zutphaniensis ad genitorem suum 
Ottonem devolvitur. Quos quidem Gelrie et Zutphaniensis comitatus 
taliter unitos idem comes Otto ad'vite sue tempora tenuit, guber- 

navit atque suis heredibus et successoribus possidendas reliquit. 
Interea a. D. 1339, Reinaldus secundus, comes Gelrie nonus et 
ultimus, a Ludowico iv, Rom. imp. Francfordie, in solempni prin- 
cipum curia, in primum ducem Gelrie gloriose sublimatur. 

Prefecti Gelrie octo. 

Wichardus, prefectus Gelrie primus, prefuit annis 32, temporibus 
Karoli secundi, Karoli tercii, Arnulphi et Ludovici tercii, Roma¬ 
norum imperatorum. Obiitque a. D. 904. 

Lupoldus, prefectus Gelrie secundus, prefuit cum Wichardo, 
germano suo; quo defuncto Wichardo, solus prefectus Gelrie et 
dominus de Pont constituitur. 

Gerlacus, filius Wichardi, prefectus Gelrie tercius , prefuit annis 
27, temporibus'Ludowici tercii, Conradi primi, Rom. imp. Obiitque 
a. D. 931. 

Godefridus, filius Gerlaci, prefectus Gelrie quartus, prefuit annis 
21, temporibus Henrici primi et Ottonis primi, Rom. imp. Obiitque 
a. D. 951. 

Wichardus secundus, filius ; Godfridi, prefectus Gelrie quintus, 
prefuit annis 15, temporibus Ottonis primi, Rom. imp. Obiitque 
a. D. 966. 

Mengosus, Wichardi filius vel cognatus, prefectus Gelrie sextus, 
prefuit annis 38 , temporibus Ottonis primi, Ottonis tercii et Hen¬ 
rici secundi, Rom. imp. Obiitque a. D. 1004. In solempni mona¬ 
sterio sanctimonialium ordinis sancti Benedicti Vilicensi, ex opposito 
Bunne , per eum et Gerbergem , coniugem eius, fundato , sancta 
Adelheide, eorum filia, inibi abbatissa existente, sepultus. 

Wilringus, Mengosi cognatus, prefectus Gelrie septimus, prefuit 
annis 24, temporibus Henrici secundi et Conradi, Rom. imp. 
Obiitque a. D. 1028, 

Wichardus tercius, filius Wilringi, prefectus Gelrie octavus, Wil- 
helmi, episcopi Traiectensis, germanus, prefuit annis 26, temporibus 
Conradi secundi, Henrici tercii et Henrici quarti, Rom. imp. Obiit¬ 
que a. D. 1054. Cuius filiam unicam Otto, comes de Nassow, qui 
sibi successit, duxit in uxorem. 

Comites Gelrie Octo. 

Otto primus, comes Gelrie primus et Zutphanie, prefuit annis 53, 
temporibus Henrici quarti et Henrici quinti, Rom. imp. Obiitque 
a. D. 1107, in collegiata ecclesia Zutphaniensi, per eum, ut fertur, 
fundata, sepultus, cuius uxor prima erat Adelheidis, Wichardi 
octavi, prefecti Gelrie, filia unica, secunda vero Sophia, Wychmanni, 
comitis Zutpbaniensis scilicet, filia unica. 

Gerhardus primus, filius Ottonis , comes Gelrie secundus et Zut- 
phaniensis, prefuit annis 24, temporibus Henrici quinti et Lotharii 
tercii, Rom. imp. Obiitque a. D. 1132, in collegiata ecclesia 
Wassenburgensi, tunc dicionis Gelrensis, per eum a. D. 1118, sub 
Oberto, episcopo Leodiensi, fundata, sepultus; cuius uxor erat 
Ermgardis, Florencii octavi, comitis Hollandie, et Petronille, sororis 
dicti Lotharii, cesaris ducisque Saxonie, filia. 

Henricus, filius Gerhardi, comes Gelrie tercius et Zutphanie, 
prefuit annis 32, temporibus Lotharii tercii, Conradi tercii et Fre- 
drici primi, Rom. imp. Obiitque a. D. 1162, in solempni mona¬ 
sterio Campensi, ordinis Cisterciensis, sepultus, cuius uxor erat 
Seynardis, Henrici, ducis Brabancie, filia. 

Gerhardus secundus, filius Henrici, comes Gelrie quartus et Zut¬ 
phanie, prefuit annis 10, temporibus Fredrici, Rom. imp. Obiitque, 
absque liberis, a. D. 1172, in ecclesia Zutphaniensi tumulatus, 
cuius uxor Margareta, comitis de Spanheim filia. 

Otto secundus, germanus Gerardi, comes Gelrie quintus et Zut- 
phaniensis, prefuit annis 20, temporibus Fredrici primi eiusque filii 
Henrici sexti, Novimagi geniti, ac Philippi et Ottonis quarti, Rom. 
imp. Obiitque a. D. 1202 , in supradicto monasterio Campensi 
inhumatus; cuius uxor erat Richardis, comitis de Nassow, filia, in 
solempni monasterio sanctimonialium Ruermundensi, per eam et 
filium suum, comitem Gerardum, magnifice fundato, inhumata. 

Gerhardus tercius, filius Ottonis, comes Gelrie sextus et Zutpha- 
niensis, Ottonis, episcopi Traiectensis, germanus, prefuit annis 27, 
temporibus Ottonis quarti et Fredrici secundi, Rom. imp. Obiitque 
a. D. 1229 in die sancti Severini episcopi, in memorato monasterio 
Ruermundensi, per eum et dictam suam genitricem Richardem, pri- 

mam inibi abbatissam, ut prefertur, fundato, tumulatus ; cuius uxor 
erat Margareta, Henrici, ducis Brabancie, filia, apud ipsum inhumata. 

Otto tercius, filius Gerardi, comes Gelrie septimus et Zutpha- 
niensis, Henrici, episcopi Leodiensis, germani, prefuit annis 40, 
temporibus Fredrici secundi, Henrici septimi, lilii sancte Elisabeth 
vidue, Wilhelmi, Richardi et Rodolphi Rom. regum et imp. Obiit- 
quc a. D. 1271 , 10 die mensis lanuarii, in ecclesia solempnis 
monasterii sanctae Marie Vallis Comitum, ordinis Cisterciensis, per 
eum et Margaretam de Clivis, piimam eius coniugem, gloriose 
fundati, sepultus, apud quem ambe eius uxores, videlicet dicta 
Margareta Clivensis et Philippi sancti Pauli seu de Simpoll comi¬ 
tum lilie, in pulvere requiescunt. 

Reinaldus primus , filius Ottonis , comes Gelrie octavus et Zut- 
phaniensis, conventus fratrum Minorum Ruermundensis de castro 
proprio fundator, prefuit annis 48, temporibus Rodolphi, Adolphi, 
Alberti primi, Henrici octavi et Ludowici quarti Rom. reg. et imp. 
Obiitque a. D. 1326, die sancti Dionisii, in ecclesia monasterii 
Vallis Comitum apud genitorem suum Ottonem tumulatus, apud 
quem ambe eius conthorales Ermgardis, Henrici, ducis Limborgie, 
et Margareta, Gwidonis, comitis Flandrie, lilia, conventus fratrum 
Predicatorum Zutphanie fundatrix, in Domino requiescunt. 

Duces Gelrie. 

Reinaldus secundus, filius Reinaldi primi, dux Gelrie et comes 
Zutphaniensis , conventus fratrum Carmelitarum in Gelra de paro- 
chiali ecclesia institutor, prefuit annis 8 , vivente patre , et de- 
post 17 annis, temporibus Ludowici quarti Rom. imp. Obiitque 
a. D. 1343, et ducatus vero sui anno quarto, in monasterio Vallis 
Comitum apud progenitores suos inhumatus, apud quem ambe eius 
conthorales Sophia, Florencii, domini de Mechelinia, lilia, et Alienora, 
Edwardi, regis Anglie , filia, magnificique regis Edwardi germana, 
cum qua solempne monasterium Monickhusen, ordinis Carthusiensis, 
sumptuose fundaverat, in cinere requiescunt. Duas adhuc ecclesias 
conventuales fratrum Minorum eadem duxissa Alienora in Daventria 
et Harderwyck, ad Divini nominis honorem, erexerat. 

Reinaldus tercius, dictus Crassus, filius Reinaldi, dux. Gelrie 
secundus comesque Zutphanie , prefuit 18 annis antequam a fratre 
suo detinebatur, temporibus Ludowici quarti et Karoli quarti, Rom. 
imp. Obiitque sine liberis a. D. 1372 , etatis vero sue 39 , in die 
sancte Barbare Virginis, in ecclesia monasterii Vallis Comitum 
apud progenitores suos inhumatus; sed Maria ipsius conthoralis, 
Iohannis, ducis Brabrancie, filia, que, post ipsius ducis Reinaldi, 
obitum, duo collegia, unum canonicorum secularium in dotalicio suo 
ville de Turnoutt et aliud canonicorum regularium in Kyrssdonik, 
fundaverat, in Domino moriens, apud genitorem suum, Iohannem, 
ducem Brabancie , Bruxellis in choro ecclesie fratrum Carmelitarum 
sepelitur. 

Edwardus, Reinaldi germanus , dux Gelrie tercius comesque 
Zutphanie, prefuit annis 10, vivente eodem Reinaldo duce, per eum 
in bello, apud Tyelam cum eo commisso, detento, temporibus Karoli 
quarti, Rom. imp. Obiitque sine liberis a. D. 1371, etatis vero sue 
anno 36, in festo sancti Bartholomei Apostoli, in bello Baetzwylre, 
per eum ac Wilhelmum, ducem Iuliacensem, sororium suum, 
contra Wenselaum, ducem Brabancie, obtento, occisus. In ecclesia 
monasterii Vallis Comitum apud progenitores suos inhumatus, ger¬ 
mana sua Ysabelle, inibi existente abbatissa. Cuius sponsa Kathe- 
rina, Alberti de Bavaria, comitis Hollandie, filia, ab eo adhuc 
intacta, nepoti suo duci Wilhelmo, apostolice sedis gracia, post- 
moduni fuerat nupta. 

Wilhelmus, predictorum Reinaldi et Edwardi, ex sor ore Maria 
et Wilhelmo, duce Iuliacensi, nepos, dux Gelrie quartus, Iulie 
secundus comesque Zutphanie, prefuit 31 annis, temporibus Karoli 
quarti, Rom. imp. etWenselai, filii eius, et Roperti, Rom. regum et 
imp. Obiitque sine liberis a. D. 1402, etatis vero sue 38, in die 
Iuliane Virginis, in Monickhusen antedicto luctuosis exequiis in¬ 
humatus, cuius conthoralis Katharina prenominata apud eum fuit 
sepulta. 

Reinaldus quartus, germanus Wilhelmi, dux Gelrie quintus, 
Iulie tercius comesque Zutphanie, prefuit 21 annis, temporibus 
Roperti, Rom. regis, et Sigismundi imp. Obiitque sine liberis a. D. 
1423, inprovisa morte ter Leet prope Arnhem, in supradicto rno* 

nasterio Monickhusen, apud germanum suum ducem Wiihelmum 
terre commendatum; cuius coniux Maria, comitis de Arcuria sive 
Arkort, ducatus Normanie, filia, Roperto, Adolphi secundi ducis 
Montensis, filio, postmodum contrahens, in collegiata ecclesia Nieggen, 
ducatus Iuliaccnsis, inhumatur. Reinaldo duce itaque de medio 
sublato, Gelrerises Arnoldum , filium Iohannis de Egmondia seniorem , 
luliacenses vero Adolphum, ducem [Montensem, uti sanguinis proxi¬ 
miores, hinc inde in ipsorum duces et dominos discorditer assu¬ 
mentes, ab invicem recesserunt, unde eorum terris et subditis plura 
mala devenerunt. 

Arnoldus, Wilhelmi et Reinaldi ducum cognatus, dux Gelrie 
sextus comesque Zutphanie, prefuit annis 43, temporibus Sigis- 
mundi, Alberti et Fredrici tercii, Rom. imp. Obiitque a. D. 1473, 
in profesto Petri ad Cathedram, ante obsidionem Novimagensem, 
in choro collegiate ecclesie Graviensis sepultus. Cuius uxor erat 
Katharina, Adolphi primi, ducis Clivensis filia, in monasterio Car- 
thusiensi insule Virginis Marie, prope Wesaliam, apud parentes 
suos, ipsius monasterii fundatores, inhumata. 

Adolphus, filius Arnoldi, dux Gelrie septimus comesque Zutphanie, 
vivente eodem genitore suo, octo, et Karolus, Burgundie Brabancieque 
dux, captivitatis sue tempore, tribus annis cum medio, temporibus 
Fredrici tercii, Rom. imp. Obiitque occisus de parte Flamingorum, 
quorum belligerator contra Ludovicum, Francorum regem, post 
ipsius Karoli? ducismortem, 'ab ipsius filia unica Maria, Austrie 
duxissa, fuerat constitutus, a. D. 1477, apud Tornacum, in die 
septem Dormientium, etatis sue a. 36, in capella sancti Ludovici, 
Francorum, regis , ecclesie Tornacensis , sepultus, cuius conthoralis 
erat Katharina, Karoli de Borbon ducis filia, in ecclesia collegiata 
Novimagensi inhumata. 


Ex apographo seculi decimi quinti. 

B. ' Index vitarum et legendarum, quae inveniuntur 

in codice, qui continet opus Wilhelmi de 
Berchen. 


Hec est vita sancte Geertrudis, virginis. 
Vita sanctissime virginis Amelberge. 1) 
Vita sancti Gummari, preclari confessoris. 
Legenda beati Evermari, martiris. 

De sancto Monone, martire. 


]/i cLe, 

De sancto Gerardo. 

Legenda sancti Rumaldi, episcopi et martiris. 

Hic sequitur aliqua exerpta ex legenda beati Livini, archiepiscopi et 
martiris, ex libro castri scripta in Antwerpia sive ecclesia beate 
Walburgis , virginis. 

De festivitatibus sanctorum vn primodyaconorum. 

Sequitur figura decemnonenalis epactarum et clavium maiorum. 


1) In fine scriptum est: Explicit vita sanctissime virginis Amelberge, scripta 
per me Iohannem Cuxem, presbiterem in ecclesia Sti Georgii martiris, die sexta 
Iulii finivi vitam supradictam etc. Anno 1457. Sequitur siglum, colore 
rubro pictum. 

2) In fine, sub eodem siglo, item colore rubro picto, legitur : Dominus 
Iohannes Cux scripsit anno 1457, in die Lamberti finivit hoc, predicta ut 
supra. 

Historia sancti Karoli magni. 

Sancti Adalberti oratio. 

De* sancta Wilgeforte. 

Historia sancte Emerlindis. 

De sancto Auberto. episcopo Cameracensi. 

Legenda beate Hedwigis, uxor Heynrici, ducis Polonie. 

De sancto Trudone. 

De sancto Huberto, episcopo. 1) 

De sancta Oda , vidua etc. 

De sancto Eucherio etc. 

De sancto Liberto. 

Conversionem sancti Huberti, confessoris. 

Vita beatissime virginis Aldegundis. 

De sancta Begga. 

Sequitur residuum de sancto Trudone, confessore. 

De sanctis virginibus Herlendis et Relendis. 

De sancta Atheldrietha, virgine. 

De sancto Marciale, episcopo et confessore, oratio. 

De Basino, rege et martire. 

1) Ad calcem paginae adscriptum est rubro colore: Residuum de Sto Trudone 
confessore quere folio . Sed numerus folii reticetur. 

De beato Norberto, adhuc non canonizato , primo institutore ordi¬ 
nis Premonstratencium, ut habetur apud sanctum Mychaelem 
Antwcrpienscm. 

De Thanchelino , heretico , et de Antwerpia , quod est xxxv capi¬ 
tulum in dicta hystoria. 

De sancto Procopyo, abbate. 

De sancto Caprasio, martire. Nota. De sancto Caprasio quere in 
libro, ubi stant generaciones sanctorum de Brabacia, post 
dictamen magistri Hugonis de Tollenis hystoriographus. 

Incipit hic legenda beate Waldetrudis. 

De sancto Albano, martire. 

De canonizacione sancti Tome, episcopi et martiris. 

De Eduardo, rege, confessore. 

De sancta YVenefreda, virgine. 

De sancto Eadmundo, episcopo et confessore. 

De sancto Hugone, episcopo et confessore. 

De sancto Eadmundo, rege Anglie et martire. 

De miraculis sancte Gertrudis, virginis. 

De sancto Iudoco, rege et confessore. 

De sancto Gaugerico, episcopo et confessore. 

Legenda beati Stanislay , episcopi et martiris. 

De sancto Remaclo, episcopo Tungrensi. 

De sancto Materno, episcopo Trevirensi, Coloniensi et Tungrensi. 
De sancto Lamberto, episcopo et martire. 

De sancto Gallo, episcopo et confessore. 

De sancto Severino, episcopo et confessore. 

De sancto Amando, episcopo et confessore. 


De sancta Berlende, virgine. 





ANNOTATIO. 


Verba Ciceronis quae Berchenius p. 1. ex Paradoxis citat, in nostris editio¬ 
nibus nunc sic leguntur, Parad. ii. § 18. Mors terribilis est iis , quorum cum 
vita omnia extinguuntur , non iis , quorum laus emori non potest. Quem qui¬ 
dem locum satis facile fuit investigare. — Sed plane alia res est, ubi sequenti 
pagina citatum invenimus librum Aristotelis de Regimine principum.. Hic enim 
liber inter Aristotelis opera non reperitur. Qua de re qui a me consulti sunt 
harum rerum periti, responderunt Aristotelem eiusmodi librum nec scripsisse 
nec scribere potuisse; sed probabiliter significari opusculum latine scriptum et 
inter snpposititia Aristotelis opera memoratum a Fabricio in Bibliotheca Graeca 
L. ni. c. 6. § 7. Ibi utique docemur Alexandrum Achillinum, medicum ac 
philosophum, Bononiae a. 1516 in lucem emisisse opus septisegmentatum , in 
quo praeter alia latine scriptum reperitur Aristotelis Secretum Secretorum ad 
Alexandrum M. de Regum regimine, de Sanitatis conservatione, de physio- 
gnomia cet. cum prologo lohannis, qui transtulit librum , filii Patricii. Haec 
autem suspicio utruih vera sit an falsa, dicere non possum, quum istum 
Achillini librum frustra quaesiverim. De fatis autem Aristotelici opusculi operae 
pretium est adseribere quae docet Michael Neander, a Fabricio citatus. Hic 
igitur in Erotematis linguae Hebraicae p. 558 eius libri meminit his verbis : 
„Aristotelis liber de secretis secretorum ad Alexandrum M. per Ioannem quen- 
dam filium Patricii a Graeca lingua in Chaldaeam translatus, ex Chaldaea 
(Syriaca) in Arabicam, postea per Philippum quendam Clericum ex Arabica in 
Latinam, impressus olim in Italia, quaternionibus 11. divisus per capita 24. 
Tractat autem primo de moribus, officiis et virtutibus quae Regem decent: 
deinde de corporis custodia, de hora eligendi in Astronomia: Alchimystica 
quaedam et copiosius de sanitate tuenda,” cet. 

Historia Noviomagi. 
p. 1—17. 

Quod Berchenius p. 2. narrat de origine Noviomagi, tamquam haec urbs 
condita sit a Iulio Caesare, usus testimonio Speculi Historialis , id disertis verbis 
narratum invenitur in Maerlantii poemate quod inscribitur Spiegel Ilistoriael. 
Hic enim legimus L. vi. (edit, de Vries et Verwys) P. i. p. 240, v. 29 sq. 

J.ulius es van da er gestreken 
Ende dede sine brugge breken, 

Ende quam den Rijn neder gevaren. 

Aldaer so waent men te waren 
Hat hi Niemagen maken dede. 

Nec tamen inde affirmaverim, auctorem nostrum carmina Maerlantii ha¬ 
buisse cognita; quum de hac commemoratione per alios audire potuerit. Quin 
et fieri potest ut Berchenius aliud quoddam signiticaverit Speculum Historiale, 
quod nobis manserit incognitum. Huiusmodi quid saltem ex iis licet suspicari, 
quae infra p. 86. commemorat ex Speculo Historiali, quod nec Maerlantii esse 
potest, nec Velthemii, nec denique Vincentii Bellovacensis. 

Ceterum hanc urbem a Caesare fuisse conditam legimus quoque in Magno 
Chronico Belgico apud Pistorium Rerum Germanic. Veter. Scriptor, (edit. Struvii) 
T. m p. 51. quemadmodum et Noviomagi, tamquam urbis, sub imperio Ti¬ 
berii , mentio facta est in lapide votivo, qui inventus est in Pfiinz qui locus 
unam et dimidiam horam distat ab Eichstall. In eo lapide haec leguntur verba: 

um Tib. Rom(a)nus, Ulpia Noviomagi, Bata(v)us 
dec[urio] alae i Elaviae p[iae] f[elicis] pos(u)it 
v[otum] s(olvit) 

Vid. Jahrbiicher des Vereins von Alterthumsfreunde im Rheinlande, xliii. p. i 50. 

In interpretatione inscriptionis Romanae, quae memoratur p. 5. cum Ber- 
chenio nequaquam consentit Scriverius in Batavia illustrata p. 198. nec magis 
Merula apud Pontanum in Historia Gelrica L. i. p. 53. quorum utrumque ta¬ 
men , quum singuli acerrimam crisin adhibuerint, apparet nec attendisse ad 
tempora quibus Berchenius vixit, et turpiter errasse in-legenda inscriptione: 
quod more suo, id est, docte et humaniter , exposuit Janssenius in opusculo : 
die Sammlungen vaterliindischer Alterthumer aus der vor-romischen Perioden , 
im Konigreiche der Niederlande (in : Jahrbiicher des Vereins von Alterthums- 
freunde, vn. p. 50). 

Ubi Berchenius p. 7—8. narrat Carolum Magnum commoratum esse Novio¬ 
re agi, qua de re quidem dubitari non potest, perperam citat auctoritatem 
Gregorii Turonensis, utpote qui a. 594 mortuus est. Nominandum fuerat 
Chronicon Turonense, quod invenitur apud Bouquet, Recueil des historiens des 
Gaules et de la France, vm. p. 316. 

De divisione imperii a Carolo M. facta sic legimus in Chronico Tielensi 
p. 82. „Anno Domini octingentesimo sexto divisum est regnum per Karolum 
regem in filios suos, scilicet Puppinum et Lodovicum.” Ad quem locum editor 
illius Chronici allegat Berchenii verba et sic concludit: „Haec et alia indicio 
sunt nostrum (id est, Chronicon Tielense) ab illo non esse descriptum, sed 
saepius illos aliis scriptoribus usos fuisse.” 

Conventus, sive placitum generale principum , ut apud nostrum auctorem 
nominatur p. 9. habitus est Noviomagi a. 830. Vid. Theganus, Vita Hludowici 
c 37. apud Pertz , Monum. Scriptor, ii. p. 598. Vita Friderici episcopi Ul- 
traiectini in Act. S. S. Bol, 18 Iulii iv. p. 460. ' 

Matrimonium autem, quod Ludovicus cum Iuditha iniit, illegitimum fuisse 
per consanguinitatem, aeque quidem memorat de Beka p. 22 sqq. sed tacent 
omnino scriptores aequales. 

Quae de Normannis narrantur p. 10—12, satis bene, quod quidem ad Gelrianr 
attinet, conveniunt cum iis quae Historia docet. Apparebit id ex libro, quo 
expositurus sum de Fontibus Historiarum Gelro-Zutphanicarum, cuius pars prima 
brevi, ut spero, in lucem prodibit. Diploma, quo rex Lotharius monasterium 
Berg concessit Ultraiectinis, datum d. 2 Ianuarii a. 858. adhuc superest edi¬ 
tumque legitur apud Bondamum in : Charterboek n°. 32. p. 33. 

Quae p. 12 et 13 leguntur de Comitatu Hollandiae, quem Carolus Calvus 
tradidit Theodorico, ut et quae de Waltgero narrantur, ea fere ad verbum con¬ 
veniunt cum Chronico Tielensi p. 47 et 56. quamobrem verosimile est hosce 
scriptores aequales sua ex eodem fonte hausisse ; qui tamen non videtur fuisse 
Chronicon Iohannis de Beka, in quo scilicet p. 28 (edit. Buchel) mentio qui¬ 
dem fit istius doni, sed alio quodam modo facti. 

Paucis absolvitur p. 13. historiola equitis illius qui Noviomagum venisse di¬ 
citur in navicula quam collo alligatam cygnus argentea trahebat catena. Pluribus 
autem ea exponitur a Van der Schiiren, Chronick von Cleve und Mark p. 76. 
Quod tamen omnino attendi meretur, hoc est, quod tam hic quam ille dicat 
se hausisse ex libro iv historiarum Helinandi — sic enim hoc nomen scriben- 
dem est — quum tamen quartus istorum Chronicorum liber dudum perierit, 
vel saltem non inveniatur in Bibliotheca Patrum Cisternensium, edita a Ber- 
trando Tissier; praeter quam nulla alia extat editio. 

De nemore Noviomagensi , deque civium iuribus et finibus quos ager 
Noviornagensis habuerit, multa exposita sunt a Berchenio p. 16. quae apud 
nullum alium scriptorem inveniuntur. Vid. Van Spaen , Inleiding, iv, 
p. 16. 55. 

De Balderico comite, cuius mentio fit p. 17. res est quam maxime incerta. 
Eum locum transscripsit Pontanus p. 35. Nec magis certum esse potest, quod 
Berchenius se legisse dicit in antiquissimo missali ecclesiae de Meer, qui 
locus est in Duflia; Baldericus enim sine prole mortuus est: tria igitur ista 
nomina vix aliter esse potest quin agnatorum fuerint; filiorum certe non 
fuerunt. 

Versus leoninos, quibus finitur descriptio Noviomagi, Pontanus p. 30 narrat 
Scaligerum cum amicis suis communicasse. Ex ipso auctore nostro carmen 
publicavit Sinitb, Oppid. Batavor. p. 154. idque interpretatione explicuit Pacot, 
Histoire Litteraire vi. p. 110. Magister autem Laurentius, quem hi versus 
habent parentem, fuit aliquando, ut videtur, medicus comitis Arnoldi, idem- 
que auctor carminis in laudem Harengae, quod inscriptum erat in tabella 
pensili, in coenaculo Caroli, Gelriae quondam ducis, relicta ei ab avo suo 
Arnoldo Egmundano. Sic scilicet hanc rem narravit Peerlkampius, de Poetis 
Latinis Nederlandiarum p. 19. qui testimonii loco citat Syllogen Epistolar. 
Anton. Matthaei p. 320. 


Origo Gelriae et primi principes. 

p. 18 — 20. 

Ne dicamus de iis, quae p. 19. satis fabulose narrantur de animali isto pestifero, 
quod vocem Gelre clamaverit, auctor noster antiquissima tempora eo modo 
attingit, quo eius amor veritatis quam maxime elucet et qui mirum quantum 
distat a scriptoribus qui aut brevi post eum, aut hac nostra aetate primam 
quamdam historiam Gelriae ita composuerunt, ut non solum nomina principum 
sed vel facta eorum ausi sint evulgare; quae omnia parum abest ut ex ingenio 
ficta esse censenda sint. Quanto melius noster, qui ingenue fateatur, de 
prioribus Gelriae principibus usque ad Megengaudum nihil aut parum in Chro¬ 
nicis scriptum inveniri, ut ipse ait p. 20. 

Ubi porro p. 19 libri feodales Traiectensis ecclesiae in partes vocantur, quo 
doceatur Zutphaniae Comitatum cum Gelriae Comitatu iam pridem fuisse con- 
iunctum, eo significatur Memoriale, quod dicitur, Adelboldi episcopi, a d. 
2 Ianuarii a. 1021. quod praeter alios editum a Bondamo in Charterboek , 
n°. 68 p. 93. tamen ad eurn modum videtur esse conscriptum , ut pro opere 
spurio habendum esse censeatur. ' 

Quod autem Berchenius p. 20 de aureo flore esculino narrat, quo Gelriae 
et Zutphaniae Comites arma sua insignita gestare consuerint, eo intelligendus 
est flos arboris mespilli, Vid. Van Spaen , Inleiding, iv. p. 303 sq. 

Comes Megengosus. 

p. 20—26. 

Quae de vita sanctae Adelheidis exposita sunt p. 21. satis bene se habent; 
quod apparebit si conferes Acta Sanctor. Bol. 5 Febr. I. p. 714. 

Megengosus mortuus est, nullam relinquens prolem masculinam, quamquam 
alii contradicunt, contendentes eum patrem fuisse praefecti Windelhini; in 
quibus est Fontanus o. 1. p. 86. qui Megengoso opinatur negandum esse nomen 
Comitis, quod ei tamen, quamquam non Gelriae , revera fuisse constat. No¬ 
vimus enim hoc ex Magno Chronico Belgico, cuius auctor p. 93, et Men- 
gosum Comitem Geldriae ^vocans et monasterium ab eo in Vilicha extructum 
commemorans , addit: Haec ex Chronicis Geldrensium. 

Diploma, quo ab Ottonc m. Noviomagi possessio bonorum in Comitatu 
Hollandiae concessa est Theoderico n. Hollandiae Comiti, ea continet quae 
cum Historia consentiunt. Idque diploma publicavit Van den Rergh, Oor- 
kondenboek van Holland en Zeeland, i. n°. 64, p. 40. 

Quae p. 24. capitulatim narrantur de ortu Comitatus qui dicitur de Marka, 
uberius leguntur apud Yan der Schiiren p. 2, et apud Levoldum a Northof in 
Chronico Comitum de Marka |et Altena, quod a 'Meibomio editum est inter 
Scriptores rerum Germanicarum, p. 381. 

Synodus, quae Noviomagum convenit ut deliberaretur de constituendo ritu 
celebrandae Missae, cuius mentio fit p. 24. locum habuit a. d. xvi. m. Martii 
a. 1018. Cf. Brinckmeier, Handbuch der historische Chronologie p. 831. 
eamque commemorat Annalista Saxo, editus a Pertzio in Monum. Script.'vi. 
p. 673. quem videmur nobis posse suspicari ab auctore nostro esse significatum 
ubi loquitur de Cronicis Saxonum. 

Cosmodromium autem, sive Chronicon Universale, quod ad a. 1418 procurrit, 
auctorem habet Gobelinum Personam , editumque est ab Ilenr. Meibomio, 
Francof. 1599. f°. deinde recusum inter Scriptores rerum Germanicarum , cu¬ 
rante nepote cognomine editos Helinstadii 1688. T. i, p. 53. 

Quae porro ex vita Meinwerci allegantur, ea ipsa sunt ex cap. 164. apud 
Pertz, T. xr, p. 141. tam quae de hoc episcopo quam quae de eius sororibus 
Azela et Glismod narrantur. Minus tamen verum videtur, quod narrat, fratrem 
Thidericum sive Theodericuin successisse patri suo in comitatu et dominiis, 
quippe quem constet interfectum fuisse a matre sua Athela, Balderici uxore. — 
Mirum vero videri possit auctorem nostrum nihil narrare de Athelae vita et sceleri¬ 
bus. Locus autem, ubi turpissima ista scelera perpetravit, fuit in vicinia Nieliae. 

Diploma denique Henrici m. memoratum p. 25. quo curam nemoris Novio- 

magensis commisit genti Groesbeeckiae, inventum est a Van Spaen ; qui istud 
edidit in Codice Diplomatico post T. iv. Inleiding n°. 2. p. 3. 

Comes Otto. 

p. 26—29. 

Errat quidem auctor noster, qui p. 26. Ottonem, Zutphaniae Comitem, simul 
quoque Gelriae Comitem appellet. Vid. Van Spaen , Inleiding, i. p. 172. Sed 
huic errori facile videtur ignoscendum, praesertim quum plures alii in eundem 
inciderint errorem. 

Diploma, quod p. 26. memoratur, extat adhuc, vulgatumque est a Beyer, 
Urkundenbuch zur Geschichtc der mittelrheinischen Territorien, i. n°. 403. 
p. 459. Hoc tamen notandum est, Berchenium perperam nominare annum ml 
quum nominandus fuisset mci. Ceterum omnia recte sunt, et dies et mensis 
et indictio et annus tam regni quam imperii. Quin et acris iudicii specimen 
licet videre in auctore nostro, qui sagaciter suspicatus sit qua de caussa Ottoni 
titulus Magni Ducis sit tributus. Sed errat, uti alii, e. gr. Beyer, 1.1. 
Magnus enim non est adiectivum sed nomen proprium ducis Saxoniae. Le¬ 
gendum est: Magnus dux, Otto de Zutphen. 

Quae p. 27. narrantur de insula Walacra, feudali iure donata, aliquantum 
lucis accipiunt ex iis quae exposuit Kluitius, Histor. Critica Comitatus IIol- 
landiae et Zeelandiae i. P. n. p. 56. Pontanus p. 83. auctoritate Berchenii 
utitur, quo ostendat Noviomagum non a Godofredo, qui dux dicitur cum 
barba, destructum esse, sed a Balduino Comite; qua de re dissensus est inter 
historicos antiquiores. 

Telonium Noviomagense, quod Henricus m. feudali iure concessit Comiti 
Clivensi, aeque memoratur a Pontano p. 83. ex Annalibus Cliviae , sed tamen 
ita ut tantummodo actum sit de castello quod dicitur Valkenhof. 

Quod autem ad pannos illos scarlacos attinet, quorum mentio fit p. 29. 
fuerunt qui putarent eos aut alibi fuisse factos aut Noviomagi; quae opinio est 
Hiillmanni in opere Stadtewesen des Mittelalters f i. p. 223. At dubiae rei 
lux affulsit ex auctoris nostri verbis, tum ex diplomate quod publicavit p. 39, 
ubi panni isti dicuntur Anglicenses i. e. in Anglia facti. Vid. Bergrath, das 
Wiillenamt zu Goch (in: Annalen des|historischen Vereins fur den Niederrhein, 
v. p. 94.) 

Comes Gelracus s. Gerlacus. 
p. 29. 

Si verum est, quod scribit de Beka p. 43. Gerlacum fuisse Comitem Zut- 

phaniae ultimum — quod tamen dubitare licet, quum hoc qnidem non legatur 
in Cod. MS. ut ex Buchelii annotatione apparet — si tamen revera Gerlacus 
fuit comes Zutphaniae , confitendum erit, auctorem nostrum hic in eundem 
incidisse errorem, de qdo supra diximus. Cf. Van Spaen, Inleiding, P. i. 
p. 198 sq. 

Quae porro narrantur de hoc Comite deque Wilhelmo , episcopo Traiectensi 
et de certamine cum Hollandia, ea fere ad verbum conveniunt cum iis quae 
leguntur in Pie Cronica der hilliger Stat Coellen, unde haec delibasse sufficiat 
p. 163 vo ; „Der vurs. greve Robert nam die vlucht ind dat volck van Holland, 
dat meyste deyl wart erslagen. Ind also undergaff sich dat gantze lant van 
Holland under bysschoff. Wilhelm.” 

Et talem consensum inter auctorem nostrum et eum qui Chronica Coloniensia 
scripsit, pluribus locis licet observare, ut facile quis possit suspicari aut utrumque 
ex eodem fonte hausisse, aut hunc, cuius scriptum a. 1499. in lucem prodiit, 
ex nostro auctore delibasse. Quod quidem postremum non omni veritatis specie 
nobis videtur carere, si cogitamus quantus Vel antiquissimo aevo fuerit com-^ 
meatus inter Noviomagum et Coloniam, dioecesis suae metropolin. 

Comes Otto. 

' p. 30. 

Berchenii nostri auctoritatem sequitur Pontanus p. 96. ubi tradit Godefridum 
cognomine Bulionium iure secundario feudali Veluviam concessisse Ottoni. 
Cuius rei quis neget veritatem, quamquam ab aliis scriptoribus non memoratae; 
praesertim quum Godefridus, in terram sanctam profecturus, plures alias pos¬ 
sessiones vendiderit quo sumptibus prospiceret ad eam expeditionem necessariis. 
Vid. Annalista Saxo, ad a. 1076. apud Pertz, Monum. Scriptor, vi. p. 707. 

Comes Gerardus. 
p. 30—32. 

In historia de extructione monasteriorum Marienweerdae et Bernae, ad ver¬ 
bum fere consentiunt de Beka p. 48 et auctor noster. Quae ille autem paucis 
absolvit, ea hic pluribus exposuit. 

Comes Henricus. 
p. 32—36. 

Huic Comiti tres constat fuisse filias. Sed duarum tantum meminit Berche- 
nius, quarum alteram nupsisse dicit Engelberto, Comiti Montensi, alteram 
Gerardo, Comiti Lassensi : quod plane eodem modo narratur in Chronicis 

Coloniensibus g. 168. quae secutus Poutanus p. 110. addit, in Chronicis Gel- 
driensibus non legi matrem Engelberti episcopi Coloniensis fuisse filiam Comitis 
Gelrici: quam omissionem miramur in scriptore , qui ceteroquin solet esse 
accuratissimus. 

Quae de electione episcopi Traiectini narrantur p. 33. ea iisdem fere, sed 
paucioribus verbis leguntur apud Bekam p. 52i Nomen vero episcopi quod 
apud nostrum p. 33 scriptum est Herm. de ilueryc, oportuit scribi Herui, de 
Horne. De nomine autem eius, quem hic habuit competitorem, non consen¬ 
tiunt scriptores. Opinatur tamen Buchelius ad Bekam p. 52. n. a. Berchenium 
proxime accessisse ad verum. 

In historia certaminis, quod episcopo Traiectino fuit de praefectura Groningae 
et cuius mentio fit p. 33 sq. auctor noster in quibusdam rebus ad verbum 
convenit cum Chronico Egmundano sive Chronico Hollandiae Anonymi apud 
Kluitium in Hist. Crit. p. 104. sed multo amplior est, aeque ac Beka p. 53. 

Historiam extructionis monasterii, quod dicitur Bethlehem prope Doetinche- 
mum , ubi narrat Pontanus p. 109, sequitur auctorem nostrum p. 35. qui in 
rebus maioribus omnem fidem meretur. Ipsa documenta adhuc supersunt, quae 
a me edentur inter Fontes historiarum Gelro-Zutphanicarum. 


Comes Gerardus. 
p. 36. 37. 

Quae de Velua narrantur, fere ad verbum conveniunt cum iis quae exposuit 
de Beka p. 56. 

Comes Otto. 


p. 37—53. 

Praeter tres filios, quorum nomina Berchenius memorat p. 37- Henricum, 
Gerardum et Ottonem cum unica filia, hic Comes etiam quartum habuit filium, 
Ludovicum, et alteram filiam, Margarethain, quorum nulla.mentio facta est. 

Diploma quod refertur p. 39. uni debetur auctori nostro , quippe quod nus¬ 
quam alibi sit servatum; quod verbo dixit Pontanus p. 114. sed pluribus 
exposuit In de Betouw , Handvesten van Nymegen p. 75. Bondamus tamen 
in Charterboek n°. 64. p. 236. dubitat de fide diplomati habenda; cuius aetati 
fortasse rectius fecerimus si decem annorum spatium detrahamus. Nequaquam 
tamen de ea fide dubitat Stumpf, die Reichskanzler, n. n°. 4345. p. 390. 
Operae tamen pretium est id bene observare, quod annotavit Bdhmer, Regesta 
regum atque imperatorum Romanorum inde a Conrado usque ad Henricum vn, 
n°. 2649. p. 142 scilicet in hoc diplomate mentionem fieri antiquioris cuiusdam 

diplomatis ab Henrico n. dati, cuius rescriptum — sic enim hic legimus — 
habuimus , et etiam in registro imperii continebatur. Perquam vero mirum 
videri possit nullam omnino huius Diplomatis mentionem factam esse a Van 
Spaen, nec in Inleiding nec in llistorie. 

Quod Fredricus testatur se favorem praestitisse Ottoni propter fidele obse 
quium, hoc spectare videtur ad certamen cum Duce Henrico Leone prope 
Gelehem sive Gelehuzen , ut convenienter Historiae ab auctore nostro exposi¬ 
tum est. Vid. Diploma apud Lacomblet, TJrkundenbuch fur die Geschichte des 
Niederrheins, i. n<>. 472. p. 831. d. 13 Aprilis 1180. cui aqua et igni, ut 
aiunt, interdictum est, publicatis ducatibus Westphaliae et Angariae in com¬ 
modum episcopi Colonieusis, cui comes Otto auxilium suum praestitit. ' 

Inter principes, qui Fredricum comitati sunt in itinere in Italiam , auctor 
noster p. 41 nominat etiam Henricum, Gelriae Comitem; quod affirmat Pontanus 
p. 107. Nec minus vera sunt quae de defectione Ilenrici Leonis narrantur. 
Vid. Sporschil, Geschichte der Hohenstaufen p. 242 sq. , 

Diploma, cuius mentionem facit Berchenius p. 42 et 44. videtur periisse. Falsum 
autem est, quod contendit Pontanus p. 115. anno 1176. non Phillippum, sed 
Reinolduin, fuisse archiepiscopum Coloniae ; quod quidem omni caret argumento. 
Reinoldus scilicet decessit a. d. xiv. m. Augusti a. 1167. eique statim successit 
Philippus. Sed hoc quidem non videtur posse negari, pro anno 1176, scribi 
oportuisse 1186. 

Quae narrantnr p. 47—51, et historiae convenientia sunt et plerumque ad 
verbum conspirant cum de Beka p. 58—63. 

Conditiones pacis, quae p. 47 memorantur et diploma, quod ab Henrico 
Imperatore cum bulla aurea a. d. xvi. m. Martii a. 1196 datum esse dicit auctor 
noster, extant apud Bondamum n°. 76. p. 263 et n°. 75. p. 255. 

Diploma, quod praeter Berchenium p. 51. nemo alius memoravit, quo Otto a. 1204 
ecclesiae Leodiensi tradidit Dirte, Glene et Wer, inter Fontes a me publicandos 
edetur ex Archivis ecclesiae cathedralis Leodiensis. Cjterum fallitur Pontanus 
p. 124. ubi auctorem nostrum accusat quod comitem Ottonem nominet, quum 
nominandus esset eius successor Comes Gerardus. Cuius erroris origo in eo 
quaerenda est quod Pontanus mortem Ottonis referat ad a. 1202. secutus hac 
in re auctorem nostrum p. 53. Sed vix dubium est quin in hoc numero 
scribentis calamus erraverit. 

Comes Gerardus. 
p. 53—61. 

Literae, quibus hic Comes a. d. 16 Iunii a. 1224 concessit monasterium 
Ruremundense extruendum, inveniuntur apud Bondammn n°. 121. p. 334. 

Locus, ubi episcopus Otto mortuus sit, a Beka p. 68. dicitur Nordthuza. 
Sed alii aliter statuunt. Vid. Cl. Moli , Kerk. geschiedenis van Nederland voor 
de Kervorming, ii. p. 107. u°. 3. Ex nostro autem auctore p. 54. docemur eum 
locum fuisse Voerthusen, inter Altinas et Heerenbergam, in Borussiae finibus. 

Quae leguntur inde a p. 55 usque ad p. 59. ut plurimum ad verbum 
consentiunt cum Beka p. 69. qui tamen hic illic minus accuratus est et 
omissis quibusdam verbis duas sententias in unam contrahit. Exempli caussa 
contextum utriusque scriptoris inter se contendemus. Ubi igitur auctor noster 
sic scripserat: „ Huiusmodi temporibus , Otio de Lippi a , episcopus Traiectensis 
supra dictus , anno xxn. de Hierosolimitana expeditione cum Fredrico ii. Ro¬ 
manorum imperatore , reversus , terram suam per fratrem suum Hermannum 
bene pacatam invenit . Nickilominus tamen maximis discordiis adversus G er ar¬ 
dum , Comitem Gelrie , promotorem suum , se involvit ea omnia de Beka his 
verbis in unam contraxit sententiam, quam tamen nemo non facile intellexerit: 
„His temporibus Otto Traiectinus episcopus de Hierosolymitana profectione re¬ 
versus totam terram suam bene pacatam invenit , qui maximis se discordiis 
involvit .” Praeterea quoque Beka Comiti Gelrico perperam Ottonis nomen 
tribuit; quod aeque factum est in Chronico Tielensi p. 187. cuius quidem 
auctor saepius huiusmodi commisit errores. 

Documenta, quae pertinent ad pacem, quam Conradus, Apostolicae sedis 
legatus, p. 56 conciliavit inter Episcopum Traiectensem et comites Gelriae ac. 
Hollandiae, extant apud Bondamum n°. 123. 124 125. p. 338. 341. 346. 

Caedes Engelberti, archiepiscopi Coloniensis, et res quae hanc caedem sunt 
secutae, a Berchenio p. 59 et 60. pluribus exppsitae sunt quam factum erat ab 
auctore Chronicorum Coloniensium p. 184 V0 et 187 vo ex quibus ipse sua 
hausisse fatetur. Quae igitur Berchenius plura habet quam illic leguntur , ea 
derivasse censendus est ex Chronicis Treverensium et Monasteriensium et Mar- 
kensium; quos fontes hoc eodem loco indicavit p. 60. Hoc autem monendum 
esse duxi, ne quis suspicetur Berchenium alia quaedam habuisse Chronica 
Coloniensia, ampliori stilo confecta. 

Extructio monasterii in pago Zenwenden, quae legitur p, 61. iisdem plane 
verbis narratur in Chronico Tielensi p. 194. ^ 

Quod idem quoque dicendum est de emptione bonorum a monasterio in 
Oostbroek p. 61. quae in Chronico Tielensi narratur p. 193. Sed auctori 
nostro hoc debemus quod docuerit Oostbroek fuisse in vicinia Traiecti. Quod 
si novisset Van Spaen , non ita miratus fuisset, ut opinor, ad istud monaste¬ 
rium referri verba Capitulum Laurentii , quae leguntur in literis Henrici, 
quibus eam venditionem confirmavit, quae scriptae sunt a. d. xrx. m. Tanuarii 
a. 1228. quaeque leguntur apud Bondamum n°. 135. p 365. 

Comes Otto. 

p. 61—72. 

Ex privilegiis, quorum mentio fit p. 61. nonnulla reperiuntur apud Bon¬ 
damum. 

Quod legimus p. 62. Gosvvinum de Borne dominium suum a Comite Ottonc 
accepisse feudali iure utendum, id confirmatur diplomate m. Decembris a. 1234. 
apud Bondamum n°. 14. p. 411. apud quem p 371. n. 1. legitur etiam di¬ 
ploma regis Henrici diei 31 Augusti a. 1230. quod Berehenius commemorat 
p. 62. quo urbi Noviomagensi eadem conceduntur iura quae habebat urbs 
Aquisgranensis. Apud Bondamum porro p. 467. n. 55. legitur diploma, quo 
rex Wilhelmus a. d. xv m. lunii a. 1248 Comiti Ottoni castrum Noviomagense 
cum omnibus eo pertinentibus rebus obligavit, qua de re Berehenius loquitur 
p. 63. Idem denique p. 519. n. 100. publicavit diploma regis Richardi a. d. 
xx. m. Maii a. 1257 quod a nostro auctore citatur p. 66. Tn Chronico autem 
Tielensi p. 227. Richardus falso nominatur Rodolphus. 

De condenda nova ecclesia in urbe Noviomagensi auctor noster p. 67. scribit 
extare literam, sigillis Ottonis comitis et civitatis Noviomagensis sigillatam 
Ea ipsa litera a Yan -Spaen revera inventa est Coloniae in Archivis ecclesiae 
Sanctorum Apostolorum; quam publicavit in Codice Diplomaticc) pdst P. 11 
Introductionis n. 32. p. 69. Quae vero praeterea de ecclesia ista narrat Ber- 
chenius, ea aliunde non erant cognita. 

Quae p. 70 narrantur de certamine gentis de Menhovele, cui auxilium 
tulerunt Comites Gelriae et Elandriae, contra episcopum Monasteriensem, fere 
al verbum conveniunt cum Catalogo Episcoporum Monasteriensium , qui manu 
scriptus extat in bibliotheca Societatis Litteraturae Nederlandicae sub n°. 11750, 

Terram, quae dicitur Goy, apud Hengelo et Zelhem, comes Otto d. xxvm. 
m. Septembris a. 1255. acceperat ab Hermanno de Lon; vid. Bondam n. 89. 
p. 503. Inde igitur apparet non potuisse fieri — quod tamen Berehenius p. 71 
factum esse dicit — ut haec terra ab illo concessa sit Ludolpho, episcopo 
Monasteriensi, qui mortuus est d. 10 lunii a. 1248, 

Comes Otto, a Proceribus Hollandiae Zcelandiaeque tutor datus Florentio, 
Wilkelmi defuncti filio minorenni, in Chronico Tielensi p. 231 perperam 
vocatur huius pueri avunculus; contra apud Berchenium p. 72. vocatur Florentii 
nepos , quae vox istis quidem temporibus idem significabat quod agnatus sive 
cognatus. 

Quae p. 72 sq. leguntur ad a. 1264. pertinentia, plane consentiunt cum Beka 
p. 92 ubi tamen nulla omnino mentio fit de insurrectione in Anglia contra 
regem Henricum. 

Diploma, quod ab iis confectum est qui arbitri fuerunt litium inter comitem 
Gelriae et Cliviae, quod Berchenius p. 75 dicit extare apud Noviomagenses, 
editum est a Bondamo n. 141. p. 583. 

Minus verum videtur esse quod p. 7 6 tradit, Henricum, episcopum Leo- 
diensem, aedificasse castrum dictum Montfort pro munimine Comitatus Gelriae. 
Aedificavit scilicet non aliis , sed sibi ipsi. Eius autein castri dominium 
episcopus postea legavit fratri suo Ottoni comiti. 

Quae p. 77. leguntur de cursore cum literis ab Ottone Parisios misso, ad 
Lodovicum Franciae regem, deque responso conviciis pleno cursoris reducis, a 
Comite interrogati an regem vidisset, et quae inde secuta sunt, ea non quidem 
inveniuntur in aliqua Vitarum huius regis, quas edidit Bouquet in: Recueil 
des historiens des Gaules et de la France, xx. p. 1—464. sed utique inve¬ 
niuntur apud Thomam Cantimpratensem de Apibus L. ii. c 56 Edit. Coloniensis 
quae prodiit circa a. 1473. quem librum Gallice conversum edidit Yincentius 
Willart, Bruxell. 1650. 4. 

Comes Reinaidus. 
p. 77—87. 

Mors Ermgardis, quam Reinaidus priorem habuit uxorem, a Berchenio 
p. 77 refertur ad a. 1290 qua in re consentit Chronicon Tielense p. 240. 
Sed verius dictum erit, si huic numero aliquot anni abstrahentur. 

Castrum Culemburgense, ab Huperto concessum Ottoni, quod dicitur p. 78. 
confirmatum est diplomate dato a. d. xn. m Novembris a. 1281. quod publi¬ 
cavit Bondamus n. 42. p. 661. apud quem n. 53. p. 678. deinde quoque 
legitur Diploma regis Rudolphi d. xx m. Iunii a 1282. quo in Reinaldum 
transfertur ius cudendi nummos in urbe Arnhemiensi. Quo autem idem ille 
rex d. xxxi m. Iulii a. 1290 Reinaldo permisit monetam Arnhemia Rurc- 
mundarn vel Harderovicum transferre, editum est a Nijhoff, Gedenkwaardig- 
fieden uit de Geschiedenis van Gelderland, i. Oorkonden n°. 25. p. 32. de 

quibus diplomatibus ubi auctor uoster loquitur p. 78. quod quidem ad alterum, 
falso nominat Adulphum regem pro Rudolpho. 

Litera domus Clivensis, a. 1283. quae p. 79. memoratur, data est d. 
14 m. Octobris et edita a Van Spaen in Cod. Diplom. ‘post P. n. Introd. 
n. 35. p. 76. et a Laeomblet, Urkundenbuch fiir die Geschichte des Nicder- 
rheins, n. n. 783. p. 459. qui quamquam in reliquis inter se consentiunt, in 
unius tamen vocis vel potius literae usu dissentiunt: apud Van Spaen scilicet, 
quod item apud Berchenium iuvenitur, scriptum legitur: omnem decimam in 
Huinipe vivorum et aliarum rerum; alter contra edidit decimam vinorum , quae 
lectio non valde. probabilis est. 

Duo diplomata, quibus Rudolphus oppida Noviomagum, Duysburgum et 
Daventriam gubernanda commisit Comiti Clivensi p. 79 memorata, eiusdem 
anni sunt 1283 et edita a Laeomblet n. 893. p. 533 et n. 898 p. 536. 

4d discordiam quae inter Gelriae et Cliviae Comites orta est; cuius mentio 
fit p. 83. pertinere videtur diploma quod citat Van Spaen, llistorie, p. 286. 
qui* in re narranda Pontanus p. 169. Berclienium, quamquam non addito 
nomine , videtur esse secutus. 

Traditio castri apud Buren, eadem p. 83. memorata, locum habuit d. 17 
m Aprilis a. 1 298. Cuius facti diploma optime publicatum est apud Van deSande 
in Commentatione ad Consuetudines Feudales p. 30. 

Diploma regis Henrici, datum d. 5 m. Septembris a. 1310. ex quo ea 
videntur hausta, quibus Berchenius p. 85 sq. narrat Gelricis concessum esse 
ius de non evocando, editum extat apud Pontanum p. 180. 

Historiam Reinaldi, qui patrem suum Reinaldum ab a. 1318 usque ad 
a. 1326 custoditum tenuerit in castro Montfort, Berchenius p. 86. dicit con¬ 
tineri in Speculo Historiali. Quo nomine tamen quemnam significaverit librum, 
pro certo definire non possum. Nec enim de Maerlantii carmine nobis licet 
cogitare, quippe quo res non ultra a. 1250 enarratas esse sciamus; nec magis 
de Velthemii opere, quod nec ad a. 1418 procurrit et historiam Gelriae, ni 
fallor, plane relinquit intactam. Speculum autem Historiale quod habemus a 
Vincentio Bellovacensi conscriptum, finitur a. 1244. Igitur vix aliter fieri 
potest quin Berchenius aliud quoddam habuerit Speculum Historiale, quod 
nobis incognitum est. 

Verba Henrici de Hervordia, quae citantur p. 86. suut ex libro quem hic 
scripsit de Rebus Memorabilibus, quod est Chronicon ab Orbe Condito ad 
annum 1355. Fabricius in Bibliotheca Mediae et Infimae Latinitatis L. vili, 

p. 659. dicit opus esse quatuor spissis voluminibus , adhuc ineditum. Audio 
nunc esse editum a Potthast a. 1859 Sed librum nondum vidi. 


Reinaldus Comes et Dux. 

p. 87—102. 

* 

Plerique scriptores consentiunt cum Berchenio, ubi p. 87 opinatur Mariam, 
filiam Reinaldi, quae nupsit 'Wilhelmo, Comiti Iuliacensi, natam fuisse ex 
priori matrimonio cum Sophia Mechliniensi.; non ex altero matrimonio, quod 
Reinaldus postea iniit cum Eleonora Angliae. — Tertia filia , quae Berchenio 
p. 87 et post eum Fontano p. 209 Ysenbella appellatur , Elizabethae nomen 
gerit apud Van Spaen, Inleiding, P. ir. p. 261. — Dies, quo Sophia, prior 
Reinaldi uxor, mortua est, ab aliis non videtur memoriae mandatus esse; 
quem quum memorat Pontanus p. 212. hunc nostrum citat auctorem. 

Acquisitio dominiorum de Kessell et de Krikembeeck, de qua mentio fit 
p. 88. locum habuisse videtur a. 1326. Hoc quidem certe constat Matthaeum 
de Kessell d. 10 Augusti a. 1338 professum esse se arcem de Kessell feudali 
iure accepisse a Reinaldo Comite. x Vid. NijhofF, o. 1. i. Oorkonden n. 331. 
p. 375. 

Ubi Pontanus p. 210. epistolam evulgavit, qua Reinaldus Comes, utpote 
vasallus imperii, evocatur ut Romam tendat quo tempore rex Ludovicus 
coronandus erat, non dixit, unde ista epistola ad suam notitiam venerit; sed 
vix dubitari licet quin eam ex nostro auctore delibaverit, apud quem legitur 
p. 89. Eadem tamen extat quoque in Chronicis Coloniensibus, p. 225. quin et 
apud Bekam p. 113. quamquam hic’ ea non ad Reinaldum data est, sed ad 
Wilhelmum comitem Hollandiae. Ceterum hic scriptor in plerisque cum Ber¬ 
chenio consentit in iis quae ad Romanum istud iter attinent, usus tamen 
paucioribus, quam alter, verbis. 

Diploma, quo Adolphus, episcopus Leodiensis, Mechliniam et plurima alia 
bona, quae p. 91, enumerantur, concessit Reinaldo, reperitur apud Pontanum 
p. 211. Pacta autem dotalia, quibus ea bona attribuuntur filiae Comitis 
Reinaldi, matrimonium initurae cum filio comitis Gulicensis, leguntur apud 
Nijhoff, o. 1. i. Oorkonden n. 268. p. 300. Apud Berchenium vero nomina 
propria aliquantum videntur confusa. 

Quae narrantur p. 91 sq. de episcopo Traiectensi, qui castrum Vollenhoven , 
totam Sallandiam et Twentiam comiti Gelrico in vadimonium dederit, ea coi).- 

firmantur diplomate d. 20 Martii a. 1336 ; unde tameu apparet Berchenium 
errasse in computatione anui. Idque diploma reperitur apud Van Mieris, 
Charterboek der Graaven van Holland eu Zeeland, T. ii. p.-576. 

Quae pertinent ad Ecclesiae Walburgensis capitulum ex urbe Tielensi trans¬ 
latum in Arnhemiensem, ea a Berchenio p. 92 multo amplius enarrantur quam 
in Chronico Tielensi p. 302 et 322. Eo autem pertinet diploma Guidonis, 
episcopi Traiectensis d. 9 Octobris a. 1315. aliudque quod in eo insertum est, 
Comitis Reinaldi, d. 1. m. Octobris, editum a Slichtenhorst p. 575. Ad dictum 
autem Chronicon Tielense editor annotavit, omnem culpam translati capituli 
vulgo in oppidanos reiici; eiusque famae testem citat Berchenium. Vid. 
Brouwer, Nalezing van de Beschrijving van Arnhem, door J. W. Staats Evers, 
p. 39. 

Quae p. 92 sq. dicuntur de bello cum episcopo Monasteriensi, in quibusdam 
sententiis ad verbum conveniunt cum Catalogo MS. de quo supra diximus. 
Ex auctore autem nostro Pontanus p. 213. descripsit versus in expugnationem 
urbis Vreden, et quidem ita ut ejnendatum dederit, qui apud nostrum cor¬ 
ruptus legitur, versum primum. Quod idem quoque fecit in iis quae pertinent 
ad sopitam, quae inter episcopum Monasteriensem et Comitem Gelricum fuerat, 
discordiam de Bredevoort; quem locum a Wilhelmo duce in vadimonium con¬ 
cessum esse, confirmatur diplomate d. 14 Novembris a. 1388. quod publicavit 
NijhofF, m. n. 148. p 148. 

Historia belli inter Comites Gelriae et Brabantiae gesti, foedera quae inter 
illos icta sunt et arbitrium Philippi, regis Erancici, quae narrata extant p. 94 
nituntur his diplomatibus: a. d. xi m. Maii a. 1332; a. d. xxx m. Novembris 
a. 1333 ; a. d. v m. Ianuarii a. 1334; a. d. xxx m. Augusti a. 1334 ; a. d. 
xxix. m. Augusti a. 1337. apud Nijhoff, o. 1. i. n. 261. p. 277 ; n. 287. 
p. 322; n. 288. p. 329 ; n. 294. p. 233 ; et n. 313, p. 362. 

Historiam monasterii Carmelitarum in Monnikhuizen prope Arnhemiam con¬ 
diti , sic ut a Berchenio enarrata est, in opus suum transtulit Van Spaen , 
Historie, p 537. Condendo isti monasterio Comes Reinaldus per testamen¬ 
tum d. 27 m. Martii a. 1322 constituit certam pecuniam ; qua de re deinde 
d. 24 Iulii a. 1342. ampliora mandata dedit. 

Quae res acciderunt inter Reinaldum eiusque uxorem, omnium commise¬ 
ratione ^igftissimae, a nullo scriptore videntur memoratae , ut ex Pontano p. 241 
apparet, praeterquam a nostro, qui eas exposuit p. 100. quae ad verbum conveniunt 
cum Chronicis Coloniensibus p. 255 v0 . 

De spiritu prophetico , quo Reiualdum , dum Wilhelmum de sacro fonte 

susciperet, Berchenius p. 100 scribit, vaticinatum esse, hunc Comitem Hollandiae 
a Frisonibus occisum iri, loquitur item Beka p. 118. 

Ex epitaphio, quod Berchenius citat p. 101. non nisi quattuor priores versus 
memorantur in Chronicis Coloniensibus p. 256 et in Magno Chronico Belgico 
p. 326. 

Mirari licet quod apud Berchenium altissimum silentium sit de promotione 
Reinaldi, qui scilicet ex Comite factus est*Dux. Hic enim, quasi opportu¬ 
nissimo loco, facile plurimus esse potuisset in honorem principum (xelriae. 
Fit autem huius rei mentio in Chronico brevi, quod si a Berchenio scriptum 
est, scire potuit ipsum promotionis annum. 

Reinaldus Dux. 
p. 102—109. 

Quae Berchenius p. 102. scribit de litibus coortis inter eos qui se Heeckeranos 
et eos qui se Bronkhorstianos nominabant, ad verbum conveniunt cum Chro¬ 
nicis Coloniensibus p. 258 T0 . 

Quemadmodum regimen Gelriae per Eduardum, regem Angliae, traditum 
esse Wilhelmo, marchioni Iuliacensi, narratur p. 103. ita quoque id narrat 
Pontanus p. 257. Sed diploma d. 22 Martii a. 1347 quod Berchenius in 
partes vocat, nec invenitur apud NijhofF nec apud Lacomblet. 

Pronnutiatio in vim compromissi, quam Berchenius p. 105. ad a. 1358 
refert, est d. 21 m. Iunii et reperitur apud NijhofF, o. 1. H. n. 87- p. 103. 

Sequitur apud auctorem nostrum p. 105 sq. historia belli, quod homines 
de plebe gesserunt, qui nomen sibi imposuerunt Vryen ; tum quoque caedes 
Emerici de Drueten et denique expugnatio castelli Buynsweerd : quae omnia 
fere in suum opus transtulit Pontanus p. 265. Nomen autem 'istius castelli 
quum nusquam invenire se potuisse dicat NijhofF , ii. p. lx. n. 1 suspicatus 
est pro Buinsweerd legendum esse Ooiswaard. 8ed in sinistra ripa fluminis 
1/ahalis etiam nunc locus extat qui Bunswaard appellatur, paullo inferior 
quam Weurt. 

Quae p. 107- exponuntur de auxilio quod Adolphus, episcopus Monaste- 
riensis praestiterit partibus Heeckeranorum, ad verbum fere conveniunt cum 
Catalogo MSto. 



In describendo praelio quod a. 1361 prope Tielam gestum est et in quo dux 

Reinaldus captus est, auctor noster p. 108 amplior est quam Chronicon Tielense 
p. 369. Et quae ibidem narrantur de curiose excogitata ratione custodiendi 
hunc ducem, ea iterum hinc derivavit Pontanus p. 275, et conveniunt cum 
Chronicis Coloniensibus p. 265. 

Eadem autem Chronica Coloniensia satis ample loquuntur de tetra societate 
Archipresbyteri; sed ista aliquantisper discedunt ah iis quae a nostro auctore 
p. L09 de ea re narrantur. In illis ea historia hanc habet inscriptionem : 
Van eyme groissen voulck dat genant toas die groisse gesehchaft off die 
Bngelschen. 

Dux Eduardus. 
p. 110—115. 

Quomodo dux Clivensis per proditionem conatus sit occupare Noviomagum , 
et qualem hic se praestiterit piscatori qui secum communicaverat consilium 
Ducis Eduardi clam interficiendi , ea exposuit Pontanus p. 279 et 282 ; sed 
in his unice sequitur Bercheniuin , p. 110 sq. praeter quem nemo de ea re 
locutus est. 

Historia per fraudem interfecti Eduardi Ducis post praelium prope villam 
Barswilre, in Chronicis Coloniensibus p. 27l vo multo amplius enarratur quam 
apud Berchenium p. 113. 

Vaticinium, quo Reinaldus Dux in custodia sua praedixerit se non prius 
moriturum quam omnibus vinculis liberatus in dominium ducatus Gelriae 
foret restitutus, Pontanus enarrat p. 293. sed non alia nisi nostri scriptoris 
auctoritate p. 114. * 

Ubi denique Berchenius p. 114. quo probetur corpora pinguia non diu posse 
vivere, testimonium affert Philosophi , eo loco in Chronicis Coloniensibus p. 285 
nominatur Aristoteles. Nec sane dubium est quin hic a Berchenio sit signi¬ 
ficatus. Aristoteles enim in opere de Partibus animalium L. n. c. 5. docet 
„celeriter ea senescere quae valde pinguerint, quippe quae parum sanguinis 
habeant, utpote cum copia sit absumpta ad pinguedinem. Quae autem parum 
sanguinis habeant, ea iam inde ad interitum esse opportuniora. Interitum 
enim esse inopiam quandam sanguinis/’ Ipsa Aristotelis verba, si quis Graeca 
malit legere, haec sunt: Jio noX yrjgaffuGt xot/eag tcc liav nlova' 
oXiyavyia yag , axe elg xijv moxgxa oc vahiUTioyievov xou aiyictxog * 
xa d’ oHyfugLct rjdrj ngoodonoisfren nqog xrjv <pi9ogav , vj yag (f&oga 
oXiycuyilcL effjiv. Pontanus autem, qui p. 293 fere ipsa Berchenii verba 

fecit sua, omnino nescivisse videtur quis hoc philosophi nomine sit intelli- 
gendus. 

Dux Guilielmus. 
p. 119—127. 

Annus, quo Guilielmus ad Gelriae regimen pervenerit, a Berchenio p. 119. 
dicitur fuisse 1379. eumque sequitur Pontanus p. 318. Sed revera iam duobus 
annis ante factus fuerat Dux Gelriae et Comes Zutphaniae. Quum enim d. 
29 m. Novembris a. 1377 has regiones ab Imperatore Carolo feudali iure acce.- 
pisset, ipse eiusdem anni d. 7 Decembris privilegia Arnhemiae confirmavit, 
ut apparet ex diplomatibus quae edita extant apud Nijhoff, o. 1. m. n. 36. 
p. 51. et n. 41. p. 56. 

Quod ad vinum attinet ab episcopo Coloniensi praestandum Duci Gelriae, 
p. 122. id confirmatur ex libris Rationum huius Ducis, qui etiam nunc extant 
in Archivis provinciae Gelriae. Vid. Nijhoff, o. 1. m. p. lxxxii. n. 3, 

Ex Berchenio p. 123. denuo sua delibavit Pontanus p. 337. ubi narrat de 
auxilio quod Dux Guilielmus praestitit Comiti de Katzenelleboghe contra Co¬ 
mitem Sancti Pauli in Luxemburgia. 

Similiter hinc quoque sua derivavit Pontanus p 335. historiam narrans de 
expugnato per Guilielmum castro de Schoonvorst, a Berchenio memoratam 
p. 124. quum hac in re Chronicon Tielense nimis sit breve. 

Nec minus ex nostro auctore p. 126 desumpta sunt quae Pontanus p. 336. 
narrat de scabinis Bomeliensibus, qui Buscoducum concesserunt; quaeque 
postea acciderunt et ansam dederunt bello quod gestum est inter Gelriam et 
Brabantiam. 

Habebatur istis temporibus, ut docemur a Berchenio p. 126 mercatus Bus- 
coduci in Vigilia nativitatis Iohannis , id est, die xxm m. Iunii, ad quem 
multi ex Gelria convenire solebant mercatores. Qui dies etiam his nostris 
temporibus habendo mercatui destinatus est. Habemus igitur in ea re exem¬ 
plum consuetudinis quae per quatuor fere secula duravit immutata. 

Pestilentia, quam a. 1400. ubique viguisse narrat Berchenius p. 126. item 
memoratur in Chronico Tielensi p. 134. ubi haec adduntur verba: „Quae 
mortalitas postea longis temporibus dicebatur Die grote starft ” 


161 


Duces Reinaldus, Arnoldus, Adulphus. 

/ 

p, 127. 128. 

De his principibus quum non nisi paucissima narret auctor noster, apparere 
videtur eam opus suum non perduxisse ad finem, aut certe postremae parti 
non ultimas, quod dicitur, admovisse manus. 

Accusat autem Berchenium Goethalsius 1. 1. quod neglecto turpissimo crimine 
Adolphi in patrem suum Arnoldum perpetrato ,• contendat hunc sua voluntate 
cessisse imperio. Sed haec quidem cessio nequaquam dubium est quin revera 
facta sit, quandoquidem extet diploma in eam rem confectum, quod et ab 
Arnoldo ipso subscriptum est et eius sigillo confirmatum. Vid. Nijhoff, iv. 
Oorkonden n. 420. p. 361. — Veram igitur totius rei conditionem si aliunde 
non novissemus melius, necesse esset ut ex hoc diplomate persuasum nobis 
haberemus, cessionem imperii plane voluntariam fuisse et omnem rem sine 
odio vel ira convenisse inter patrem et filium. At Berchenius, qui iis ipsis 
vixerit temporibus, quis dubitat quin rem istam melius scire et potuerit et 
debuerit. — Sed quotusquisque est historicus quem non aiu favor aut metus 
principis, sub quo viveret, eo seduxerit ut aequalium suorum facta aut multo 
plus quam mererent, laudaverit, aut iusto minus reprehenderit. 

